title
stringlengths 4
305
| url
stringlengths 42
212
| content
stringlengths 6
22.7k
| metadata
dict |
|---|---|---|---|
ជំពាក់ធនាគារច្រើន រកលុយបង់មិនទាន់! នេះជាផ្លូវទាំង៥ ដែលអ្នកគួរធ្វើឱ្យបានឆាប់បំផុត
|
https://business-cambodia.com/articles/5-things-you-have-to-do-quickly-when-youre-in-over-debt
|
ជីវិតដែលជាប់នៅក្នុងបំណុល គ្រប់យ៉ាងគឺគ្របដណ្ដប់ទៅដោយភាពងងឹត មនុស្សមានបំណុលមិនអាចបិទភ្នែកគេងលក់ដូចជាមនុស្សធម្មតាឡើយ។ បំណុលធ្វើឱ្យមនុស្សភ័យខ្លាច បំណុលធ្វើឱ្យមនុស្សមានសម្ពាធ ហើយបំណុលក៏អាចជាឃាតករបំផ្លាញជីវិតមនុស្សថែមទៀតផង។
ប្រសិនបើពេលនេះអ្នកកំពុងជាប់បំណុល រកផ្លូវចេញមិនរួច សូមអានអត្ថបទនេះឱ្យដល់ចប់។ Business Cambodia សូមលើកយកនូវផ្លូវក៏ដូចជាគន្លឹះពិសេស៥យ៉ាង ដែលអ្នកគួរតែធ្វើ ឱ្យបានឆាប់បំផុត បើអ្នកកំពុងលង់ក្នុងបំណុលសងគេលែងទាន់។
ទី១. សរុបបំណុលដែលអ្នកមាន៖ ដោយការកត់ត្រារាល់បំណុលដែលអ្នកមាន ចូលទៅក្នុងសៀវភៅមួយ។ រួចបែងចែកវាចេញជា៣ បំណុលគ្មានការប្រាក់ បំណុលការប្រាក់ទាប និងបំណុលការប្រាក់ខ្ពស់។ រួចហើយចាប់ផ្ដើមដោះស្រាយបំណុលដែលមានការប្រាក់ខ្ពស់ជាងគេជាមុនម្ដងមួយៗ រហូតដល់អស់ជាបន្តបន្ទាប់។
ទី២. ប្រាប់ធនាគារឱ្យដឹងពីស្ថានភាពហិរញ្ញវត្ថុរបស់អ្នក៖ ផ្ដល់ដំណឹងឱ្យខាងធនាគារបានដឹងថា អ្នកមានបញ្ហា ឬអាជីវកម្មមានបញ្ហាបាត់បង់ប្រភពចំណូល មិនមានលទ្ធភាពគ្រប់គ្រាន់ក្នុងការបង់សំណងប្រចាំខែឱ្យគ្រប់គ្រាន់ឡើយ។ បន្ទាប់មកអ្នកគួរស្នើសុំឱ្យខាងធនគារផ្ដល់ជាយោបល់ ឬជាដំណោះស្រាយណាមួយ ដើម្បីបន្ធូរបន្ថយបន្ទុករបស់អ្នកពេលនេះ។
ទី៣. ចរចារសុំការបន្ធូរបន្ថយពីធនាគារ៖ កុំខ្លាចក្នុងការនិយាយ កុំខ្លាចក្នុងការសុំចរចារ ត្រូវដឹងថាធនាគារក៏មិនចង់ឃើញអ្នកពិបាកដែរ គេមិនធ្វើការគៀបសង្កត់អ្នករហូតដល់ថ្នាក់ទាល់ផ្លូវនោះទេ។ ធនាគារមិនដែលចង់បានទ្រព្យបញ្ចាំ ប្លង់ដី ឬប្លង់ផ្ទះរបស់អ្នកទេ គេគ្រាន់តែចង់ឱ្យអ្នករកលុយសងគេឱ្យបានវិញតែប៉ុណ្ណោះ។
ហេតុនេះហើយពេលធ្លាក់ក្នុងស្ថានភាពលំបាក អ្នកគ្រាន់តែទៅជួបធនាគារ ហើយសុំការបន្ធូរបន្ថយ ដោយស្នើសុំបន្ថែមរយៈពេលកំណត់ ឬបន្ថយថ្លៃបង់ប្រចាំខែ។ បើរឹតតែប្រសើរគឺសុំបង់ត្រឹមតែការប្រាក់ប្រចាំខែសិន ផ្អាកការរំលស់ប្រាក់ដើម។
ការចរចារពិតជាជម្រើសដ៏ល្អបំផុត ព្រោះយ៉ាងហោចណាស់ក៏អ្នកចំណេញពេលវេលាខ្លះ ស្រាលបន្ទុកខ្លះ បានដេកលក់ខ្លះ ជីវិតរៀងមានពន្លឺខ្លះ មានពេលដកឃ្លាមកគិតរកវិធីដោះស្រាយខ្លះ ហើយជួនកាលអ្នកក៏អាចមានឱកាសគិតរកផ្លូវបង្កើនចំណូលថែមទៀតផង។
ទី៤. កាត់បន្ថយចំណាយខំបង្កើនចំណូល៖ ពេលអាសន្នមកដល់ រឿងដែលត្រូវតែគិតមុនគេខានមិនបានគឺ បន្ថយរាល់ការចំណាយមិនចាំបាច់ចេញឱ្យអស់។ រួចហើយបែងចែករឿងចាំបាច់ចេញជា២គឺ ការចាំបាច់បន្ទាន់ និងការចាំបាច់អាចពន្យាពេលបាន។
ក្រៅពីបន្ថយចំណាយ អ្នកក៏គួរតែរកវិធីបង្កើនចំណូល បើអ្នកជាអ្នកធ្វើការឱ្យគេ ក៏គួរតែសាកគិតទៅមើលតើអាចធ្វើអ្វីផ្សេងទៀតដើម្បីរកលុយបន្ថែមបានទេ។ បើជាម្ចាស់អាជីវកម្ម សាកគិតទៅមើលតើគួរបង្កើតអ្វី ដែលអាចលក់បានលុយនៅក្នុងស្ថានភាពបែបនេះ ទោះបីចំណេញតិចតួច ក៏ប្រសើរជាងនៅស្ងៀមមិនមានអ្វីចូលសោះ។
ទី៥. បង្កើនសមត្ថភាព៖ អ្នកត្រូវដឹងថាបញ្ហាមិនធំពេកទេគ្រាន់តែសមត្ថភាពរបស់អ្នកនៅមានកម្រិតទាបជាងបញ្ហាដែលអ្នកកំពុងប្រទះតែប៉ុណ្ណោះ។ អ្នកមិនអាចយកសមត្ថភាព ៥០០ដុល្លារ ទៅដោះស្រាយបញ្ហាទំហំ ១ម៉ឺនដុល្លារបានឡើយ។ វាទាមទារឱ្យអ្នកបង្កើនសមត្ថភាពឱ្យបានយ៉ាងហោចណាស់ ១ម៉ឺនដុល្លារស្មើបញ្ហានោះដែរ ទើបអ្នកអាចយកឈ្នះវាបាន។
ដូច្នេះហើយសូមកុំភ្លេចឆ្លៀតពេលរៀនសូត្របន្ថែម ឆ្លៀតបង់លុយរៀនជំនាញល្អៗដូចជា ជំនាញលក់ ការទំនាក់ទំនង ជំនាញចរចារបន្ថែម ដើម្បីឱ្យសមត្ថភាពរបស់អ្នកកើនជាងមុន។ ការចាយលុយលើចំណេះដឹងមិនមែនជាការចំណាយលុយឡើយ ប៉ុន្តែវាជាការវិនិយោគ ហើយជាការវិនិយោគដែលកម្រនឹងបរាជ័យបំផុត។
មនុស្សខ្លះនិយាយថា កំពុងជំពាក់គេគ្មានលុយសងផងម្ដេចក៏ហ៊ានដកលុយទៅរៀនទាំងរយៗដុល្លារទៀត វាដូចជាមិនសមទំនងសោះ។ ប៉ុន្តែអ្នកគួរតែដឹងវិញថា បើអ្នកជំពាក់គេ ១០ម៉ឺនដុល្លារទៅហើយ វាមិនទៅច្រើនអីហ្នឹងលុយបង់វគ្គរៀនពីជំនាញលក់តម្លៃត្រឹមតែ ៥០០ដុល្លារនោះទេ ព្រោះថាថ្ងៃខាងមុខទុន៥០០ដុល្លារនោះហើយ ដែលជាអ្នកជួយដោះបំណុល ១០ម៉ឺនដុល្លារឱ្យអ្នក។
សូមជម្រាបផងដែរថា នៅពេលដែលជួបបញ្ហាសូមកុំភ័យខ្លាចឱ្យសោះ គួរយកពេលភ័យខ្លាចមកបង្កើនសមត្ថភាពវិញ ព្រោះថាពេលដែលសមត្ថភាពរបស់អ្នកធំជាងបញ្ហា អ្នកប្រាកដជាអាចយកឈ្នះវាបានយ៉ាងងាយ។ ចាប់ពីពេលនេះទៅស៊ូៗណា បើអ្នករឹងមាំមិនយូរទេអ្នកនឹង យកឈ្នះបំណុលទាំងអស់នោះបាន៕
អត្ថបទដោយ៖ សូ សុខលី
ដើម្បីស្វែងយល់ពីបំណុល សូមចុចទីនេះ៖ (https://t.me/so_soklyofficial)
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T09:15:55.564Z",
"category": "ហិរញ្ញវត្ថុ",
"views": 959,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ឱកាសធ្វើជាអនុប្រធាន! ក្រសួង ប្រកាសរើសមន្រ្តីរាជការដែលមានលក្ខខណ្ឌទាំងនេះ ឱ្យប្រឡងចូលធ្វើជាអនុប្រធាន
|
https://business-cambodia.com/articles/good-chance
|
យោងតាមការចេញផ្សាយដោយក្រសួងមុខងារសាធារណៈ បានឱ្យដឹងថា ក្រសួងមុខងារសាធារណៈនឹងធ្វើការជ្រើសរើសមន្រ្តីដែលមានលក្ខណៈសម្បត្តិសមស្រប ឱ្យទទួលមុខតំណែងជាអនុប្រធាននាយកដ្ឋាននីតិកម្ម ណៃអគ្គនាយកដ្ឋានកិច្ចការទូទៅ ដើម្បីបំពេញបន្ថែមលើចំនួនអនុប្រធាននាយកដ្ឋានដែលមានស្រាប់។
ចំពោះបេក្ខជនដែលចង់ធ្វើការនៅតួនាទី១នេះ ត្រូវមានលក្ខណៈវិនិច្ឆ័យដូចជា៖
មានសញ្ញាបត្រផ្នែកនីតិសាស្រ្ត ឬផ្នែករដ្ឋបាលសាធារណៈឬផ្នែកជំនាញប្រហាក់ប្រហែល
មានបទពិសោធន៍ការងារចាប់ពី ៣ឆ្នាំឡើងទៅ
មានសមត្ថភាពអាចប្រើប្រាស់ភាសាបរទេសបាន
ចេះធ្វើការជាក្រុម។
សូមបញ្ជាក់ថា ការជ្រើសរើសនឹងដំណើរការដោយផ្អែកតាមគោលការណ៍គុណាធិបតេយ្យ ដោយបេក្ខជនត្រូវឆ្លងកាត់ការប្រឡងវិញ្ញាសាសរសេរ និងកិច្ចសម្ភាសន៍។ សម្រាប់មន្រ្តីរាជការទាំងអស់ដែលចាប់អារម្មណ៍ សូមអញ្ជើញមកដាក់ពាក្យស្នើសុំចូលរួមការប្រឡងនៅនាយកដ្ឋានគ្រប់គ្រងបុគ្គលិកនៃទីស្តីការក្រសួងមុខងារសាធារណៈ ចាប់ពីពេលជូនដំណឹងនេះតទៅរហូតដល់ថ្ងៃទី២៨ ខែកុម្ភៈ ឆ្នាំ២០២៣។ ព័ត៌មានលំអិត អាចធ្វើការទំនាក់ទំនងទៅកាន់លេខ 012 811 977,017 779 998 និង 012 558 126 ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T08:11:18.659Z",
"category": "ព័ត៌មានថ្មីៗ",
"views": 1105,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
មានឬក្រ មិនបាច់ទៅរកគ្រូទាយ! សញ្ញាធំៗ៣ បង្ហាញថាអ្នកអាចក្លាយជាអ្នកមាននាពេលអនាគត
|
https://business-cambodia.com/articles/three-thing-can-make-you-rich
|
ការមានជំនឿទៅលើគ្រូទាយ ជោគវាសនា មិនមែនជារឿងថ្មីពេកនោះទេ នៅក្នុងសង្គមខ្មែរយើង ហើយវាក៏មិនមែនជារឿងអាក្រក់អ្វីនោះដែរ ប៉ុន្តែរឿងដែលមិនល្អនោះគឺ មនុស្សយើងម្នាក់ៗ តែងតែអង្គុយរងចាំព្រេងសំណាងធ្លាក់ពីលើមេឃ ដោយមិនព្រមចាប់ផ្តើមសកម្មភាពដើម្បីទៅសម្រេចគោលដៅរបស់ខ្លួន។ថ្ងៃនេះ Business Cambodia សូមលើកយកសញ្ញាធំៗ៣ ដែលបង្ហាញថាអ្នកអាចក្លាយជាអ្នកមាន៖
១. ការមានផ្នត់គំនិតរីកចម្រើន៖ ការគិតរបស់យើង យើងបង្កើតពិភពលោករបស់យើង។ មានមនុស្សច្រើនណាស់ ដែលតែងតែមានគំនិតចង់បោះបង់រាល់ពេលដែលខ្លួនជួបនឹងការលំបាក។ ពួកគេតែងប្រើកែវភ្នែកមើលទៅរឿងដែលកើតឡើងជុំវិញខ្លួនសុទ្ធតែជារឿងអវិជ្ជមាន និងបន្ទោសទៅលើព្រហ្មលិខិត។ ដោយឡែក សម្រាប់មនុស្សដែលមានផ្នត់គំនិតរីកចម្រើន គេតែងតែយកការលំបាកធ្វើជាគ្រូ យកការតស៊ូ ធ្វើជាកម្លាំងចិត្ត។ គេជឿថា មានតែមធ្យោបាយតែមួយគត់ដើម្បីរីកចម្រើន គឺការឆ្លងការលំបាក។
ទី២. អត្តចរិតវិជ្ជមាន៖ អត្តចរិតរបស់យើងបែបណា វាសនាគឺបែបនោះ។ មនុស្សដែលមានសញ្ញាជាអ្នកមាន តែងតែមានអត្តចរិតតស៊ូ ស្មោះត្រង់ និងមានទំនួលខុសត្រូវខ្ពស់។ ខុសពីមនុស្សធម្មតាៗ ដែលចូលចិត្តរអ៊ូរទាំ មួយថ្ងៃៗរកតែលេសខ្ចិល មិនខំប្រឹងធ្វើការ ឬរកចំណូលឡើយ។ ហេតុនេះ បើអ្នកជាមនុស្សមានអត្តចរិតល្អ អ្នកនឹងមានឱកាសក្លាយជាអ្នកមាន ព្រោះអត្តចរិតជួយអ្នកឱ្យជោគជ័យ៨០ភាគរយ។
ទី៣. មានជំនាញពិតប្រាក៖ មនុស្សធម្មតាតែងប្រើពេលទំនេរដើម្បីដើរលេងសប្បាយ ហើយតែងតែឆ្ងល់ថា ហេតុអ្វីបានជាចំណូលមិនកើន? ចម្លើយគឺមកពីគេមិនមានសមត្ថភាពថ្មី ដែលអាចទាញចំណូលបន្ថែមបាន។ ពេលខ្លះ យើងព្យាយាមធ្វើតែការ ប្រឹងតែកាប់ ប៉ុន្តែយើងភ្លេចសំលៀងពូថៅ និងសមត្ថភាពរបស់ខ្លួន។ ដូច្នេះ បើអ្នកជាមនុស្សដែលតែងតែឆ្លៀតពេលរៀនសូត្រ អភិវឌ្ឍន៍ជំនាញជាប្រចាំ អ្នកនឹងក្លាយជាអ្នកមាននៅថ្ងៃអនាគត។ ត្រូវចាំថា ចំណូលអ្នកកើន លុះត្រាតែជំនាញអ្នកកើន។
សរុបមកវិញ អ្នកមានជាមនុស្សដែលមានគំនិតរីកចម្រើន មើលឃើញបញ្ហាជាឱកាស មិនប្រើកែវភ្នែក និងគិតអវិជ្ជមានឡើយ។ អ្នកមានជាមនុស្សដែលមានអត្តចរិតតស៊ូ ស្មោះត្រង់ និងមានទំនួលខុសត្រូវខ្ពស់ លើជោគវាសនារបស់ខ្លួន មិនរងចាំគេមកជួយ មុនជួយខ្លួនឯងឡើយ។ ហើយអ្នកមានជាមនុស្សដែលរៀនរហូត គេតែងតែប្រើពេលវេលារបស់គេ ដើម្បីអភិវឌ្ឍន៍សមត្ថភាពរបស់ខ្លួនជាប្រចាំ ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T07:51:23.140Z",
"category": "ភាពជាអ្នកដឹកនាំ",
"views": 8264,
"author": {
"first_name": "Meng",
"last_name": "Songly",
"email": "songlymeng2017@gmail.com"
},
"quality_warning": [
"noisy"
]
}
|
ចំណេញលើចំណេញ! ផ្សារទំនើប Aeon II លក់បញ្ចុះតម្លៃរាប់ពាន់មុខក្នុងតម្លៃពិសេសពី ២០% ដល់ ៧០%
|
https://business-cambodia.com/articles/disscount-from-20-to-70
|
ផ្សារទំនើប Aeon II ជាកន្លែងបណ្តុំទៅដោយសម្ភារប្រើប្រាស់មានទាំងការបូប ស្បែកជើង សម្លៀកបំពាក់ និងផលិត អាហារជាច្រើនសំបូរបែបដែលសុទ្ធសឹងតែជារបស់ដែលមានគុណភាព។ក្រៅតែជាកន្លែងលក់ផលិតផល សម្ភារ គ្រឿងបរិភោគផ្សេងៗទៀតនោះ Aeon II ក៏ត្រូវបានចាត់ទុកជាកន្លែងដើរកំសាន្តដ៏ពេញនិយមសម្រាប់ប្រជាជនខ្មែរក្នុងប្រទេសទូទៅផងដែរ ដែលពួកគាត់ចូលចិត្តដើរមើលការតាំងលម្អរ និងការរៀបចំប្លែកភ្នែកក្នុងផ្សារទំនើបមួយនេះ។
ហេតុដូច្នេះសម្រាប់បងប្អូនដែលបានទៅផ្សារទំនើប Aeon II គួរកុំរំលងឱកាសលក់បញ្ចុះតម្លៃដ៏ធំសម្បើមលើមុខទំនិញរាប់ពាន់មុខចាប់ពី ២០% ដល់ ៧០% ចាប់ពីថ្ងៃនេះរហូតដល់ថ្ងៃទី ១៤ ខែ កុម្ភៈ ឆ្នាំ ២០២៣ ទៅលើមុខទំនិញដូចជា ស្បែកជើងក្មេងចាស់ ប្រុសស្រីរាប់រយគូ សម្ភារផ្ទះបាយ មានចាន ឆ្នាំង កែវ គ្រឿងទេស ប្រេងឆា សាប៊ូ ទឹកផ្លែឈើ សម្លៀកបំពាក់បុរសស្រ្តី នាឡិកា និងរបស់របរជាច្រើនមុខផ្សេងទៀត។
គួរបញ្ជាក់ផងដែរថា ក្រៅពីផ្សារទំនើប Aeon II នៅផ្សារទំនើប Aeon I និងផ្សារទំនើប Aeon III ក៏មានការលក់បញ្ចុះតម្លៃដូចគ្នាផងដែរ ហេតុបងប្អូនដែលចង់ទទួលបានការទិញទំនិញក្នុងតម្លៃពិសេស លើមុខទំនិញដែលមានគុណភាពកុំភ្លេចទៅកាន់ផ្សារទំនើប Aeon បាន ដែលការលក់បញ្ចុះតម្លៃនេះបន្តរហូតដល់ថ្ងៃទី ១៤ ខែ កុម្ភៈ ឆ្នាំ ២០២៣ ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T07:33:34.572Z",
"category": "ចាប់ផ្តើមអាជីវកម្ម",
"views": 303,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ព្រឺសម្បុរ! មកដឹងប្រវត្តិ និងចំណុចពិសេស គុនល្បុក្កតោខ្មែរ ដែលបានចុះបញ្ជីបេតិកភណ្ឌពិភពលោក
|
https://business-cambodia.com/articles/bokator-khmer
|
គុនល្បុក្កតោ គឺជាក្បាច់គុនដ៏ចំណាស់មួយរបស់ខ្មែរត្រូវបានបង្កើតឡើងលើទឹកដីខ្មែរតាំងពីមុនការមកដល់នៃអរិយធម៌ឥណ្ឌាកាលពីជាង២ពាន់ឆ្នាំកន្លងមកហើយ។ មិនតែប៉ុណ្ណោះ ថ្មីៗនេះ គុនល្បុក្កតោ ត្រូវបានបញ្ចូលក្នុងបញ្ជីបេតិកភណ្ឌវប្បធម៌អរូបីរបស់យូណេស្កូថែមទៀតផង។ ចុះតើក្បាច់គុនខ្មែរមួយនេះមានប្រវត្តិ និងចំណុចពិសេសអ្វីខ្លះ?
យោងតាមព្រេងនិទានដំណាលតៗគ្នារបស់ដូនតាខ្មែរ ប្រវត្តិដ៏ចំណាស់របស់គុនល្បុក្កតោ កើតចេញពីពលទាហានម្នាក់ដែលបានប្រើប្រាស់ដំបងរួមជាមួយនឹងក្បាច់ដៃ និងជង្គង់ ដើម្បីវាយសត្វតោមួយក្បាលដែលតែងតែមកវាយប្រហារ យាយី សម្លាប់ និងបំផ្លាញទ្រព្យសម្បត្តិរបស់អ្នកភូមិជាញឹកញាប់។ លើសពីនេះទៅទៀត ភស្តុតាងជាក់ស្តែងនៃប្រវត្តិក្បាច់គុននេះ ត្រូវបានប្រវត្តិវិទូរកឃើញថា មានឆ្លាក់នៅតាមជញ្ជាំងប្រាសាទតាំងពីសតវត្សរ៍ទី៩ ដូចជាប្រាសាទព្រះគោ បន្ទាយស្រី អង្គរវត្ត និងបាពួន។ ក្បាច់គុននេះបានចាក់គ្រឹះយ៉ាងរឹងមាំនៅក្នុងប្រពៃណី ទំនៀមទម្លាប់ វប្បធម៌ និងជីវភាពរស់នៅប្រចាំថ្ងៃរបស់ប្រជាជនកម្ពុជា ហើយបានក្លាយទៅជានិមិត្តរូបនៃអរិយធម៌ខ្មែររហូតមកដល់បច្ចុប្បន្ន។
ក្នុងនោះ «ល្បុក្កតោ» គឺជាបន្សំនៃពាក្យ«ល្បុក្ក»បូកនឹង«តោ»មានន័យថាសត្វតោមហាកម្លាំង ឬមហាថាមពល។ មិនខុសពីក្បាច់គុនខ្មែរផ្សេងទៀតដែរ គុនល្បុក្កតោប្រមូលផ្តុំនូវក្បាច់ និងស្នៀតយ៉ាងច្រើន ដែលយកតម្រាប់តាមតថភាពធម្មជាតិ នៃជីវភាពរស់នៅប្រចាំថ្ងៃរបស់មនុស្សនាសម័យនោះ និងកាយវិការរបស់សត្វ។ ជាងនេះទៅទៀត ទម្រង់នៃគុនល្បុក្កតោបានបង្កប់ខ្លួននៅក្នុងសិល្បៈបុរាណរបស់ខ្មែរ ដូចជារបាំប្រជាប្រិយ ល្បែងប្រជាប្រិយ និងរបាំបុរាណ។ ចលនា ស្នៀត ក្បាច់ និងកាយវិការនីមួយៗនៃក្បាច់គុននេះ បានបង្កប់នូវភាពទន់ភ្លន់ ស្លូតបូត រស់រវើក រឹងមាំ រហ័សរហួន និងឥរិយាបថ រស់នៅរបស់មនុស្សនៅក្នុងសង្គម។ ក្បាច់គុននេះតម្រូវឱ្យវាយកៀកនឹងគូប្រយុទ្ធ ដោយប្រើកែងដៃ និងជង្គង់ជាមូលដ្ឋាន។
ត្បិតមានភាពលេចធ្លោល្អឯក និងប្រវត្តិដ៏យូរលង់សាកសមជាសម្បត្តិពិភពលោក គុនល្បុក្កតោ បានអនុម័តចុះក្នុងបញ្ជីតំណាងបេតិកភណ្ឌវប្បធម៌អរូបីនៃមនុស្សជាតិរបស់អង្គការយូណេស្កូក្នុងសេចក្តីសម្រេច 17.COM7.b.1 នៅទីក្រុងរ៉ាបាត នៃព្រះរាជាណាចក្រម៉ារ៉ុក ក្នុងកិច្ចប្រជុំលើកទី១៧ នៃគណៈកម្មាធិការអន្តររដ្ឋាភិបាលដើម្បីការការពារបេតិកភណ្ឌវប្បធម៌អរូបីរបស់អង្គការយូណេស្កូ។ នេះបើយោងតាមការឲ្យដឹងពីក្រសួងវប្បធម៌និងវិចិត្រសិល្បៈ នាថ្ងៃទី២៩ ខែវិច្ឆិកា ឆ្នាំ២០២២។
យ៉ាងណាមិញ ដោយមានការយកចិត្តទុកដាក់របស់រាជរដ្ឋាភិបាលកម្ពុជា ព្រមទាំងការខិតខំប្រឹងប្រែងរបស់សហគមន៍ គ្រូគុន សិស្សគុនល្បុក្កតោទាំងអស់ ក្បាច់គុនល្បុក្កតោកម្ពុជាត្រូវបានអភិរក្ស លើកតម្លៃ និងផ្សព្វផ្សាយយ៉ាងទូលំទូលាយនៅលើក្នុងប្រទេស និងលើឆាកអន្តរជាតិ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T06:01:47.796Z",
"category": "ភាពជាអ្នកដឹកនាំ",
"views": 792,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ត្រង់ភ្លឹងដាច់យៃ! សេដ្ឋីវ័យ៣៥ឆ្នាំមា្នក់ បង្ហើបថាគាត់បានបំពានរឿងទាំង៦ ធ្វើឱ្យគាត់ក្លាយជាអ្នកមាន
|
https://business-cambodia.com/articles/steve-adcock-6-thing-he-avoid-
|
មនុស្សស្មោះត្រង់និងមនុស្សចេះបត់បែន បើបែងចែកឱ្យដាច់ពីគ្នាបន្តិច ប្រភេទទាំងពីរនេះប្រហែលជាមានគំនិតនិងជោគវាសនាខុសគ្នា។ ជាក់ស្តែងដូចជាសេដ្ឋី Steve ដែលអាចចូលនិវត្តន៍នៅវ័យ៣៥ឆ្នាំ និងសល់ទ្រព្យក្បែរ១លានដុល្លារនោះ បានបង្ហើបប្រាប់ថាគាត់បានបំពានគំនិតសង្គមដែលហួសសម័យទាំង៦ ធ្វើឱ្យមនុស្សស្មោះត្រង់់ពេក មិនចេះបត់បែនមិនសូវសល់ទ្រព្យ តាមរយៈផ្នត់គំនិតនេះធ្វើឱ្យ គាត់អាចក្លាយជាអ្នកមានបាន ទោះគាត់មិនមែនកើតមកជាកូនអ្នកមាន៖
១.គិតពីខ្លួនឯងជាមុន
នេះមិនមែនភាពអាត្មានិយម នោះទេដែលយើងត្រូវផ្តល់ឱ្យខ្លួនឯងរីកចម្រើនជាមុនសិន មុននឹងយើងអាចជួយឱ្យអ្វីៗនៅជុំវិញខ្លួនរីកចម្រើនទៅតាមនោះដែរ។ ការធ្វើដូចនេះមិនមែនជារឿងអាត្មានិយមនោះទេ ប៉ុន្តែជាការផ្តល់អាទិភាពឱ្យខ្លួនជាមុន ដើម្បីឱ្យខ្លួនឯងទៅមុខសិនសឹមយើងអាចជួយអ្នកដទៃបាន។
២. ធ្វើតាមចំណង់ចំណូលចិត្ត ដែលអ្នកមាន
ការធ្វើតាមចំណង់ចំណូលចិត្តដែលយើងមានគឺជារឿងល្អ ប៉ុន្តែត្រូវប្រាកដថាចំណង់ចំណូលចិត្តនោះជាការងារឬអាជីពដែលនាំឱ្យយើងទទួលបានប្រាក់ចំណូល ឬប្រាក់ចំណេញ។ ឧទាហរណ៍ដូចជារូបលោកផ្ទាល់ លោកបាននិយាយថាលោកស្រឡាញ់ការថតរូបជាខ្លាំង ប៉ុន្តែលោកបែរជាត្រឡប់មករៀនជំនាញបែបវិទ្យាសាស្រ្តកុំព្យូទ័រព្រោះវាជាជំនាញ បច្ចេកវិទ្យាមានទំនោរនឹងអាចរកចំណូលបានច្រើន។ ចំណែកឯការថតរូបលោកទុកវាជាការកម្សាន្តនៅថ្ងៃចុងសប្តាហ៍ប៉ុណ្ណោះ។
៣. ធ្វើខ្លួនឱ្យលេចធ្លោ
កាលគាត់នៅធ្វើការងារ១ថ្ងៃ៨ម៉ោង នៅពេលដែលមានអង្គប្រជុំម្តងៗលោក តែងតែមានមតិជានិច្ច ជាពិសេសនៅពេលដែលលោកយល់ថាគំនិតនោះត្រឹមត្រូវ ហើយវាអាចគន្លឹះចង្អុលបង្ហាញក្រុមហ៊ុនឱ្យរីកចម្រើនទៅមុខ ហើយបើគំនិតនោះទទួលបានការកែលម្អនោះវាកាន់តែប្រសើរឡើង។ ម្យ៉ាងវិញទៀតលោកបានបញ្ជាក់ថាបើគាត់អង្គុយក្នុងការប្រជុំដោយស្ងាត់ៗ គាត់នឹងមិនឈានទៅកាន់តំណែងជាអ្នកដឹកនាំ ឬប្រាក់ខែខ្ពស់ យ៉ាងឆាប់រហ័សនោះទេ។
៤. មិនងប់នឹងការងារពេក
ការធ្វើការច្រើនគឺជារឿងល្អ ប៉ុន្តែការធ្វើការច្រើនដោយ មិនទុកខួរក្បាលឱ្យនៅទំនេរ ឬដកឃ្លាខ្លះទេ វាមិនបានជួយអ្វីសោះទេ។ ផ្ទុយមកវិញលោកតែងប្រើការកម្សាន្ត ដើម្បីជំនួសឱ្យងប់ងុលនឹងការងារខ្លាំងពេក ហើយនៅពេលដែលលោកត្រឡប់មកវិញវានឹងកាត់តែធ្វើឱ្យយើងមានផលិតភាពកាន់តែខ្លាំង។
៥.បង្ហាញពីអ្វីដែលអ្នកបានធ្វើ
នៅពេលដែលអ្នកមិនទាន់ត្រៀមខ្លួនរួចរាល់អ្នកនឹងមានអារម្មណ៍ដេកព្រួយពីអនាគតមិនខាន។ ប៉ុន្តែនៅពេលដែលអ្នក មានការត្រៀមខ្លួនអ្នកនឹង ប្រាប់បង្ហាញអ្នកដទៃពីអ្វីដែលអ្នកកំពុងធ្វើ បានធ្វើជោគជ័យហើយ នឹងអ្វីដែលអ្នកត្រូវធ្វើបន្តទៀត ដើម្បីបង្កើនឱកាសឱ្យខ្លួនឯង និងភាពជឿជាក់ពីអ្នកដទៃ។ ដូច្នេះអ្នកគួរបង្ហាញពីការងាររបស់អ្នកនឹងបង្ហាញប្រាប់គេថាខ្លួនជានរណា។ នេះបើតាមការបញ្ជាក់ពីសេដ្ឋីវ័យក្មេងរូបនេះ។
៦. កុំធ្វើជាមនុស្សល្អជ្រុលពេក បើអ្នកចង់ក្លាយជាអ្នកឈ្នះ
គេថាចិត្តមិនដាច់ ធ្វើសេ្តចមិនបាន! ចំណែកឯ Steve យល់ថាពេលធ្វើជាអ្នកដឹកនាំគេ ឬអ្នកគ្រប់គ្រងគឺឃើញខុសថាខុស កុំដឹកនាំគេ ដោយខ្លួនឯងនៅភ័យខ្លាច ហើយពេលណាត្រូវចិត្តដាច់គឺចិត្តដាច់ពេលណាត្រូវមេត្តាគឺមេត្តា។
យ៉ាងណាមិញខាងលើនេះគឺ គ្រាន់តែជាគំនិតរបស់ Steve Adcock ដែលផ្អែកលើស្ថានភាពរស់នៅ និងបទពិសោធន៍របស់គាត់ប៉ុណ្ណោះដើម្បីឱ្យគាត់មានផលិតភាព ធ្វើការងារខ្លាំង ដើម្បីសម្រេចក្តីស្រមៃក្នុងការចូលនិវត្តន៍នៅវ័យក្មេងរបស់គាត់។
គួរបញ្ជាក់ផងដែរថាលោក Steve Adcock បច្ចុប្បន្នគឺជាអ្នកជំនាញផ្នែកហិរញ្ញវត្ថុដែលសរសេរប្លុកអំពីរបៀបសម្រេចបាននូវឯករាជ្យភាពផ្នែកហិរញ្ញវត្ថុ Youtuber ដែលបានចូលនិវត្តន៍នៅអាយុ៣៥ឆ្នាំនិងសល់ទ្រព្យជិត១លានដុល្លារពីការសន្សំ ក្រោយធ្វើការឱ្យគេអស់រយៈពេល១៤ឆ្នាំ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T05:08:11.178Z",
"category": "ភាពជាអ្នកដឹកនាំ",
"views": 620,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ជំនួញទាន់សម័យរកលុយអនឡាញ៣ ពេញនិយមខ្លាំងនៅបរទេស តែនៅខ្មែរគេមិនទាន់ធ្វើច្រើនទេ
|
https://business-cambodia.com/articles/top-3-online-businesses
|
ក្នុងសម័យឌីជីថល អ្នកអាចប្រើជំនាញ ដើម្បីបង្កើតលុយរាប់ម៉ឺនដុល្លារបាន។ ទន្ទឹមនឹងភាពរីកចម្រើននៃបច្ចេកវិទ្យា មានជំនួញទាន់សម័យជាច្រើន ដែលអាចឱ្យអ្នករកលុយបានតាមអនឡាញ ដោយគ្រាន់តែទាមទារអ្នកមានជំនាញ មានកុំព្យូទ័រ ឬទូរស័ព្ទ និងអ៊ីនធឺណែតប៉ុណ្ណោះ។ ខាងក្រោមនេះគឺជាជំនួញទាន់សម័យរកលុយអនឡាញ៣ ពេញនិយមខ្លាំងនៅបរទេស តែនៅខ្មែរគេមិនទាន់ធ្វើច្រើនទេ។
១. Affiliate Marketing (ជួយផ្សព្វផ្សាយលីងផលិតផល ឬសេវាកម្ម)
វាជាជំនួញដ៏ពេញនិយមមួយនៅតាមបណ្ដាប្រទេសអភិវឌ្ឍន៍ ដែលជំនួញនេះគឺមិនត្រូវការដើមទុនសោះសូម្បីតែ១ដុល្លារ ប៉ុន្តែវាទាមទារសមត្ថភាពអ្នកកសាងខ្លួនឱ្យមានហ្វេន ឬក្លាយជាបុគ្គលដ៏មានឥទ្ធិពល ដើម្បីងាយស្រួលក្នុងការជួយប្រូម៉ូត ឬលក់់ផលិតផលអ្នកដទៃ តាមរយៈលីងផ្សព្វផ្សាយរបស់អ្នក។ និយាយឱ្យងាយយល់ អ្នកអាចយកលីងផលិតផល ឬក៏សេវាកម្មក្រុមហ៊ុនណាមួយមកជួយផ្សព្វផ្សាយឱ្យគេ ហើយពេលដែលអតិថិជនណាម្នាក់ ចុចចូលទិញតាមរយៈលីងដែលអ្នកបានយកមកជួយផ្សព្វផ្សាយនោះ អ្នកនឹងទទួលបានភាគរយ ឬប្រាក់កម្រៃជើងសារត្រឡប់មកវិញ។ យ៉ាងណាមិញ នៅក្នុងប្រទេសកម្ពុជាក៏មានក្រុមហ៊ុនមួយចំនួន បើកឱ្យយើងអាចរកចំណូលពី Affiliate Marketing នេះផងដែរ។
២. Digital products (ផលិតផលឌីជីថល)
ការលក់ផលិតផលឌីជីថល ក៏ជាទំនោរថ្មីនៃការធ្វើជំនួញផងដែរ ហើយវាក៏មិនសូវប្រើនូវដើមទុនច្រើននោះដែរ។ ជាក់ស្ដែងយើងអាចផលិតវីដេអូមេរៀនពីអ្វីដែលយើងមានជំនាញលក់ អាចសរសេរសៀវភៅ អាចលក់រូបភាព សូហ្វែ គំរូ Template អ្វីមួយ អាចលក់ផលិតផលដទៃទៀតដែលមានតម្រូវការ។ គុណសម្បត្តិនៃការលក់ផលិតផលឌីជីថលនេះគឺ ចំណាយតិច លឿន រហ័ស និងអាចពង្រីកបានទូលំទូលាយបំផុត។
៣. ចាប់ផ្តើមអាជីវកម្ម Dropshipping
ប្រសិនបើអ្នកចង់ដំណើរការគេហទំព័រពាណិជ្ជកម្មអេឡិចត្រូនិក អ្នកប្រហែលជាព្រួយបារម្ភអំពីការគ្រប់គ្រងស្តុកទំនិញ និងការដឹកជញ្ជូនជាដើម។ ប៉ុន្តែជាមួយនឹងអាជីវកម្មបែប Dropshipping គឺអ្នកអាចយករូបភាព វីដេអូ ឬគំរូផលិតផលនានា មកផ្សព្វផ្សាយលក់ ហើយទទួលយកការបញ្ជាទិញរបស់អតិថិជន រួចអ្នកបញ្ជូនទិន្នន័យអ្នកទិញទៅឱ្យភាគីទី៣ ដែលជាអ្នកមានស្តុកទំនិញ ហើយក៏ជាអ្នកត្រូវដឹកជញ្ជូនឱ្យអតិថិជនអ្នកផងដែរ។ និយាយឱ្យងាយយល់ គឺអ្នកគ្រាន់តែជួយលក់ឱ្យគេដោយមិនចំណាយដើមទុន ឬទិញទំនិញដើម្បីស្តុកទុកនោះទេ គឺគ្រាន់តែយករូបមកផុសរកអ្នកទិញ ហើយពេលមានអ្នកទិញ អ្នកបញ្ជូនទៅកាន់ក្រុមហ៊ុនមេ ដែលគេមានទំនិញ និងគេដឹកឱ្យភ្ញៀវផ្ទាល់ ហើយបន្ទាប់ពីនោះ អ្នកនឹងទទួលបានកម្រៃជើងសារត្រឡប់មកវិញ។
ជាមួយគឺមានគន្លឹះរកស៊ីល្អៗមួយចំនួន ដើម្បីជួយឱ្យអ្នកទទួលជោគជ័យក្នុងការធ្វើជំនួញរកលុយតាមអនឡាញគឺ ជំនាញឯកទេសច្បាស់លាស់ ជំនាញបច្ចេកវិទ្យា ការធ្វើអ្វីដែលអ្នកស្រលាញ់និងចេះ ចេះសម្លឹងឃើញតម្រូវការនិងចន្លោះប្រហោងក្នុងទីផ្សារ និងមានជំនាញផ្នែកទីផ្សារដើម្បីផ្សព្វផ្សាយផងដែរ។ ជាចុងក្រោយ អ្នកអាចរៀនគំនិតរកស៊ីល្អៗឥតគិតថ្លៃ រៀនគន្លឹះដឹកនាំជីវិត និងអាជីវកម្មយ៉ាងសម្បូរបែបក្នុងឆាណែលរបស់អេតមីន ដោយចុចនៅទីនេះ ( https://t.me/LongVathanak777 )៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T04:56:27.232Z",
"category": "ភាពជាអ្នកដឹកនាំ",
"views": 2854,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ដើមខែហើយ ប្រាក់ខែ២០០ទៅ៣០០$ គួរចាយបែបណា ដើម្បីមានសេរីភាពចៀសពីសម្ពាធលុយកាក់?
|
https://business-cambodia.com/articles/how-to-mange-money-for-income-200-to-300-dollars
|
បច្ចុប្បន្នប្រាក់ខែ២០០ទៅ៣០០ដុល្លារគឺមិនច្រើននោះទេ ខណៈការចំណាយក្នុងការរស់នៅកាន់តែច្រើនជាងមុនស្របពេលពិភពលោកជួបវិបត្តិអតិផរណាកើនឡើង។ ដូច្នេះបើប្រាក់ខែអ្នកមិនបានច្រើន ហើយមិនចេះចាត់ចែងទៀតនោះ អ្នកច្បាស់ជាជួបបញ្ហាលុយកាក់មិនខាន។
ជុំវិញការចាត់ចែងលុយនេះដែរ ថ្ងៃនេះ Business Cambodia សូមចែករំលែកនូវរបៀបចាយលុយសម្រាប់អ្នកដែលមានប្រាក់ខែ២០០ទៅ៣០០ដុល្លារ ដើម្បីចាយលុយមានប្រសិទ្ធភាព មានសេរីភាពហើយលុយអ្នកកាន់តែកើន។
១. កញ្ចប់សន្សំឬវិនិយោគ ១០%នៃចំណូល
បើអ្នកមានប្រាក់ចំណូល ២០០ទៅ៣០០ដុល្លារបច្ចុប្បន្ន មានន័យថាអ្នកមិនមានប្រាក់ចំណូលច្រើននោះប៉ុន្ដែអ្នកនៅតែអាចចាត់ចែងសន្សំនិងវិនិយោគតាមលទ្ធភាពបាន។ ដូច្នេះបើចង់សល់លុយអ្នកត្រូវដាច់ខាតត្រូវដក់១០%នៃចំណូលសរុបសម្រាប់សន្សំប្រចាំខែ។ អ្នកបើមានចំណូល២០០ អ្នកអាចសន្សំបាន ២០ដុល្លារ បើមានចំណូល៣០០ អាចសន្សំបាន ៣០ដុល្លារក្នុងមួយខែដែរ។
២. កញ្ចប់ចំណាយលើតម្រូវការចាំបាច់ ៦០%នៃចំណូល
នេះជាផ្នែកសំខាន់ដែលអ្នកត្រូវដកលុយភាគច្រើននៃប្រាក់ចំណូលសរុបមកចំណាយលើវា ព្រោះនៅក្នុងជីវិតរស់នៅប្រចាំថ្ងៃ មនុស្សមានតម្រូវជាការច្រើនដូចជា អាហារហូបចុក សំលៀកបំពាក់ ការស្នាក់នៅ និងការធ្វើដំណើរទៅធ្វើការជាដើម។ ទោះវាជាតម្រូវការចាំបាច់ក៏ដោយក៏អ្នកត្រូវតែដាក់វិន័យចំពោះខ្លួនឯងថាត្រូវតែចាយទៅតាមចំនួនដែលបានកំណត់ប្រចាំខែ។ ឧទាហរណ៍ បើអ្នកមានប្រាក់ខែ ៣០០ដុល្លារ អ្នកត្រូវដក៦០% ស្មើ១៨០ដុល្លារសម្រាប់ចំណាយលើតម្រូវការចាំបាច់នេះ។
៣. កញ្ចប់សម្រាប់កម្សាន្ត ១០% នៃចំណូល
បើអ្នករស់នៅក្នុងជីវិតដោយគ្មានការកម្សាន្តនោះទេ ជីវិតអ្នកអាចពោពេញទៅដោយភាពស្មុគស្មាញ តានតឹងជាមិនខានឡើយ។ ដូច្នេះក្នុងមួយខែ អ្នកត្រូវមានកញ្ចប់លុយ១០%នៃសម្រាប់ចំណាយលើការកម្សាន្តនានា ដូចជួបជុំមិត្តភក្តិ ដើរលេងកម្សាន្តជាដើម។ ត្រង់នេះខ្ញុំចង់សង្កត់ធ្ងន់ថា មនុស្សមួយចំនួនរកលុយមិនងាយសល់គឺដោយសារពួកគេ ចំណាយលើការកម្សាន្តសប្បាយជាច្រើនពេក។ អញ្ចឹងបើអ្នកមិនកំណត់ការចាយលើការកម្សាន្តនេះទេ អ្នកនឹងចាយលុយអស់ច្រើនណាស់។
៤. កញ្ចប់វិនិយោគលើចំណេះដឹង ២០%នៃចំណូល
គេថាចំណេះដឹងគឺជាឃ្លាំងនៃទ្រព្យរបស់មនុស្សដែលមិនចេះរីងស្ងួតឡើយ ដូច្នេះបើអ្នកចង់ផ្លាស់ប្ដូរស្ថានភាពជីវិតឆ្ពោះទៅរកភាពមានបាន អ្នកចំបាច់ត្រូវដុសខាតចំណេះដឹងនិងជំនាញរបស់អ្នកជានិច្ច។ ដូច្នេះរាល់ចំណូលប្រចាំខែដែលអ្នករកបាន អ្នកគួរតែដកយ៉ាងតិច២០% សម្រាប់ចំណាយដើម្បីពង្រីកចំណេះដឹង ដូចជាចំណាយលើការទិញសៀវភៅអាន ចំណាយលើការសិក្សាឬអភិវឌ្ឍនជំនាញផ្សេងៗទៀតនិងចូលរួមក្នុងវគ្គបណ្ដុះបណ្ដាលដើម្បីស្រូបយកចំណេះដឹង ហើយចំណេះធ្វើឲ្យអ្នករកលុយបានកាន់តែច្រើនថែមទៀត។
៥. បង្កើនចំណូលបន្ថែម
មានមនុស្សមិនតិចទេដែលតែងតែរអ៊ូថាប្រាក់ខែតិច មានតម្រូវការច្រើនដូច្នេះពួកគាត់ពិបាកក្នុងការចាត់ចែងលុយកាក់ជាពិសេសពិបាកដកសន្សំតែម្ដង។ ក្នុងករណនីដែលបងប្អូនចំណូលតិច ពិបាកក្នុងការចាត់ចែងលុយ រឿងសំខាន់ដែលបងប្អូនត្រូវធ្វើគឺបង្កើនចំណូលខ្លួនឯងឲ្យកាន់តែច្រើន។
ដើម្បីអាចបង្កើនចំណូលបាន យើងអាចចាប់ផ្ដើមពីប្រឹងប្រែងធ្វើការឲ្យខ្លាំង។ ជាការពិតណាស់ បើអ្នកមានគំនិតធ្វើការតែតាមប្រាក់ខែ ចំណូលអ្នកមិនងាយកើនឡើយ។ អ្នកត្រូវចាំថាមុននឹងថៅកែក្រុមហ៊ុនគេតំឡើងប្រាក់ខែឬផ្ដល់នូវប្រាក់លើទឹកចិត្តបន្ថែម គេមើលទៅលើលទ្ធភាពការងារ ដូច្នេះត្រូវធ្វើការឲ្យខ្លាំងអ្នកនឹងមានឱកាសកើនចំណូលតាមរយៈការឡើងប្រាក់ខែ ឡើងតំណែងនិងប្រាក់លើកទឹកចិត្តផ្សេងៗទៀត។
ក្រៅពីបង្កើនចំណូលនៅកន្លែងធ្វើការ អ្នកក៏អាចបង្កើនចំណូលក្រៅម៉ោងផងដែរ។ ត្រង់នេះទាមទារឲ្យអ្នកវិនិយោគលើខ្លួនឯងឲ្យបានច្រើនតាមរយៈរៀនជំនាញដែលអាចបង្កើតចំណូលបន្ថែមបាន។ បច្ចុប្បន្នគឺជាសម័យសេដ្ឋកិច្ចឌីជីថល ដូច្នេះអ្នកអាចរកចំណូលបានច្រើនប្រភពណាស់នៅលើអនឡាញ ដូចជាធ្វើវីដេអូដាក់ YouTube, បង្កើតផេកនិងលក់ផលិតផលលើអនឡាញជាដើម។
គួរបញ្ជាក់ផងដែរថាទាំងប៉ុន្មានចំណុចខាងលើគឺជារបៀបក្នុងការកំណត់ខ្ទង់ចំណាយប្រចាំខែដើម្បីឲ្យអ្នកទាំងអស់គ្នាមានវិន័យក៏ដូចជាទម្លាប់ក្នុងការចាយលុយឲ្យមានប្រសិទ្ធភាព។ កាលណាអ្នកមានវិន័យក្នុងការចាយលុយមានន័យថាអ្នកអាចគ្រប់គ្រងលុយបានល្អ ហើយធ្វើឲ្យអ្នកអាចសល់លុយដើម្បីបំពេញតម្រូវការនៃគោលដៅហិរញ្ញវត្ថុធំៗក្នុងជីវិត ដូចជាទុនសម្រាប់រកស៊ីនិងវិនិយគ ឬវិនិយោគទិញផ្ទះជាដើម៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T04:54:42.371Z",
"category": "ហិរញ្ញវត្ថុ",
"views": 2049,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
កម្ពុជានិងវៀតណាមបានឯកភាពគ្នាតភ្ជាប់ផ្លូវដែកថ្មី ១ ខ្សែ ខណៈដែលផ្លូវនេះជាស្ដង់ដារអន្ដរជាតិ
|
https://business-cambodia.com/articles/railway-cambodia-vietnam
|
គម្រោងផ្លូវដែកតភ្ជាប់ពីភ្នំពេញទៅកាន់ក្រុងបាវិត និងពីក្រុងបាវិតទៅទីក្រុងហូជីមិញ ប្រទេសវៀតណាម នឹងលេចរូបរាងនាពេលខាងមុខ ខណៈថ្មីៗនេះភាគីកម្ពុជា និងវៀតណាមបានឯកភាពគ្នាក្នុងការតភ្ជាប់ផ្លូវដែកថ្មីនេះផងដែរ។ នេះបើតាមប្រសាសន៍លើកឡើងរបស់ឯកឧត្ដមទេសរដ្ឋមន្រ្ដី ស៊ុន ចាន់ថុល រដ្ឋមន្រ្ដីក្រសួងសាធារណការ និងដឹកជញ្ជូននាពេលថ្មីៗនេះ។
ថ្លែងនៅក្នុងកិច្ចប្រជុំបូកសរុបលទ្ធផលការងារសុវត្ថិភាពចរាចរណ៍ផ្លូវគោកប្រចាំឆ្នាំ២០២២ និងលើកទិសដៅការងារឆ្នាំ២០២៣ កាលពីថ្ងៃទី៣០ ខែមករា ឯកឧត្ដមទេសរដ្ឋមន្រ្ដីបានប្រសាសន៍បញ្ជាក់ថា «ខ្ញុំបានពិភាក្សាគ្នាជាមួយរដ្ឋមន្ដ្រីដឹកជញ្ជូនវៀតណាម អំពីការតភ្ជាប់ផ្លូវដែកកម្ពុជា ភ្នំពេញទៅបាវិត បាវិតទៅហូជីមិញ គាត់ឯកភាពថានឹងធ្វើខ្ញុំបានសួរច្បាស់ណាស់»។
យ៉ាងណាគម្រោងសាងសង់និងតភ្ជាប់ផ្លូវដែកលើនេះឯកត្ដម ស៊ុន ចាន់ថុល ក៏មានការព្រួយបារម្ភថាទំហំផ្លូវដែកភាគីទាំងពីរមានភាពខុសគ្នា ប៉ុន្ដែភាគីវៀតណាមបានបញ្ជាក់ថា ខ្លួននឹងធ្វើទំហំប៉ុនដូចគ្នានិងផ្លូវដែកកម្ពុជាដែរ ពោលគឺទំហំ ១.៤៣៥ ម៉ែត្រ។ «ភ័យខ្លាចតែយើងធ្វើ ១.៤៣៥ គាត់ធ្វើ ១ ម៉ែត្រ យើងមានបញ្ហាទៀតហើយ។ តែគាត់បានប្រាប់មកថា គាត់នឹងធ្វើ ១.៤៣៥ ដូចយើង។ អ៊ីចឹងទៅថ្ងៃក្រោយគាត់នឹងអភិវឌ្ឍ ផ្លូវដែករបស់គាត់ ទៅជាស្ដង់ដារអន្ដរជាតិ ១.៤៣៥ ម៉ែត្រ»។ នេះបើតាមប្រសាសន៍បញ្ជាក់បន្ថែមពីឯកឧត្ដមទេសរដ្ឋមន្ដ្រី។
សូមជម្រាប់ផងដែរ ផ្លូវដែកថ្មីនេះគឺជាគម្រោងតភ្ជាប់ផ្លូវដឹកជញ្ជូនថ្មីមួយទៀតហើយ រវាងកម្ពុជានិងវៀតណាម ខណៈកាលពីពេលកន្លងទៅភាគីទាំងពីរក៏បានឯកភាពគ្នានៅក្នុងការតភ្ជាប់ផ្លូវល្បឿនលឿន ពីភ្នំពេញទៅក្រុងបាវិត និងពីក្រុងបានវិញទៅទីក្រុងហូជីមិញ ប្រទេសវៀតណាមដែរ។ ហើយគម្រោងផ្លូវល្បឿនលឿននោះ ក៏នឹងចាប់ផ្ដើមសាងសង់នៅក្នុងឆ្នាំ២០២៣នេះ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T04:33:30.994Z",
"category": "អចលនទ្រព្យ",
"views": 1214,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ចង់រៀនគូសប្លង់ តែមិនចង់ចំណាយលុយច្រើន តោះមកស្គាល់ Channel YouTube ៨ បង្រៀនគូសប្លង់ហ្វ្រី
|
https://business-cambodia.com/articles/study-free-from-8-channel
|
ជំនាញគូសប្លង់ជាជំនាញមួយដែលមានទីផ្សារតម្រូវការក្នុងការងារខ្ពស់ខ្លាំងមែនទែនសម្រាប់ប្រទេសអភិវឌ្ឍន៍ ក៏ដូចជាប្រទេសដែលកំពុងតែអភិវឌ្ឍន៍ដូចជាប្រទេសកម្ពុជាជាដើម។ហើយចំពោះជំនាញ ស្ថាបត្យកម្មដែលគ្រប់គ្នាហៅថាជំនាញគូសប្លង់នេះ ថ្វីបើពេលរៀនចប់ទៅមានឱកាសការងារច្រើន និងមានទីផ្សារការងារល្អនេះដែរ នៅពេលរៀនក៏ត្រូវចំណាយថវិកាមិនតិចប៉ុន្មានដែរ ដោយហេតុថាយើងត្រូវចំណាយទៅលើសម្ភារសម្រាប់ការងាររៀបចំម៉ាកែត ក្រដាស ប៊ិក សៀវភៅ ខ្មៅដៃគ្រប់យ៉ាងទាំងអស់ អ្វីដែលធ្វើឱ្យថ្លៃចំណាយកាន់តែខ្ពស់ទៀតនោះគឺការសិក្សាក្រៅម៉ោងលើជំនាញគូសប្លង់លើកុំព្យូទ័រ ដែលមានដូចជា Sketchup , AutoCad Auto Desk, AutoDesk Revit, 3DMax ជាដើម។
ដែលចំណុចទាំងនេះហើយដែលនាំឱ្យតម្លៃនៃការរៀនជំនាញនេះកាន់តែចំណាយលុយច្រើន ដូច្នេះនៅក្នុងថ្ងៃនេះដែរ Business Cambodia នឹងធ្វើការលើកយកនូវ Channel YouTube ចំនួន ៨ ដែលមានបង្រៀនជំនាញគូសប្លង់ហ្វ្រី ដែលជាផ្នែកមួយអាចជួយកាត់បន្ថយចំណាយសម្រាប់បងប្អូនដែលកំពុងរៀនជំនាញនេះបានផងដែរ ដោយChannel ទាំងនោះរួមមាន ៖
១.សម្រាប់ការគូស Sketchup
- https://youtube.com/playlist...
- https://youtube.com/playlist...
- https://youtube.com/playlist...
- https://youtube.com/playlist...
២. សម្រាប់ការគូស AutoCad Auto Desk
- https://youtube.com/playlist...
- https://youtube.com/playlist...
៣. ការគូស AutoDesk Revit
- https://youtube.com/playlist...
- https://youtube.com/playlist...
- https://youtube.com/playlist...
៤.ការគូស 3DMax
- https://youtube.com/playlist...
- https://youtube.com/playlist...
៥.ការគូស Cinema4D
- https://youtube.com/playlist...
- https://youtube.com/playlist...
៦.ការគូស AutoDeskMaya
- https://youtube.com/playlist...
- https://youtube.com/playlist...
- https://youtube.com/playlist..
៧.ការគូស Blender
- https://youtube.com/playlist...
- https://youtube.com/playlist.
៨.ការគូស Vray_for_sketchup
- https://youtube.com/playlist...
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T03:41:13.049Z",
"category": "ចាប់ផ្តើមអាជីវកម្ម",
"views": 546,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"short_sentences"
]
}
|
ដំណឹង! មានអត្តសញ្ញាណប័ណ្ណរបក ឬខូច អាចទៅធ្វើនៅទីតាំងនេះបាន ដោយមិនចាំបាច់មានឯកសារបន្ថែមទេ
|
https://business-cambodia.com/articles/without-additional-documents
|
ចាប់ពីពេលនេះទៅ ចំពោះបងប្អូនដែលមានករណីរបក ឬខូចអត្តសញ្ញាណប័ណ្ណសញ្ជាតិខ្មែរ សាមីខ្លួនអាចយកទៅប្តូរថ្មីបាន ដោយពុំចាំបាច់ភ្ជាប់ឯកសារផ្សេងទៀតបន្ថែមទេ។ នេះបើតាមការបង្ហោះនៅលើហ្វេសប៊ុកផេក របស់ឧត្តមសេនីយ៍ឯក បណ្ឌិត សាយ ម៉េងឈាង ដែលជាអគ្គនាយករងនៃនាយកដ្ឋានអត្តសញ្ញណកម្ម។
ឆ្លៀតក្នុងឱកាសនេះដែរ អគ្គនាយកដ្ឋានអត្តសញ្ញាណកម្ម ក៏បានអំពាវនាវដល់ប្រជាពលរដ្ឋដែលមានអត្តសញ្ញាណប័ណ្ណសញ្ជាតិខ្មែរគំរូថ្មីអស់សុពលភាព ឬសុពលភាពនៅសល់តិចជាងឬត្រឹមរយៈពេល៩០ ថ្ងៃ អាចអញ្ជើញមកបំពេញបែបបទប្តូរយកអត្តសញ្ញាណប័ណ្ណសញ្ជាតិខ្មែរថ្មី នៅតាមបណ្តាទីតាំងដូចខាងក្រោម៖
១. តាមប៉ុស្តិ៍នគរបាលរដ្ឋបាលឃុំ សង្កាត់ ឬអធិការដ្ឋាននគរបាលក្រុង ស្រុក ខណ្ឌ ឬច្រកចេញចូលតែមួយក្នុងក្រុង ស្រុក ខណ្ឌ ឬស្នងការដ្ឋាននគរបាលរាជធានី ខេត្ត នៃលំនៅឋានរបស់ខ្លួន
២. នាយកដ្ឋានអត្តសញ្ញាណប័ណ្ណសញ្ជាតិខ្មែរ (សង្កាត់និរោធ ខណ្ឌច្បារអំពៅ រាជធានីភ្នំពេញ)
៣. ទីស្នាក់ការផ្តល់អត្តសញ្ញាណប័ណ្ណសញ្ជាតិខ្មែរ ប្រចាំនៅផ្សារទំនើបអ៊ីអនម៉ល២ (Aeon Mall 2) សែនសុខ។
សូមបញ្ជាក់ថា សូមប្រជាពលរដ្ឋទាំងអស់ត្រូវភ្ជាប់មកជាមួយអត្តសញ្ញាណប័ណ្ណសញ្ជាតិខ្មែរគំរូថ្មីដែលអស់សុពលភាព ឬសុពលភាពនៅសល់តិចជាងឬត្រឹមរយៈពេល៩០ថ្ងៃ (និងឯកសារសំអាង ករណីមានការផ្លាស់ប្តូរទិន្នន័យ)។ ប្រសិនជាបងប្អូនទាំងអស់គ្នាមានចម្ងល់ ឬសំណួរផ្សេងៗ សូមទាក់ទងទៅកាន់លេខ៖ ១២៧១/០១៧ ៨៩៨ ៩១៥៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T03:20:19.010Z",
"category": "ព័ត៌មានថ្មីៗ",
"views": 11526,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ប្រសើរណាស់! កម្ពុជានឹងមានការបង្រៀនជំនាញវិជ្ជាជីវៈ ដល់និស្សិតប្រមាណ ១.៥លាននាក់ ដោយឥតគិតថ្លៃ
|
https://business-cambodia.com/articles/study-free-over-1-million-students
|
រាជរដ្ឋាភិបាលកម្ពុជា នឹងរៀបចំការបង្រៀនយុវជនចំនួន ១,៥លាននាក់ លើជំនាញវិជ្ជាជីវៈ ដោយឥតគិតថ្លៃ និងទទួលបានប្រាក់ឧបត្ថម្ភបន្ថែម។ នេះបើយោងតាមប្រសាសន៍របស់ សម្ដេចតេជោ ហ៊ុន សែន ថ្លែងក្នុងឱកាសអញ្ជើញជាអធិបតីក្នុងពិធី ប្រគល់សញ្ញាបត្រជូននិស្សិត CUS ជិត៧ពាន់នាក់ នាព្រឹកថ្ងៃទី២៣ ខែមករា ឆ្នាំ២០២៣។
សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានមានប្រសាសន៍យ៉ាងដូច្នេះថា៖ «រាជរដ្ឋាភិបាលនឹងរៀបចំឲ្យមានការបណ្តុះបណ្តាលយុវជនរហូតដល់ ១,៥លាននាក់ ទៅលើការបណ្តុះបណ្តាលជំនាញវិជ្ជាជីវៈ។ ហើយជំនាញទាំងអស់នោះ សិស្សមិនត្រឹមតែរៀនមិនបង់ថ្លៃទេ ក៏ប៉ុន្តែរាជរដ្ឋាភិបាលនឹងចេញប្រាក់ខែឲ្យសិស្សសម្រាប់ការសិក្សា»។
ក្នុងនោះសម្តេចបានគូសបញ្ជាក់ថា ទុក២%-៤%នៃចំនួនសិស្ស ១,៥លាននាក់នេះ ដើម្បីបណ្តុះបណ្តាលលើជំនាញវិជ្ជាជីវៈដូនតាដែលបានបន្សល់ទុកដូចជា ជាងចម្លាក់ ស្មូម គំនូ និងតម្បាញជាដើម ត្បិតបារម្ភខ្លាចបាត់បង់។ ជំនាញទាំងអស់នេះក៏អាចមានការងារធ្វើ បង្កើតមុខរបរ និងមានតម្រូវការខ្ពស់ផងដែរ។ សិស្សចង់រៀនតែពុំមានលទ្ធភាព ដូច្នេះរាជរដ្ឋាភិបាលត្រូវផ្គត់ផ្គង់សម្រាប់ការបណ្តុះបណ្តាលធនធានមនុស្ស៕
អត្ថបទដោយ៖ កាន់ ដារ៉ា (ស្មេរពនេចរ)
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T02:54:27.021Z",
"category": "ភាពជាអ្នកដឹកនាំ",
"views": 6359,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"tiny",
"noisy"
]
}
|
ស្គាល់ ធនាគារ អេស៊ីលីដាយូរហើយ តោះមកស្គាល់ម្ចាស់ភាគហ៊ុនទាំង៩របស់ធនាគារចាស់វស្សាមួយនេះ
|
https://business-cambodia.com/articles/nine-of-acleda-bank-shareholders
|
អេស៊ីលីដា គឺជាធនាគារពាណិជ្ជមួយ ដែលបានទទួលអាជ្ញាប័ណ្ណពីធនាគារជាតិនៃកម្ពុជា និងបានចូលរួមអភិវឌ្ឍន៍អាជីវកម្មគ្រប់ប្រភេទចាប់តាំងពី ឆ្នាំ១៩៩៣ មកទល់នឹងបច្ចុប្បន្ននេះ។ ធនាគារនេះ ជាប់ឈ្មោះជាកំពូលធនាគារដ៏ធំបំផុតមួយ នៅក្នុងចំណោមធនាគារធំៗមួយចំនួនទៀតនៅក្នុងប្រទេសកម្ពុជា។ ក្រោមនេះ គឺជាកំពូភាគហ៊ុនិកធំៗ ទាំង៩ ដែលឈរនៅពីក្រោយភាពរឹងមាំរបស់ធនាគារ អេស៊ីលីដា កន្លងមក។
ទី១. AFT មានទុនជាសាច់ប្រាក់ ជាង ១១១លានដុល្លារ (២៥,៧%)
អេស៊ីលីដា ហ្វាយណាន់ហ្សល់ ត្រាស់ (AFT) គឺជាអ្ននបន្តវេនពី អង្គការ អេស៊ីលីដា ដែលធ្វើសកម្មភាពជាប្រយោជន៍ដល់ជនទូទៅ និងមិនអនុវត្តគោលបំណងចម្បង ដើម្បីផលប្រយោជន៍ពាណិជ្ជកម្មឯកជនផ្ទាល់ខ្លួនឡើយ។
ទី២. SMBC មានទុនជាសាច់ប្រាក់ ជាង ៧៨លានដុល្លារ (១៨%)
SUMITO MITSUI BANKING CORPORATION (SMBC) គឺជាធនាគារជប៉ុនធំមួយ ដែលប្រតិបត្តិការទូទាំងពិភពលោក។ SMBC ប្តេជ្ញាធ្វើការឆ្ពោះទៅគោលដៅរបស់ខ្លួន គឺ "ពន្លឿនយុទ្ធសាស្ត្រផ្តោតលើអាស៊ី" ។ SMBC បានវិនិយោគធនធានរបស់ខ្លួនយ៉ាងសកម្មក្នុងប្រទេសជាច្រើននៅតំបន់អាស៊ី ដែលមានសក្តានុពលរីកចម្រើនខ្លាំង ។ ដើម្បីផ្តល់ជូនអតិថិជនរបស់ធនាគារ អេស៊ីលីដា ទទួលបាននូវសេវាកម្មហិរញ្ញវត្ថុសមាហ័រណកម្មបានល្អប្រសើរ SMBC បានផ្តល់អ្នកជំនាញជាន់ខ្ពស់មកបម្រើការជាទីប្រឹក្សានៅក្នុងផ្នែកសាជីវកម្មអន្តរជាតិរបស់ធនាគារ អេស៊ីលីដា ចាប់តាំងពីឆ្នាំ២០១៣ មក។
ទី៣. CFIBRED មានទុនជាសាច់ប្រាក់ ជាង ៥២លានដុល្លារ (១២.១២%)
COFIBRED គឺជាបុត្រសម្ព័ន្ធពេញលេញរបស់ BRED BanquePopulaire ។ ភាគហ៊ុនរបស់ Cofibred បានមកពីបុត្រសម្ព័ន្ធ និងស្ថាប័នដែលពាក់ព័ន្ធចំនួនជាង ៤៥ ក្នុងវិស័យធនាគារ ធានារ៉ាប់រង អ៊ីខុមមើស និង/ឬក្រុមហ៊ុនហិរញ្ញវត្ថុ ។ បុត្រសម្ព័ន្ធ និងស្ថាប័នដែលពាក់ព័ន្ធទាំងនេះស្ថិតនៅទូទាំងពិភពលោក ។
ទី៤. ORIX មានទុនជាសាច់ប្រាក់ ជាង ៥២លានដុល្លារ (១២.១២%)
ORIX គឺជាក្រុមហ៊ុនផ្ដល់សេវាហិរញ្ញវត្ថុ និងវិនិយោគ និងធ្វើប្រតិបត្តិការអាជីវកម្មលើ៦វិស័យ រួមមាន៖ សេវាកម្មហិរញ្ញវត្ថុ សាជីវកម្ម ភតិសន្យាហិរញ្ញវត្ថុ អចលនទ្រព្យ វិនិយោគ និងប្រតិបត្តិការសេវាលក់រាយ និងអាជីវកម្មក្រៅប្រទេស ។
ទី៥. ភាគហ៊ុនដែលធ្វើនិយ័ត្នកម្មពី ក្រុមហ៊ុន អេ អេស អេ ភីអិលស៊ី មានទុនជាសាច់ប្រាក់ ជាង ៨៩.៨លានដុល្លារ (២០.៧៤%)
ជាភាគហ៊ុនដែលតម្រូវឱ្យធ្វើនិយ័ត្នកម្ម ពីក្រុមហ៊ុន អេ អេស អេ ភីអិលស៊ី។
ទី៦. ភាគហ៊ុនិកសាធារណៈ មានទុនជាសាច់ប្រាក់ជាង ២១.៦៧លានដុល្លារ (៥%)
ភាគហ៊ុនសាធារណៈ គឺជាភាគហ៊ុនិក ដែលបានទិញភាគហ៊ុន ធនាគារ អេស៊ីលីដា ដែលបានបោះផ្សាយលក់នៅលើផ្សារមូលបត្រកម្ពុជា ក្នុងដំណាក់កាលបោះផ្សាយលក់មូលបត្រកម្មសិទ្ធិ លើកដំបូងជាសាធារណៈ។
ទី៧. NHTPE Rumdul មានទុនជាសាច់ប្រាក់ជាង ១៥លានដុល្លារ (៣.៥%)
NHTPE Rumdul មកពីពាក្យពេញថា NORTH HAVEN THAI PRIVATE EQUITY RUMDUL COMPANY (HONG KONG) LIMITED។
ទី៨. TMF មានទុនជាសាច់ប្រាក់ជាង ៦.២លានដុល្លារ (១.៤៤%)
Triodos Microfinance Fund (TMF) បានបង្កើតឡើងនៅក្នុងឆ្នាំ២០០៩ និងជាមូលនិធិបើកដោយមានភាគហ៊ុន របស់អ្នកវិនិយោគ អ្នកមានទ្រព្យសម្បត្តិច្រើន និងអតិថិជនធនាគារឯកជននៅពាសពេញទ្វីបអឺរ៉ុប ។ សកម្មភាពចម្បងរបស់មូលនិធិនេះ ផ្តោតលើការបង្កើតស្ថាប័នមីក្រូហិរញ្ញវត្ថុ និងធនាគារធុនតូច និងមធ្យម ដែលមានឯកសារបញ្ជាក់ត្រឹមត្រូវ ។
ទី៩. TFSF មានទុនជាសាច់ប្រាក់ជាង ៥.៣៦លានដុល្លារ (១.២៣%)
Triodos Fair Share Fund (TFSF) (គ្រប់គ្រងដោយ Legal Owner Triodos Funds B.V.) បានបង្កើតឡើងនាឆ្នាំ២០០២ ក្នុងប្រទេសហុល្លង់ដ៍ គឺជាមូលនិធិដំបូងគេបង្អស់ និងដ៏កម្រនៅក្នុងពិភពលោក ដែលផ្តល់ឱកាសដល់សាធារណជនទូទៅក្នុងការវិនិយោគក្នុងស្ថាប័នមីក្រូហិរញ្ញវត្ថុ និងធនាគារធុនតូច និងមធ្យម ។
សូមជម្រាបផងដែរថា សព្វថ្ងៃនេះធនាគារ អេស៊ីលីដា មាន បណ្ឌិត អ៊ិន ចាន់នី ជាអភិបាល ព្រមទាំងជានាយកប្រតិបត្តិ គ្រប់គ្រង និងដឹកនាំធនាគារទាំងមូល។ រហូតមកដល់ពេលនេះ អេស៊ីលីដា មានភាគហ៊ុនសរុបជាង ៤៣៣លានដុល្លារ ជាមួយនឹងទ្រព្យសកម្មជាង ៧.៨ពាន់លានដុល្លារ គិតត្រឹមឆ្នាំ២០២១៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-03T02:42:17.279Z",
"category": "ហិរញ្ញវត្ថុ",
"views": 12705,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ធនាគារ វីង ដាក់សម្ពោធកាតឥណទាន និងឥណពន្ធ ដែលផ្តល់ជូនអត្ថប្រយោជន៍ដ៏ច្រើនសម្បូរបែប
|
https://business-cambodia.com/articles/wing-bank-introduces-credit-and-debit-cards-that-offer-rich-benefits
|
មានត្រឹមតែកាតឥណទាន វីងវីសា នៅក្នុងដៃអតិថិជននឹងរីករាយជាមួយឥណទានសាច់ប្រាក់សរុបរហូតដល់ទៅ១០០% និងទទួលបានសេវាធានារ៉ាប់រងក្នុងការធ្វើដំណើរមានតម្លៃរហូតដល់១លានដុល្លារដោយឥតគិតថ្លៃ។
ធនាគារ វីង (ខេមបូឌា) ម.ក សហការជាមួយក្រុមហ៊ុន វីសា បានដាក់ឲ្យដំណើរជាផ្លូវការនូវ កាតចំនួន២ប្រភេទគឺ៖ កាតឥណទាន វីងវីសា និងកាតឥណពន្ធ វីងវីសា ដែលអនុញ្ញាតឲ្យអ្នកប្រើប្រាស់ទទួលបានអត្ថប្រយោជន៍ដ៏ច្រើនមិនធ្លាប់មាន និងផ្តល់សេរីភាពយ៉ាងពេញទំហឹងក្នុងការប្រើប្រាស់ថវិកាបម្រុងរបស់ពួកគេបានគ្រប់ពេលវេលា។ ឥឡូវនេះ អតិថិជនទាំងអស់អាចដាក់ពាក្យសុំកាត វីងវីសា ទាំង២ប្រភេទដោយឥតគិតថ្លៃសេវាប្រចាំឆ្នាំ។
លោក ហាន ប៉េងក្វាង អគ្គនាយកនៃធនាគារ វីង បានថ្លែងថា៖ “កាតឥណទាន វីងវីសា អនុញ្ញាតឲ្យអតិថិជនអាចប្រើប្រាស់ឥណទានដែលមាននៅក្នុងកាតរបស់ពួកគេសម្រាប់ការចំណាយប្រចាំថ្ងៃ និងប្រើប្រាស់សម្រាប់ការទូទាត់នៅតាមបណ្តាហាង ឬតាមអនឡាញ ក៏ដូចជាពេលធ្វើដំណើរក្រៅប្រទេសផងដែរ។ លើសពីនេះ យើងក៏បានផ្តល់ជម្រើសដែលមានភាពបត់បែងជាច្រើនដល់អតិថិជនក្នុងការសងប្រាក់ត្រឡប់មកវិញនូវរាល់ទឹកប្រាក់ដែលពួកគេបានប្រើប្រាស់។”
លោកហាន ប៉េងក្វាង បានបន្ថែមថា៖ “កាតវីងវីសា ត្រូវបានរចនាប្រកបដោយនវានុវត្តន៍សម្រាប់គ្រប់សម័យកាល ដោយជ្រើសយកការឌីសាញបែបតិចនិយម មានប្រណីតភាពសក្តិសមយ៉ាងល្អឥតខ្ចោះសម្រាប់អតិថិជនគ្រប់រូប។”
កាតឥណទាន វីងវីសា មាន២ជម្រើស។ ជាមួយកាតឥណទាន វីងវីសាហ្គោល អតិថិជនអាចស្នើឥណទានបានរហូតដល់ ៥.០០០ដុល្លារអាមេរិក ខណៈពេលដែលកាតឥណទាន វីងវីសាផ្លាទីនីម អតិថិជនអាចស្នើឥណទានបានរហូតដល់ ៥០.០០០ដុល្លារអាមេរិក។ អតិថិជនអាចគ្រប់គ្រងលំហូរសាច់ប្រាក់របស់ពួកគេបានយ៉ាងងាយស្រួល ដោយទទួលបានការអនុគ្រោះមិនបង់ការប្រាក់រហូតដល់រយៈពេល៥៥ថ្ងៃ។
កាន់តែពិសេសជាងនេះទៅទៀតនោះ ក្នុងអំឡុងពេលរង់ចាំការហោះហើរ អតិថិជនទាំងអស់អាចប្រើប្រាស់ កាតវីងវីសា ដើម្បីចូលប្រើប្រាស់កន្លែងរង់ចាំនៅព្រលានយន្តហោះជាង១.៤០០ទីតាំងជុំវិញពិភពលោក មិនត្រឹមតែប៉ុណ្ណោះក៏អាចធ្វើការស្នើសុំកាតសម្រាប់សមាជិកគ្រួសារបានរហូតដល់ទៅ៥កាត។ អតិថិជនក៏អាចប្រើប្រាស់ កន្លែងរង់ចាំ Premier Banking Lounges ដោយសេរីនៅគ្រប់សាខាធនាគារ វីង ទូទាំងប្រទេសផងដែរ។
ចំណែកឯ កាតឥណពន្ធ វីងវីសា ក៏មាន២ប្រភេទសម្រាប់ជ្រើសរើសផងដែរ ពោលគឺកាតឥណពន្ធគ្មានលេខ វីងវីសា និងកាតឥណពន្ធផ្ទាល់ខ្លួន វីងវីសា។
ជាមួយនឹងកាតឥណពន្ធ វីងវីសា អតិថិជនអាចប្រើប្រាស់គណនីសន្សំ ឬគណនីចរន្តបានពីគណនីធនាគារផ្ទាល់របស់ពួកគេ។
អតិថិជនក៏អាចធ្វើការដកប្រាក់ពីម៉ាស៊ីន ATM និងធ្វើការទូទាត់ បានយ៉ាងងាយស្រួលជាមួយ សមាជិក នៃបណ្ដាញខេមបូឌានស៊ែស្វិច (CSS) ទូទាំងប្រទេសផងដែរ។
កាតឥណពន្ធគ្មានលេខ វីងវីសា មិនមានបង្ហាញព័ត៌មានអំពីលេខកាត CVV2 ឬកាលបរិច្ឆេទផុតកំណត់នៅលើកាតនោះទេ ដូចនេះហើយទើបមុខងារពិសេសទាំងនេះ ជួយការពារអ្នកប្រើប្រាស់ពីការលួចបាន100%។
សុវត្ថិភាពនៃគណនីធនាគាររបស់អ្នកប្រើប្រាស់ គឺស្ថិតនៅចុងម្រាមដៃរបស់អ្នកប្រើប្រាស់តែម្តង ព្រោះថាមិនថាកាតត្រូវបានបាត់ ឬត្រូវបានលួចនោះទេ គណនីរបស់ពួកគេ នៅតែមានសុវត្ថិភាពដដែល នេះគឺដោយសារតែមុខងារគ្មានលេខនៅលើកាតនេះឯង។ យ៉ាងណាមិញ អ្នកប្រើកាតអាចដាក់ឲ្យការដំណើរការ ឬផ្អាកដំណើរការកាត ដោយគ្រាន់តែប្រើអេបWing Bank និងចុចតែពីរបីប៉ក់ប៉ុណ្ណោះ។
អតិថិជនដែលប្រើប្រាស់វីងវីសា ទាំងប្រភេទឥណទាន និងឥណពន្ធ អាចធ្វើការទូទាត់តាមម៉ាស៊ីនPOS និងតាមអនឡាញ នៅគ្រប់ទីកន្លែងជុំវិញពិភពលោក ដែលមានការទូទាត់តាមរយៈវីសា។ អ្នកប្រើប្រាស់កាតក៏អាចរីករាយជាមួយនឹងការផ្តល់ជូនពិសេស ពីហាងនានាទូទាំងពិភពលោកផងដែរ។
កិច្ចគាំពារបរិស្ថានគឺជាក្តីកង្វល់ដ៏ធំមួយនាពេលបច្ចុប្បន្ន ដូច្នេះហើយទើបកាតវីសា របស់ធនាគារ វីង ទាំង២ប្រភេទនេះ ផលិតឡើងពីវត្ថុធាតុដើមធម្មជាតិរហូតដល់៩៤% ដែលល្អបំផុតសម្រាប់បរិស្ថាន។
ដើម្បីរីករាយជាមួយអត្ថប្រយោជន៍ដ៏ច្រើនមិនធ្លាប់មានទាំងនេះ អតិថិជនគ្រាន់តែធ្វើការស្នើកាតវីងវីសា នៅតាម បណ្តាសាខាធនាគារ វីង ទូទាំងប្រទេស៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T10:20:18.972Z",
"category": "PR",
"views": 228,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ស្ត្រីវ័យ២៨ឆ្នាំ ប្រាប់ច្រកធំៗ៣ ច្នៃទេពកោសល្យចេញជាចំណូលអកម្ម រកលុយបានជិត២ម៉ឺនដុល្លារ/១ខែ
|
https://business-cambodia.com/articles/rachel-richards
|
តើនរណាខ្លះចង់ចូលនិវត្តន៍ទាំងវ័យក្មេង? អ្នកនាង Rachel Richards អាចចូលនិវត្តន៍ត្រឹមវ័យ២៨ឆ្នាំ ដោយបង្កើតចំណូលអកម្មខ្ទង់ជិត២ម៉ឺនដុល្លារ/១ខែ និងអាចរស់នៅក្នុងជីវិតដែលខ្លួនប្រាថ្នាទាំងក្មេងល្ហក់។ ក្នុងបទសម្ភាន៍ជាមួយទូរទស្សន៍ CNBC កាលពីថ្ងៃទី០៨ ខែកក្កដា ឆ្នាំ២០២២ Richards បានចែករំលែកច្រកធំៗ៤ ច្នៃទេពកោសល្យចេញជាចំណូលអកម្ម និងអាចឈប់សម្រាកពីការងារពេញម៉ោង ៩am-៥pm រួមមានដូចខាងក្រោម៖
១/. ប្រើលុយសន្សំពីការងារពេញម៉ោង បង្កើតចំណូលបន្ថែម៖ Richards បានបញ្ចប់ថ្នាក់បរិញ្ញាបត្រវិទ្យាសាស្ត្រផ្នែកសេដ្ឋកិច្ចហិរញ្ញវត្ថុ និងធ្វើការរយៈពេលពីរឆ្នាំជាអ្នកប្រឹក្សាហិរញ្ញវត្ថុដោយប្រាក់ខែឆ្នាំទី១បាន ៣៦,០០០ដុល្លារ និងឆ្នាំទី២បាន ៤២,០០០ដុល្លារ។ នាងនិយាយថា៖ «ការចំណាយរបស់ខ្ញុំមានប្រហែល ១,៥០០ ដុល្លារក្នុងមួយខែ ដោយសារខ្ញុំមិនមានកម្ចីសិស្ស ហើយខ្ញុំពូកែសន្សំសំចៃ ខ្ញុំអាចសន្សំប្រាក់បានជាងពាក់កណ្តាលសូម្បីតែពេលនោះ»។
ក្នុងឆ្នាំ២០១៧ Richards បានចាប់ផ្តើមផ្តោតលើមធ្យោបាយបង្កើតប្រាក់ចំណូលអកម្ម។ នាងនិយាយថា៖ «មុននោះ យើងមិនមានចំណូលផ្សេងទៀតទេ យើងទាំងពីរ(គូដណ្ដឹង) កំពុងតែធ្វើការយ៉ាងមមាញឹកពីម៉ោង ៩am-៥pm»។ នៅឆ្នាំដដែល គូស្នេហ៍មួយគូនេះបានទិញលើអចលនទ្រព្យដំបូងគឺ អាគារពីរនៅ Louisville ដែលមានតម្លៃ ១០០,០០០ដុល្លារ ដោយលុយនេះបានមកពីការសន្សំជាច្រើនឆ្នាំរបស់ពួកគេបូកបញ្ចូលគ្នា។ អ្នកទាំងពីរបានបន្តវិនិយោគលើអចលនទ្រព្យយ៉ាងគឃ្លើន ដោយបានទិញអចលនទ្រព្យចំនួនប្រាំមួយ (សរុបប្រហែល ៤០ យូនីត) ក្នុងរយៈពេលត្រឹមពីរឆ្នាំប៉ុណ្ណោះ និងយូនីតខ្លះអាចរកចំណូលបានចន្លោះពី ២០០-៣០០ដុល្លារក្នុងមួយយូនីត។ ជំនួសឲ្យការធ្វើការពេញម៉ោង ឥឡូវនេះពួកគេចំណាយពេលប្រហែល ៥-១០ម៉ោងក្នុងមួយសប្តាហ៍ក្នុងការគ្រប់គ្រងអចលនទ្រព្យដោយប្រមូលបានសរុបប្រមាណ ៨០០០ដុល្លារក្នុងមួយខែ។
២/. សរសេរសៀវភៅ៖ Richards និយាយថា៖ «ខ្ញុំចាប់ផ្តើមគិតអំពីការសរសេរសៀវភៅនៅដើមឆ្នាំ ២០១៧ ពីព្រោះគ្រួសារ និងមិត្តភ័ក្តិរបស់ខ្ញុំទាំងអស់បានមករកខ្ញុំសម្រាប់ដំបូន្មានផ្នែកហិរញ្ញវត្ថុ»។ បន្ទាប់ពីការបោះពុម្ពសៀវភៅរបស់នាងដោយខ្លួនឯងនៅលើ Amazon អ្នកនាង Richards និយាយថានាងបានប្រមូលប្រាក់លើការចំណាយបោះពុម្ពមកវិញក្នុងរយៈពេលមួយខែដំបូង។ ចាប់តាំងពីពេលនោះមកក្តីស្រមៃចូលនិវត្តន៍របស់នាងកាន់តែខិតជិតមកដល់ ដោយនាងទទួលបានប្រហែល ៤,០០០ដុល្លារជាចំណូលអកម្មបន្ថែមកើតចេញពីសៀវភៅមួយក្បាលនោះ។
៣/. បង្កើតវគ្គសិក្សា៖ ក្រៅពីចំណូលអចលនទ្រព្យ និងសៀវភៅ Richards ក៏ផ្តល់វគ្គសិក្សាតាមអ៊ីនធឺណេតរយៈពេលប្រាំបីសប្តាហ៍ផងដែរ ដែលជាប្រភពចំណូលអកម្មមួយទៀតសម្រាប់គូស្នេហ៍មួយគូនេះ។ វគ្គសិក្សាដែលមានតម្លៃ ៤៩៧ដុល្លារ ហើយត្រូវបានគេហៅថា «Get Your Financial $ hit Together» បង្កើតប្រាក់ចំណេញប្រហែល ៤,០០០ដុល្លារ ក្នុងមួយខែសម្រាប់ Richards។
បច្ចុប្បន្នអ្នកនាង Rachel Richards អាចរស់នៅដោយឯករាជ្យផ្នែកហិរញ្ញវត្ថុ។ នាងបានលើកឡើងយ៉ាងដូច្នេះថា៖ «យើងចង់បង្កើត ១០,០០០ដុល្លារក្នុងមួយខែសម្រាប់ប្រាក់ចំណូលអកម្ម។ ឥឡូវនេះវាមានតម្លៃដល់ទៅ ១៦,០០០ដុល្លារក្នុងមួយខែ។ ការចំណាយរបស់យើងជាមធ្យមប្រហែល ៨,០០០ ដុល្លារក្នុងមួយខែ។ យើងចូលចិត្តធ្វើរឿងដូចជាការធ្វើដំណើរជាដើម យើងអាចរស់នៅក្នុងផ្ទះធំស្អាតយើងគ្រាន់តែចង់មានផាសុខភាព និងចំណាយប្រាក់ដោយមិនខ្វល់ពីវាប៉ុណ្ណោះ»៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T10:01:08.702Z",
"category": "ភាពជាអ្នកដឹកនាំ",
"views": 632,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
កាន់តែងាយស្រួល! ច្រកចេញ-ចូល និងកន្លែងឈប់សម្រាកលើផ្លូវល្បឿនលឿនត្រូវបានបញ្ចូលក្នុង Google Maps ផ្លូវការ
|
https://business-cambodia.com/articles/expressway-on-google-maps
|
លែងលំបាកសម្រាប់អ្នកដែលធ្វើដំណើរលើផ្លូវល្បឿនលឿនពីភ្នំពេញទៅកាន់ខេត្ដព្រះសីហនុ ក្នុងការស្វែងរកច្រកចេញ-ចូល ឬកន្លែងឈប់សម្រាប់ការ (Rest Areas) ខណៈពេលនេះក្រសួងបានដាក់បញ្ចូលទីតាំងទាំងនោះចូលទៅក្នុងផែនទី Google Maps ជាផ្លូវការហើយ។ នេះបើយោងតាមការចុះផ្សាយរបស់ក្រសួងសាធារណការ និងដឹកជញ្ជូន នៅថ្ងៃទី២ ខែកុម្ភៈ ឆ្នាំ២០២៣។
នៅក្នុងការចុះផ្សាររបស់ក្រសួងសាធារណការបានសរសេរថា «លោកអ្នកអាចស្វែងរកទីតាំងច្រកចេញចូល និងទីតាំងទាំង៤ នៃតំបន់ឈប់សម្រាក (Rest Areas) តាមបណ្តោយផ្លូវល្បឿនលឿនភ្នំពេញ-ក្រុងព្រះសីហនុ បានកាន់តែងាយស្រួល និងឆាប់រហ័ស តាមរយៈផែនទី Google Maps»។ ក្រសួងបន្ដថា ទន្ទឹមនឹងការដាក់បញ្ចូលទីតាំងខាងលើចូលនៅក្នុងផែនទីនេះដែរ តំបន់ឈប់សម្រាកចំនួន០២ គឺ ទីតាំងកំពង់ស្ពឺ(K63) និង ទីតាំងកំពង់សិលា(K109) ក៏បានបើកឱ្យដំណើរការនូវស្ថានីយប្រេងឥន្ធនៈផងដែរ។
សូមជម្រាបផងដែរថា ផ្លូវល្បឿនលឿនភ្នំពេញទៅខេត្ដព្រះសីហនុនេះចម្ងាយ ១៨៧,០៥ គីឡូម៉ែត្រ បានបើកដំណើរការផ្លូវការកាលពីចុងឆ្នាំ២០២២ កន្លង។ ហើយផ្លូវល្បឿនលឿននេះដែរ ក៏បានជួយសម្រួលដល់ការធ្វើដំណើររបស់ប្រជាពលរដ្ឋ ទៅមកភ្នំពេញ-ព្រះសីហនុ កាន់តែងាយស្រួលជាងមុន ដោយចំណេញពេលតិច ទើបធៀបនឹងការធ្វើដំណើរផ្លូវធម្មតា៕
តំណភ្ជាប់ ៖ https://maps.app.goo.gl/KiDSMfNUw3W8GwZB6?g_st=it
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T09:58:52.948Z",
"category": "អចលនទ្រព្យ",
"views": 537,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
មាសឡើងដល់២,៣៥៧$ក្នុង១តម្លឹង អ្នកជំនាញថាមាសនឹងឡើងបំបែកកំណត់ត្រាថ្មីដោយសារកត្តា១នេះ
|
https://business-cambodia.com/articles/gold-price-will-break-new-record-this-year
|
ចូលឆ្នាំ២០២៣នេះ អ្នកដែលធ្លាប់ទិញមាសសន្សំទុកក្នុងតម្លៃធូថ្លៃហាក់ត្រូវប៉ាន់ខណៈតម្លៃហាងឆេងមាសបន្តឡើងថ្លៃជាលំដាប់។ ជាក់ស្ដែងគិតត្រឹមថ្ងៃនេះ តម្លៃមាសលើទីផ្សារអន្តរជាតិឡើងដល់១,៩៥៧ដុល្លារក្នុងមួយអោន(ស្មើនឹង២,៣៥៧ដល្លារក្នុងមួយតម្លឹង)។
បើយោងតាមការចុះផ្សាយរបស់វេបសាយ Kitco ដែលជាវេបសាយតាមដានទីផ្សារមាស លោក Leigh Goehring អ្នកគ្រប់គ្រងរបស់ក្រុមហ៊ុន Goehring & Rozencwajg បានឲ្យដឹងតម្លៃមាសនឹងបំបែកកំណត់ត្រាថ្មីអាចនឹងហក់ឡើងដល់២,0៥០ដុល្លារក្នុងមួយអោននៅឆ្នាំ២០២៣នេះ។
លោកបានឲ្យដឹងទៀតថាកត្ដាធំមួយដែលជាកត្តារុញតម្លៃមាសឲ្យហក់ឡើងគឺបញ្ហាអតិផរណា។ ត្រង់នេះលោកបានបញ្ជាក់ថា បញ្ហាអតិផរណានេះនឹងបន្តអូសបន្លាយរយៈពេលយូរពោលគឺរាប់ឆ្នាំ។ លោកថា ធនាគារកណ្ដាលអាមេរិកនឹងឈប់ដំឡើងការប្រាក់ ហើយបន្ទាប់មកពិភពលោកនឹងជួបវិបត្តិអតិផរណា ហើយបញ្ហាអតិផរណានេះទៀតសោតនឹងបន្តរយៈពេលយូរទៀត។
លោកបានបន្ថែមទៀតនៅពេលមនុស្សដឹងថាអតិផរណារបស់អាមេរិកមិនអាចធ្លាក់មកត្រឹម២%តាមគោលដៅដែលធនាគារកណ្ដាលអាមេរិករំពឹងទុកនោះ មនុស្សនឹងងាកទៅចាប់អារម្មណ៍លើមាសដែលជាកត្តាធ្វើឲ្យតម្លៃមាសហក់ឡើង។
ស្របពេលដែលតម្លៃមាសហក់ឡើងនេះផងដែរ បើតាមរបាយការណ៍ក្រុមប្រឹក្សាមាសពិភពលោកបានឲ្យដឹងថាតម្រូវការមាសប្រចាំឆ្នាំបានឡើងដល់៤,៧៤១តោននេះបើយោងតាមរបាយការណ៍ឆ្នាំ២០២២ពោលគឺកើនឡើងចំនួន១៨%។
របាយការណ៍ដដែលបានឲ្យដឹងទៀតថាតម្រូវការមាសបានកើនឡើងក្នុងរយៈពេល១១ឆ្នាំគឺដោយសារតែធនាគារកណ្ដាលនៃប្រទេសជាច្រើនលើពិភពលោកនាំគ្នាសម្រុកទិញមាសស្តុកទុក។ មូលហេតុដែលធនាគារកណ្ដាលរបស់ប្រទេសជាច្រើននាំគ្នាសម្រុកទុកមាសស្ដុកទុកគឺដោយសារស្ថានភាពភូមិសាស្រ្តនយោបាយមិនច្បាស់លាស់និងវិបត្តិអតិផរណានៅតែជាបញ្ហាចោទធំផងដែរ។
គួរបញ្ជាក់ផងដែរ មាសគឺត្រូវបានអ្នកជំនាញណែនាំឲ្យដាក់ចូលក្នុងបញ្ជីវិនិយោគរបស់អ្នកជាពិសេសអំឡុងពេលមានវិបត្តិ។ មួយវិញទៀតការទិញមាសទុកគឺល្អត្រង់ថាពេលអ្នកជួបបញ្ហាអ្វីមួយដែលត្រូវការលុយប្រញាប់ អ្នកអាចលក់មាសដើម្បីបង្វែរជាសាច់ប្រាក់មកដោះស្រាយបញ្ហាបានភ្លាមខណៈមាសគឺជាលោកហធាតុមានតម្លៃមួយដែលងាយស្រួលក្នុងការទិញលក់នាពេលបច្ចុប្បន្ន
ចង់ចេះប្រើលុយឲ្យមានប្រសិទ្ធភាព ប្រើលុយឲ្យចំណេញនិងវិនិយោគលុយដើម្បីបង្កើនទ្រព្យអាចតាមដាន Facebook page របស់ខ្ញុំ Toeuy Hong-ទឿយ ហុងឬចូលគ្រុបតេឡេក្រាម: https://t.me/toeuy_hong
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T09:57:37.255Z",
"category": "ហិរញ្ញវត្ថុ",
"views": 302,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
គំនិតមាសពី Oprah Winfrey ធ្លាប់ក្រីក្រ ក្លាយជាកំពូលស្រ្តី ទ្រព្យ២ពាន់លាន$
|
https://business-cambodia.com/articles/oprah-winfrey-success-story-
|
មនុស្សស្រីបើកើតមកមានសុខភាពនិងផ្លូវចិត្តទន់ខ្សោយ គឺពិបាកណាស់ទៅហើយ ចុះទម្រាំតែ រស់នៅក្នុងជីវភាពក្រីក្រហើយគ្មានចំណេះដឹង រងការរំលោភបំពានទៀត នោះសាកស្រមៃទៅមើលតើជីវិតបែបនេះលំបាកម្រិតណាទៅ។
ធំធាត់ឡើងក្នុងគ្រួសារដ៏លំបាក រងអំពើហិង្សា រងការរំលោភផ្លូវភេទ មានផ្ទៃពោះនៅអាយុ១៤ឆ្នាំ គ្មានសូម្បីតែស្បែកជើងពាក់ សម្លៀកបំពាក់ធ្វើពីសម្បកដំឡូង លោកស្រី Oprah Winfrey ត្រូវបានគេស្គាល់ថាជាសហគ្រិនស្រ្តីជាមហាសេដ្ឋី ទ្រព្យ២.៥ពាន់លានដុល្លារ ជាអ្នកដឹកនាំដែលបានផ្លាស់ប្តូរវាសនាមនុស្សជាច្រើន ព្រោះលោកស្រីមិនចង់ឱ្យស្រ្តីនិងមនុស្សជាច្រើន ស្គាល់នូវបទពិសោធន៍ដ៏ជូរចត់ដូចជាលោកស្រីនោះទេ។
យ៉ាងណាមិញសេដ្ឋនិដ៏ល្បីឈ្មោះក្នុងប្រវត្តិសាស្រ្តអាមេរិករូបនេះ បានបង្ហើបគំនិតមាស ដែលនាំឱ្យលោកស្រីក្លាយជាកំពូលស្រ្តី និងក្លាយជាអ្នកដឹកនាំដ៏មានឥទ្ធិពលមួយរូប៖
១. សុបិនឱ្យធំនិងអស្ចារ្យបំផុតដែលអាចធ្វើទៅបានសម្រាប់ជីវិតរបស់អ្នក ពីព្រោះអ្នកនឹងក្លាយជាអ្វីដែលអ្នកជឿជាក់ថាវានឹងទៅរួច។
២. អ្នកគឺជាបុគ្គលដែលត្រូវ ទទួលខុសត្រូវចំពោះជីវិតរបស់ខ្លួនឯង អ្នកមិនអាចបន្ទោសអ្នកផ្សេងឬកត្តាជុំវិញចំពោះភាពបរាជ័យណាមួយនោះទេ ជីវិតគឺពិតជាការដើរទៅមុខឥតឈប់ឈរហើយហ៊ានចាកចេញពីភាពឈឺចាប់និងភាពស្រណុកសុខស្រួលផងដែរ។
៣. គិតឱ្យដូចម្ចាស់ក្សត្រី ម្ចាស់ក្សត្រីមិនខ្លាចបរាជ័យ មិនខ្លាចបញ្ហា ព្រោះបញ្ហាជាជំហានមួយឆ្ពោះទៅរកភាពអស្ចារ្យ។
៤.រឿងដ៏លំបាក១ គឺត្រូវរៀនឱ្យយល់ថាស្ពានណាត្រូវដើរ ស្ពានណាត្រូវដុត។
៥. ត្រូវដឹងគុណនិងរីករាយចំពោះអ្វីដែលអ្នកមាន អ្នកនឹងមានកាន់តែច្រើនទៀត ប៉ុន្តែប្រសិនបើអ្នកផ្ដោតលើអ្វីដែលអ្នកមិនមាន អ្នកនឹងមិនមានវាគ្រប់គ្រាន់ឡើយនោះឡើយ ព្រោះអ្នកគ្មានកម្លាំងចិត្តដើម្បីតាមចាប់មហិច្ឆតារបស់អ្នក។
គួរជម្រាបផងដែរថាលោកស្រី Oprah Winfrey បានក្លាយជាមហាសេដ្ឋីនៅអាយុ៣៥ឆ្នាំ គឺជាផលិតករទូរទស្សន៍ តារាសម្តែង អ្នកនិពន្ធ និងជាសប្បុរសជន។ នាងត្រូវបានគេស្គាល់ថាមានភាពល្បីល្បាញបំផុតសម្រាប់កម្មវិធីជជែករបស់នាងគឺ The Oprah Winfrey Show ដែលចាក់ផ្សាយពីទីក្រុងឈីកាហ្គោដែលបានដំណើរការ អស់រយៈពេល ២៥ ឆ្នាំមកហើយចាប់ពីឆ្នាំ ១៩៨៦៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T09:56:12.920Z",
"category": "ភាពជាអ្នកដឹកនាំ",
"views": 634,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
អាជីវកម្មខ្សត់ចំណូល ខ្វះទុនបង្វិល ធនាគារស្ថាបនាផ្ដល់កម្ចីគ្មានទ្រព្យប.ញ្ចាំ៣០ម៉ឺន$ ជាមួយការប្រាក់ទាប
|
https://business-cambodia.com/articles/sme-loan-from-sathapana-bank
|
នៅរយៈពេលប៉ុន្មានខែចុងក្រោយនេះ អាជីវកម្មមួយចំនួនកំពុងតែប្រឈមជាមួយនឹងការលក់ធ្លាក់ចុះ ជាហេតុនាំឱ្យបាត់បង់ចំណូល ព្រមទាំងពិបាកទប់ទល់ជាមួយនឹងការចំណាយ ឬពិបាកក្នុងការពង្រីកមុខរបរឱ្យកាន់តែធំបន្ថែម។
ដើម្បីឆ្លើយតបទៅនឹងចំណុចខ្វះខាតខាងលើនេះ ធនាគារ ស្ថាបនា បានចេញកញ្ចប់កម្ចីសម្រាប់ពង្រីកអាជីវកម្មថ្មីមួយដែលមានទំហំដល់ទៅ ៣០ម៉ឺនដុល្លារ សម្រាប់ជាជំនួយដល់អាជីវកម្មខ្នាតតូចនិងមធ្យមនៅក្នុងប្រទេសកម្ពុជា។
ខាងក្រោយនេះជាព័ត៌មានត្រួសៗ រួមជាមួយនឹងលក្ខខណ្ឌមួយចំនួន នៃកម្ចីពង្រីកអាជីវកម្មរបស់ធនាគារ ស្ថាបនា៖
-ទំហំកម្ចី៖ រហូតដល់ ៣០ម៉ឺនដុល្លារ
-មិនទាមទារទ្រព្យបញ្ចាំ
-អត្រាការប្រាក់៖ ត្រឹមតែ ១%ក្នុងមួយខែ
-រយៈពេលកំណត់៖ រហូតដល់ ៥ឆ្នាំ
-ការបង់ត្រឡប់មានភាពបត់បែនល្អ
-សម្រាប់អាជីវកម្មដែលមានរយៈពេល ប្រតិបត្តិការមិនតិចជាង ៣ឆ្នាំ
-ផ្ដល់អាទិភាពពិសេស សម្រាប់អតិថិជនដែលកំពុងប្រើកម្ចីរបស់ធនាគារ ស្ថាបនា ស្រាប់
ប្រសិនបើលោកអ្នកចង់ស្វែងយល់ឱ្យបានកាន់តែច្បាស់ អាចអញ្ជើញទៅកាន់សាខារបស់ធនាគារ ស្ថាបនា ណាមួយដែលនៅជិតលោកអ្នក ឬទូរសព្ទទៅកាន់លេខ៖ ០២៣/ ០៨១ ៩៩៩ ០១០៕
អត្ថបទដោយ៖ សូ សុខលី
ដើម្បីស្វែងយល់ពីបំណុល សូមចុចទីនេះ៖ (https://t.me/so_soklyofficial)
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T09:35:49.016Z",
"category": "ហិរញ្ញវត្ថុ",
"views": 705,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
បុគ្គលិកឆ្លាត! កំណប់ទ្រព្យដ៏មានតម្លៃ៤ ថ្លៃជាងប្រាក់ខែទ្វេដង ដែលបុគ្គលិកល្មមៗមើលរំលងមិនខ្វល់
|
https://business-cambodia.com/articles/4-treasure-at-work
|
ស្ទើរតែ១/៣ នៃជីវិតរបស់មនុស្សបានចំណាយទៅលើការធ្វើការងារ ហើយវាពិតជាគួរឱ្យអាសូរបំផុតប្រសិនបើអ្នកកំពុងធ្វើការងារដែលអ្នកមិនចូលចិត្ត។ មិនត្រឹមតែប៉ុណ្ណោះ វារឹតតែគួរឱ្យសោកស្ដាយបំផុត បើអ្នកកំពុងធ្វើការហើយ តែអ្នកមិនចេះជីកកំណប់ទ្រព្យដ៏មានតម្លៃនៅកន្លែងការងារដែលអ្នកកំពុងធ្វើ។ ខាងក្រោមនេះគឺជា កំណប់ទ្រព្យដ៏មានតម្លៃ៤ ថ្លៃជាងប្រាក់ខែទ្វេដង ដែលបុគ្គលិកល្មមៗមើលរំលងមិនខ្វល់ ប៉ុន្តែវាជាគ្រឹះដ៏សំខាន់ជួយឱ្យអ្នកជោគជ័យនាគ្រាអនាគត។
កំណប់ទ្រព្យទី១. ភាពរីកចម្រើនគ្រាចុងក្រោយនៅចំណុចកំពូល
កុំធ្វើការដោយសម្លឹងតែប្រាក់ខែបច្ចុប្បន្ន រហូតភ្លេចភាពរីកចម្រើនដល់ចំណុចកំពូលនាគោលដៅចុងក្រោយ។ បើសិនជាអ្នកកំពុងបំពេញតួនាទីណាមួយ អ្នកត្រូវរកឱ្យឃើញថាគោលដៅចុងក្រោយនៅក្នុងការងារអ្នកនោះគឺជាអ្វី អ្នកអាចរីកចម្រើនដល់ចំណុចកំពូលណាមួយ និងត្រូវអត់ធ្មត់តស៊ូ រហូតអ្នកអាចសម្រេចវាបាននៅគ្រាចុងក្រោយ។ មានមនុស្សច្រើនណាស់ សម្លឹងតែប្រាក់ខែបច្ចុប្បន្ន ហើយបើប្រាក់ខែតិច ក៏លាឈប់ពីការងារ រហូតដល់របូតកំណប់ទ្រព្យនៅគ្រាចុងក្រោយ។
កំណប់ទ្រព្យទី២. បណ្ដាញទំនាក់ទំនង
អ្នកមិនគួរគិតថាកន្លែងការងារជាសមរភូមិសង្គ្រាម សម្រាប់ច្បាំងដណ្ដើមតំណែង តួនាទី ប្រាក់រង្វាន់ ឬមុខមាត់នោះទេ ប៉ុន្តែអ្នកគួរគិតថា វាជាកន្លែងដែលអ្នកអាចកសាងបណ្ដាញទំនាក់ទំនងល្អៗជាច្រើន ជាមួយអ្នកជំនាញមកពីផ្នែកផ្សេងៗគ្នាជាច្រើន។ ការកសាងបណ្ដាញទំនាក់ទំនងជាមួយមនុស្សពូកែៗ អ្នកនឹងរុញអ្នកឱ្យក្លាយជាមនុស្សពូកែបន្ទាប់ និងអាចប្រើវាជាឱកាសក្នុងការចាប់ផ្ដើមអាជីវកម្មជាមួយគ្នាផងដែរ បើសិនជាអ្នកមានឈាមជ័រជាអ្នករកស៊ី។
កំណប់ទ្រព្យទី៣. ពហុជំនាញ
គេថាកន្លែងធ្វើការ ប្រៀបបីដូចជាសាលាបង្រៀនអ្នកឱ្យចេះធ្វើការ រកស៊ី ហើយឱ្យលុយអ្នកថែមទៀតផង។ ជាក់ស្ដែងកន្លែងធ្វើការអាចបណ្ដុះសមត្ថភាពអ្នកឱ្យកើនទ្វេដង រហូតក្លាយជាអ្នកជំនាញលើវិស័យណាមួយ ជួយឱ្យអ្នកអាចជោគជ័យដល់កំពូលលើអាជីពការងារ និងអាចប្រើវាសម្រាប់ការចេញរកស៊ីទៀតផង។ ជំនាញដែលអ្នកខំប្រឹងកសាងឱ្យលេចធ្លោ វានឹងអាចជួយបង្កើតចំណូលជាច្រើនមកឱ្យអ្នក។
កំណប់ទ្រព្យទី៤. គន្លឹះគ្រប់គ្រងអាជីវកម្ម
បើសិនជាអ្នកចេះជ្រើសរើសក្រុមហ៊ុនបានត្រឹមត្រូវ គឺមានន័យថាអ្នកបានរៀនពីគន្លឹះរកស៊ីីល្អៗជាច្រើនពីមេ ពីមិត្តរួមការងារ និងពីកិច្ចការងារប្រចាំថ្ងៃដែលអ្នកធ្វើផងដែរ បើសិនជាអ្នកពូកែក្នុងការសង្កេត និងរៀនពីមនុស្សជុំវិញខ្លួនឱ្យបានច្រើន។ អ្វីដែលមេរបស់អ្នកធ្វើបានល្អ វាជាមេរៀនដែលអ្នកគួរធ្វើតាម រីឯកំហុសឆ្គងដែលមេអ្នកធ្វើខុស វាជាកំហុសដែលអ្នកគួរតែជៀសវាង។ ត្រូវចាំថាការរើសបានមេ និងក្រុមហ៊ុនត្រឹមត្រូវ អាចជួយឱ្យអ្នករៀនចេះច្រើនមិនចាញ់នៅសាកលវិទ្យាល័យនោះទេ។
ជាមួយមកវិញ ទីណាក៏ជាសាលារៀននោះដែរ បើសិនជាអ្នកតាំងខ្លួនធ្វើជាសិស្ស ធ្វើជាទឹកកន្លះកែវសម្រាប់ទទួលយកគំនិត និងចំណេះដឹងល្អៗពីមនុស្សជុំវិញខ្លួន។ ដូច្នេះអ្នកទៅដល់ទៅណាក៏មិនគួរមើលរំលងកំណប់ទ្រព្យធំៗនៅកន្លែងការងារអ្នកនោះទេ។
ជាចុងក្រោយ បើសិនជាអ្នកចង់រៀនគំនិតរកស៊ីល្អៗឥតគិតថ្លៃ រៀនគន្លឹះដឹកនាំជីវិត និងអាជីវកម្ម អ្នកអាចចុចទីនេះបាន ( https://t.me/LongVathanak777 )
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T08:37:47.555Z",
"category": "ភាពជាអ្នកដឹកនាំ",
"views": 622,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
លោកអ៊ុំ សំនៀង ចាយទុនត្រឹម ៣ពាន់ដុល្លារចាប់របរកៅឡាក់ ត្រឹមតែ ១ឆ្នាំអាចបើកក្រុមហ៊ុនកៅឡាក់ធំ១នៅភ្នំពេញ
|
https://business-cambodia.com/articles/tt-japan
|
លោក អ៊ុំ សំនៀង បច្ចុប្បន្នគឺជាស្ថាបនិក និង មានការចូលរួមពីអ្នកឧញ៉ាវេជ្ជបណ្ខិត គួច ម៉េងលី ជាសហស្ថាបនិករបស់ក្រុមហ៊ុនធីធី កៅឡាក់ជប៉ុន ដែលលោក អ៊ុំ សំនៀងបានចាយទុនត្រឹមតែ ៣ពាន់ដុល្លារប៉ុណ្ណោះក្នុងការចាប់របរកៅឡាក់នេះ ប៉ុន្តែកៅឡាក់ដែលលោកបានធ្វើគឺជាកៅឡាក់ដែលមានគុណភាពល្អ ហើយក៏ជាកៅឡាក់ដែលមានរសជាតិប្លែកពីគេបានធ្វើឱ្យអតិថិជនគាំទ្រលោកយ៉ាងខ្លាំងរហូតអាចបើកក្រុមហ៊ុនចែកចាយកៅឡាក់ធំ១នៅភ្នំពេញ។
នៅក្នុងបទសម្ភាសន៍ជាមួយ Business Cambodia លោកអ៊ុំ សំនៀង ដែលជាស្ថាបនិករបស់ក្រុមហ៊ុនធីធី កៅឡាក់ជប៉ុន បាននិយាយថា របរមួយនេះគឺលោកទើបតែបានចាប់ផ្តើមក្នុងឆ្នាំ ២០២0ក្នុងពេលសកលលោកកំពុងមានវិបត្តិកូវីត១៩ ដោយទុនដំបូងដែលលោកបានចាប់ផ្តើមគឺ៣ពាន់ដុល្លារ ហើយចំពោះមូលហេតុដែលលោកបានចាប់ផ្តើមរបរមួយនេះដោយសារនៅដើមឆ្នាំ ២០១៩ លោកបានទៅលេងប្រទេសថៃ ហើយពេលនេះលោកបានឃើញថាប្រទេសគេពិតជាពេញនិយមនិងចូលចិត្តកៅឡាក់នេះណាស់ព្រោះតែវាមានអត្ថប្រយោជន៍ជួយដល់សុខភាព។
ក្រោយពីត្រឡប់ពីប្រទេសថៃវិញ លោកក៏បានឃើញថានៅប្រទេសកម្ពុជាគឺចាប់ផ្តើមមានមនុស្សលក់កៅឡាក់នេះហើយ ប៉ុន្តែក៏មានអ្នកលក់មួយចំនួនតូចនៅពេលដែលគាត់លក់កៅឡាក់សល់ហើយ គាត់បែរជាយកទៅលីងហើយលក់ថ្មីម្តងទៀត ដូច្នេះលោកពិតជាពិបាកក្នុងការរកកៅឡាក់ថ្មីៗដើម្បីទិញយកមកញាំនិងទិញជូនអ្នកម្តាយខ្លាំងណាស់។
ស្ថាបនិករបស់ក្រុមហ៊ុនធីធី កៅឡាក់ជប៉ុន បានបន្តថា ព្រោះតែពិបាករកទិញបែបនេះហើយទើបលោកចាប់ផ្តើមចង់នាំកៅឡាក់មកលក់ខ្លួនឯងដើម្បីឱ្យប្រជាជនខ្មែរបានភ្លក់របស់ថ្មីៗជាដើម ដូចនេះទើបនៅ ក្នុងខែមីនា ឆ្នាំ២០២0 លោកបានសម្រេចចិត្តយកទុន ៣ពាន់ដុល្លារដើម្បីបង្កើតមុខរបរកៅឡាក់នេះ ដោយរបរនេះពីដំបូងលោកគ្រាន់តែជួលទីតាំងដាក់តូបលក់មួយនៅទល់មុខផ្សារអូរឬស្សី ជាប់អាហារដ្ឋានអូរឬស្សីប៉ុណ្ណោះ ប៉ុន្តែត្រឹមតែរយះពេលមួយឆ្នាំ ក្នុងខែមីនា ឆ្នាំ២០២១ លោកអាចពង្រីកបើកបានជាក្រុមហ៊ុនចែកចាយកៅឡាក់ធំ១នៅភ្នំពេញ។
លោកសំនៀង បានបន្ថែមថា របរកៅឡាក់នេះពីដំបូងឡើយគឺលោកជួបផលលំបាកច្រើន ព្រោះកាលរកស៊ីដំបូងៗប្រជាជនយើងមិនសូវពេញនិយមពិសារកៅឡាក់នេះទេ ចឹងមានន័យថាទីផ្សារកៅឡាក់គឺតូចខ្លាំងមែនទែន ប៉ុន្តែអ្វីដែលធ្វើឱ្យកៅឡាក់របស់លោកនៅមានតែទីផ្សារហើយនឹងលក់ដាច់ខ្លាំងគឺដោយសារតែលោកជាមនុស្សម្នាក់ដែលលក់ឱ្យអតិថិជនក្នុងភាពស្មោះត្រង់ ពោលគឺតាំងពីជំហ៊ានដំបូងដែលលោកបានចាប់របរកៅឡាក់នេះ គឺលោកនាំតែកៅឡាក់ដែលមានគុណភាពល្អមកប៉ុណ្ណោះ ចំណែកឯការលក់ទៅឱ្យអតិថិជនវិញគឺលោកមានក្រុមការងារលីងថ្មីៗឱ្យអតិថិជនតែម្តង ពោលគឺមានន័យថាគ្រាប់កៅឡាក់របស់លោកលីងមួយថ្ងៃសម្រាប់លក់មួយថ្ងៃប៉ុណ្ណោះ ចំណែកការលីងគ្រាប់កៅឡាក់វិញគឺលោកមានបច្ចេកទេសសម្រិតសម្រាងបានយ៉ាងត្រឹមត្រូវបំផុតធានាថាអតិថិជនដែលបានទិញយកទៅភ្លក់ហើយគឺមិនខកបំណងទេ។
ម្ចាស់ក្រុមហ៊ុនធីធី កៅឡាក់ជប៉ុន បានសង្កត់ធ្ងន់ថា នៅពេលបើកភ្លាមៗលក់មិនសូវដាច់ឡើយគឺក្នុងមួយថ្ងៃលក់បានត្រឹមតែពីបីគីឡូប៉ុណ្ណោះ ប៉ុន្តែដោយសារតែការរកស៊ីដោយភាពស្មោះត្រង់ព្រមទាំងកៅឡាក់មានគុណភាពល្អពេលនេះលោកអាចលក់កៅឡាក់បានរហូតដល់ទៅមួយថ្ងៃ១២០គីឡូ មិនតែប៉ុណ្ណោះ លោកអាចផ្លាស់ប្តូរពីការជួលទីតាំងគេបើកតូបលក់ រហូតអាចបើកជាក្រុមហ៊ុនចែកចាយកៅឡាក់ធំ១នៅភ្នំពេញ។
លោក អ៊ុំ សំនៀង ដែលជាស្ថាបនិកក្រុមហ៊ុនធីធី កៅឡាក់ជប៉ុន បានបញ្ជាក់ថា បច្ចុប្បន្នលោកមានទីតាំងលក់កៅឡាក់ដល់ទៅ ៧ទីតាំងហើយ ដោយទីតាំងទី១ ផ្សារអូឬស្សី (ជាប់អាហារដ្ឋានអូរឬស្សី) ទីតាំងទី២នៅ ផ្សារថ្មី ទីតាំងទី៣ នៅផ្សារជីបម៉ង់នរោលម៉ល ទីតាំងទី៤នៅផ្លូវ៥១ ទីតាំងទី៥ ផ្សារអំឡាំពិក(ច្រកទី៦) ទីតាំងទី៦ នៅជ្រោយចង្វារនឹងទីតាំងទី៧ ផ្សារទំនើបជីបម៉ង ៥៩៨។ លើសពីនេះទៅទៀត ក្រុមហ៊ុនលោកក៏កំពុងតែមានលក់ហ្រ្វេនឆាយដែរ ដូច្នេះសម្រាប់អ្នកដែលមានទីតាំង ឬដីនៅទំនេរមុខផ្ទះហើយចង់មានមុខរបរផ្ទាល់ខ្លួនអាចពិចារណាក្នុងការទិញហ្រ្វេនឆាយពីក្រុមហ៊ុនធីធី កៅឡាក់ជប៉ុនបាន ដោយចំណាយដើមទុនតិច និងទទួលបានប្រាក់ចំនេញលឿនត្រលប់មកវិញ។ ប្រសិនជាចង់បានព័ត៌មានលំអិត អាចធ្វើការទំនាក់ទំនងទៅកាន់លេខទូរស័ព្ទ៖ 092 745 757 ឬឆាតទៅកាន់ហ្វេសប៊ុកផេក៖ TT Japanese Chestnut - ធីធី កៅឡាក់ជប៉ុន ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T08:30:28.527Z",
"category": "ចាប់ផ្តើមអាជីវកម្ម",
"views": 1108,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
មិនចង់ពឹងឪពុកម្តាយ! កញ្ញា ហ្វៃ ចេញរកស៊ីតាំងពីថ្នាក់ទី៤ រត់មកធ្វើរបរ១នេះអាចទាញចំណូលគ្រាក់ៗ
|
https://business-cambodia.com/articles/earn-money-since-grade-4
|
ថ្វីត្បិតតែកើតក្នុងគ្រួសារដែលមានទ្រព្យសម្បត្តិច្រើន មានឪពុកជាអ្នកជំនួញ ម្តាយគឺជាគិលានុបដ្ឋាយិកា អាចនិយាយបានថាអ្នកមិនបាច់តស៊ូធ្វើការក៏អាចរស់នៅបានស្រួលដែរ ប៉ុន្តែ កញ្ញា ហ្វៃ ខេតឆាផុន មិនគិតដូច្នេះទេ។ កញ្ញាបានធ្វើការដើម្បីរកប្រាក់តាំងពីកញ្ញារៀនថ្នាក់ទី៤មកម្ល៉េះ។ មូលហេតុកញ្ញាមិនចង់រំខានលុយឪពុកម្តាយរបស់កញ្ញា។
កញ្ញា ហ្វៃ ខេតឆាផុន មានអាយុក្បែរ៣០ឆ្នាំ ដែលត្រូវបានគេស្គាល់ថាជាម្ចាស់ហាងលក់សម្លៀកបំពាក់អនឡាញ SINCETHEN STORES ដ៏ល្បីល្បាញក្នុងទឹកដីប្រទេសថៃបានឱ្យដឹងថា ប្រាក់ដំបូងដែលគាត់អាចរកបានគឺការបញ្ជាទិញសម្លៀកបំពាក់ Forever21 ពីអាមេរិកមុននឹងមកប្រទេសថៃ។ វាជាការបញ្ជាទិញតាមអ៊ីនធឺណិត ហើយការដឹកជញ្ជូនតាមកប៉ាល់ប្រហែល៣០ថ្ងៃ។ពេលនោះអត់មានលុយទើបខ្ញុំខ្ចីលុយពីម្តាយឪពុករបស់ខ្លួន ប្រមាណជា៥០០ដុល្លារ សម្រាប់ក្មេងៗជំនាន់នោះគឺច្រើនណាស់។
ការចាប់ផ្តើមលក់ដំបូងនោះគឺអ្នកស្រីចាប់ផ្តើមពីការលក់សម្ភារៈសិក្សារ ក្រោយមកមានសម្លៀកបំពាក់ ការបូបស្បែកជើងជាហូរហែរតាមរយៈអនឡាញ ប៉ុន្តែត្រង់ចំណុចនេះអ្នកស្រីបានលើកឡើងថា អ្នកស្រីមិនចេះតែលក់ៗតាមតែការនឹកឃើញនោះទេ ពោលគឺអ្នកស្រីផ្លាស់ប្តូរផលិតផលទៅតាមនិន្នាការ មនុស្សដែលចូលចិត្ត និងជាតម្រូវការទិញ។
ជាក់ស្តែង ដូចជាការលក់សម្ភារៈសិក្សានេះតែម្តង ក្នុងនាមជាសិស្សមួយរូប ដឹងតម្រូវការច្បាស់ថាសិស្សចង់បានអ្វី ហើយស្ថិតក្នុងពេលវេលាណាលក់ដាច់។ ក្រោយមកទៀតចូលមកដល់រដូវការកីឡា កញ្ញាលក់សម្លៀកបំពាក់កីឡាទៀត ពោលគឺគេវឹកវរអ្វីកញ្ញាលក់ហ្នឹង។ ព្រោះតែការចេះមើលឱកាសនេះហើយទើបធ្វើឱ្យអ្នកស្រីអាចទាញចំណូលរហូតដល់ជាង២ម៉ឺនដុល្លារក្នុងរយៈពេល១ខែ។
គួរជម្រាបផងដែរថា ប្រសិនជាបងប្អូនមិនដឹងរកស៊ីអ្វី អាចសាកគិតទៅលើផលិតផលល្បី និងមានទីផ្សារស្រាប់ ប៉ុន្តែយកមកលក់កំុលោភលន់ពេក ជាដំបូងយកមកលក់ពីតូចមកសិនសឹមចាប់ផ្តើមធំ។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T07:46:51.033Z",
"category": "កំពូលអ្នកលក់",
"views": 415,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
១ថ្ងៃចំណូលក្បែរ ១០ម៉ឺន$! អ្នកនាង Norton បង្កើតក្បួនឆ្កឹះលុយពិសេស ពីជំនាញគណនេយ្យ
|
https://business-cambodia.com/articles/miss-excel-growth-mindset-to-be-a-business-women-
|
ចេះដប់មុខ មិនស្មើប្រសព្វរឿង១នោះទេ មានតែជំនាញ១ច្បាស់លាស់អាចចិញ្ចឹមជីវិតមិនឱ្យរស់ស្វិតក្រពះចុងខែក៏រាប់ទុកថាជោគជ័យមួយដែរ។ ជាក់ស្តែងអ្នកនាង Norton ជាអ្នកជំនាញបង្រៀននិងរៀបចំប្រព័ន្ធគណនេយ្យមួយរូបបានឱ្យដឹងថា នាងធ្លាប់រកចំណូលហក់ដល់១០ម៉ឺនដុល្លារក្នុង១ថ្ងៃ ព្រោះនាងអាចឆ្កឹះលុយពីជំនាញដែលនាងធ្លាប់តែគិតថាពិបាករកការងារធ្វើ។
ផ្តើមចេញពីបុគ្គលិកដែលធ្វើការ១ថ្ងៃ៨ម៉ោង និងរស់នៅផ្ទះជាមួយឪពុកម្តាយខណៈនាងមានអាយុ២៩ឆ្នាំទៅហើយ តែមិនសូវសល់ទ្រព្យអ្វីជាប់ខ្លួនផងនោះ តែរនាងបែរជាបានផ្លាស់ប្តូរជីវិតខ្លួនឯងទាំងស្រុងក្រោយនាងបានប្រើពេលស្រាវជ្រាវបន្ថែមអំពីជំនាញដែលនាងមានស្រាប់គឺ Microsoft Excel ដើម្បីឆ្កឹះចំណូលនៅលើអនឡាញ។
យ៉ាងណាមិញជំនាញមួយនេះ នាងប្រើពេលមួយថ្ងៃត្រឹម៤ម៉ោងប៉ុណ្ណោះ ដើម្បីផលិតវីដេអូអំពីមេរៀន ដើម្បីលក់វគ្គសិក្សា រហូតអាចទាញចំណូលបាន១០ម៉ឺនដុល្លារក្នុងរយៈពេល១ថ្ងៃកាលពីឆ្នាំ២០២០កន្លងទៅ។ ដោយឡែកបច្ចុប្បន្ននេះក្រៅពីបង្កើតវគ្គសិក្សាលើអនឡាញ និងមេរៀនអំពីគណនេយ្យផងនោះ នាងបានបើកក្រុមហ៊ុនមួយដើម្បីជាសេវាកម្ម គ្រប់គ្រងប្រព័ន្ធគណនីសម្រាប់ក្រុមហ៊ុននិងអាជីវកម្មតូចធំជាច្រើនផ្សេងទៀតដែលត្រូវការសេវាគណនេយ្យនេះ។
ភាពជោគជ័យមិនមែនជារឿងចៃដ្យននោះទេ ថ្លែងប្រាប់ CNBC ស្រ្តីជនជាតិអាមេរិករូបនេះ បានលើកឡើងថា “ខ្ញុំជាមនុស្សទន់ខ្សោយណាស់ពីមុន ខ្ញុំមិនហ៊ានចាប់ផ្តើមចេញរកស៊ីបង្កើនដើម្បីចំណូលអ្វីនោះទេ ប៉ុន្តែខ្ញុំបានសម្រេចចិត្តចាប់ផ្តើមអាជីវកម្មនៅឆ្នាំ២០២០នៅលើអនឡាញ បន្ទាប់ពី១ឆ្នាំក្រោយវាចេះតែរីកចម្រើនទៅមុខ ទើបខ្ញុំសម្រេចចិត្តលាឈប់ពីការងារ មកធ្វើអនឡាញពេញដៃពេញជើង ព្រោះខ្ញុំបានអានសៀវភៅមួយវាផ្លាស់ប្តូរការគិតរបស់ខ្ញុំ ដែលមានចំណងជើងថា Think and Grow Rich” រួមទាំងសៀវភៅផ្សេងៗទៀត។
គួរជម្រាបផងដែរថាអ្នកនាង Kat Norton បច្ចុប្បន្នជាគ្រូបង្គោល និងជាម្ចាស់ក្រុមហ៊ុន Miss Excel ដែលមានអ្នកតាមដាននៅលើបណ្តេញសង្គមរបស់នាងរហូតដល់ជាង១លាននាក់ឯណោះ ហើយមួយឆ្នាំនាងអាចបង្កើតចំណូលក្បែរ ២លានដុល្លារពីជំនាញ១នេះ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T07:38:34.558Z",
"category": "ភាពជាអ្នកដឹកនាំ",
"views": 574,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
សន្សំបាន១ពាន់ដុល្លារក្នុងកុង គួរយកធ្វើអ្វីខ្លះ ឲ្យចំណេញ លុយកាន់តែកើតកូនកើតចៅបន្ថែមទៀត?
|
https://business-cambodia.com/articles/what-to-do-with-your-saving-to-increase-money
|
លុយ១ពាន់ដុល្លារវាមិនច្រើនទេសម្រាប់អ្នកដែលមានចំណូលរាប់ម៉ឺនដុល្លារ តែសម្រាប់អ្នកមានប្រាក់ចំណូលតិច ពួកគាត់ខំតាំងចិត្តសន្សំណាស់ទម្រាំបានលុយសន្សំទុកក្នុងកុងធនាគារចំនួន១ពាន់ដុល្លារនេះ។ បើអ្នកជាអ្នកធ្វើការសន្សំលុយបាន១ពាន់ដុល្លារ តើគួរយកធ្វើអ្វីខ្លះ ដើម្បីឲ្យលុយសន្សំរបស់អ្នកកាន់តែកើនឡើងជាលំដាប់?
ខាងក្រោមនេះខ្ញុំសូមបង្ហាញនូវគំនិតខ្លះៗដែលបងប្អូនគួរធ្វើបើចង់ឲ្យលុយសន្សំ១ពាន់ដុល្លារេបស់អ្នកកាន់តែកើតកូនកើតចៅបន្ថែមទៀត។
១. ដកមួយផ្នែកសន្សំទុកពេលមានអាសន្ន
លុយបម្រុងទុកពេលមានអាសន្នពិតជាសំខាន់ ព្រោះវាជួយអ្នកឲ្យចៀសផុតពីបញ្ហាលុយកាក់ក្នុងការរស់នៅ។ តែយ៉ាងណាមិញមនុស្សមួយចំនួនមើលរំលងដែលធ្វើឲ្យពួកគាត់ជួបបញ្ហាហើយពេលខ្លះធ្លាក់ខ្លួនទៅក្នុងបញ្ហាបំណុលទៀតផង។ អ៊ីចឹងបើអ្នកសន្សំបាន១ពាន់ដុល្លារ អ្នកមិនគួរយកលុយអស់ពីខ្លួនទៅវិនិយោគឬរកស៊ីនោះទេ។ អ្នកគួរដកមួយផ្នែកមកសន្សំទុកបន្តទៀតដើម្បីទុកជាកញ្ចប់លុយសម្រាប់ប្រើការពេលមានអាសន្នឬហេតុការណ៍ផ្សេងៗដែលយើងត្រូវការលុយជាចាំបាច់បន្ទាន់ដើម្បីដោះស្រាយ។
២. វិនិយោគលើខ្លួនឯង
ការវិនិយោគលើខ្លួនឯងឬយើងហៅម្យ៉ាងទៀតថាវិនិយោគលើចំណេះដឹង គឺជាការវិនិយោគដែលធ្វើឲ្យអ្នកចំណេញលុយច្រើនបំផុត នេះបើតាមសម្ដីរបស់លោកតា Benjamin Franklin ដែលតាស្ថិតនៅក្នុងក្រដាសប្រាក់១០០ដុល្លារ។ ពិតណាស់ការវិនិយោគលើខ្លួនឯងគឺជាការបង្កើនឥទ្ធិពលក្នុងការកសាងចំណូលនិងទ្រព្យនាពេលអនាគត។ បងប្អូនមួយចំនួនប្រហែលជាមិនទាន់យល់ទេថាតើវិនិយោគលើចំណេះមានន័យដូចម្ដេច។ ការវិនិយោគលើចំណេះសំដៅដល់ការដុសខាត់សមត្ថភាពខ្លួនឯងឲ្យកាន់តែខ្លាំងដើម្បីឲ្យខ្លួនមានជំនាញកាន់តែច្បាស់ហើយអាចបង្កើតចំណូលបានកាន់តែច្រើន។
លើសពីនេះការវិនិយោគលើចំណេះដឹងគឺអាចជួយអ្នកកាត់បន្ថយហានិភ័យឲ្យនៅទាបពេលអ្នកយកលុយទៅរកស៊ីឬវិនិយោគលើអ្វីមួយ ព្រោះពេលអ្នកមានចំណេះដឹងទៅលើអ្វីដែលអ្នករកស៊ីនិងវិនិយោគ ឱកាសបរាជ័យនឹងមានតិចជាងជោគជ័យ។
ខ្ញុំសុំលើកយកឧទាហរណ៍ពីការវិនិយោគលើចំណេះដឹងដើម្បីឲ្យបងប្អូនយល់ច្បាស់។ ឧទាហរណ៍ថាបងប្អូនចង់ចាប់ផ្ដើមវិនិយោគលើអចលនទ្រព្យ ដូច្នេះបងប្អូនបងត្រូវមានចំណេះដឹងទាក់ទងនឹងការវិនិយោគលើអចលនទ្រព្យជាមុនសិន។ ត្រង់នេះបងប្អូនមិនចាំបាច់ដឹងគ្រប់យ៉ាងពីអចលនទ្រព្យនោះទេ ប៉ុន្ដែត្រូវដឹងរឿងមួយចំនួនដែលជាមូលដ្ឋានគ្រឹះនៃការវិនិយោគលើអចលនទ្រព្យ។ ឧទាហរណ៍ បើចង់ទិញដីមួយកន្លែង អនាគតទៅលក់បានថ្លៃងាយស្រួលទិញលក់តើយើងគួរមើលលើកត្តាអ្វីខ្លះ។
អ៊ីចឹងបងប្អូនត្រូវមានចេះណេះដឹងលើកិច្ចការវិនិយោគលើអចលនទ្រព្យ ហើយដើម្បីបានចំណេះដឹងលើការវិនិយោគលើអចលនទ្រព្យបងប្អូនត្រូវអានអត្ថបទ អានសៀវភៅទាក់ទងនឹងអចលនទ្រព្យ។ លើសពីនេះ ត្រូវស្រាវជ្រាវខ្លួនឯងបន្ថែម ចូលរួមវគ្គបណ្ដោះបណ្ដាលទាក់ទងនឹងអចលនទ្រព្យ ជាពិសេសគឺសុំយោបល់ពីអ្នកដែលមានបទពិសោធន៍វិនិយោគលើអចលនទ្រព្យកាន់តែល្អ។
៣. វិនិយោគហ៊ុន
លុយ១ពាន់ដុល្លារ ពេលខ្លះបងប្អូនគិតថាតិចពេក វិនិយោគមិនបានផ្លែផ្កាឬមិនអាចវិនិយោគបាន។ ប៉ុន្ដែមានរឿងមួយចំនួនដែលយើងនៅតែអាចវិនិយោគបាន។ ក្រៅពីការវិនិយោគលើខ្លួនឯង ដោយយើងមិនចាំបាច់ត្រូវការដើមទុនច្រើន អ្នកអាចចាប់ឱកាសវិនិយោគលើផ្សារភាគហ៊ុនខ្មែរបាន។
បើនិយាយពីផ្សារភាគហ៊ុន ប្រទេសគេដែលមានសេដ្ឋកិច្ចជឿនលឿនគេមានផ្សារហ៊ុនរាប់សិបឆ្នាំមកហើយ តែនៅកម្កុជាផ្សារទើបបង្កើតបានខ្ទង់ជាង១០ឆ្នាំ។ ត្រូវចាំបានប្រទេសយើងកំពុងអភិវឌ្ឍន៍ ដូច្នេះផ្សារហ៊ុននឹងមានឱកាសកាន់តែរីកចម្រើនទៅមុខបន្ត ហើយអ្នកគួរតែចាប់ឱកាសរៀនវិនិយោគលើផ្សារហ៊ុនព្រោះវាជាកន្លែងដែលអ្នកអាចបង្កើតចំណូលបន្ថែមក្រៅពីប្រាក់ខែនិងចំណូលពីការរកស៊ីរបស់អ្នក ជាពិសេសអ្នកអាចបង្កើតចំណូលអកម្ម។
បើតាមការលើកឡើងរបស់លោក ង៉ែត ជូ អ្នកជំនាញសេដ្ឋកិច្ចនិងវិនិយោគបានឲ្យដឹងនៅក្នុងបរិបទបច្ចុប្បន្ននិងអនាគត បើអ្នកចង់កសាងទ្រព្យរយៈពេលវែង ការវិនិយោគលើអចលនទ្រព្យនិងការវិនិយោគលើផ្សារហ៊ុនគឺជាការវិនិយោគដែលអ្នកមិនគួរមើលរំលងឡើយ។ អ៊ីចឹងបងប្អូនគួរចាប់ឱកាសវិនិយោគលើផ្សារមូលបត្រកម្ពុជាដែលជាផ្សារភាគហ៊ុនខ្មែរ។
ចំពោះដើមទុនក្នុងការវិនិយោគមិនចោទជាបញ្ហានោះទេសម្រាប់ពលរដ្ឋយើង ព្រោះអ្នកចំណូលទាបក៏អាចវិនិយោគបានដែរ។ អ្នកអាចចាប់ផ្ដើមវិនិយោគពីដើមទុន២ម៉ឺនរៀលក៏បាន ៤ម៉ឺនរៀលក៏បានឬ ៤០ម៉ឺនរៀលក៏បានទៅតាមលទ្ធភាពរបស់អ្នក។
ការវិនិយោគភាគហ៊ុន អ្នកទទួលបានចំណូល២ផ្លូវគឺទីមួយពីចំណេញមូលធន។ ឧទាហរណ៍ អ្នកទិញហ៊ុនរដ្ឋករទឹកក្រុងភ្នំពេញតម្លៃ ៥ពាន់រៀល ក្នុងមួយហ៊ុន ពេលហ៊ុននេះឡើងដល់៧ពាន់រៀល អ្នកចំណេញ២ពាន់រៀល អាចលក់យកប្រាក់ចំណេញបាន។
មួយវិញទៀតគឺចំណូលពីភាគលាភ។ ឧទាហរណ៍ បើអ្នកទិញហ៊ុន ធនាគារ អេស៊ីលីដាចំនួន ១ម៉ឹនហ៊ុន ហើយធនាគារ អេស៊ីលីដាចែកភាគលាភ ១,០០០រៀលក្នុងមួយហ៊ុន នោះអ្នកនឹងបានចំណូលភាគលាភចំនួន១០លានរៀល ហើយចំណូលពីភាគលាភគឺជាចំណូលអកម្មទោះដេកលក់ឬដើរលេងក៏នៅតែបានចំណុល។
យ៉ាងណាមិញគ្រប់ការវិនិយោគសុទ្ធតែមានហានិភ័យ ហើយភាគហ៊ុននេះគឺជារឿងថ្មីសម្រាប់ប្រជាជនកម្ពុជាយើង ដូច្នេះមុននឹងវិនិយោគ អ្នកត្រូវសិក្សាស្វែងយល់ជាមុនសិន។ ចង់រៀនវិនិយោគលើផ្សារហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុងឬ ចូលគ្រុបតេឡេក្រាម https://t.me/toeuy_hong
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T05:23:10.661Z",
"category": "ហិរញ្ញវត្ថុ",
"views": 3259,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ស្រលាញ់លុយ តែលុយទៅចោលរហូត! តោះមកសាកតិចនិក៥យ៉ាង ទាក់តាដុល្លារឱ្យនៅជាមួយបានយូរ
|
https://business-cambodia.com/articles/5-tips-to-keep-money-as-long-as-possible
|
មនុស្សភាគច្រើនសុទ្ធតែចង់ឱ្យលុយដែលខ្លួនខំរកមកបាន នៅជាមួយខ្លួនបានយូរ ប៉ុន្តែមិនបានដូចចិត្តសោះ ព្រោះលុយចូលតែមួយភ្លែតក៏ត្រូវចំណាយទៅវិញអស់ៗ ចង់សន្សំក៏សន្សំមិនដែលសល់។ ការពិតទៅលុយក៏មិនខុសពីមិត្តភាពដែល បើចង់រក្សាឱ្យគង់បានយូរត្រូវតែចេះពីរបៀបក្នុងការពង្រឹងទំនាក់ទំនងឱ្យបានរឹងមាំល្អជាមុនសិន។
ខាងក្រោមនេះជាទិកនិតិចនិកពិសេស៥យ៉ាង ចែករំលែកដោយអ្នកជំនាញហិរញ្ញវត្ថុនៃគេហទំព័រ Apartment Therapy ដែលអាចជួយឱ្យទំនាក់ទំនងរវាងអ្នកនិងលុយ កាន់ស្អិតរមួត ព្រមទាំងរីកចម្រើនជាលំដាប់ តាមរយៈការកែប្រែផ្នត់គំនិតរបស់អ្នកចំពោះរឿងលុយកាក់។
ទី១. មិនបាច់តឹងរឹងពេកទេ
ចាប៉ី បើខំលេងទាំងខ្សែតឹងវាច្បាស់ជាដាច់ ដូច្នេះបើអ្នកតឹងរឹងចំពោះរឿងលុយកាក់ខ្លាំងពេក វានឹងធ្វើឱ្យអ្នកមានសម្ពាធ។ ទោះបីជាមានមនុស្សជាច្រើនណែនាំថា គួរតែសន្សំលុយឱ្យបានច្រើន គួរតែកាត់បន្ថយរបស់នេះ របស់នោះ កុំទៅកន្លែងនេះ ឬកន្លែងនោះ ទាល់តែក្បិតក្បៀតទើបអាចសល់លុយ ក៏មិនប្រាកដធ្វើតាមគេហើយបានផលល្អទាំងអស់នោះទេ។
អ្នកគួរដឹងថា មនុស្សម្នាក់ៗមានលក្ខខណ្ឌរស់នៅខុសៗគ្នា ហេតុនេះរបស់ខ្លះវាមិនចាំបាច់សម្រាប់គេ គេក៏កាត់ចេញ ប៉ុន្តែជួនកាលរបស់នោះវាចាំបាច់សម្រាប់អ្នក បើចង់កាត់តាមគេម្ដេចនឹងបានទៅ។ ដូច្នេះហើយអ្នកគ្រាន់តែស្វែងរកអ្វីដែលជាខ្លួនឯង ទុកតែរបស់ណាសំខាន់សម្រាប់ជីវិតរស់នៅ ហើយកាត់ចោលរបស់ណាដែលមិនចាំបាច់សម្រាប់អ្នកសម្រាប់ការរស់នៅរបស់អ្នក ធ្វើតែប៉ុណ្ណឹងអ្នកក៏សល់លុយ ហើយគ្មានអាម្មណ៍ថាធ្វើបាបខ្លួនឯងពេកទេ។
ទី២. ប្តូរនិយមន័យរបស់ ពាក្យសន្សំ
កន្លងមកមនុស្សភាគច្រើនយល់ថា ការសន្សំគឺជាការដកលុយទុក ឬកាត់ការចំណាយ ប៉ុន្តែពេលនេះអ្នកគួរតែសាកគិតបែបនេះវិញគឺ ការសន្សំគឺជាការរកលុយឱ្យខ្លួនឯង។ ជាធម្មតាបើជាលុយសម្រាប់ខ្លួនឯងបែបនេះ ទុកតែ១០%នៃចំណូលវាមិនច្រើនពេកទេ។ ដូច្នេះហើយអ្នកអាចចាប់ផ្ដើមពីការ ដកទុកតិចតួចៗជាប្រចាំ ក្នុងគោលបំណងសម្រាប់ខ្លួនឯង យូរទៅវានឹងក្លាយជាទម្លាប់សន្សំដ៏ល្អមិនខាននោះទេ។
ទី៣. កាកសំណល់លុយ
កាកសំណល់ដែលអ្នកបោះចោលខ្លះក៏អាចជាលុយដែរ ដូចជាអាហារដែលអ្នកញ៉ាំសល់ជាដើម។ វាប្រហែលជាមិនមែនជារឿងពិបាកខ្លាំងពេកទេ ដែលគ្រាន់តែដួសម្ហូបដែលអ្នកញ៉ាំឱ្យសមល្មមតាមតម្រូវការ ដើម្បីចៀសវាងការសល់ចាក់ចោល។ អ្នកជំនាញបានលើកឡើងថា ជាមធ្យមជនជាតិអាមេរិកបោះបោលកាកសំណល់អាហារប្រហែលជា ៣២ដុល្លារក្នុងមួយខែ។ ហើយបើគេកាត់បន្ថយការចោលកាកសំណល់នោះ គេនឹងសល់លុយសម្រាប់ផ្គត់ផ្គង់ថ្លៃទឹកនិងថ្លៃភ្លើងដែរ។
ទី៤. ក្បួនសន្សំសាមញ្ញ
ក្បួនសន្សំដែលសាមញ្ញលើសពីការដកលុយ ១០%ពីចំណូលរបស់អ្នកគឺ ការប្រើប្រាស់ភ្លើង ឬឧបករណ៍ប្រើប្រាស់ដោយសន្សំសំចៃ។ អ្នកគ្រាន់តែយកចិត្តទុកដាក់លើអំពូលភ្លើង ក៏ស្មើនឹងអ្នកយកចិត្តទុកដាក់លើលុយដែរ។ ដូច្នេះហើយសូមបង្កើនការប្រុងប្រយ័ត្នចំពោះការប្រើប្រាស់គ្រឿងអេឡិចត្រូនិកបន្ថែមទៀត ដើម្បីប្រាកដចិត្តថា អ្នកមិនបានខ្ជះខ្ជាយវាជ្រុលដោយការបើកចោលជាដើម។ ធ្វើរឿងនេះមិនបានមិនត្រឹមតែជួយអ្នកកាត់បន្ថយការចំណាយទេ តែជួយរក្សាផែនដីយើងទាំងមូលផងដែរ។
ទី៥. ផ្ដល់រង្វាន់ឱ្យខ្លួនឯង
មនុស្សភាគច្រើន តែងតែសប្បាយចិត្តនៅពេលដែលមានគេមើលឃើញពីគុណតម្លៃរបស់ខ្លួន។ ដូច្នេះហើយអ្នកកុំរំលងចំណុចនេះឱ្យសោះ មិនថាសម្រេចបានគោលដៅធំឬតូចទេ មិនថាសន្សំបាន ១ម៉ឺនដុល្លារ ឬ១០០ដុល្លារទេ អ្នកគួរតែឱ្យរង្វាន់ខ្លួនឯង។ រង្វាន់អាចជារបស់ប្រើប្រាស់សមល្មមដែលអ្នកចង់បាន និងត្រូវតាមតម្រូវការជីវិត ឬជាពាក្យលើកទឹកចិត្តខ្លួនឯងក៏បាន។
គួរបញ្ជាក់ផងដែរថា ខាងលើនេះគ្រាន់តែជាគន្លឹះដែលអ្នកជំនាញបានណែនាំ ហើយក៏មិនមែនសម្រាប់ឱ្យអ្នកអានហើយបានផលត្រឹមតែពេលមួយយប់នោះទេ។ គ្រប់យ៉ាងទាមទារឱ្យអ្នកមានការតាំងចិត្ត បើកចិត្តផ្លាស់ប្ដូរ និងចំណាយពេលវេលាអនុវត្តន៍មិនបោះបង់។ ធ្វើវាជារឿយៗរាល់ថ្ងៃ មិនយូរទេលុយដែលអ្នករកបាននឹង នៅជាមួយអ្នកបានយូរជាងមុនមិនខានឡើយ។
ចំពោះលោកអ្នកដែលកំពុងតែស្វែងរកធនាគារសម្រាប់ដាក់ប្រាក់សន្សំ អាចសម្លឹងមើលសេវាសន្សំមានកាលកំណត់រយៈពេលខ្លីរបស់ធនគារ CIMB ដែលអាចផ្ដល់ការប្រាក់ចន្លោះពី ៣.៥% រហូតដល់ ៦%ក្នុងមួយឆ្នាំ ជាមួយនឹងរយៈពេលយូរបំផុតត្រឹម១ឆ្នាំប៉ុណ្ណោះ៕ ទំនាក់ទំនងលម្អិត៖ ០២៣ ៩៨៨ ៣៨៨
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T05:13:04.992Z",
"category": "ហិរញ្ញវត្ថុ",
"views": 2513,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ឱកាសល្អ! ក្រសួង ប្រកាសរើសឱ្យមន្រ្តីរាជការប្រឡងចូលបម្រើការងារនៅអគ្គនាយកដ្ឋានរតនាគារជាតិ ជាច្រើននាក់
|
https://business-cambodia.com/articles/government-work
|
យោងតាមលិខិតរបស់ក្រសូងសេដ្ឋកិច្ច និងហិរញ្ញវត្ថុ បានប្រកាសឱ្យដឹងថា ក្រសួងនឹងរៀបចំការប្រឡងជ្រើសរើសបេក្ខជនជាមន្រ្តីរាជការទាំងពីរភេទចំនូន ១០០រូប (ប្រភេទក្របខណ្ឌ “ក” ចំនួន៧១រូប និង “ខ” ចំនួន២៩រូប) ឱ្យចូលបម្រើការងារនៅអគ្គនាយកដ្ឋានរតនាគារជាតិ នៃក្រសូងសេដ្ឋកិច្ចនិងហិរញ្ញវត្ថុតាមគោលការណ៍ដែលបានកំណត់ដូចខាងក្រោមនេះ។
ចំពោះលក្ខណ្ឌនៃការជ្រើសរើសវិញគឺមានដូចជា ប្រភេទក្របខណ្ឌ “ក” ត្រូវតែជាមន្រ្តីរាជការស៊ីវិលដែលបានតាំងស៊ប់ក្នុងក្របខណ្ឌ កម្រិតវគ្គបណ្តុះបណ្តាលគឺត្រូវតែមានសញ្ញាបត្របរិញ្ញបត្រ ឬសញ្ញាបត្រមានតម្លៃសមមូលឡើងទៅ។ នៅក្នុងនោះត្រូវតែមានសញ្ញាបត្រ គណនេយ្យ ហិរញ្ញវត្ថុ ធនាគារ គ្រប់គ្រង សេដ្ឋកិច្ច រដ្ឋបាលធុរកិច្ច ព័ត៌មានវិទ្យា ឬនីតិសាស្រ្ត។
សម្រាប់ក្របខណ្ឌ “ខ” វិញ គឺត្រូវជាមន្រ្តីរាជការស៊ីវិលដែលបានតាំងស៊ប់ក្នុងក្របខណ្ឌ ត្រូវមានសញ្ញាបត្របរិញ្ញាបត្ររង ឬសញ្ញាបត្រមានតម្លៃសមមូលឡើងទៅ។ នៅក្នុងនោះត្រូវតែមានសញ្ញាបត្រ គណនេយ្យ ហិរញ្ញវត្ថុ ធនាគារ គ្រប់គ្រង សេដ្ឋកិច្ច រដ្ឋបាលធុរកិច្ច ព័ត៌មានវិទ្យា ឬនីតិសាស្រ្ត។
សូមបញ្ជាក់ថា សម្រាប់បេក្ខជនដែលចាប់អារម្មណ៍ត្រូវមកបំពេញពាក្យសុំចូលរួមប្រឡងតាមរយៈប្រព័ន្ធព័ត៌មានវិទ្យា ដែលអាចរកបាននៅគេហទំព័រនាយកដ្ឋានបុគ្គលិក នៃអគ្គលេខាធិការដ្ឋាន ក្រសូងសេដ្ឋកិច្ចនិងហិរញ្ញវត្ថុ www.pd.mef.gov.kh គេហទំព័រអគ្គនាយកដ្ឋានរតនាគារជាតិ www.treasury.gov.kh ឬគហទំព័រវិទ្យាស្ថានសេដ្ឋកិច្ចនិងហិរញ្ញវត្ថុ www.efi.gov.kh រៀងរាល់ម៉ោងធ្វើការចាប់ពីថ្ងៃទី០១ ខែកុម្ភៈ ២០២៣ ដល់ថ្ងៃទី២១ ខែមេសា ឆ្នាំ២០២៣ តទៅ៕
អានលិខិតពេញនៅខាងក្រោមនេះ៖
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T05:06:17.320Z",
"category": "ព័ត៌មានថ្មីៗ",
"views": 8645,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ប្រាក់ខែខ្ទង់៣០០$! របរក្រៅម៉ោង៤នេះ អាចឆ្លៀតរកចំណូលបានខ្ទង់ពាន់$/១ខែបន្ថែម បើចេះច្បាស់
|
https://business-cambodia.com/articles/part-time-business-high-income
|
«ចង់ធូរធារ ត្រសៀលក្បែរមាន ត្រូវបណ្តុះលំហូរលុយចាប់ពីពីរច្រកឡើងទៅ» ចំណូលបន្ថែមខ្ទង់ពាន់ដុល្លារ អាចរកបានគ្រាន់តែធ្វើការពីផ្ទះ ដោយមិនចាំបាច់ឈប់ពីការងារពេញម៉ោង ស្តាប់ទៅហាក់មិនគួរឲ្យជឿតែវាជាការពិត។ អ្វីដែលអ្នកត្រូវការបំផុតត្រឹមមានអ៊ីនធឺណេតគ្រប់គ្រាន់ និងជំនាញច្បាស់លាស់មួយប៉ុណ្ណោះ។ ខាងក្រោមនេះ គឺជារបរក្រៅម៉ោងខ្លឹមទាំង៤ ដែលអ្នកគួរសម្លឹងមើល បន្ទាប់ពីប្រាក់ខែគោលក្នុងក្រុមហ៊ុន៖
១/. លក់គំនិត និងជំនាញ៖ អ្នកស្រី Thursday Bram ស្ថាបនិក Hyper Modern បាននិយាយថា៖ «ប្រសិនបើអ្នកមានជំនាញនៅក្នុងទីផ្សារពិសេសមួយ អ្នកអាចបង្កើតផលិតផល ដូចជាសៀវភៅអេឡិចត្រូនិច ឬបង្កើតវគ្គសិក្សាដាក់លក់លើអ៊ីនធឺណេត ដោយចំណាយសាច់ប្រាក់ក្នុងការផលិតតិចបំផុត»។ ជាក់ស្តែងក្នុងឆ្នាំ២០១០ លោក Graham Cochrane បានបង្កើតនិងលក់វគ្គសិក្សាតាមអនឡាញដំបូង ដែលបង្រៀនអតិថិជនពីរបៀបប្រើកម្មវិធីថតសំឡេងដ៏ពេញនិយម Pro Tools ក្នុងតម្លៃ ៤៥ដុល្លារ។ Graham បានលើកឡើងថា៖ «មុនពេលថត ខ្ញុំបានសរសេរគ្រោងជាមូលដ្ឋាននៃផ្នែកណាមួយនៃកម្មវិធីដែលខ្ញុំចង់ចែករំលែក និងតាមលំដាប់លំដោយ បន្ទាប់មកចំណាយពេលពី ៣-៤ម៉ោងក្នុងការថត និងកែសម្រួលខ្លឹមសារ»។
២/. Drop Shipping៖ ជាការធ្វើពាណិជ្ជកម្មអេឡិចត្រូនិកដោយទទួលយកការបញ្ជាទិញរបស់អតិថិជន មិនចាំបាច់មានស្តុកជាក់ស្តែងនៅក្នុងដៃ ឬហៅម្យ៉ាងទៀតថា របរធ្វើនំអត់ម្សៅ។ របរនេះមិនត្រូវការចំណាយដើមទុនទេ គ្រប់ពេលដែលមានការបញ្ជាទិញអីវ៉ាន់ពីអតិថិជនទៅកាន់ក្រុមហ៊ុនតាមរយៈអ្នក នោះអ្នកនឹងទទួលបានកម្រៃជើងសារហោះចូលកុងធនាគារទាំងបិទភ្នែក។
៣/. ចាប់លុយលើមេឃ៖ ត្រឹមរយៈពេល៥ឆ្នាំ យុវជន Ghiorghiu អាចរកចំណូលបានខ្ទង់ ២០ម៉ឺនដុល្លារ ចេញពីគណនី Youtube ផ្ទាល់ខ្លួនរបស់លោកដោយការផុសវីឌីអូផ្តោតលើអាជីវកម្មអនឡាញ សម្រាប់អ្នកដែលចង់បង្កើតឱកាសរកចំណូលផ្សេងៗលើអ៊ីនធឺណេតដូចជា YouTube, Drop Shipping, Ebay, Shopify និងប្រភេទអាជីវកម្មផ្សេងទៀត។ មិនតែប៉ុណ្ណោះ បច្ចុប្បន្នលោកបានក្លាយជាសហគ្រិនឌីជីថល ស្ថាបនិក និងជានាយកប្រតិបត្តិនៃទីភ្នាក់ងារទីផ្សារផ្សាយពាណិជ្ជកម្មរបស់ Google ថែមទៀតផង។
៤/. លក់ផ្ទះនិងជួលអចលនទ្រព្យ៖ បុរសវ័យ២៤ឆ្នាំ Sebastian Ghiorghiu ដែលមានអ្នកតាមដាន ៨៣៥,០០០នាក់ លើបណ្តាញសង្គម YouTube មិនទុកហ្វេនទំនេរចោលឡើយ។ ក្រៅពីការចែករំលែក លោកបានច្នៃហ្វេនឲ្យក្លាយទៅជាអតិថិជន ដោយដាក់លក់ផ្ទះ និងជួលអចលនទ្រព្យផ្សេងៗ។ របរក្រៅម៉ោងនេះ គឺជាប្រភពចំណូលអកម្មដ៏ធំមួយជួយឲ្យ Ghiorghiu ក្លាយជាសេដ្ឋីទាំងនៅវ័យក្មេងល្ហក់៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T04:47:59.346Z",
"category": "ភាពជាអ្នកដឹកនាំ",
"views": 1343,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ឡូយកប់! ក្រុមហ៊ុនអាកាសចរណ៍របស់ខ្មែរ១នេះ ប្រកាសបើកដំណើរការ BUSINESS CLASS ដំបូងគេនៅខ្មែរ
|
https://business-cambodia.com/articles/airway-business-class
|
យោងតាមការចុះផ្សាយរបស់ក្រុមហ៊ុនអាកាសចរណ៍របស់ខ្មែរ Cambodia Airways នៅថ្ងៃទី ១ ខែមករា ឆ្នាំ ២០២៣ ក្រុមហ៊ុនបានបើកសេវាកម្មរបំរើជូនដល់អតិថិជនរបស់ខ្លួននៅ BUSINESS CLASS លើកដំបូងក្នុងប្រទេសកម្ពុជា ជាមួយនឹងកន្លែងដែលមានផាសុខភាព និងធំទូលាយដែលអាចធ្វើអោយអ្នកដំណើរស្រួលខ្លួនក្នុងអំឡុងពេលហោះហើ។
ក្នុងសេចក្តីថ្លែងការណ៍ដដែល ក្រុមហ៊ុនផ្តល់អត្ថប្រយោជន៍ដល់អ្នកដំណើរក្នុងសេវាកម្មអាជីវកម្មដូចជា៖
១. សេវាកម្មបន្ទប់អង្គុយរង់ចាំ (lounge)
២. ការចុះឈ្មោះជាអាទិភាព
៣. ការឡើងជិះជាអាទិភាព
៤. ភេសជ្ជៈស្វាគមន៍នៅលើយន្តហោះ
៥. អាហារថ្នាក់អាជីវកម្ម
៦. ឥវ៉ាន់check-in 40 គីឡូក្រាម
៧. ការទទួលឥវ៉ាន់អាទិភាព
គួរជម្រាបផងដែរថា សេវាកម្មថ្នាក់អាជីវកម្មរបស់ក្រុមហ៊ុនអាកាសចរណ៍ខេមបូឌា អ៊ែរវ៉េ មានបើកបំរើជូនសម្រាប់ជើងហោះហើរពីទីក្រុងភ្នំពេញទៅ/ពីទីក្រុងបាងកក ឬទីក្រុងឆឹងទូ តែប៉ុណ្ណោះ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T04:34:09.207Z",
"category": "កំពូលអ្នកលក់",
"views": 620,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ទម្រង់ថ្មី! ឯកឧត្ដម ស៊ុន ចាន់ថុល បញ្ជាក់ថាផ្លូវរថភ្លើងល្បឿនលឿននៅកម្ពុជានឹងមិនធ្វើផ្ទាល់ដីដូចផ្លូវចាស់ទេ
|
https://business-cambodia.com/articles/railway-in-cambodia-
|
គម្រោងសាងសង់ និងកែលម្អផ្លូវរថភ្លើងនៅកម្ពុជាឲ្យក្លាយទៅជាផ្លូវរថភ្លើងល្បឿនលឿនដែលមានល្បឿនយ៉ាងតិច ១៦០ គីឡូម៉ែត្រក្នុង១ម៉ោង គិតមកដល់ពេលនេះត្រូវបានសិក្សារួចរាល់មួយចំនួនធំហើយ។ តាមការសិក្សាបានឲ្យដឹងថា គម្រោងនេះនឹងសាងសង់ខុសពីទម្រង់ដើម និងត្រូវប្រើដើមទុនខ្ទង់ ៤ ពាន់លានដុល្លារឯណោះ។ នេះបើតាមការបង្ហើបឲ្យដឹងពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូនកាលពីពេលថ្មីៗកន្លងទៅ។
ថ្លែងនៅក្នុងកិច្ចប្រជុំបូកសរុបលទ្ធផលការងារសុវត្ថិភាពចរាចរណ៍ផ្លូវគោកប្រចាំឆ្នាំ២០២២ និងលើកទិសដៅការងារឆ្នាំ២០២៣ កាលពីថ្ងៃទី៣០ ខែមករា ឆ្នាំ២០២៣ ឯកឧត្ដមទេសរដ្ឋមន្រ្ដីមានប្រសាសន៍លើកឡើងថា គម្រោងផ្លូវរថភ្លើងល្បឿនលឿននេះបានសិក្សាចប់មួយជំហានធំហើយ ហើយក៏ដឹងថាត្រូវធ្វើដូចម៉្ដេចដើម្បីឲ្យផ្លូវរទេះភ្លើងនេះបើកបរបានក្នុងល្បឿនពី ១៦០ ទៅ ២០០ គីឡូម៉ែត្រក្នុង១ម៉ោង។ ផ្លូវរថភ្លើងនេះគឺប្រហាក់ប្រហែលផ្លូវរថភ្លើងល្បឿនលឿនពីវៀងច័ន្ទន៍ទៅប្រទេសចិនផងដែរ ដោយសារយើងប្ដូរទំហំផ្លូវពី ១ ម៉ែត្រទៅ ១.៤៣៥ ម៉ែត្រ ដែលជាស្ដង់ដារផ្លូវរថភ្លើងល្បឿនលឿន។
ទាក់ទងការសាងសង់ផ្លូវនេះ ឯកឧត្ដម ស៊ុន ចាន់ថុល ក៏បានបញ្ជាក់ដែរថា «យើងមិនអាចឲ្យរថយន្ដបើកកាត់ មានរបាំង ឈប់ឡានដើម្បីឲ្យរទេះភ្លើងឆ្លងកាត់បានទេ ត្រូវតែធ្វើនៅខាងលើទាំងអស់ អត់មានធ្វើក្រោមទេ។ ផ្លូវរទេះភ្លើងនៅលើទាំងអស់ ឡានបើកនៅក្រោមចុះ»។ ឯកឧត្ដមបន្ដថា តាមការសិក្សាផ្លូវរថភ្លើងល្បឿនលឿននេះនឹងត្រូវចំណាយថវិកាប្រមាណ ៤ ពាន់លានដុល្លារសម្រាប់ការសាងសង់។ ដោយក្នុងនោះនឹងត្រូវចំណាយជិត ១១ លានដុល្លារនៅក្នុងការសាងសង់ ១ គីឡូម៉ែត្រ។
ឯកឧត្ដមបន្ថែមថា សម្រាប់ការដឹកជញ្ជូនទំនិញ និងអ្នកដំណើរ តាមផ្លូវរថភ្លើងល្បឿនលឿននេះយើងនឹងកាត់ ពេលវេលា កាត់បន្ថយគ្រោះថ្នាក់ចរាចរណ៍ កាត់បន្ថយការខូចខាតផ្លូវផងដែរ។ តាមការវាយតម្លៃរបស់ក្រុមហ៊ុនដែលបានសិក្សាថានៅឆ្នាំ២០៣៥ ការដឹកជញ្ជូនតាមរទេះភ្លើង ប្រៀបធៀបតម្លៃដឹកជញ្ជូនតាមរថយន្ដគឺចំណេញ ៥៣០ លានដុល្លារនៅក្នុង១ឆ្នាំ និង ៨០០ លានដុល្លារក្នុង១ឆ្នាំនៅឆ្នាំ២០៤៥។
សូមជម្រាបផងដែរថា គម្រោងសាងសង់ និងកែលម្អផ្លូវរថភ្លើងល្បឿនលឿននៅកម្ពុជានេះគឺមានពីរដំណាក់កាល។ ដោយដំណាក់កាលទី១ គឺចាប់ពីប៉ោយប៉ែត មករាជធានីភ្នំពេញ និងដំណាក់កាលទី២ តភ្ជាប់ពីភ្នំពេញទៅកាន់ខេត្ដព្រះសីហនុ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-02T04:29:10.938Z",
"category": "អចលនទ្រព្យ",
"views": 2018,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ក្រុមហ៊ុនតែលកូថេក ចុះហត្ថលេខាជាមួយនឹងអាគារ Kampus ដើម្បីពង្រីកសេវាមជ្ឈមណ្ឌលទិន្នន័យ និងគាំទ្រដល់សេដ្ឋកិច្ចឌីជីថលរបស់កម្ពុជា
|
https://business-cambodia.com/articles/telcotech-and-kampu
|
ភ្នំពេញ ថ្ងៃទី ១២ ខែមករា ឆ្នាំ២០២៣៖ ក្រុមហ៊ុនតែលកូថេក បានចុះកិច្ចសន្យាជាមួយអាគារ Kampus ដើម្បីពង្រីកទីតាំងមជ្ឈមណ្ឌលទិន្នន័យថ្មីមួយទៀត ដែលជាសសរស្តម្ភដ៏សំខាន់មួយក្នុងការគាំទ្រដល់សេដ្ឋកិច្ចឌីជីថលនៅកម្ពុជា។ ស្របតាមទស្សនវិស័យរបស់ក្រុមហ៊ុន រ៉ូយ៉ាល់គ្រុប ក្នុងការជំរុញការងើបឡើងវិញនៃសេដ្ឋកិច្ចកម្ពុជាក្រោយជំងឺរាតត្បាតកូវីដ ការអភិវឌ្ឍហេដ្ឋារចនាសម្ព័ន្ធឌីជីថលទំនើបពិតជាមានសារៈសំខាន់ ដើម្បីបង្ហាញថាប្រទេសកម្ពុជាមានរចនាសម្ព័ន្ធបច្ចេកវិទ្យាព័ត៌មាន និងសារគមនាគមន៍ (ICT) សមស្រប ដើម្បីឆ្លើយតបទៅនឹងកំណើនយ៉ាងឆាប់រហ័សដែលកំពុងកើតមានក្នុងប្រទេសកម្ពុជា ក៏ដូចជាទាក់ទាញវិនិយោគិន បរទេសផងដែរ។
ក្រុមហ៊ុនតែលកូថេក ត្រូវបានបង្កើតឡើងក្នុងឆ្នាំ ២០០៧ និងជាក្រុមហ៊ុនបុបុត្រសម្ព័ន្ធរបស់ រ៉ូយ៉ាល់គ្រុប និងជាក្រុមហ៊ុនខ្មែរដំបូងនិងតែមួយគត់ ដែលមានភាគហ៊ុននៅក្នុងបណ្តាញខ្សែកាបក្រោមបាតសមុទ្រ "ម៉ាឡេស៊ី-កម្ពុជា-ថៃ" និងជាសមាជិកនៃបណ្តាញខ្សែកាបក្រោមបាតសមុទ្រ Asian American Gateway (AAG) ដែលបញ្ជូនទិន្នន័យអ៊ីនធឺណិតចូលនិងចេញពីប្រទេសកម្ពុជា និងចរាចរណ៍ទៅទូទាំងពិភពលោក។ យើងឃើញ មាន ការរកើនឡើង ខ្លាំងក្នុងការរក្សាទុកទិន្នន័យរបស់ប្រទេសកម្ពុជា ដែលនាំអោយមាន ការ កើនឡើងនូ វ ការប្រើប្រាស់សេ វាកម្មក្លោដ។
ចក្ខុវិស័យរបស់ក្រុមហ៊ុនតែលកូថេក គឺការកសាងហេដ្ឋារចនាសម្ព័ន្ធឌីជីថលដែលទំនើបនិងឈានមុខគេ ដែលអាចប្រកួតប្រជែងជាមួយនឹងប្រទេសជិតខាង ដែលមានការអភិវឌ្ឍជឿនលឿន និងស្របតាមផែនការមេឌីជីថលរបស់អាស៊ានឆ្នាំ ២០២៥ សំដៅអភិវឌ្ឍខ្លួនទៅជាសហគមន៍ឌីជីថល និងប្លុកសេដ្ឋកិច្ចឈានមុខគេមួយ ដែលគាំទ្រដំណើរការដោយសេវាកម្មឌីជីថល បច្ចេកវិទ្យា និងប្រព័ន្ធឌីជីថល ដែលមានសុវត្ថិភាពខ្ពស់ និងទំនើបទាន់សម័យ។
តំណាងក្រុមហ៊ុនតែលកូថេក លោកស្រី Yuni Lee Heathcote និងលោក Simon Griffiths តំណាងម្ចាស់អាគារ Kampus បានចូលរួមជាអធិបតីក្នុងពិធីចុះហត្ថលេខាលើកិច្ចព្រមព្រៀង ក្រោមវត្តមាននិងសក្ខីភាពដ៏ខ្ពង់ខ្ពស់របស់ ឯកឧត្តម ហ៊ុន ម៉ានី និងអ្នកឧកញ៉ា គិត ម៉េង ដែលពិធីចុះហត្ថលេខានេះ បានប្រព្រឹត្តិទៅកាលពីថ្ងៃទី ១២ ខែមករា ឆ្នាំ២០២៣ នៅស្នាក់ការកណ្តាលអាគារ Kampus ក្នុងរាជធានីភ្នំពេញ។
លោកស្រី Yuni Lee Heathcote បានមានប្រសាសន៍ដូច្នេះថា " វាមានសារៈសំខាន់ចំពោះក្រុមហ៊ុនតែលកូថេកក្នុងការបន្តអភិវឌ្ឍសេវាកម្មរបស់យើងដើម្បីបម្រើជូនដល់អតិថិជននិងដៃគូទាំងអស់ ក៏ដូចជាគាំទ្រដល់វិស័យ ពាក់ព័ន្ធ ជារួមផងដែរ។ ដូច្នេះ យើងចាំបាច់ត្រូវការ អនុវត្តតាមបទពិសោធន៍ ល្អ ៗនៅកម្រិតអន្តរជាតិ ជ្រើសរើសធនធានមនុស្សដែលមានសមត្ថភាព និង ធ្វើ ការ ជាមួយ ដៃគូ ដែល ល្អ បំផុត។ វាមិនមែនជាក្តីស្រម៉ៃទៀតទេ ក្រុមហ៊ុនតែលកូថេក បានធ្វើឱ្យវាក្លាយជាការពិតហើយ។ ខ្ញុំពិតជាមានក្តីរំភើបរីករាយដែលបានចុះកិច្ចសន្យាជាមួយអាគារ Kampus និងបង្កើតឱ្យមានកិច្ចសហការដ៏ជិតស្និទ្ធនិងរស់រវើកមួយ។"
អាគារ Kampus គឺជាមជ្ឈមណ្ឌលទំនើបមួយ ដែលជំរុញបែបផែនធ្វើការរបៀបថ្មីនៃកម្ពុជា ដែលជាការធ្វើការផ្តោតលើការសហការគ្នា ភាពជាសហគមន៍ ការកសាងសមត្ថភាព ការរៀនសូត្រ និងការអភិវឌ្ឍន៍។ គោលគំនិតក្នុងការរចនាអាគារ Kampus គឺសំដៅផ្តល់ទីតាំងធ្វើការងារ ដែលពង្រឹងសមត្ថភាព ជំនាញ និងភាពជឿជាក់លើខ្លួនឯងដល់អ្នកធ្វើការ ទាំងអស់គ្នា។ សមិទ្ធិផលដ៏សំខាន់មួយទៀតរបស់មជ្ឈមណ្ឌល Kampus ថ្ងៃនេះ គឺការចុះហត្ថលេខាលើកិច្ចព្រមព្រៀងជួលទីតាំងសម្រាប់ក្រុមហ៊ុនតែលកូថេក បង្កើតមជ្ឈមណ្ឌលទិន្នន័យថ្មីរបស់ខ្លួន។
លោក Simon Griffiths តំណាងម្ចាស់អាគារ Kampus ក៏បានលើកឡើងពីសារៈសំខាន់នៃការចុះហត្ថលេខានេះផងដែរ ។ លោកបានមានប្រសាសន៍ថា "គុណតម្លៃនៃការចុះហត្ថលេខារវាងក្រុមហ៊ុនតែលកូថេក និងអាគារ Kampus ក្នុងថ្ងៃនេះ ពិតជាមានភាពវិសេសវិសាលណាស់ក្នុងការជំរុញដំណើរឌីជីថលនីយកម្មរបស់កម្ពុជា។ ការគ្រប់គ្រងទិន្នន័យប្រកបដោយប្រសិទ្ធភាព និងសុវត្ថិភាពខ្ពស់ គឺជាមូលដ្ឋានគ្រឹះសម្រាប់ប្រព័ន្ធឌីជីថលគ្រប់ប្រភេទ ហើយខ្ញុំទន្ទឹងរង់ចាំអបអរចំពោះលទ្ធផលជាផ្លែផ្កានៃគម្រោងដ៏សំខាន់នេះ"។
ក្រុមហ៊ុនតែលកូថេក មានមជ្ឈមណ្ឌលទិន្នន័យច្រើនទីតាំង ស្ថិតក្នុងខេត្ត-រាជធានីមួយចំនួន។ ក្រុមហ៊ុន នឹង បន្តពិនិត្យលទ្ធភាពពង្រីកទៅតាមទីតាំង និងបណ្តាខេត្តផ្សេងៗទៀតស្របតាម កំណើនជាក់ស្តែង ដើម្បី បំពេញ តម្រូវការ អាជីវកម្ម របស់ អតិថិជនគ្រប់ទិសទី ។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T13:47:19.278Z",
"category": "PR",
"views": 120,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
ត្រៀមម៉ាស៊ីនភ្លើង! ចាប់ពីថ្ងៃនេះ ដល់ថ្ងៃ ៥ខែកុម្ភៈ ខណ្ឌទាំង៩ និងខេត្ត១នេះ នឹងមានការដាច់ភ្លើងខ្លះ
|
https://business-cambodia.com/articles/electric-city-cut-off
|
យោងតាមសេចក្តីជូនដំណឹងរបស់អគិ្គសនីកម្ពុជា EDC នៅថ្ងៃទី០១ ខែកុម្ភៈ ឆ្នាំ២០២៣ ស្ដីអំពីការអនុវត្តការងារជួសជុល ផ្លាស់ប្តូរ ដំឡើងបរិក្ខារនានា និងរុះរើគន្លងខ្សែបណ្តាញអគ្គិសនីរបស់អគ្គិសនីកម្ពុជា ដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវបានឱ្យដឹងថា នៅនៅថ្ងៃទី០២ ខែកុម្ភៈ ឆ្នាំ២០២៣ ដល់ថ្ងៃទី០៥ ខែកុម្ភៈ ឆ្នាំ២០២៣នៅតំបន់មួយចំនួននៅខណ្ឌទាំង ១១ នៅក្នុងរាជធានីភ្នំពេញ និងខេត្តកណ្តាល នឹងអាចមានភាពរអាក់រអួលខ្លះ។ ហេតុដូចនេះ សូមប្រជាពលរដ្ឋទូទៅ ម្ចាស់អាជីវកម្ម អ្នករកស៊ី លក់ដូរ សូមជ្រាបជាដំណឹង។
ដោយខណ្ឌនិងខេត្តដែលនឹងដាច់តាមពេលវេលា និងទីកន្លែងដូចសេចក្តីជូនដំណឹងលម្អិតខាងក្រោម។
គួរជម្រាបផងដែរថា ទោះបីជាការដាច់នេះមិនការប៉ះពាល់ដល់ការផ្គត់ផ្គង់អគ្គិសនីធំដុំ ប៉ុន្តែការផ្គត់ផ្គង់ចរន្តអគ្គិសនីនៅតំបន់ខាងលើអាចនឹងមានការរអាក់រអួលខ្លះៗជៀសមិនផុតដែលយើងខ្ញុំស្នើសុំអភ័យទោសទុកជាមុន ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T13:21:01.365Z",
"category": "ព័ត៌មានថ្មីៗ",
"views": 15543,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
អត់លុយហើយ គេជំពាក់មិនសងទៀត! សាកប្រើក្បួនពិសេសទាំងនេះ ទារគេលេងៗអាចបានមែនទែន
|
https://business-cambodia.com/articles/the-ways-to-ask-someone-to-pay-you-back-your-money
|
ដោយសារតែយល់ដល់មិត្តភាព ឬទំនាក់ទំនងរាប់អានទើបអ្នកហ៊ានទុកចិត្តនិងព្រមឱ្យមិត្តភក្តិឬបងប្អូនខ្ចីលុយយកទៅប្រើប្រាស់ ដោយសង្ឃឹមថាពេលដោះស្រាយបញ្ហារួចគេនឹងសងត្រឡប់វិញ។ ក៏ប៉ុន្តែជាក់ស្ដែងបែរជាផ្ទុយស្រឡះ គ្រប់យ៉ាងខុសពីការរំពឹងទុក ហើយរឹតតែស្ទះចិត្តថែមទៀតពេលដែល អ្នកកំពុងខ្វះខាតលុយកាក់ដែរ តែគេនៅមិនព្រមសងវិញសោះ។
វាជារឿងឆ្គងណាស់នៅក្នុងការនិយាយទៅកាន់មិត្តភក្តិដែលជំពាក់លុយអ្នកថា “ខ្ញុំត្រូវការលុយខ្ញុំវិញ ឆាប់សងខ្ញុំមក”។ ដោយសារតែយល់ដល់ទំនាក់ទំនង អ្នកក៏មិនហ៊ាននិយាយពាក្យបែបនេះចំៗ ដោយសុខចិត្តជ្រើសរើសការបង្ហាញកាយវិកា ឬពាក្យសម្ដីទាក់ទងមួយចំនួនដើម្បីឱ្យគេទទួលអារម្មណ៍ដឹងថាអ្នកកំពុងរង់ចាំគេសងលុយ ប៉ុន្តែលទ្ធផលគេនៅតែមិនដឹងដដែលមែនទេ?
ពាក់ព័ន្ធនឹងបញ្ហានេះដែរ អ្នកជំនាញហិរញ្ញវត្ថុរបស់គេហទំព័រ wikiHow បានចែករំលែកពីតិចនិកពិសេសមួយចំនួន ដែលអាចជួយឱ្យគេសងលុយរបស់អ្នកមកវិញ ថែមទាំងមិនខឹងឬអន់ចិត្តនឹងអ្នកទៀតផង។ តិចនិកទាំងនោះរួមមាន៖
១. ផ្ញើសារទៅរំលឹក
ជួនកាលពួកគេមិនមែនមិនចង់សងទេ ប៉ុន្តែអាចនឹងភ្លេចខ្លួនថាកំពុងតែជំពាក់អ្នក ដូច្នេះអ្នកគួរតែចាប់ផ្ដើមពីការផ្ញើសារទៅរំលឹកគេជាមុនសិន។ អ្នកអាចលើកជាសំណួរសួរពួកគេថា “តើមានចាំអត់ថា លើកមុនបានខ្ចីលុយខ្ញុំ? តើមានបញ្ហាអ្វីដែរទេ ឬមួយក៏ភ្លេច?” ព្យាយាមនិយាយដោយបង្ហាញពីអារម្មណ៍យល់ចិត្តគេ កុំបង្ហាញជាពាក្យចោទប្រកាន់ ឬនិយាយជាមួយនឹងសម្ដីដែលហាក់ដូចជាមានអារម្មណ៍ខឹងនឹងគេ ព្រមទាំងបង្ហាញឱ្យគេឃើញថាយើងយល់ពីស្ថានភាពលំបាករបស់គេ តែធ្វើម៉េចពេលនេះយើងក៏លំបាកដែរ។
ប្រសិនបើគេឆ្លើយថាភ្លេចមែន អ្នកអាចបន្តសួរពីស្ថានភាពបញ្ហារបស់ពួកគេថា “យ៉ាងម៉េចដែរបញ្ហាដែលឯងប្រាប់ថាត្រូវការលុយយកទៅដោះស្រាយ ដំណើរការដល់ណាហើយ បានធូរខ្លះទេ?” ការសួរនាំបែបនេះអាចជាការបើកឱកាសឱ្យគេនឹកឃើញថាបានជំពាក់អ្នក និងបកស្រាយពីមូលហេតុដែលមិនទាន់បានសង រួចបង្ហើបថាអាចនឹងសងវិញពេលណា។ វាក៏ប្រសើរជាងអ្នកនៅស្ងៀម ហើយមិនដឹងសូម្បីតែបន្តិចថាគេនៅចាំឬអត់ គឹអាចសងពេលណា ហេតុអ្វីគេមិនសងអ្នកឱ្យលឿន។
២. ករណីគេមិនតបសារ
ប្រសិនបើក្នុងករណីនិយាយដល់រឿងលុយហើយគេបែរជាលែងចូលមើលសាររបស់អ្នក អ្នកគួរតែខលទៅតែម្ដង។ ពេលខលទៅអ្នកសួរស្ថានភាពដូចពេលផ្ញើសារដែរ បន្ទាប់បង្ហាញពីភាពចាំបាច់ដែលអ្នកត្រូវការលុយត្រឡប់មកវិញ ដោយបញ្ជាក់ពីស្ថានភាពលំបាកដែលអ្នកកំពុងជួបប្រទះ។
បើគេឆ្លើយថាមិនទាន់មានលទ្ធភាព អ្នកគួរតែផ្ដល់វិធីសងត្រឡប់ជាមួយនឹងលក្ខខណ្ឌប្រសើរណាមួយដូចជា បែងចែកការសងជាដំណាក់កាល ដោយសងម្ដងបន្តិចៗសិន ព្រមជាមួយនឹងការកំណត់ពេលវេលាជាក់ច្បាស់ណាមួយ។ ការលើកជាដំណោះស្រាយបែបនេះបានបង្ហាញថាអ្នក កំពុងរកវិធីជួយដល់អ្នកដែលជំពាក់ ហើយមួយវិញទៀតវាក៏អាចបង្កើតក្ដីសង្ឃឹមថ្មីថាអ្នកនឹងអាចទទួលបានលុយមកវិញផងដែរ។
៣. ពឹងពាក់មនុស្សជិតស្និទ្ធិរបស់គេ
ប្រសិនបើអ្នកមិនមានភាពក្លាហាននិយាយជាមួយគេដោយផ្ទាល់ អាចជ្រើសរើសការពឹងពាក់មនុស្សជិតស្និទ្ធរបស់គេ ដូចជាឪពុកម្ដាយ មិត្តស្និទ្ធិស្នាល ឬមនុស្សដែលគេមានទំនាក់ទំនងញឹកញាប់ខ្លាំងជាងគេ ដើម្បីឱ្យពួកគេជួយរំលឹកជំនួសអ្នក។ ត្រង់ចំណុចនេះ អ្នកគួរតែជ្រើសយកបុគ្គលណាដែល អ្នកស្គាល់ដែរដើម្បីឱ្យសម្ដីរបស់គេកាន់តែមានប្រសិទ្ធភាព ហើយប្រាកដថាមិនបំផ្លាញទំនាក់ទងមិត្តភាពរបស់អ្នក។
សូមចាំថាលុយជាបញ្ហារសើបមួយ ដែលអាចបំផ្លាញមិត្តភាព ឬនាំឱ្យទំនាក់ទំនងរាប់អានគ្នារងនូវភាពតានតឹងបាន។ ហេតុនេះហើយសូមប្រាកដចិត្តថាចំនួនលុយដែលអ្នកសម្រេចចិត្តឱ្យពួកគេខ្ចី មិនស្ថិតនៅក្នុងតម្រូវការចាំបាច់របស់អ្នក។ មានន័យថាលុយនោះទោះបីបាត់បង់ក៏អ្នកមិនមានបញ្ហា ដូច្នេះអ្នកនឹងមិនមានកំហឹងពេលដែលគេមិនសងវិញ។
បើទើបីជាអ្នកមិនស្ដាយលុយនោះក៏ដោយក៏អ្នកត្រូវតែរកវិធីឱ្យគេសងវាមកវិញមិនថាយូរឬឆាប់ទេ ព្រោះថាបើគេមិនបានសងមិត្តភាពរបស់អ្នកក៏ខូចខាតដូចគ្នា គេច្បាស់ជាលែងហ៊ាននិយាយរកអ្នក។ ដើម្បីបញ្ជៀសបញ្ហានេះអ្នកអាចប្រើវិធីសាស្រ្តខាងលើដើម្បីឱ្យគេបើកចិត្តនិយាយហេតុផលជាមួយអ្នកនិងរកវិធីសម្រួលដល់គេ ឬបើអ្នកមិនចង់វែងឆ្ងាយ ឬខ្ចិលរក្សាទំនាក់ទំនងតទៅទៀតអ្នកអាចឱ្យទៅគេដាច់តែម្ដងក៏បាន៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T10:16:04.755Z",
"category": "ហិរញ្ញវត្ថុ",
"views": 3848,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ជំនាញជួយបង្កើនចំណូល សម្រាប់យុវវ័យ ចង់អភិវឌ្ឍន៍ខ្លួនដើម្បីអនាគត អាចទទួលបានប្រាក់ខែច្រើន
|
https://business-cambodia.com/articles/high-income-skill-for-youth-to-empower-
|
បញ្ហាប្រឈមមួយក្នុងចំណោមបញ្ហាមួយចំនួន ដែលបុគ្គលិកវ័យក្មេងចាប់ពីវ័យ១៨ ទៅ២៥ឆ្នាំ ភាគច្រើនអាចនឹង ជួបប្រទះគឺកង្វះបទពិសោធន៍នៅពេលពួកគេចូលធ្វើការនៅក្នុងក្រុមហ៊ុនមួយ ឬការជួបប្រទះនិងមិនអាចដោះស្រាយបញ្ហាឬគ្រប់គ្រងស្រ្តេសបាន។
យ៉ាងណាមិញការធ្វើការងារតែងតែទាមទារឱ្យមានជំនាញរឹង វាអាចជួយអ្នកឱ្យទទួលបានការចាប់អារម្មណ៍ពីថៅកែឬអ្នកគ្រប់គ្រងរបស់អ្នក ប៉ុន្តែជំនាញទន់អាចជួយអ្នកឱ្យធ្វើការងារបានទៅមុខយ៉ាងរលូន ហើយគេអាចហៅវាបានថាជំនាញជួយបង្កើនចំណូល។ នេះបើយោងតាមការចុះផ្សាយរបស់ CNBC។
ខាងក្រោមនេះគឺជាជំនាញចំណូលខ្ពស់ ដែលយុវជនគួរអភិវឌ្ឍន៍ខ្លួន ដើម្បីអនាគតការងារអាចទទួលបានប្រាក់ខែច្រើន៖
១. របៀបធ្វើទំនាក់ទំនង៖ ការប្រាស្រ័យទាក់ទងប្រកបដោយទំនុកចិត្តជាមួយក្រុមការងារប្រចាំថ្ងៃ ប្រើទំនាក់ទំនង បណ្តុះគំនិត ទស្សនៈ និងអាចប្រើវាជារបៀបក្នុងការបង្ហាញគំនិតរបស់អ្នកបានយ៉ាងសង្ខេប ទៅកាន់មនុស្សទូទៅ ហើយធ្វើឱ្យគេងាយស្រួលយល់អំពីអ្នកផងដែរ។
២. ការពិចារណា៖ សមត្ថភាពក្នុងការយល់ដឹង គិតឱ្យស៊ីជម្រៅ វិភាគនិងថ្លឹងថ្លែងបញ្ហាខុសត្រូវ និងដោះស្រាយស្ថានភាពដែលកើតឡើង ដោយផ្អែកលើការពិត និងព័ត៌មាននៅជុំវិញខ្លួនឱ្យបានគ្រប់ជ្រុងជ្រាយ។
៣. ការគ្រប់គ្រងពេលវេលា៖ ការគ្រប់គ្រងពេលវេលាត្រឹមត្រូវគឺកើតចេញអំពីផ្នត់គំនិត អ្វីដែលសំខាន់សម្រាប់ការកសាងទំនុកចិត្តជាមួយការងាររបស់អ្នក និងបង្ហាញពីតម្លៃដែលអ្នកកំពុងបន្ថែមទៅឱ្យខ្លួនឯងថាជាមនុស្សមានវិន័យកម្រិតណា។
៤.ការដោះស្រាយបញ្ហា៖ ការគិតនាំមករកដំណោះស្រាយ ហើយស្វែងរកវិធីថ្មីៗដើម្បីទប់ស្កាត់បញ្ហាដែលនឹងកើតមានឡើង ។
៥. ជំនាញលក់៖ ជំនាញដំបូងគេបង្អស់ដែលអ្នករកស៊ីគ្រប់រូបមាន ព្រោះថាបើគ្មានជំនាញលក់នោះទេ មិនថាអាជីវកម្មប្រភេទណាក៏ដោយ ក៏មិនអាចរីកចម្រើនទៅបានលឿនដែរ ដូច្នេះក្នុងនាមជាអ្នកធ្វើការឱ្យក្រុមហ៊ុនណាមួយ អ្នកគួរតែអភិវឌ្ឍន៍ខ្លួនលើជំនាញនេះ ដើម្បីជួយរកចំណូលឱ្យក្រុមហ៊ុនផងដែរ។
យ៉ាងណាមិញដើម្បីអភិវឌ្ឍជំនាញទាំងនេះបាន គឺមានតែការចាកចេញពីតំបន់សុខស្រួលរបស់អ្នក ដើម្បី ទទួលយកការងារថ្មី និងអាចបង្កើនសមត្ថភាពរបស់អ្នកក្នុងការដោះស្រាយបញ្ហា ស្វែងរកឱកាសដើម្បីរៀនវាឱ្យបានច្រើនតាមដែលអាចធ្វើបាន៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T10:13:01.633Z",
"category": "ភាពជាអ្នកដឹកនាំ",
"views": 751,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
កាន់តែចំណេញពេល ខណៈផ្លូវកាត់ថ្មីពីបាត់ដំបងទៅសៀមរាប ប្រើពេលតែជាង១ម៉ោងប៉ុណ្ណោះ
|
https://business-cambodia.com/articles/battambang-to-siem-reap
|
ចំពោះបងប្អូនដែលធ្វើដំណើរចេញពីខេត្តបាត់ដំបងទៅកាន់ខេត្តសៀមរាបឬពីសៀមរាបមកបាត់ដំបងនឹងលែងពិបាកវៀងផ្លូវឆ្ងាយទៀតហើយ ខណៈរាជរដ្ឋាភិបាលនឹងសាងសង់ផ្លូវកាត់ប្រវែង ៧៤ គីឡូម៉ែត្រ ដែលចំណាយពេលវេលាធ្វើដំណើរប្រហែលមួយម៉ោងប៉ុណ្ណោះ។ ហើយចំពោះការសាងសង់វិញក៏អាចនឹងចាប់ផ្ដើមនៅក្នុងឆ្នាំ២០២៤ ខាងមុខផងដែរ។
ជាក់ស្ដែងយោងតាមប្រសាសន៍របស់ឯកឧត្តម ព្រួញ រិទ្ធិ ប្រធានមន្ទីរសាធារណការនិងដឹកជញ្ជូនខេត្តបាត់ដំបងក្នុងសន្និសីទសារព័ត៌មាន ស្ដីពី «ភាពជោគជ័យក្នុងរយៈពេល ៥ឆ្នាំកន្លងមក របស់រដ្ឋបាលខេត្តបាត់ដំបង» កាលពីថ្ងៃទី២៤ ខែមករា ឆ្នាំ២០២៣ បានបញ្ជាក់ថា «ផ្លូវបាត់ដំបង-សៀមរាប យើងអាចដំណើរការ២០២៤។ ផ្លូវនេះគឺជាសរសៃឈាមមួយសម្រាប់ទំនាក់ទំនង ជាពិសេសភ្ញៀវជាតិ និងអន្ដរជាតិ គឺយើងអាចធ្វើដំណើរពីសៀមរាបមកលេងបាត់ដំបងគឺរយៈពេលចំណាយយ៉ាងតូចគឺ១ម៉ោង។ ហើយគម្រោងនេះគឺជាគម្រោងអទិភាពរបស់រាជរដ្ឋាភិបាល»។
នៅក្នុងសន្និសីទសារព័ត៌មានខាងលើនេះដែរ ឯកឧត្តម សុខ លូ អភិបាល នៃគណៈអភិបាលខេត្តបាត់ដំបងក៏បានលើកឡើងពីគុណប្រយោជន៍នៃគម្រោងផ្លូវកាត់នេះផងដែរ។ ដោយក្រៅតែជួយកាត់បន្ថយការធ្វើដំណើរ ផ្លូវនេះក៏ជួយស្រូបទាញភ្ញៀវទេសចរមកលេងខេត្ដបាត់ដំបងកាន់តែច្រើនថែមទៀតផង។
ដោយក្នុងឯកឧត្ដមអភិបាលខេត្ដបានប្រសាសន៍បញ្ជាក់យ៉ាងដូច្នេះថា «ផ្លូវបាត់ដំបងទៅសៀមរាប ដែលជាផ្លូវកាត់ប្រវែង ៧៤ គីឡូម៉ែត្រនេះ បើយើងបានដំណើរកសាងហើយទទួលបានសមិទ្ធផលនេះគឺអស្ចារ្យណាស់។ ពីសៀមរាបមកបាត់ដំបងគឺធ្វើដំណើរប្រហែលតែមួយម៉ោងប៉ុណ្ណឹង អ៊ីចឹងទេប្រាដកណាស់នឹងនាំទេសចរណ៍ពីសៀមរាបទៅបាត់ដំបងបន្ថែមទៀត ដើម្បីផ្ដល់កំណើតសេដ្ឋកិច្ចដល់បងប្អូនខេត្ដបាត់ដំបង»។
សូមជាម្រាបផងដែរថា គម្រោងផ្លូវដ៏សំខាន់នេះ ត្រូវបានលើកយកមកពិភាក្សា ក្រោយមានសំណើពីសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ទាំងពីដើមឆ្នាំ ២០២០មកម៉្លេះ។ ហើយគម្រោងស្ថាបនាផ្លូវជាតិថ្មីមួយខ្សែនេះ នឹងសាងសង់ឆ្លងកាត់ខេត្តចំនួន ៣ រួមមាន ខេត្តបាត់ដំបង ខេត្តបន្ទាយមានជ័យ និងខេត្តសៀមរាប។ ហើយនៅពេលផ្លូវនេះលេចចេញជារូបរាងវានឹងជួយកាត់បន្ថយចម្ងាយធ្វើដំណើររបស់ប្រជាពលរដ្ឋទៅមកខេត្ដទាំងពីរជិត១០០គីឡូម៉ែត្រឯណោះ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T09:59:14.324Z",
"category": "អចលនទ្រព្យ",
"views": 799,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
វេរឆ្លងធនាគារតាមKHQR មិនអស់លុយ តើការវេរនេះមានដែនកំណត់ឬទេ បើវេរច្រើនគិតសេវាឬទេ?
|
https://business-cambodia.com/articles/amount-of-money-transfer-through-khqr
|
កម្មវីធីKHQRគឺជាផ្នែកមួយរបស់ប្រព័ន្ធបាគងដែលជួយសម្រួលពលរដ្ឋខ្មែរនិងម្ចាស់អាជីវកម្មក្នុងការរវេរលុយឆ្លងធនាគារនិងទូទាត់ឆ្លងធនាគារបានយ៉ាងាយស្រួល។ បើទោះបីជាការវេរឆ្លងធនាគារតាមKHQR មិនអស់លុយពិតមែន ប៉ុន្ដែមានបងប្អូនយើងមួយចំនួនមានចម្ងល់ថាតើការវេរនេះមានដែនកំណត់ទេ ហើយចុះសេវាវិញបើវេរក្នុងចំនួនច្រើនៗតើគេគិតថ្លៃសេវាទេ។
ជុំវិញចម្ងល់នេះ បើតាមហ្វេសប៊ុកផេករបស់បាកគងបានឲ្យដឹងថាដើម្បីដឹងថាតើមួយថ្ងៃអ្នកអាចវេរឆ្លងធនាគារបានក្នុងទឹកប្រាក់ប៉ុន្មាន អ្នកអាចចូលទៅកាន់App បាគងក្នុងទូរស័ព្ទដៃរបស់អ្នក ហើយចូលទៅកាន់ Setting នោះអ្នកនឹងអាចឃើញទឹកប្រាក់ដែលអ្នកអាចវេរចេញបានក្នុងមួយថ្ងៃហើយ។
ក្រុមការងាររបស់បាគងបានបញ្ជាក់ផងដែរថា បើក្នុងករណីអ្នកចង់ដំឡើងទឹកប្រាក់វេរប្រចាំថ្ងៃ អ្នកអាចស្នើទៅខាងធនាគារដែលអ្នកបានចុះឈ្មោះបាគងជាមួយ។
បើតាមបទពិសោធន៍របស់ក្រុមកងារងារ Business Cambodia ក្នុងការវេរលុយឆ្លងធនាគារតាមKHQR គឺយើងអាចវេរម្ដងបាន៥០០ដុល្លារចុះក្រោម។ ត្រង់នេះ ឧទាហរណ៍ថា បើអ្នកចង់វេរឆ្លងធនាគារតាមKHQR ចំនួន២ពាន់ដុល្លារនៅថ្ងៃនេះ អ្នកអាចវេរម្ដង៥០០ដុល្លារចំនួន៤ដងនោះអាចវេរលុយ២ពាន់ដុល្លារក្នុងថ្ងៃនេះដោយមិនអស់ថ្លៃសេវាឡើយ។
តាមពិតផែនកំណត់វេរលុយឆ្លងធនាគារតាម KHQR គឺខាងធនាគារជាអ្នកកំណត់ទឹកប្រាក់ក្នុងការវេរនិងទូទាត់។ ជាក់ស្ដែងសម្រាប់ធនាគារPPCBank អ្នកអាចបង់ប្រាក់ទៅឱ្យអាជីវករ KHQR ឬផ្ទេរទៅកម្មវិធី KHQR ផ្សេងទៀតរហូតដល់ ១ម៉ឺនដុល្លារសម្រាប់ករណីឆ្លងធនាគារ។ ប៉ុន្តែប្រសិនបើអ្នកទទួលគឺជាអាជីវករPPCBank ឬអតិថិជនរបស់ PPCBank នោះ គ្មានដែនកំណត់ទេ។
គួរបញ្ជាក់ផងដែរថាកម្មវិធីវេរលុយឆ្លងធនាគារ KHQR គឺជាផ្នែកមួយរបស់បាគងដែលបង្កើតឡើងដើម្បីអនុញ្ញាតឲ្យប្រជាជនក៏ដូចជាម្ចាស់អាជីវកម្មអាចទូទាត់និងវេរលុយឆ្លងធនាគារ។ ការវេរលុយឆ្លងធនាគារតាមKHQR មិនអស់ថ្លៃសេវាឡើយ គ្រាន់តែចំនួនវេរប្រចាំថ្ងៃគឺត្រូវបានកំណត់ទៅតាមធនាគារនីមួយៗ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T09:37:45.994Z",
"category": "ហិរញ្ញវត្ថុ",
"views": 699,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ចេញតម្លៃថ្មីហើយ! នេះជាតម្លៃប្រេងសាំងដែលក្រសួងពាណិជ្ជកម្ម កំណត់ឱ្យលក់ចាប់ពីថ្ងៃទី១ដល់ថ្ងៃទី១០
|
https://business-cambodia.com/articles/oil-january-price-hot-news
|
យោងតាមសេចក្តីជូនដំណឹងរបស់ក្រសួងពាណិជ្ជកម្ម ចុះផ្សាយថ្ងៃទី០១ ខែកុម្ភៈ ឆ្នាំ២០២៣ នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១ ដល់ថ្ងៃទី១០ ខែមករា ឆ្នាំ២០២៣ ត្រូវលក់ ៤,៥០០ រៀលក្នុងមួយលីត្រ ចំណែកឯប្រេងសាំងម៉ាស៊ូតមានតម្លៃ ៤,៦៥០រៀលក្នុងមួយលីត្រប៉ុណ្ណោះ។
តម្លៃនេះបើធៀបនឹងតម្លៃ ដែលក្រសួងបានកំណត់កាលពី១០ថ្ងៃមុន មានការឡើងបន្តិចបន្តួច ដោយកាលពី១០ថ្ងៃមុន សម្រាប់ប្រេងសាំងធម្មតាគឺមានតម្លៃ ៤,៤០០មានន័យថាឡើង ១០០រៀល និងតម្លៃប្រេងសាំងម៉ាស៊ូតមានតម្លៃ ៤,៦០០រៀលក្នុងមួយលីត្រ មានន័យថាឡើង ៥០រៀលក្នុងមួយលីត្រ ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T09:22:31.904Z",
"category": "កំពូលអ្នកលក់",
"views": 1377,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"tiny",
"noisy"
]
}
|
ជំនួញក្រៅម៉ោង! សល់លុយខ្ទង់១០០$ ចង់រកស៊ី គួរសម្លឹងជំនួញទុនតិចតែចំណូលខ្ពស់ទាំង៤នេះ
|
https://business-cambodia.com/articles/the-100-dollars-start-up-2023
|
ការរកស៊ីមិនសំដៅតែលើការប្រើដើមទុនរាប់ពាន់ រាប់ម៉ឺន រាប់លានដុល្លារ ទើបហៅថាការរកស៊ីនោះទេ ព្រោះការរកស៊ីដែលអាចប្រើដើមទុនត្រឹម១ដុល្លារ ឱ្យរកចំណូលបាន១ដុល្លារ ក៏អាចហៅថាជាការរកស៊ីផងដែរ។ តើអ្នកជឿទេថា មានជំនួញខ្លះចាយទុនតិចជាង ១០០ដុល្លារ ក៏អាចមានឱកាសរកចំណូលបានរាប់ពាន់ រាប់ម៉ឺនដុល្លារត្រឡប់មកវិញដែរ? ខាងក្រោមនេះ គឺជាជំនួញក្រៅម៉ោងល្អបំផុតចំនួន ៤ ដែលស័ក្តិសមបំផុតសម្រាប់អ្នកមានទុនតិច ដែលវាសុទ្ធតែជាប្រភេទជំនួញប្រើទុនតិចតែអាចទាញចំណូលខ្ពស់ត្រឡប់មកវិញ។
១. និពន្ធសៀវភៅ
ជំនួញនេះអាចនឹងមិនត្រូវជាមួយនឹងមនុស្សគ្រប់រូបនោះទេ ប៉ុន្តែវាជាជំនួញដែលល្អបំផុតសម្រាប់អ្នកចូលចិត្តអាន ចូលចិត្តសរសេរ ឬអ្នកដែលមានទេពកោសល្យតាក់តែងនិពន្ធពីកំណើត។ ជំនាញនិពន្ធសៀវភៅ គឺជាជំនាញចំណូលខ្ពស់ ហើយក៏មានសេដ្ឋីនៅលើលោកជាច្រើនអ្នក អាចកសាងកេរ្តិ៍ឈ្មោះ ទ្រព្យសម្បត្តិរាប់លានដុល្លារ ពីជំនាញនិពន្ធសៀវភៅនេះផងដែរ។ ពិតណាស់លុយ ១០០ដុល្លារ វាអាចនឹងតិចសម្រាប់ការបោះពុម្ពសៀវភៅ ប៉ុន្តែអ្នកអាចច្នៃវាជាលុយសម្រាប់ប៊ូសធ្វើទីផ្សារ ដើម្បីកក់យកលុយមុន ឬអាចប្រើសម្រាប់ប៊ូសលក់ជាសៀវភៅ eBook ក៏បាន។ បើសិនសៀវភៅអ្នកពិតជាមានអត្ថន័យល្អ ការឌីហ្សាញក្របទាក់ទាញ និងមានតម្រូវការខ្ពស់ក្នុងទីផ្សារ អ្នកអាចមានឱកាសជោគជ័យខ្ពស់បំផុត។
២. ប្រឹក្សាយុទ្ធសាស្ត្រទីផ្សារឌីជីថល
ក្នុងសម័យឌីជីថលនេះ អ្នកអាចរកចំណូលបានខ្ពស់ ដោយពឹងលើជំនាញ ជាជាងពឹងលើដើមទុនជាលុយតែមួយមុខ។ ជាក់ស្ដែងមានអាជីវកម្មក្នុងស្រុកច្រើនណាស់ ដែលកំពុងមានបញ្ហាទាក់ទងនឹងការធ្វើទីផ្សារផលិតផល ឬសេវាកម្មឱ្យគេស្គាល់ ទៅដល់អតិថិជនគោលដៅ។ អាស្រ័យហេតុនេះ បើសិនអ្នកមានជំនាញទីផ្សារ បូកនឹងជំនាញបច្ចេកវិទ្យាមួយចំនួន អ្នកអាចធ្វើជាសេវាកម្មប្រឹក្សាយោបល់គិតជាម៉ោង ជាខែ ក៏ជាជម្រើសល្អ។
៣. ឈ្មួញកណ្ដាលលក់អចលនទ្រព្យ
តើអ្នកជឿទេថាលុយ១០០ដុល្លារ អ្នកអាចមានឱកាសបង្កើតលុយបានរាប់ម៉ឺនដុល្លារមកវិញ? ចម្លើយនោះពិតជាអាច បើសិនជាអ្នកចេះជ្រើសរើសអចលនទ្រព្យដែលមានសក្ដានុពល ចេះជំនាញលក់ ចេះជំនាញប៊ូសហ្វេសប៊ុក និងចេះចំណេះដឹងទាក់ទងនឹងដំណើរការទិញលក់អចនលទ្រព្យ។ ចំពោះជំនួញនេះ វាអាចនឹងមួយចានទឹកមួយចានគោក ប៉ុន្តែបើសិនជាអ្នកដើរត្រូវផ្លូវគឺអ្នកអាចរកចំណូលរាប់ពាន់ រាប់ម៉ឺនមកវិញបាន។ ឧទាហរណ៍ជាក់ស្ដែង អ្នកជ្រើសរើសដីដែលគេលក់ក្នុងតម្លៃ ៥ម៉ឺនដុល្លារ មកជួយផុសលក់លើបណ្ដាញសង្គមហ្វេសប៊ុក ហើយអ្នកអាចលក់ដាច់វាដោយចាយទុនតែ១០០ដុល្លារសម្រាប់ប៊ូស នោះមានន័យថាអ្នកអាចរកចំណូលខ្ទង់៣%មកវិញ ស្មើនឹង ១៥០០ដុល្លារ។
៤. អ្នកគ្រប់គ្រងគ្រុបតាមបណ្ដាញសង្គម
ការផ្សព្វផ្សាយគឺជារឿងសំខាន់បំផុតមួយសម្រាប់ម្ចាស់អាជីវកម្មរាប់ពាន់នៅក្នុងស្រុក។ អាស្រ័យហេតុនេះ បើសិនជាអ្នកមានសហគមន៍មួយ ដែលប្រមូលផ្ដុំមនុស្សរាប់ម៉ឺន រាប់សែន ឬរាប់លាននាក់នោះ អ្នកមានឱកាសរកចំណូលបានច្រើនផងដែរតាមរយៈការផុសពាណិជ្ជកម្មនានាចូលក្នុងគ្រុបរបស់អ្នក។ ជាក់ស្ដែងបើសិនជាអ្នកមានគ្រុបដែលមានសមាជិក១០ម៉ឺននាក់ ហើយអ្នកអាចជជែកជាមួយម្ចាស់អាជីវកម្ម ដើម្បីឱ្យគាត់ជួលគ្រុបរបស់អ្នកផុសជាប្រចាំខែត្រឹម ១០០ដុល្លារ/ខែ នោះមានន័យថាបើសិនជាអ្នករកបានម្ចាស់អាជីវកម្មចំនួន១០ នោះមានន័យថាអ្នកអាចរកចំណូលបាន១ខែ ១០០០ដុល្លារដែរ។
ជាការពិតណាស់ជំនាញទាំង៤ខាងលើនេះ វាមិនសូវទាមទារដើមទុនច្រើនសម្រាប់ចាប់ផ្ដើម ប៉ុន្តែវាត្រូវការនូវជំនាញ ការអត់ធ្មត់ ភាពឆ្លាតវៃក្នុងការស្វែងយល់ឱ្យច្បាស់ ពីតម្រូវការក្នុងមុខជំនួញដែលអ្នកធ្វើនិងកត្តាមួយចំនួនផ្សេងទៀត។ ជាចុងក្រោយ បើសិនជាអ្នកចង់រៀនអំពីគំនិតរកស៊ីល្អៗជាច្រើន និងគំនិតដឹកនាំជីវិតឱ្យល្អប្រសើរឡើងរាល់ថ្ងៃ ដោយឥតគិតថ្លៃ សូមចុចទីនេះ ( https://t.me/LongVathanak777 )៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T09:08:09.730Z",
"category": "ភាពជាអ្នកដឹកនាំ",
"views": 6871,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy",
"short_sentences"
]
}
|
ក្រុមហ៊ុន Planec សហការជាមួយក្រុមហ៊ុន Johnson Controls ប្រារព្ធពិធីសម្ពោធការលក់ផលិតផល Tyco ជាផ្លូវការ
|
https://business-cambodia.com/articles/planec-grand-oponing
|
នៅពេលវេលាព្រឹកថ្ងៃទី ០១ ខែកុម្ភៈ ឆ្នាំ ២០២៣នេះ ក្រុមហ៊ុន Planec ដែលជាក្រុមហ៊ុននាំចូល និងចែកចាយផ្តាច់មុខនូវផលិតផលជាច្រើនក្នុងវិស័យ IT Networking, Data Center និង Security System ប្រារព្វពិធីសម្ភោធការលក់ផលិតផល Tyco ជាផ្លូវការ នៅព្រឹកថ្ងៃទី ១ ខែកុម្ភៈ នៅសណ្ធាគារ Raffle Le Royal ជាមួយវត្តមានថ្នាក់គ្រប់គ្រងរបស់ក្រុមហ៊ុន Jonhson Controls ផងដែរ។
ជាមួយគ្នានេះដែរ Jonhson Controls គឺជាក្រុមហ៊ុនលំដាប់ពិភពលោកដែលមានទីស្នាក់ការកណ្តាលនៅសហរដ្ឋអាមេរិក ដែលផលិត និងចែកចាយផលិតផល បច្ចេកវិទ្យា, Network, Security System, digital solutions និងគ្រឿងអេឡិចត្រូនិកជាច្រើនទៀត។ Tyco គឺជាម៉ាកយីហោដ៏ល្បីល្បាយសម្រាប់ផលិតផល Access Control និង Video Surveillance។
ទន្ទឹមនឹងនេះដែរ លោក សៀង ស៊ុនលី នាយកប្រតិបត្តិក្រុមហ៊ុន Planec បានមានប្រសាសន៍ថា៖ “យើងមានមោទនភាពណាស់ដែលបានក្លាយជាដៃគូអាជីវកម្មជាមួយក្រុមហ៊ុន Johnson Controls និងជាអ្នកចែកចាយផ្តាច់មុខផលិតផល Tyco នៅក្នុងប្រទេសកម្ពុជា។ យើងជឿជាក់ថា សំណង់អគារមួយដែលចាត់ទុកថាមានគុណភាខ្ពស់ លុះត្រាតែវាមានប្រពន្ធ័សុវត្ថិភាពខ្ពស់។ ដូច្នេះការជ្រើសរើសខ្សែ Network និងបរិក្ខា IT ដែលត្រឹមត្រូវ និងការបំពាក់ security System ប្រកបដោយគុណភាពខ្ពស់គឺជាកត្តាសំខាន់បំផុត។"
លោក Joseph Ong ប្រធានផ្នែកលក់ ផលិតផល Tyco Security Solutions, Building Technologies & Solutions របស់ក្រុមហ៊ុន Johnson Controls ប្រចាំតំបន់អាស៊ីប៉ាស៊ីហ្វិក ក៏បានមានប្រសាសន៍ដែរថា៖ “ផលិតផលសុវត្ថិភាពរបស់ Tyco គឺជាក្រុមផលិតផលដែឡឈានមុខគេក្នុងពិភពលោកផ្នែក Access Control, video, location based security និងជាផលិតផលម៉ាកផលិតផលដែលកំពុងមានទីផ្សារធំ។ យើងផ្តល់ជូននូវ Security Solutions លំដាប់ខ្ពស់ និងទូលំទូលាយបំផុតនៅក្នុងឧស្សាហកម្ម។”
នៅក្នុងពិធីសម្ភោធការលក់ផលិតផល Tyco ជាផ្លូវការ របស់ក្រុមហ៊ុន Planec នាព្រឹកនេះ មានភ្ញៀវកិត្តិយសអញ្ជើញចូលរួមជាង ១០០ នាក់ មកពីបណ្តាក្រុមហ៊ុនជាច្រើនក្នុងវិស័យឯកជនដូចជា ធនាគារ បដិសណ្ឋារកិច្ច សាកលវិទ្យាល័យ រោងចក្រ FMCG និង ក្រុមហ៊ុនសំណងអគារខ្នាតធំជាដើម។
គួរជម្រាបផងដែរថា ក្រុមហ៊ុន Planec មានផលិតផលជាច្រើនប្រភេទសម្រាប់បំរើក្នុងវិស័យ IT ដូជា Network cables, Switches, Wifi និង Rack ជាដើម និង ឧបករណ៍ និងប្រពន្ធ័សុវត្ថិភាពសំណង់ខាងក្នុង ដែលមានដូចជា Security Camera, Access Controls និង Fire Alarm ជាដើម។ សិក្សាបន្ថែម៖ www.planec.com.kh
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T08:38:31.136Z",
"category": "PR",
"views": 855,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ទើបលេចមុខ! យីហោម៉ូតូល្បីឈ្មោះ១ ទើបនាំចូលខ្មែរ ថ្មីបកកេសជិះ ៤៥គ.ម ស៊ីសាំង១លីត្រ
|
https://business-cambodia.com/articles/peugeot-motorcycles
|
ពេលបច្ចុប្បន្ន បើនិយាយពីការប្រើប្រាស់ម៉ូតូនៅស្រុកយើងវិញ គឺមានច្រើនម៉ាក និងច្រើនម៉ូឌែលខ្លាំងមែនទែន ដែលយើងមានជម្រើសច្រើនក្នុងជ្រើសរើស ដែលមានទៅតាមប្រភេទខុសៗគ្នា ជាប្រភេទម៉ូតូជិះក្នុងក្រុង និងប្រភេទជិះចេញតាមខេត្ត ។
តែបើចង់រកម៉ូតូថ្មីបកកេសដែលអាចជិះតាមខេត្តក៏បាន ក្នុងក្រុងក៏បាន តម្លៃសមរម្យ និងស៊ីសាំងតិចទៀតនោះ ប្រហែលត្រូវគិតឲ្យបានពីរដងហើយ ព្រោះពេលបច្ចុប្បន្នយីហោម៉ូតូជាច្រើននាំគ្នាប្រកួតប្រជែងតម្លៃគ្នា ផលិតមកដដែល ញាត់តែបច្ចេកវិទ្យាថ្មីចូលបន្ដិច គេលក់យកលុយពីយើងពាន់ដុល្លារ ។
តួយ៉ាងដូចម៉ូតូម៉ាក Peugeot Django ដែលជាយីហោរបស់ប្រទេសបារាំង ទើបលេចវត្តមាននៅទីផ្សារស្រុកយើងជាមួយតម្លៃសមរម្យ ថ្មីបកកេស បំពាក់មុខងារច្រើនខុសពីម៉ូតូផ្សេងៗទៀត ។
Peugeot Django ជាប្រភេទម៉ូតូ Scooter រាងតូចច្រឡឹង តែអាចធ្វើដំណើរផ្លូវឆ្ងាយបានរាប់រយគីឡូ ដែល Django ប្រើប្រាស់កម្លាំង 150cc បំពាក់ប្រព័ន្ធហ្រ្វាំងឌីស ABS ជួយទប់លំនឹងបានល្អ អបដោយភ្លើងមុខ-ក្រោយ ដែលបំភ្លឺជាសញ្ញាឃើញច្បាស់ ដែលផ្សារភ្ជាប់ការរចនាបែបប្រណិត Classic ជាមួយនឹងការប្រើប្រាស់ទំហំយ៉ាន់កង់ ១២អ៊ីញ និងបំពាក់ប្រភេទកុងទ័រឌីជីថល មាន Mode សម្រាប់បញ្ជា និងមានរន្ធ USB ថែមទៀតដែរ ។
Django ពេញនិយមខ្លាំងមែនទែនៅបារាំង ជាពិសេសយីហោ Peugeot នៅទីក្រុងប៉ារីសក្នុងទសវត្សរ៍ឆ្នាំ 1950 ដែលមានអ្នកគាំទ្រច្រើនមែនទែន និងជាយីហោចាស់វស្សាផលិតរថយន្ដថែមទៀត។ ម៉ូតូនេះងាយស្រួលមែនទែនសម្រាប់ការធ្វើដំណើរក្នុងក្រុង ព្រោះវាតូចល្មមងាយស្រួលធ្វើដំណើរ កម្លាំងក៏ខ្លាំងដល់ 150cc មានច្រើនពណ៌ដូចជា Adventure green, deep ocean blue, dragon red, micky white និងពណ៌ racing green មានច្រើនជម្រើសសម្រាប់បងប្អូនដែលចង់ទិញជិះទុកដើរកំសាន្ដ ឬក៏ទុកជិះក្នុងក្រុងជាដើម ។
ចំណែកឯ ការឌីស្សាញផ្នែក Cabin ខាងមុខគឺប្លែកមែនទែន ដែលកន្លែងសាកថ្មទូរស័ព្ទ រន្ធ USB និងកន្លែងចាក់សាំង គឺនៅផ្នែកខាងមុខ ដែលម៉ូតូនេះមានធុងផ្ទុកចំណុះសាំង ៨.៥លីត្រ ហើយការបើកបរ ៤៥.១ គីឡូម៉ែត្រ វាស៊ីសាំងតែ ១លីត្រ បើប្រៀបធៀបតម្លៃទៅនឹងម៉ូតូក្រុមហ៊ុនមួយចំនួនវិញ វាមានតម្លៃធូរថ្លៃជាងគេដល់ជាង ១,០០០ ដុល្លារ សម្រាប់ម៉ូតូមានកម្លាំង 150cc ដល់ 160cc ។
បើយើងក្រឡេកទៅមើល Django និងម៉ូតូ PCX សម្រាប់ Django វាសន្សំសំចែលុយបានដល់ជាង ១,០០០ ដុល្លារ ដែលវាប្រើប្រាស់កម្លាំងប្រហាក់ប្រហែលគ្នា និងល្បឿនស្ទុះ និងរត់ផ្លូវឆ្ងាយ មិនចាញ់គ្នានោះទេ ទោះបីជាប្រភេទម៉ូទូ Scooter តែវិស្វករផលិតមកយកចិត្តទុកដាក់ទៅលើអ្នកជិះផ្លូវឆ្ងាយ មិនត្រឹមតែប្រើប្រាស់ស្រួលក្នុងក្រុងនោះទេ ។
ដូច្នេះសម្រាប់បងប្អូនដែលកំពុងរកទិញម៉ូតូថ្មីបកកេស តម្លៃសមរម្យ អាចអាកមើល Django 150cc បាន ព្រោះពេលនេះវាក៏មាននៅក្នុងស្រុកយើងដែរ ហើយជាម៉ាកយីហោរបស់ប្រទេសបារាំងទៀត ៕
ទំនាក់ទំនងព័ត៌មានបន្ថែម : 095 666 373/095 666 372Facebook Page: Peugeot Motocycles (https://bit.ly/3jqwW7t)
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T08:30:35.726Z",
"category": "PR",
"views": 1040,
"author": {
"first_name": "Makara",
"last_name": "Chham",
"email": "makarachham1998@gmail.com"
},
"quality_warning": [
"noisy"
]
}
|
ការសិក្សា៖ ពាក្យ២ម៉ាត់នេះ ជាអាថ៌កំបាំងនៃទំនាក់ទំនងជោគជ័យនិងក្លាយជាអ្នកគ្រប់គ្រងកំពូល
|
https://business-cambodia.com/articles/thank-you
|
អាថ៌កំបាំងធំមួយ ជួយឲ្យទំនាក់ទំនងស្នេហា ឬទំនាក់ទំនងរវាងមនុស្សម្នាក់ទៅកាន់មនុស្សម្នាក់ឬក្រុមមួយផ្សេងទៀតជោគជ័យខ្លាំង និងអាចកសាងខ្លួនក្លាយជាអ្នកគ្រប់គ្រងកំពូល ពឹងផ្អែកទៅលើពាក្យតែពីរម៉ាត់ប៉ុណ្ណោះគឺ «អរគុណ»។
អ្នកចិត្តសាស្ត្រ វេជ្ជបណ្ឌិត John Gottman និងវេជ្ជបណ្ឌិត Julie Schwartz Gottman ដែលបានសិក្សាលើគូស្វាមីភរិយាចំនួន ៤០,០០០នាក់ បានរកឃើញថាពាក្យ «អរគុណ» សាមញ្ញបំផុតមួយឃ្លាបានជាប់ចំណាប់ថ្នាក់លេខមួយ ដែលប្រើក្នុងទំនាក់ទំនងជោគជ័យខ្លាំង ហើយវាក៏ត្រូវបានអនុវត្តច្រើនបំផុតក្នុងពិភពជំនួញផងដែរ។
នៅក្នុងសៀវភៅមានចំណងជើងថា “Say Thank You for Everything: The Secrets of Being a Great Manager” សរសេរដោយលោក Jim Edwards បានលើកឡើងថា៖ «អ្នកអាចកាត់បន្ថយភាពតានតឹងការងារស្ទើរតែទាំងអស់របស់បុគ្គលិកដោយគ្រាន់តែនិយាយថា "អរគុណសម្រាប់ការធ្វើវា ... អ្នកបានបំពេញការងារជាច្រើន"»។
ជាមួយគ្នានេះ ការស្ទង់មតិលើកម្មករអាមេរិកចំនួន ១,៥០០នាក់ ៧៥% គិតថាការលើកទឹកចិត្ត និងសីលធម៌របស់ក្រុមហ៊ុននឹងប្រសើរឡើងជាមួយនឹងពាក្យ «អរគុណ» យ៉ាងសាមញ្ញពីអ្នកគ្រប់គ្រង។ ប៉ុន្តែជាក់ស្តែងភាគច្រើនពួកគេមិនសូវទទួលបានការដឹងគុណនោះទេ។ សម្រាប់ហេតុផលដែលមនុស្សចូលចិត្តពាក្យអរគុណ ដោយសារវាធ្វើឲ្យយើងមានអារម្មណ៍ត្រូវបានគេយកចិត្តទុកដាក់ និងកោតសរសើរ។ ម្លោះហើយ អ្នកគ្រប់គ្រងគួរនិយាយពាក្យ «អរគុណ» សម្រាប់កិច្ចការតូចៗប្រចាំថ្ងៃ វាបង្ហាញពីឥរិយាបថគិតគូ និងទទួលស្គាល់ការខិតខំប្រឹងប្រែងរបស់អ្នកក្រោមបង្គាប់ ឬដៃគូ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T07:37:23.630Z",
"category": "ភាពជាអ្នកដឹកនាំ",
"views": 623,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ខេត្តក្រចេះកាន់តែត្រូវប៉ាន់ រដ្ឋគ្រោងបើកការដ្ឋានសាងសង់ផ្លូវសំខាន់ៗ ៣ខ្សែទៀត នៅក្រចេះមុនចូលឆ្នាំខ្មែរ
|
https://business-cambodia.com/articles/kratia-new-project-befor-khmer-new-yea
|
ក្នុងឆ្នាំ២០២៣នេះ ខេត្តក្រចេះជាខេត្តមួយដែលទទួលបានការអភិវឌ្ឍប្រព័ន្ធហេដ្ឋារចនាសម្ព័ន្ឋជាច្រើនដែលមានដូចជាផ្លូវថ្នល់ក៏ដូចជាស្ពានឆ្លងកាត់ទន្លេមេគ្គងពីក្រចេះទៅកំពង់ឆ្នាំងជាដើម។ ដោយឡែកនៅមុនពេលចូលឆ្នាំថ្មីប្រពៃណីខ្មែរខាងមុខនេះ ខេត្តក្រចេះនឹងបើកការរដ្ឋានផ្លូវថ្នល់សំខាន់ៗ ចំនួន៣បន្ថែមទៀត ដើម្បីជួយសម្រួលការធ្វើដំណើររបស់ប្រជាពលរដ្ឋផងដែរ។
យោងតាមការលើកឡើងរបស់ឯកឧត្ដម វ៉ា ថន ដែលជាអភិបាលខេត្តក្រចេះក្នុងសន្និសីទសារព័ត៌មាន ស្ដីពី «ភាពជោគជ័យក្នុងរយៈពេល ៥ឆ្នាំកន្លងមក របស់រដ្ឋបាលខេត្តក្រចេះ» កាលពីថ្ងៃទី៣១ ខែមករា ឆ្នាំ២០២៣ បានមានប្រសាសន៍ថា “នៅមុនពេលចូលឆ្នាំខ្មែរប្រពៃណជាតិខាងមុខនេះសម្ដេចតេជោ ហ៊ុន សែននឹងមកការដ្ឋានសាងសង់កំណាត់ផ្លូវខ្សែ ដែលជាគម្រោងរបស់ Word Bank”។ ឯកឧត្តមបានបន្តថាសម្រាប់គម្រោងហេដ្ឋារចនាសម្ព័ន្ធផ្លូវថ្នល់ទាំងបីនោះរួមមាន៖
ទី១ គម្រោងផ្លូវជាតិលេខ ៧ ប្រវែង ៣១,២៥ គីឡូម៉ែត្រ ពីរង្វង់មូលខ្លាស្ទុះ ទីរួមខេត្តក្រចេះ ទៅឃុំស្វាយជ្រេះ ស្រុកស្នួល ខេត្តក្រចេះ។
ទី២ គម្រោងផ្លូវខេត្តលេខ ៣៧៧ ប្រវែង ៣៥,៥ គីឡូម៉ែត្រ ចាប់ពី រង្វង់មូលព្រាបស ទីរួមខេត្តក្រចេះ ទៅទីរួមស្រុកសំបូរ ខេត្តក្រចេះ និងមានស្ពានចំនួន៩ មានប្រវែងសរុប ៤១៣ ម៉ែត្រ។
ទី៣ គម្រោងផ្លូវលេខ ៣៧៧ A ដែលមានប្រវែង ១៣,៥ គីឡូម៉ែត្រ ចាប់ពីរង្វង់មូលសណ្តាន់ ទៅផ្លូវជាតិលេខ៧។
ក្នុងនោះឯកឧត្តមក៏បានបញ្ជាក់ថាគម្រោងផ្លូវថ្នល់ទាំងបីនេះជាកម្ចីថវិកា ក្នុងអត្រាការប្រាក់សម្បទាន ពីសំណាក់ធនាគារពិភពលោក (World Bank) មកកាន់ប្រទេសកម្ពុជា ប៉ុន្តែឯកឧត្ដមមិនបានបញ្ជាក់ពីទំហំទឹកប្រាក់សាងសង់នៅឡើយទេ៕
អត្ថបទដោយ៖ ឌឿក ស្រីនុត
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T06:33:07.938Z",
"category": "អចលនទ្រព្យ",
"views": 363,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ឱកាសមាស! Harvard សាកលវិទ្យាល័យលេខ១អាមេរិក បើកថ្នាក់បង្រៀនហ្រ្វី រៀនចប់មានសញ្ញាបត្រ
|
https://business-cambodia.com/articles/harvard-university-free-online-course-
|
រំលឹកដល់សហគ្រិនជំនាន់ថ្មី ដូចជាមហាសេដ្ឋី Bill Gates ឬមេធំ Facebook គេមិនដែលភ្លេចសាកលវិទ្យាល័យលំដាប់លេខ១នៅអាមេរិក លំដាប់លេខទី៥ ទទួលស្គាល់ដោយពិភពលោក Harvard University Cambridge, Massachusetts ដែលមហាសេដ្ឋីល្បីៗភាគច្រើនបានរៀននៅទីនោះ។
យ៉ាងណាមិញថ្ងៃនេះយើងសូមណែនាំនូវឱកាសមាស ដែលជាសាលាគេល្បីថាមានប្រព័ន្ធអប់រំដ៏ល្អមួយ តែងតែបើកថ្នាក់បង្រៀនហ្វ្រីៗនៅលើអនឡាញ ជាច្រើនមុខជំនាញ ដោយមិនកំណត់បេក្ខភាពឬទាមទារ លក្ខខណ្ឌកម្រិតពិន្ទុភាសាអង់គ្លេស IELTS ឬ TOEFL នោះទេ។
ពោលគឺសិស្សមកពីជុំវិញពិភពលោកសុទ្ធតែអាចរៀនបាន ពេលរៀនចប់អាចយកបទពិសោធន៍ទៅប្រើប្រាស់ និងមានសញ្ញាបត្រដែលយើងអាចប្រឡងយក និងសញ្ញាបត្រដែលមិនឆ្លងកាត់ការប្រឡងទៅតាមមុខជំនាញផ្សេងៗពីគ្នា។
ភ្ជាប់ជាមួយគ្នានេះដែរយើងសូមលើកយកវគ្គសិក្សាចំនួន៥ សម្រាប់អ្នកចង់អភិវឌ្ឍន៍ចំណេះដឹងភាសានិងសហគ្រិនភាព៖
Negotiating Salary ( របៀបចរចារ និងតំឡើងប្រាក់ខែ )
Entrepreneurship in Emerging Economies ( ភាពជាសហគ្រិន និងភាពរីកចម្រើនផ្នែកសេដ្ឋកិច្ច)
Understanding Customer Needs ( តម្រូវការទីផ្សារ )
4P Model for Strategic Leadership Podcasts ( យុទ្ធសាស្រ្តភាពជាអ្នកដឹកនាំ)
Designing Organizational Structure ( ការរៀបចំរចនាសម្ព័ន្ធក្រុមហ៊ុន)
ជាការពិត គោលបំណងនៅក្នុងការបើកថ្នាក់បង្រៀនហ្រ្វីរបស់សាកលវិទ្យាល័យលំដាប់កំពូល១នេះ គឺដើម្បីជួយសម្រេចក្តីសុបិនរបស់មនុស្សជាច្រើននិងនិស្សិតនៅជុំវិញពិភពលោក ដែលគ្មានលទ្ធភាពទៅរៀនទីនោះ។
គួរជម្រាបផងដែរថា Harvard University Cambridge ត្រូវបានបង្កើតឡើងជាង ៣៨៧ឆ្នាំ មកហើយ ពោលគឺគិតចាប់តាំងពីឆ្នាំ១៦៣៦។ ចុចទីនេះដើម្បីអានលម្អិតអំពីរបៀបចុះឈ្មោះ ៖ Harvard University free online courses ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T05:06:48.894Z",
"category": "ភាពជាអ្នកដឹកនាំ",
"views": 968,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
រស់នៅពិបាកចៀសពីការខ្ចីលុយ! តោះមកដឹងរបៀបសន្សំពិន្ទុ ដើម្បីងាយស្រួលខ្ចីលុយធនាគារបានលឿន
|
https://business-cambodia.com/articles/how-to-build-your-credit-score
|
ក្នុងការរស់នៅ យើងពិបាកចៀសផុតពីការខ្ចីលុយគេណាស់ ព្រោះក្នុងការរស់នៅយើងមានតម្រូវការលុយផ្សេងៗ ហើយពេលខ្វះខាតលុយ យើងអាចទៅពឹងពាក់អ្នកដទៃ ជាពិសេសគឺធនាគារតែម្ដង។ ដូច្នេះបើបងប្អូនមិនធ្លាប់ខ្ចីលុយ ហើយមានគម្រោងខ្ចីលុយធនាគារនាពេលអនាគត អ្នកត្រូវដឹងពីរបៀបក្នុងការកសាងពិន្ទុដើម្បីងាយស្រួលខ្ចីលុយធនាគារហើយខ្ចីបានលឿន។
ទាក់ទងនឹងការសាងពិន្ទុក្នុងការខ្ចីលុយធនាគារ អ្នកស្រី ហាក់ ស្រីនីត អ្នកគ្រប់គ្រងទីផ្សារនិងទំនាក់ទំនងនៃការិយាល័យឥណទានកម្ពុជា(CBC) បានឲ្យដឹងថា សម្រាប់អ្នកដែលមិនទាន់មានបទពិសោធន៍ខ្ចីលុយធនាគារ ពួកគាត់អាចកសាងក្រេឌីឲ្យមានពិន្ទុល្អហើយងាយស្រួលក្នុងការខ្ចីលុយធនាគារគឺ អ្នកអាចកសាងក្រេឌីតតាមរយៈប្រើប្រាស់កាតឥណទាន( credit card)។
លោកស្រីបានបន្ថែមទៀតថា នៅពេលអ្នកប្រើប្រាស់កាតឥណទាន ឈ្មោះរបស់អ្នកនឹងត្រូវបានគេបញ្ចូលក្នុងប្រព័ន្ធរបស់ការិយាល័យឥណទានកម្ពុជា(CBC) ដែលជាប្រព័ន្ធទុកព័ត៌មាននៃអ្នកខ្ចីលុយធនាគារនៅកម្ពុជា។ ត្រង់នេះលោកស្រីបានបញ្ជាក់ថា បើអ្នកប្រើប្រាស់កាតឥណទានរបស់ធនាគារ ហើយសងត្រលប់ទៀតទាត់តាមពេលកំណត់របស់អ្នកធនាគារនោះ អ្នកនឹងមានក្រេឌីតល្អ ជាពិសេសជាការចាប់ផ្ដើមកសាងក្រេឌីតដើម្បីងាយស្រួលខ្ចីលុយធនាគារនាពេលអនាគត។
លោកស្រីបានណែនាំថា អ្នកអាចចាប់ផ្ដើមកសាងក្រេឌីតតាមរយៈកាតឥណទានហើយអាចប្រើកាតឥណទានឲ្យបាន១ទៅ២ឆ្នាំនោះអ្នកនឹងចាប់ផ្ដើមមានក្រេឌីត នៅពេលដែលអ្នកប្រើកាតឥណទានហើយទូទាត់សងមកធនាគារទាន់ពេលវេលា។
យ៉ាងណាមិញមុននឹងអ្នកប្រើប្រាស់កាតឥណទាន អ្នកត្រូវដឹងថាតើកាតឥណទានជាអ្វី ហើយមានអត្ថប្រយោជន៍និងគុណវិបត្តិអ្វីខ្លះ។
កាតឥណទាន( credit card) គឺជាកាតធនាគារដែលអ្នកអាចប្រើប្រាស់ក្នុងការទូទាត់ទំនិញឬសេវាកម្មផ្សេងៗដោយមិនចាំបាច់ប្រើសាច់ប្រាក់សុទ្ធ ពោលគឺអ្នកអាចប្រើប្រាស់កាតនេះដើម្បីទាត់ទំនិញ សេវាកម្មនិងទិញទំនិញអនឡាញជាដើម។
កាលណាអ្នកចាយលុយតាមរយៈកាតឥណទាន មានន័យថាអ្នកខ្ចីលុយធនាគារមកចាយហើយចាំបង់សងទៅធនាគារវិញនៅពេលក្រោយតាមពេលកំណត់របស់ធនាគារ។ ការខ្ចីលុយធនាគារមកចាយតាមរយៈការប្រើកាតឥណទាននេះ ខាងធនាគារមិនគិតការប្រាក់ឡើយ បើអ្នកបង់សងទៅធនាគារទាន់ពេលកំណត់និងបង់ប្រាក់គ្រប់ចំនួនដែលអ្នកបានខ្ចីធនាគារ។ ត្រង់នេះរៀងរាល់ខែ ខាងធនាគារនឹងផ្ញើបាយការណ៍ពីទឹកប្រាក់ដែលក្នុងបានចំណាយក្នុងកាតទៅលើការទិញទំនិញផ្សេង ៗហើយអ្នកត្រូវបង់សងទៅធនាគារឲ្យទាន់ពេល។
អ៊ីចឹងបើទោះបីជាការប្រើកាតឥណទានអាចកសាងក្រេឌីតដើម្បីមានក្រេឌីតស្រួលខ្ចីលុយធនាគារពិតមែន តែបើអ្នកខ្ចីលុយធនាគារមកចាយតាមតាតនេះ តែបង់មិនទាន់ពេលវេលាដែលធនាគារកំណត់នោះឈ្មោះរបស់អ្នកនឹងត្រូវបានគេចូលក្នុងបញ្ជីខ្មៅរបស់ប្រព័ន្ធCBC ហើយបើកាលណាឈ្មោះអ្នកចូលក្នុងបញ្ជីខ្មៅហើយអ្នកមិនអាចខ្ចីលុយធនាគារបានឡើយព្រោះអ្នកខូចក្រេឌីត
ការខ្ចីលុយធនាគារមកចាយតាមកាតឥណទាន នេះអ្នកមិនចាំបាច់មានទ្រព្យធនាឡើយពោលគឺមានតែប្រាក់ខែមានចំណូល អ្នកអាចខ្ចីមកចាយតាមកាតនេះបាន។ ប៉ុន្ដែត្រូវដឹងពីលទ្ធភាពរបស់ខ្លួនឯង ពោលគឺកុំខ្ចីធនាគារចាយច្រើនលើសលទ្ធភាពព្រោះវាធ្វើឲ្យអ្នកខូចក្រេឌីត បើអ្នកមិនមានលទ្ធភាពសងឬសងមិនទាន់ពេលវេលា៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T05:01:16.297Z",
"category": "ហិរញ្ញវត្ថុ",
"views": 2084,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ភូមិកីឡាបញ្ចប់ការសាងសង់ពេលណា? ខណៈការប្រកួតកីឡាស៊ីហ្គេមនៅសល់មិនដល់ ១០០ ថ្ងៃ
|
https://business-cambodia.com/articles/sea-game-2023
|
នៅសល់ពេលមិនដល់ ១០០ ទៀតនោះទេ ព្រឹត្ដិការណ៍កីឡាស៊ីហ្គេម និងអាស៊ានប៉ារ៉ាហ្គេម ឆ្នាំ២០២៣ ដែលកម្ពុជាទទួលធ្វើជាម្ចាស់ផ្ទះនឹងឈានចូលមកដល់ហើយ។ ក្នុងនោះដែរ ក្នុងនាមជាម្ចាស់ផ្ទះរៀបចំកម្មវិធីដ៏ធំនេះ កម្ពុជាក៏បានរៀបចំភូមិកីឡាដ៏ធំមួយនៅរាជធានីភ្នំពេញ ដើម្បីទទួលប្រតិភូ និងអត្ដពលិកស្នាក់នៅផងដែរ។ ជាស្ដែងបច្ចុប្បន្នគម្រោងភូមិកីឡានេះ កំពុងត្រូវបានសាងសង់យ៉ាងសស្រាក់សស្រាំ ដើម្បីរៀបចំឲ្យទាន់ព្រឹត្ដិការណ៍ខាងលើឈានចូលមកដល់។
ថ្លែងក្នុងដំណើរចុះត្រួតពិនិត្យភូមិកីឡាកាលពីពេលថ្មីៗនេះឯកឧត្តម វ៉ាត់ ចំរើន អគ្គលេខាធិការ គណៈកម្មាធិការជាតិ CAMSOC បានមានប្រសាសន៍ថា «យើងជឿជាក់លើការប្តេជ្ញាចិត្តខ្ពស់របស់ក្រុមហ៊ុនសាងសង់ថានឹងសាងសង់ឱ្យបានរួចរាល់ នាថ្ងៃទី៣០ ខែមីនា ឆ្នាំ២០២៣ នឹងត្រូវរួចរាល់ ដើម្បីត្រៀមទទួលរៀបចំធ្វើម្ចាស់ផ្ទះ ការប្រកួតកីឡាស៊ីហ្គេម និងអាស៊ានប៉ារ៉ាហ្គេម ២០២៣ ជាប្រវត្តិសាស្ត្រដំបូងរបស់កម្ពុជាឱ្យទទួលបានជោគជ័យ»។
សូមជម្រាបផងដែរថា ភូមិកីឡាខាងលើនេះគឺលាតសន្ធឹងលើផ្ទៃដីជាង ៦ហិកតា ជាប់នឹងពហុកីឡដ្ឋានជាតិ មរតកតេជោ ដែលស្ថិតនៅក្នុងទីក្រុង នាគសម្តេចតេជោ ដែលមានផ្ទៃដីចំនួន ៣៥.០០០ ហិចតា នៅភាគខាងជើងនៃតំបន់អភិវឌ្ឍន៍ថ្មី របស់រាជធានីភ្នំពេញ និងត្រូវបានសាងសង់ដោយក្រុមហ៊ុនអ្នកឧកញ៉ា សៀ ឬទ្ធី។ បើតាមការបញ្ជាក់ភូមិកីឡានេះគឺអាចទទួលប្រតិភូ និងអត្ដពលិកចន្លោះ ៦ ០០០ នាក់ ទៅ ៧ ០០០ នាក់ឯណោះ៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T04:36:23.931Z",
"category": "អចលនទ្រព្យ",
"views": 282,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ល្អមែន! ជនបរទេស៥រូប ខ្លះហ៊ានលះបង់ប្រាក់ខែខ្ទង់ម៉ឺន$ មកជួយកម្ពុជា ហើយបោះសម្តីចាក់ដោតបែបនេះ
|
https://business-cambodia.com/articles/5-foreigners-help-cambodia
|
«ជួយគ្នាក្នុងគ្រាក្រ ស្គាល់មិត្តល្អក្នុងគ្រាលំបាក» មិត្តអ្នកអានប្រាកដជាធ្លាប់ឮពីភាពល្បីល្បាញរបស់ជនបរទេសមួយចំនួន ដែលបានលះបង់ទាំងកម្លាំងកាយចិត្ត និងទ្រព្យសម្បត្តិ ជួយដល់ប្រជាជនកម្ពុជា។ ក្នុងនោះ Business Cambodia សូមលើកយកជនបរទេស០៥រូប ដែលមានភាពលេចធ្លោជាងគេ ខ្លះហ៊ានរត់ពីស្រុកកំណើតនិងលះបង់ប្រាក់ខែខ្ទង់ម៉ឺនដុល្លារ ដើម្បីមកជួយសង្គមខ្មែរ៖
១/. អ្នកនាង អែនជេលីណា ចូលី (Angelina Jolie)
អ្នកនាង អែនជេលីណា ចូលី (Angelina Jolie) ជាតារាហូលីវូដដ៏មានកិត្តិនាមល្បីល្បាញពេញពិភពលោក និងបានចូលជាសញ្ញាតិខ្មែរ។ ក្រៅពីដួងព្រលឹងនិងមានអារម្មណ៍ផ្សារភ្ជាប់ជាមួយខ្មែរ យកកូនខ្មែរទៅចិញ្ចឹមធ្វើកូន ជួយដល់ការអភិរក្សព្រៃឈើនៅកម្ពុជា កិច្ចការមនុស្សធម៌ និងថតកុនទាក់ទងនឹងខ្មែរ អ្នកនាងបានជួយធ្វើឲ្យប្រទេសកម្ពុជាត្រូវពិភពលោកស្គាល់កាន់តែច្បាស់ថែមទៀត។ អ្នកនាង អែនជេលីណា បានលើកឡើងយ៉ាងដូច្នេះថា៖ «កម្ពុជាផ្លាស់ប្តូរជីវិតរបស់ខ្ញុំ ខ្ញុំមិនអាចក្លាយជាម្តាយដ៏ល្អម្នាក់ទេ បើគ្មានកម្ពុជា»។
២/. លោក យូរ៉ាយ (Uriah Lyford)
លោក យូរ៉ាយ ស្ថាបនិកសាលា UofN Poipet ជាគ្រូបង្រៀនមួយរូបក្នុងអង្គការមួយ និងជាជនបរទេសម្នាក់ដែលតែងតែលើកស្ទួយនិងលើកតម្កើងវប្បធម៌ខ្មែរទៅកាន់ពិភពលោកបានឃើញ។ លោកបានចំណាយពេលរស់នៅប្រទេសកម្ពុជាអស់ជាង ២០ឆ្នាំមកហើយ ថែមទាំងបានស្នើសុំយកសញ្ជាតិខ្មែរបានសម្រេចនាពេលថ្មីៗនេះទៀតផង។ លោកបានពោលបញ្ជាក់ថា៖ «ថ្ងៃដែលខ្ញុំរង់ចាំអស់ ២០ឆ្នាំគឺមកដល់ហើយ។ ខ្ញុំជាជនជាតិខ្មែរ ខ្ញុំសន្យាថានឹងលើកតម្កើងអ្វីដែលជារបស់ខ្មែរពេញមួយជីវិត»។
៣/. លោក ដាវិស បេន យ៉ូសែប (Davis Benjamin Joseph)
លោក ដាវិស បេន យ៉ូសែប ជាជនជាតិអាមេរិក និងមានភរិយាជនជាតិអូស្ត្រាលី បានមករស់នៅប្រទេសកម្ពុជាអស់រយៈពេលជិត ៣០ឆ្នាំមកហើយ និងបានចូលសញ្ជាតិខ្មែរដោយជោគជ័យ។ ពួកគេបានចំណាយពេលជាង ២០ឆ្នាំ ដើម្បីអភិរក្សធនធានធម្មជាតិ និងសត្វព្រៃនៅក្នុងដែនជម្រកសត្វព្រៃភ្នំត្នោត-ភ្នំពក។ សព្វថ្ងៃតំបន់នេះ ត្រូវបានក្រសួងបរិស្ថានផ្តល់កិច្ចសហការអភិរក្សដល់គម្រោងប៊ីទ្រីដ (Be Treed) របស់លោក បេន ផ្ទាល់បានធ្វើឱ្យតំបន់នោះក្លាយជាតំបន់ទេសចរណ៍បែបធម្មជាតិមួយ។ លោក បេន បានថ្លែងថា៖ «ការងារការពារធនធានធម្មជាតិគឺជាអ្វីដែលខ្ញុំ និងក្រុមគ្រួសារចូលចិត្តធ្វើ។ យើងស្រឡាញ់ប្រទេសកម្ពុជាខ្លាំងណាស់ ហើយចង់រស់នៅទីនេះអស់មួយជីវិត»។
៤/. លោក ស្កុត នីសុន (Scott Neeson)
លោក ស្កុត នីសុន មានអាជីពការងារក្នុងវិស័យផលិតកុននៅហូលីវូដ ដ៏ល្បីល្បាញរបស់ពិភពលោក រយៈពេល ២៦ឆ្នាំ មានប្រាក់ខែច្រើនចាយមិនអស់ មានផ្ទះធំ មានឡានទំនើប និងមានទូកកម្សាន្ត។ ប៉ុន្តែ នៅក្នុងអំឡុងដើមទសវត្សឆ្នាំ២០០០ លោក ស្កុត បានមកទស្សនកិច្ចកម្ពុជា។ នៅគ្រានោះ គាត់បានជួបកុមារដើររើសសំរាមនៅស្ទឹងមានជ័យ រាជធានីភ្នំពេញ។ ពេលនោះហើយដែលបានធ្វើឲ្យជីវិតគាត់ប្រែប្រួល។
លោក ស្កុត បានលាលែងពីការងារប្រាក់ខែច្រើន ជីវិតរស់នៅស្រណុកសុខស្រួល មករស់នៅរាជធានីភ្នំពេញ បើកមូលនិធិ និងអង្គការ កសាងសាលារៀន ជួយកុមាររើសសំរាមនៅស្ទឹងមានជ័យ ឲ្យមានការអប់រំ និងជួយគ្រួសារពួកគេឲ្យមានជីវភាពសមរម្យ។ លោកបានលើកឡើងយ៉ាងដូច្នេះថា «ខ្ញុំចាត់ទុកប្រទេសកម្ពុជា ដូចជាផ្ទះរបស់ខ្ញុំអីចឹង»។
៥/. លោកវេជ្ជបណ្ឌិត ប៊ីត រិចន័រ (Beat Richner)
លោកវេជ្ជបណ្ឌិត ប៊ីត រិចន័រ (Beat Richner) កើតនៅថ្ងៃទី១៣ ខែមីនា ឆ្នាំ១៩៤៧ ជាជនជាតិស្វីស។ គាត់ជាពេទ្យកុមារ, ជាអ្នកលេងសេឡូ, ជាអ្នកបង្កើត មន្ទីរពេទ្យកុមារនៅព្រះរាជាណាចក្រកម្ពុជា និងជានាយកនៃមន្ទីរពេទ្យគន្ធបុប្ផាផងដែរ។ មន្ទីរពេទ្យគន្ធបុប្ផា មានសាខាចំនួន៥ ដែលបានបង្កើតឡើងដោយលោកវេជ្ជបណ្ឌិតរូបនេះ ដែលមន្ទីរពេទ្យទាំងនោះ បានព្យាបាលអ្នកជម្ងឺដោយពុំមានការគិតកម្រៃឡើយ។
រហូតមកដល់ឆ្នាំ ២០១៥នេះ មន្ទីរពេទ្យ គន្ធបុប្ផា បានជួយព្យាបាល កូនចៅ ប្រជារាស្ត្រខ្មែរ ជាពិសេសអ្នកក្រីក្រដោយមិនគិតថ្លៃ បានប្រមាណជារាប់លាននាក់មកហើយ។ ជនជាតិខ្មែរទាំងមូលតែងតែបានផ្ដល់ការគោរពស្រលាញ់យ៉ាងជ្រាលជ្រៅបំផុតចំពោះលោក និងចាត់ទុកលោក វេជ្ជបណ្ឌិត ប៊ីត រិចន័រ ជាឪពុកធម៌ដ៍ល្អរបស់កូនចៅប្រជារាស្ត្រខ្មែរក្រីក្រនៅទូទាំងប្រទេសទៀតផង។
យើងមិនអាចរៀបរាប់អស់សេចក្ដីសមល្មមនឹងអ្វីដែលពួកគាត់ទាំងប្រាំរូបខាងលើ បានជួយដល់ពលរដ្ឋខ្មែរ និងសង្គមខ្មែរ។ យើងគ្រាន់តែសង្ឃឹមថា រឿងរ៉ាវរបស់ពួកគាត់នឹងជំរុញទឹកចិត្តដល់បងប្អូនជនរួមឈាមខ្មែរ ឲ្យចេះគោរពស្រលាញ់ ផ្តល់តម្លៃ ជួយជ្រោមជ្រែង និងសាមគ្គីគ្នាជាធ្លុងមួយដឹកនាំនាវាប្រទេសមួយនេះឆ្ពោះទៅកាន់ភាពរីកចម្រើនរុងរឿងជានិរន្តរ៍៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T03:49:03.139Z",
"category": "ភាពជាអ្នកដឹកនាំ",
"views": 784,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ត្រឹមរយៈពេលខ្លីមាសសុទ្ធជិត ៧០ គីឡូក្រាម ត្រូវបានចម្រាញ់ចេញពីកន្លែងរុករកមាស១កន្លែងនៅក្នុងខេត្ដក្រចេះ
|
https://business-cambodia.com/articles/gold-in-kratie-province
|
រយៈពេលប្រមាណ ៤ ខែ ពោលគឺចាប់ពីខែតុលា ឆ្នាំ២០២២ រហូតមកដល់ពេលបច្ចុប្បន្ន ក្រុមហ៊ុនរបស់ប្រទេសចិន ដែលបានបើកការដ្ឋានរុករក និងចម្រាញ់រ៉ែមាសនៅក្នុងខេត្ដក្រចេះ ផលិតមាសសុទ្ធជិត ៧០ គីឡូក្រាម។ នេះបើតាមការលើកឡើងពីរដ្ឋបាលខេត្ដក្រចេះកាលពីពេលថ្មីៗកន្លងទៅ។
ថ្លែងនៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំកន្លងមក" របស់រដ្ឋបាលខេត្តក្រចេះ កាលពីថ្ងៃទី៣១ ខែមករា ឯកឧត្ដម វ៉ា ថន អភិបាលនៃគណៈអភិបាលខេត្ដបានមានប្រសាសន៍ថា «ជាការចាប់អារម្មណ៍ក្រុមហ៊ុនរ៉ែមាស១ ដែលវិនិយោគមកពីប្រទេសចិន ស្ថិតក្នុងស្រុកសំបូរ ខេត្តក្រចេះ បានចម្រាញ់មាសសុទ្ធចាប់ ពីខែតុលា ឆ្នាំ២០២២ រហូតដល់ពេលបច្ចុប្បន្នគឺបាន៦៧,៥៣គីឡូក្រាម»។
ឯកឧត្ដមបន្ដថា កាលពីចុងឆ្នាំ២០២២កន្លងទៅនេះ ឯកឧត្ដម ស៊ុយ សែម រដ្ឋមន្រ្ដីក្រសួងរ៉ែ និងថាមពល និងគណៈប្រតិភូ រួមជាមួយរដ្ឋបាលខេត្ដបានចុះពិនិត្យទីតាំងអាជីវកម្ម និងរោងចក្រស្លមាសខាងលើដោយផ្ទាល់។ ហើយនៅក្នុងឱកាសចុះពិនិត្យនេះ គឺរោងចក្របានសម្រាញ់មាសសុទ្ធបានជាង ៨ គីឡូក្រាមផងដែរ។
សូមជម្រាបថា ខេត្ដក្រចេះគឺមានសក្ដានុពលលើវិស័យធនធានធម្មជាតិ រ៉ែថ្មក្រានីត ស្ថិតនៅក្នុងភូមិសាស្ដ្រស្រុកស្នូល ស្រុកចិត្របុរី និងស្រុកសម្បូរ។ ជាក់ស្ដែងបច្ចុប្បន្ននៅក្នុងខេត្តមានក្រុមហ៊ុន សហគ្រាស និងអាជីវកម្មរុករក និងស្វែងរករ៉ែចំនួន៦១ក្រុមហ៊ុន ស្មើនឹង៦៥អាជ្ញាបណ្ណ ក្រុមហ៊ុនស្រាវជ្រាវរ៉ែលោហៈចំនួន៥ក្រុមហ៊ុន ស្មើ៦អាជ្ញាបណ្ណ ក្រុមហ៊ុនអាជីវកម្មរ៉ែមាស ១ ក្រុមហ៊ុនស្នើ ១ អាជ្ញាបណ្ណ ការរដ្ឋានវាយថ្មចំនួន២៥ក្រុមហ៊ុន ស្មើ២៨អាជ្ញាបណ្ណ និងក្រុមហ៊ុនធ្វើអាជីវកម្មក្រួសខ្សាច់ ៨ក្រុមហ៊ុន ស្នើនឹង ៨ អាជ្ញាបណ្ណ៕
អត្ថបទ៖ កឹម ប៊ុន ធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T03:10:35.321Z",
"category": "អចលនទ្រព្យ",
"views": 1426,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
កាន់តែរឹងមាំ! ធនាគារ PPCBank តែងតាំងនាយកប្រតិបត្តិថ្មី មានបទពិសោធន៍ជាង២៥ឆ្នាំ ក្នុងវិស័យហិរញ្ញវត្ថុ
|
https://business-cambodia.com/articles/new-ceo-of-ppc-bank
|
ធនាគារ PPCBank មានសេចក្តីសោមនស្សរីករាយ ក្នុងការប្រកាសតែងតាំងលោក LEE Jin Young ជានាយកប្រតិបត្តិថ្មី ដែលមានប្រសិទ្ធភាពចាប់ពីដើមខែមករា ឆ្នាំ២០២៣ នេះ តទៅ។
លោក LEE Jin Young មានបទពិសោធន៍យ៉ាងទូលំទូលាយក្នុងវិស័យធនាគារ និង ហិរញ្ញវត្ថុរយៈពេលជាង២៥ឆ្នាំ។ លោកបានប្រឡូកក្នុងវិស័យនេះ ដោយទទួលបន្ទុកលើ ផ្នែកផ្សេងៗ រួមមាន ការរៀបចំរចនាសម្ព័ន្ធហិរញ្ញវត្ថុ និងសាជីវកម្ម ការគ្រប់គ្រងមូលធន វិនិយោគ និងមូលបត្រ ការគ្រប់គ្រងផ្នែកយុទ្ធសាស្រ្ត ផ្នែកឌីជីថល ផ្នែកហានិភ័យ ផ្នែក អតិថិជនទូទៅ និងប្រតិបត្តិការរបស់សាខា។
លោក LEE Jin Young ក៏ជាសមាជិកដ៏សំខាន់ម្នាក់ក្នុងជួរថ្នាក់ដឹកនាំរបស់ធនាគារ PPCBank អំឡុងវត្តមានរបស់លោកជាអនុប្រធានប្រតិបត្តិនៃធនាគារ PPCBank ពីឆ្នាំ ២០១៦ ដល់ ឆ្នាំ២០២០។ តាមរយៈស្នាដៃដ៏ឆ្នើមក្នុងការងារ លោកសម្រេចបានសមិទ្ធផល ជាច្រើន ដោយបានបង្កើតឲ្យមានផលិតផល និង សេវាកម្មបន្ថែមសម្រាប់បម្រើដល់ទីផ្សារ ដូចជា ការដាក់ដំណើរការនូវប័ណ្ណវីសា ឥណទាន ឥណពន្ធ និងប័ណ្ណបង់ PAYON ការ អភិវឌ្ឍន៍សេវាធនាគារចល័ត និងកម្មវិធី smartBiz សម្រាប់អតិថិជនសាជីវកម្ម រួមទាំង ដំណោះស្រាយសេវាកម្មធនាគារជាច្រើនផ្សេងទៀត។
នាយកប្រតិបត្តិថ្មីរបស់ធនាគារ PPCBank លោក LEE Jin Young បានមានប្រសាសន៍ថា៖ “ខ្ញុំមានក្តីសោមនស្សរីករាយក្រៃលែង ដែលបានមកកាន់តំណែងថ្មីនេះ ហើយខ្ញុំកាន់តែ រីករាយណាស់ដែលបានត្រឡប់មកកម្ពុជាវិញ បន្ទាប់ពី៣ឆ្នាំក្រោយ គិតចាប់ពីពេលដែល ខ្ញុំបានបញ្ចប់ការងារនៅកម្ពុជា ក្នុងនាមជាអនុប្រធានប្រតិបត្តិ។”
លោកបានមានប្រសាសន៍បន្ថែមទៀតថា៖ “ខ្ញុំបានត្រៀមខ្លួនរួចជាស្រេច ក្នុងការធ្វើការ ជាមួយសហការីកម្ពុជារបស់ខ្ញុំ ដើម្បីរៀបចំមូលដ្ឋានសម្រាប់ស្តារផលប៉ះពាល់ដែលកើត ឡើង ក្នុងរយៈពេល២ឆ្នាំចុងក្រោយនេះ។ អ្វីជាអាទិភាពចម្បងរបស់យើងនៅពេលនេះ គឺ ការផ្តល់ជូននូវសេវាហិរញ្ញវត្ថុច្រើនប្រភេទផ្សេងៗគ្នា ដែលសុទ្ធសឹងតែថ្មី ហើយខុសប្លែកពី ធនាគារដទៃទៀត។ ទន្ទឹមនឹងនេះ យើងនៅតែរក្សាខ្ជាប់ជានិច្ចនូវសេវាកម្មលឿនរហ័ស និងមានភាពបត់បែនខ្ពស់សម្រាប់អតិថិជនរបស់យើង”។
លោក LEE Jin Young បានគូសបញ្ជាក់ពីសារសំខាន់នៃការកសាងភាពរឹងមាំសម្រាប់ភាព រីកចម្រើនទៅមុខបន្តទៀត ដោយក្នុងនោះគឺការស្វែងរកទីផ្សារគោលដៅ ការស្វែងយល់ អំពីតម្រូវការចាំបាច់របស់អតិថិជន ក៏ដូចជាការអភិវឌ្ឍន៍សមត្ថភាព និងជំនាញវិជ្ជាជីវៈ បុគ្គលិក ដើម្បីប្រឈមជាមួយការប្រកួតប្រជែងយ៉ាងខ្លាំងនៅក្នុងវិស័យហិរញ្ញវត្ថុនេះ។
នាយកប្រតិបត្តិរូបនេះ នឹងយកបទពិសោធន៍ និងជំនាញក្នុងវិស័យហិរញ្ញវត្ថុដ៏ទូលំ ទូលាយនៅបណ្តាប្រទេសអាស៊ីអាគ្នេយ៍ ដើម្បីរៀបចំយុទ្ធសាស្រ្តក្នុងការដឹកនាំ និងបង្កើន ភាពរីកចម្រើនដល់ធនាគារ PPCBank ឲ្យក្លាយជាធនាគារពាណិជ្ជឈានមុខគេមួយនៅ កម្ពុជា ទាំងទៅលើជំនាញវិជ្ជាជីវៈ និងសេវាកម្មអតិថិជន។
គួរបញ្ជាក់ថា គិតត្រឹមឆ្នាំ២០២២ ទ្រព្យសកម្មសរុបរបស់ធនាគារ PPCBank មានចំនួន ៩៩០,០៣៦,២៦០ ដុល្លារអាមេរិក។ ធនាគារក៏សម្រេចបានប្រាក់ចំណេញសុទ្ធរហូតដល់ ២៣,០០៣,២១៦ ដុល្លារអាមេរិក ធៀបនឹងមូលធនសរុបចំនួន ១៩៤,២៩១,២៧៦ ដុល្លារ អាមេរិក។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-02-01T01:34:59.808Z",
"category": "PR",
"views": 1480,
"author": {
"first_name": "Daneth",
"last_name": "Mech",
"email": "danethmech95@gmail.com"
},
"quality_warning": [
"noisy"
]
}
|
មួយប៉ព្រិចភ្នែកបាត់ទ្រព្យជិត៤០ពាន់លាន$! មហាសេដ្ឋីឥណ្ឌាធ្លាក់កូដ ក្រោយអាមេរិកធ្វើរឿង១នេះ
|
https://business-cambodia.com/articles/adani-loss-a-lot-of-net-worth-2023
|
មហាសេដ្ឋីលេខមួយរបស់ប្រទេសឥណ្ឌា និងជាកំពូលអ្នកមានបំផុតនៅអាស៊ី លោក Gautam Adani បានបាត់បង់ទ្រព្យសម្បត្តិអស់ប្រមាណ ជាង ៣៦ពាន់លានដុល្លារ ក្រោយពេលដែលក្រុមហ៊ុនខ្នាតយក្សរបស់គាត់ធ្លាក់តម្លៃជាង ៦៥ពាន់លានដុល្លារ។ នេះបើយោងតាមការចុះផ្សាយរបស់សារព័ត៌មាន Reuter។
ប្រភពដដែលបានឱ្យដឹងថាមូលហេតុសំខាន់នៃការធ្លាក់ចុះតម្លៃភាគហ៊ុនរបស់ក្រុមហ៊ុន Adani Group គឺដោយសារតែ ក្រុមហ៊ុនស្រាវជ្រាវវិនិយោគ Hindenburg Research LLC នៃសហរដ្ឋអាមេរិក បានរកឃើញថា របាយការលក់រយៈពេលខ្លីរបស់ក្រុមហ៊ុន Adani មានបញ្ហាទាក់ទងនឹង កម្រិតបំណុលខ្ពស់ខ្លាំង ព្រមទាំងការប្រើប្រាស់ទ្រព្យសម្បត្តិពន្ធ។
ទោះបីជា លោក Adani បានបដិសេធទៅលើបញ្ហាខាងលើ ព្រមទាំងបញ្ជាក់ថាក្រុមហ៊ុនរបស់គាត់បានអនុលោមតាមច្បាប់ក្នុងស្រុកទាំងអស់ហើយក៏ដោយ ក៏ភាគហ៊ុនរបស់ក្រុមហ៊ុនបុត្រសម្ព័ន្ធនៅពីក្រោម Adani Group នៅតែបន្តធ្លាក់ចុះពី ៥% ទៅ២០%ដដែល។
ការធ្លាក់ចុះលើកនេះ បានធ្វើឱ្យមហាសេដ្ឋីឥណ្ឌារូបនេះ សល់ទ្រព្យសរុបត្រឹមតែ ៨៩.២ពាន់លានដុល្លារ និងនៅជាមហាសេដ្ឋីលេខ៨ នៅលើពិភពលោក ទាំងដែលកាលពីខែមេសា ឆ្នាំ២០២២ គាត់ធ្លាប់វ៉ាដាច់ Warren Buffett និង Bill Gates ឡើងកូដជាមហាសេដ្ឋីលេខ៥ ជាមួយនឹងទ្រព្យ ជាង១២៣ពាន់លានដុល្លារឯណោះ។
សូមជម្រាបផងដែរថា ក្រុមហ៊ុន Adani Group គឺជាក្រុមហ៊ុនធំបំផុតប្រចាំប្រទេសឥណ្ឌា ដែលរកស៊ីលើច្រើនវិស័យ រាប់ចាប់តាំងពីការនាំចេញនាំចូល កំពង់ផែ ឥន្ធនៈ ថាមពល ជាដើម។ វាមានក្រុមហ៊ុនបុត្រសម្ព័ន្ធ មួយចំនួនដូចជា Adani Transmission, Adani Total Gas, Adani Green Energy, Adani Power និង Adani Wilmar ដែលសុទ្ធសឹងតែក្រុមខា្នតធំទាំងអស់៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T10:17:37.239Z",
"category": "ហិរញ្ញវត្ថុ",
"views": 974,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
មានហេតុ មានផល! អាថ៌កំបាំងនៅពីក្រោយខ្នង ដែលអ្នកមានៗយកលុយទៅទុកនៅធនាគារស្វីស
|
https://business-cambodia.com/articles/why-many-people-keep-money-in-swiss-banks
|
បើនិយាយពីធនាគារ គេតែងតែនឹកឃើញដល់ធនាគារស្វីស ព្រោះប្រទេសស្វីសគឺល្បីល្បាញខាងប្រព័ន្ធធនាគារ ហើយក៏មានមនុស្សជាច្រើនដាក់ប្រាក់បញ្ញើនៅធនាគាររបស់ស្វីស ជាពិសេសពួកអ្នកមានៗ សេដ្ឋីជាច្រើនតែងតែដាក់ប្រាក់បញ្ញើនៅធនាគារប្រទេសនេះ។
ខាងក្រោមនេះគឺជាហេតុផលមួយចំនួនដែលអ្នកមានៗជាច្រើនចូលចិត្តទុកលុយនៅធនាគាររបស់ស្វីស
១. ធនាគារស្វីសការពារអត្តសញ្ញាណរបស់អ្នក
អត្ថប្រយោជន៍ចម្បងដែលមនុស្សជាច្រើនយកលុយទៅទុកនៅធនាគារស្វីសគឺដោយសារធនាគារស្វីសអាចរក្សាការសម្ងាត់ រក្សាឯកជនភាពម្ចាស់គណនី។ ត្រង់នេះធនាគារមិនបញ្ចេញឈ្មោះអតិថិជនរបស់ខ្លួនទៅកាន់ក្រុមអ្នកស៊ើបអង្កេតឬរដ្ឋាភិបាលអន្តរជាតិនៃប្រទេសណាមួយឡើយ។ កត្តានេះបានធ្វើឲ្យធនាគារស្វីសជាប់ជាធនាគារដែលមានគេទុកចិត្តបំផុតលើពិភពលោក។
២. មិនថាគណនីមានអ្វីកើតឡើង ធនាគារនឹងសងប្រាក់គ្រប់ចំនួន
មិនថាមានព្រឹត្តិការណ៍ គ្រោះធម្មជាតិ ភ្លៀងឆេះ ឬអ្វីៗក៏ដោយ គណនីធនាគាររបស់អ្នកគឺមានសុវត្ថិភាព។ បើយោងតាមសមាគមន៍ធនាគារស្វីសបានឲ្យដឹងថា បើមានហេតុការណ៍ធ្វើឲ្យបាត់បង់លុយខាងធនាគារនឹងសងជូនដល់ម្ចាស់គណនី១០០%តែម្ដង។
៣. គាំទ្រដោយរូបិយប័ណ្ណដែលមានសុវត្ថិភាពបំផុត
ច្បាប់របស់ប្រទេសស្វីសបានប្រឹងប្រែងការពារគណនីធនាគាររបស់អ្នកដាក់ប្រាក់បញ្ញើ ហើយលុយហ្វ្រង់របស់ស្វីសគឺជារូបិយប័ណ្ណមួយដ៏ខ្លាំងបំផុតលើពិភពលោក។ ជាធម្មតាលុយហ្វ្រង់ជារូបិយប័ណ្ណមួយដែលមិនងាយធ្លាក់ថ្លៃឡើយបើទោះបីជាមានបញ្ហាអតិផរណាកើនឡើងខ្លាំងក៏ដោយ ដូច្នេះវាជាផ្នែកនៃការការពារលុយរបស់អ្នកដាក់ប្រាក់បញ្ញើ។
៤. សេដ្ឋកិច្ចស្វីសរឹងមាំ
លុយហ្រ្វង់របស់ស្វីសជារូបិយប័ណ្ណដែលខ្លាំង ប្រទេសស្វីសក៏ជាប្រទេសមួយនៅអឺរ៉ុបដែលមានសេដ្ឋកិច្ចរឹងមាំ។ នៅត្រង់ចំណុចទោះជាបញ្ហាវិបត្តធ្វើឲ្យប៉ះពាល់ដល់ទីផ្សារសកលក៏មិនរងផលប៉ះពាល់ខ្លាំងដល់សេដ្ឋកិច្ចរបស់ប្រទេសស្វីសឡើយ។ ដូច្នេះជាកន្លែងមួយដែលមនុស្សជាច្រើនចង់យកលុយមកដាក់ព្រោះអាចការពារលុយរបស់ពួកគាត់។
ដើម្បីទទួលបានព័ត៌មានថ្មីៗរហ័សអាចចូលគ្រុបតេឡេក្រាមរបស់ Business Cambodia https://t.me/Businesscambodiawebsite
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T09:58:44.053Z",
"category": "ហិរញ្ញវត្ថុ",
"views": 513,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
សម្ដេច ស ខេង គាំទ្រឲ្យមានការបិទជាបន្ទាន់ចំពោះយានដ្ឋានជួសជុលរថយន្តទាំងឡាយណាដែលគ្មានច្បាប់
|
https://business-cambodia.com/articles/garage-
|
សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ កាលពីពេលថ្មីៗកន្លងទៅនេះបានមានប្រសាសន៍គាំទ្រឲ្យមានការបិទជាបន្ទាន់ ចំពោះយានដ្ឋានជួសជុលទាំងឡាយដែលគ្មានច្បាប់អនុញ្ញាតត្រឹមត្រូវ។ ការគាំទ្រឲ្យមានការបិទជាបន្ទាន់នូវយានដ្ឋានដែលគ្មានច្បាប់ទាំងនេះ គឺដោយសារកន្លងសម្ដេចឃើញមានរថយន្ដមួយចំនួនជួបបញ្ហានៅពេលកំពុងធ្វើដំណើរតាមផ្លូវសាធារណៈដូចជាករណីរបូតកង់ជាដើម។
ថ្លែងក្នុងកិច្ចប្រជុំបូកសរុបលទ្ធផលការងារសុវត្ថិភាពចរាចរណ៍ផ្លូវគោកប្រចាំឆ្នាំ២០២២ និងលើកទិសដៅការងារឆ្នាំ២០២៣ កាលពីថ្ងៃទី៣០ ខែមករា ឆ្នាំ២០២៣ សម្ដេចក្រឡាហោម បានមានប្រសាសន៍ថា «ឥឡូវនៅទីនេះសមត្ថកិច្ចទាំងអស់ហើយដែលមានសិទ្ធ ដើម្បីបើកនិងបិទ។ អ៊ីចឹងសូមអភិបាលរាជធានីចាត់ក្រុមពិនិត្យកន្លែងណាដែលមានយានដ្ឋានជួសជុលដែលអត់មានច្បាប់»។
សម្ដេចបន្ដថា «អត់មានច្បាប់ប្រែមកថា គាត់អត់មានវិជ្ជាជីវៈ អត់មានសមត្ថភាព ជំនាញពិតប្រាដក។ អ៊ីចឹងមកជួលជុលបើកទៅហើយរបូតកង់មិនមែនជារឿងធម្មតាទេ គ្រោះថ្នាក់។ អាហ្នឹងអត់បានតែម្ដង អ៊ីចឹងសូមបិទជាបន្ទាន់ ខ្ញុំគាំទ្រឲ្យបិទតែម្ដង»។
សម្ដេចឧបនាយករដ្ឋមន្រ្ដីក៏បានមានប្រសាសន៍លើកឡើងដែរថា ប្រសិនបើម្ចាស់យានដ្ឋានណាដែលរត់មកស្នើសុំច្បាប់ អាជ្ញាធរអាចធ្វើការពិនិត្យបាន ប៉ុន្ដែត្រូវផ្ដល់លក្ខណៈវិនិច្ឆ័យដែលបានកំណត់ និងត្រូវតែមានជំនាញ និងសមត្ថភាពពិតប្រាកដដើម្បីធានាគុណភាព៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T09:55:03.925Z",
"category": "ព័ត៌មានថ្មីៗ",
"views": 890,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
លោក យូរ៉ាយ ថាធ្វើការឱ្យ មើលបញ្ហាជាឱកាស ជីវិតមិនស្រ្តេស ការរស់នៅគ្មានពាក្យថាថយក្រោយ
|
https://business-cambodia.com/articles/uriah-lyford-speech
|
បញ្ហា និង ឱកាស ប្រហែលជាមិនខុសគ្នាអំពីការដែល មានគំនិតវិជ្ជមានចំពោះរឿង មិនសមបំណងដែលបានកើតឡើងក្នុងជីវិតមនុស្សម្នាក់ៗនោះទេ ប៉ុន្តែបញ្ហានឹងក្លាយទៅជាមេរៀនដ៏មានតម្លៃមិនអាចកាត់ថ្លៃបាននៅថ្ងៃដែលអ្នកអាចក្រោកឈរយ៉ាងរឹងមាំ។
យ៉ាងណាមិញ លោក យូរ៉ាយ ស្ថាបនិកសាលា UofN Poipet ជាថ្នាលបណ្តុះបណ្តាលជំនាញភាសា និងបណ្តុះគំនិតដល់យុវជនខ្មែរ ធ្លាប់បានលើកឡើងថា “ធ្វើការងារ កុំឱ្យមើលថាជាការងារ ធ្វើវាដោយមើលវាជាឱកាស ដើម្បីអភិវឌ្ឍខ្លួន ប្រសិនបើយើងបង្កើតទម្លាប់មួយហ្នឹង ជីវិតយើងចម្រើនរហូត សួរខ្លួនឯងថាតើធ្វើម៉េចឱ្យខ្លួនឯងល្អជាងនេះទៅទៀត បើបំពេញតួនាទីឱ្យគ្រប់១០ហើយ តើធ្វើយ៉ាងម៉េចឱ្យខ្លួនឯងធ្វើឱ្យលើសបាន១២ឬ១៣”។
ក្នុងន័យនេះដែរលោកចង់បញ្ជាក់ថា មិនថាការងារអ្វីនោះទេ កុំគិតថាវាលំបាក បើវាលំបាកចូរប្រើប្រាស់វាជាមេរៀនដើម្បីអភិវឌ្ឍន៍ខ្លួន រៀនសូត្រពីការងារ បើការរំពឹងការងារត្រឹម១០ យើងធ្វើឱ្យលើសនេះពីរទៅបីដង យូរទៅៗបើយើងឧស្សាហ៍គិតបែបនេះ ជីវិតយើងមិនច្របូកច្របល់ ការរស់នៅមានតែភាពរីកចម្រើន គ្មានពាក្យថាដើរថយក្រោយនោះទេ។
គួររំលឹកផងដែរថាលោក យូរ៉ាយ Uriah Lyford គឺជាជនជាតិអាមេរិកកាំងដែលបាន ចូលសញ្ជាតិកម្ពុជាកាលពីចុងឆ្នាំ២០២២កន្លងទៅ ក្រោយការរងចាំអស់រយៈពេល២០ឆ្នាំ ហើយលោកបានធ្វើការងារជាច្រើនដូចជាសប្បុរធម៌ ការចែករំលែកគំនិតអប់រំ ដើម្បីជួយដល់យុវជននិងសង្គមជាតិ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T09:49:05.267Z",
"category": "ភាពជាអ្នកដឹកនាំ",
"views": 659,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
អ្នកជំនាញយុទ្ធសាស្ត្រទីផ្សារ ប្រាប់គន្លឹះ២ ដឹងច្បាស់ថាផលិតផលមានទីផ្សារឬអត់ កុំឱ្យខាតលុយខាតពេល
|
https://business-cambodia.com/articles/test-product-in-market
|
ការជ្រើសរើសផលិតផល ឬសេវាកម្ម ដើម្បីយកមករកស៊ី ជួយដោះស្រាយបញ្ហាអតិថិជន វាអាចកំណត់អំពីជោគវាសនារបស់អាជីវកម្មនោះ ថាអាចរីកចម្រើនទៅមុខ ឬស្លាប់ទៅវិញក្នុងរយៈពេលដ៏ខ្លី ចាប់តាំងពីថ្ងៃដែលយើងសម្រេចចិត្តថ្ងៃដំបូងមកម៉្លេះ។
អាស្រ័យហេតុនេះហើយទើបមុនពេលរកស៊ីលក់ផលិតផល ឬសេវាកម្មណាមួយនៅលើទីផ្សារ អ្នកចាំបាច់ត្រូវប្រាកដថា ផលិតផល ឬសេវាកម្មដែលអ្នកធ្វើនោះ វាពិតជាមានតម្រូវការពិតប្រាកដមែន ទើបអ្នកអាចទទួលបានភាពជោគជ័យ។
ផ្ទុយទៅវិញ ប្រសិនបើអ្នកជ្រើសរើសផលិតផល ឬសេវាកម្មខុស ហើយវាមិនមានតម្រូវការក្នុងទីផ្សារទេ មានន័យថាអាជីវកម្មអ្នកត្រៀមនឹងបរាជ័យក្នុងពេលដ៏ខ្លីខាងមុខ ហើយអ្នកប្រឈមនឹងការខាតបង់លុយ កម្លាំង ពេលវេលា និងកេរ្តិ៍ឈ្មោះផងដែរ។ សំណួរសំខាន់គឺថា តើធ្វើបែបណាទើបអាចជ្រើសរើសផលិតផល ឬសេវាកម្មត្រូវ ហើយវាពិតជាមានតម្រូវការក្នុងទីផ្សារមែននោះ?
ក្នុងកិច្ចសម្ភាសន៍ដោយផ្ទាល់ជាមួយលោក នុត ពិសិដ្ឋ ជាស្ថាបនិកសាលាបង្រៀនតាមអនឡាញ KH Academy និងជាអ្នកជំនាញផ្នែករៀបចំផែនការយុទ្ធសាស្ត្រនិងទីផ្សារ បានចែករំលែកនូវគន្លឹះចំនួន២ ដើម្បីអាចតេស្តផលិតផល ឬសេវាកម្មក្នុងទីផ្សារថា វាពិតជាមានតម្រូវការឬអត់ ហើយបើសិនជាមានក្នុងកម្រិតតិច ឬច្រើនជាដើម។
១. តេស្តផលិតផល ឬសេវាកម្មក្នុងបណ្ដាញសង្គម
នៅក្នុងសម័យឌីជីថល ការតេស្តផលិតផល គឺមិនលំបាកដូចមួយ ដោយត្រូវចុះទៅផ្ទាល់ៗជួបអតិថិជន សម្ភាសន៍ សួរនាំ ឬយកទៅលក់ឱ្យពួកគាត់នោះទេ ព្រោះគ្រប់យ៉ាងអាចធ្វើតាមប្រព័ន្ធឌីជីថលបាន។ បើសិនអ្នកចង់ដឹងថាអ្នកលក់សម្លៀកបំពាក់មួយម៉ាក តែមិនដឹងថាគេស្គាល់ ឬមានទីផ្សារឬអត់ អ្នកអាចយករូបគំរូ យកមកផុសក្នុងបណ្ដាញសង្គមដើម្បីលក់ ហើយអ្នកអាចប៊ូសហើយប្រើពាក្យពេចន៍ទាក់ទាញចំណាប់អារម្មណ៍ក្រុមមនុស្សដែលជាអតិថិជនគោលដៅរបស់អ្នក។ ប្រសិនបើអ្នកប៊ូសហើយ ទទួលបានការឆាត ការសុំទិញ និងសួរព័ត៌មាននេះនោះផ្សេងៗ មានន័យថាផលិតផល ឬសេវាកម្មអ្នកនោះគឺមានទីផ្សារហើយ។ ផ្ទុយទៅវិញ បើសិនជាប៊ូសហើយស្ងាត់ និងព្យាយាមប៊ូសច្រើនដង តាមស្តង់ដារទីផ្សារដែរ តែមិនមានគេឆាតមកសួរ ឆាតមកទិញទេ មានន័យថាវាគ្មានទីផ្សារសម្រាប់រីកចម្រើននោះទេ ហើយបើអ្នកមានៈគឺប្រឈមនឹងភាពបរាជ័យនាពេលខាងមុខមិនខាន។
២. បង្កើតរបាំងឧបសគ្គសម្រាប់ខ្លួនឯងទុកជាមុន
ត្រង់ចំណុចនេះគឺសម្ដៅលើការដាក់ជាសំណួរសំខាន់ៗទាក់ទងនឹងការធ្វើអាជីវកម្មនេះឱ្យបានគ្រប់ជ្រុងជ្រោយ។ ប្រសិនបើអ្នកអាចបង្កើតសំណួរយ៉ាងតិច១០ ទាក់ទងនឹងអាជីវកម្មអ្នក ហើយអ្នកអាចឆ្លើយសំណួរទាំងនោះបានល្អ និងអាចទទួលយកបាន នោះមានន័យថា អ្នកអាចដោះស្រាយបញ្ហាក្នុងការរកស៊ីបានភាគច្រើន ហើយអត្រាជោគជ័យគឺមាន៥០% ហើយ៥០% ទៀត គឺសម្ដៅដល់ការអនុវត្តជាក់ស្ដែង។
ជាឧទាហរណ៍សម្រាប់ការដាក់របាំងឧបសគ្គឱ្យខ្លួនឯង គឺអ្នកអាចសួរសំណួរសំខាន់ៗដូចជា៖
១. តើផលិតផល ឬសេវាកម្មអ្នកមានគុណភាពទេ? អាចជួយដោះស្រាយបញ្ហាអតិថិជនធំៗអ្វីខ្លះ?
២. តើអ្វីជាលក្ខណៈពិសេសនៃផលិតផល ឬសេវាកម្មអ្នក?
៣. តើអ្នកណាខ្លះជាអតិថិជនគោលដៅ?
៤. សំណួរសំខាន់ៗជាច្រើនទៀត…។
ជាសាខ្លី លោកផ្ដាំផ្ញើឱ្យសហគ្រិនខ្មែរ ដែលកំពុងធ្វើអាជីវកម្ម ត្រូវខំប្រឹងបន្តអភិវឌ្ឍន៍សមត្ថភាពខ្លួនឯងឱ្យបានខ្លាំង បើទោះបីជាគាត់កំពុងមានភាពមមាញឹកខ្លាំងយ៉ាងណាក៏ដោយ ព្រោះថ្ងៃដែលអ្នកឈប់អភិវឌ្ឍន៍ខ្លួន មានន័យថាអាជីវកម្មអ្នកក៏ឈប់រីកចម្រើន ហើយភាពបរាជ័យក៏កាន់តែខិតជិតមកដល់។
គួរបញ្ជាក់ថា បច្ចុប្បន្នលោកមានសេវាកម្មរៀបចំប្រឹក្សាយុទ្ធសាស្ត្ររកស៊ី និងការរៀបចំយុទ្ធសាស្ត្រទីផ្សារ លោកអ្នកអាចទំនាក់ទំនងលោកតាមរយៈហ្វេសប៊ុកផេក etech.biz ឬទំនាក់ទំនងតាមតេឡេក្រាម http://t.me/nuthpiseth បន្ថែមពីនោះ លោកក៏មានសាលាបង្រៀនតាមអនឡាញសម្រាប់សិស្សនិស្សិត អ្នកធ្វើការ និងអ្នកជំនួញមួយចំនួនផងដែរ ដែលគាត់អាចសិក្សាបានបើទោះបីជាគាត់នៅទីក្រុង ឬនៅជនបទក៏ដោយ។ សម្រាប់ព័ត៌មានបន្ថែមអ្នកអាចចូលទៅកាន់វេបសាយ khacademy.me ឬទំនាក់ទំនងតាមហ្វេសប៊ុកផេក KH Academy ៕
ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T09:40:45.356Z",
"category": "ភាពជាអ្នកដឹកនាំ",
"views": 1568,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
រង់ចាំតែថ្ងៃបើកការដ្ឋាន! គម្រោងផ្លូវដឹកជញ្ជូនធំ និងវែង បំផុតរបស់កម្ពុជា ត្រូវបានសិក្សាចប់សព្វគ្រប់
|
https://business-cambodia.com/articles/cambodia-largest-road-project-completed-sun-chanthol
|
គម្រោងជីកព្រែកពីទន្លេបាសាក់ តភ្ជាប់ទៅកាន់កំពង់ផែសមុទ្រខេត្តកំពតបានសិក្សាបញ្ចប់រួចរាល់ហើយចំពោះផ្នែកបច្ចេកទេស ផ្លូវច្បាប់ និងបានបញ្ជាក់ថាមិនមានអ្វីជាការប៉ះពាល់ឡើយ។ នេះបើតាមប្រសាសន៍លើកឡើងរបស់ឯកឧត្តមទេសរដ្ឋមន្រ្តី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន កាលពីថ្ងៃទី៣០ ខែមករា ឆ្នាំ២០២៣ នៅក្នុងជំនូបជាមួយសាជីវកម្មធនាគារ ស៊ូមីតូម៉ូ ម៉ីតស៊ុយ - Sumitomo Mitsui Banking Corporation (SMBC) ដឹកនាំដោយលោក Rajeev Kannan នាយកប្រតិបត្តិ ប្រចាំតំបន់អាស៊ីប៉ាស៊ីស្វិក ។
ថ្លែងនៅក្នុងជំនួបខាងលើ ឯកឧត្តមទេសរដ្ឋមន្ត្រីបានបញ្ជាក់ថា គម្រោងជីកព្រែកតភ្ជាប់ទន្លេបាសាក់ ទៅកាន់កំពង់ផែនេះត្រូវបានសិក្សាលម្អិតរួចរាល់ទាំងផ្នែកបច្ចេកទេស និងផ្លូវច្បាប់ ដែលមិនមានអ្វីជាការប៉ះពាល់ឡើយ។ ឯកឧត្ដមបន្ដថា បើសិនជារកបានដៃគូអភិវឌ្ឍន៍ ហើយធ្វើឱ្យលេចចេញជារូបរាង នោះវានឹងក្លាយជាគម្រោងប្រវត្តិសាស្ត្រ ដែលនឹងផ្លាស់ប្តូរមុខមាត់កម្ពុជាទាំងមូល ក្នុងវិស័យនាវាចរណ៍នេះផងដែរ។
ឯកឧត្តមទេសរដ្ឋមន្ត្រី បានលើកឡើងដែរថា គម្រោងជីកព្រែកតភ្ជាប់ទន្លេបាសាក់ ទៅកាន់កំពង់ផែសមុទ្រនៃខេត្តកំពត គឺដើម្បីសម្រួលដល់ការដឹកជញ្ជូនទំនិញតាមផ្លូវទឹក ឱ្យកាន់តែមានភាពងាយស្រួល ចំណេញពេលវេលា និងកាត់បន្ថយការចំណាយ។
សូមជម្រាបថា គម្រោងផ្លូវទឹកដឹកជញ្ជូនខាងលើនេះមានប្រវែង ១៦៨ គីឡូម៉ែត្រ។ ហើយការបញ្ជាក់ពីឯកឧត្ដម ស៊ុន ចាន់ថុល គន្លងទៅ គឺតម្រូវស្ដារឡើងវិញនូវតំបន់មួយចំនួន ហើយជីកព្រែកថ្មី ៧ គីឡូម៉ែត្រ គឺអាចឲ្យនាវា ឬកាប៉ាល់ដឹកជញ្ជូនទំនិញចូលទៅកំពង់ផែកំពត និងកំពង់ផែខេត្ដព្រះសីហនុក៏បាន។ ហើយនៅពេលគម្រោងនេះសាងសង់រួចរាល់ វានឹងអាចកាត់បន្ថយ ចម្ងាយដឹកជញ្ជូនបានដល់ទៅជាង១០០គីឡូម៉ែត្រឯណោះ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T09:09:04.865Z",
"category": "អចលនទ្រព្យ",
"views": 4057,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
Morgan Group អញ្ជើញអ្នកចូលរួមការប្រគុំតន្រ្តី X-CAM!
|
https://business-cambodia.com/articles/morgan-group-x-cam-
|
X-CAM FESTIVAL ជាមហោស្រពតន្ត្រី EDM ទ្រង់ទ្រាយធំដែលផ្ទុះខ្លាំងបំផុតនៅអាស៊ីអាគ្នេយ៍ ដែលជាពិធីជប់លៀងតន្ត្រីខាងក្រៅដែលមានឌីជេល្បីៗលើពិភពលោកកំពុងលេងផ្ទាល់ និងមានមនុស្សរាប់ពាន់នាក់ចូលរួម! វានឹងចុះចតជាផ្លូវការនៅរាជធានីភ្នំពេញ រាជធានីនៃប្រទេសកម្ពុជា ចាប់ពីថ្ងៃទី 10 ដល់ថ្ងៃទី 11 ខែកុម្ភៈ ឆ្នាំ 2023 ដោយផ្តល់នូវបទពិសោធន៍តន្ត្រីដ៏អស្ចារ្យសម្រាប់ "Little Paris of the Orient" នេះ!
All-STAR PART 01
ថ្មីៗនេះ តើយុវជននៅភ្នំពេញទន្ទឹងរង់ចាំអ្វីជាងគេ? ជាការពិតណាស់ វាគឺជាពិធីបុណ្យតន្ត្រីដែលនាំមកដោយ X-Cam Festival! មហោស្រពតន្ត្រី XCAM គឺជាមហោស្រពតន្ត្រី EDM ទ្រង់ទ្រាយធំដែលប្រារព្ធឡើងនៅក្នុងទីក្រុងភ្នំពេញ រាជធានីនៃប្រទេសកម្ពុជា ដែលដាក់ឈ្មោះតាមស្រាបៀរ HANUMAN សហការឧបត្ថម្ភដោយក្រុមហ៊ុន Morgan Group និងក្រុមហ៊ុនជាងដប់។ មហោស្រពតន្ត្រីរួមបញ្ចូលគ្នានូវរឿងព្រេងដ៏អស្ចារ្យនៃរាមាយណៈជាមួយនឹងតន្ត្រីអេឡិចត្រូនិច រួមបញ្ចូលគ្នានូវប្រពៃណី និងភាពទំនើប ភាពរឹងមាំ និងចំណង់ចំណូលចិត្ត ហើយនឹងនាំមកជូនអ្នកនូវបទពិសោធន៍តន្ត្រីដ៏អស្ចារ្យ។
កំពូលក្រុមឌីជេ បទពិសោធន៍ប្រណិតបែបសំឡេងរាប់លានLUXURIOUS & FANTASTIC
តន្ត្រីដ៏ល្អបំផុតគឺមិនអាចបំបែកចេញពីតន្ត្រីករល្អបំផុតបានទេ។ ដើម្បីនាំមកជូនអ្នកនូវបទពិសោធន៍តន្ត្រីអេឡិចត្រូនិចដ៏ល្អបំផុត អ្នករៀបចំបានអញ្ជើញតន្ត្រីករល្បីៗលើពិភពលោក និង DJs កម្រិតសាល-Timmy Trumpet, R3HAB និងតន្ត្រីករកំពូល 100 ទូទាំងពិភពលោកផ្សេងទៀត។ ឌីជេ ក៏ដូចជាឌីជេល្បីៗមកពីអាស៊ីអាគ្នេយ៍ដូចជា Wukong, Get Looze, 22 Bullets និង Juicy M ជាដើម ឈុតដ៏ប្រណិត ភ្លើង និង សំឡេងដែលមានតម្លៃរាប់លានដុល្លារ ពិតជាមិនគួររំលង!
HOT EVENT PART 02 ឧបត្ថម្ភដោយ Morgan
ក្រុមហ៊ុន Morgan Group ក្នុងនាមជាអ្នកឧបត្ថម្ភដល់មហោស្រពតន្ត្រីនេះ បានផ្តល់ការគាំទ្រយ៉ាងខ្លាំងសម្រាប់ព្រឹត្តិការណ៍តន្ត្រីទ្រង់ទ្រាយធំនេះនៅក្នុងប្រទេសកម្ពុជា។ នៅដើមឆ្នាំថ្មី ដើម្បីតបស្នងដល់អតិថិជន និងដៃគូថ្មី និងចាស់ Morgan និង X-CAM បានចាប់ផ្តើមសកម្មភាពអន្តរកម្មដ៏គួរឱ្យរំភើបជាច្រើន ដើម្បីចូលរួមយ៉ាងស៊ីជម្រៅនៅក្នុងពិធីបុណ្យតន្ត្រីនេះ! តើអ្នកកំពុងរង់ចាំអ្វី? មកចូលរួមជាមួយយើង! អ្នកត្រូវតែមានសំណាងបែបនេះ!
សកម្មភាពទី 1៖ ទស្សនាមជ្ឈមណ្ឌលទីផ្សារ ដើម្បីចាប់ឆ្នោតដោយឥតគិតថ្លៃ
ចាប់ពីថ្ងៃនេះរហូតដល់ថ្ងៃទី 9 ខែកុម្ភៈ អតិថិជនដែលមកទស្សនាមជ្ឈមណ្ឌលទីផ្សារនៃ [Morgan Tower], [Morgan Enmaison] និង [MorganChamps elysees] នឹងមានឱកាសចូលរួមក្នុងកម្មវិធីចាប់រង្វាន់ និងទទួលបានសំបុត្រចូលរួមមហោស្រពតន្ត្រី X-CAM!
វិធីសាស្រ្តចូលរួម៖ 1. ទស្សនាមជ្ឈមណ្ឌលទីផ្សារណាមួយខាងលើ និងទទួលបានសំបុត្រឆ្នោត 2. តាមដានទំព័រហ្វេសប៊ុក៖
【Morgan Tower】 https://www.facebook.com/morgantowerleasingcenter 【Morgan Enmaison, Morgan Champs Elysees】 https://www.facebook.com/Businessshophousecenter 3. មើលការចាប់ឆ្នោតផ្សាយផ្ទាល់ប្រចាំសប្តាហ៍នៅលើទំព័រ Facebook ហើយផ្ញើសារឯកជនទៅកាន់ទំព័រដើម ដើម្បីទទួលបានសំបុត្របន្ទាប់ពីឈ្នះរង្វាន់ កាលបរិច្ឆេទនៃការចាប់រង្វាន់ផ្សាយផ្ទាល់៖ ថ្ងៃទី 2 ខែកុម្ភៈ និងថ្ងៃទី 8 ខែកុម្ភៈ ម៉ោង 11:០០ ព្រឹក។
សកម្មភាពទី 2: សំណួរដែលមានរង្វាន់ តាមដានគណនី Facebook ផ្លូវការរបស់ Morgan ចូលរួមក្នុងសំណួរអនឡាញ និងទទួលបានសំបុត្រឥតគិតថ្លៃចំនួន 2 សន្លឹកដែលមានតម្លៃ $150 ប្រសិនបើអ្នកឆ្លើយត្រូវ! អ្នកកែសម្រួលប្រាប់អ្នកដោយស្ងាត់ស្ងៀមថា ចម្លើយគឺនៅក្នុងអត្ថបទដែលបានបោះពុម្ព!
សកម្មភាពទី៣៖ទិញជួលផ្ទះនិងទទួលបានសំបុត្រVIP
អតិថិជនដែលទទួលបានជោគជ័យក្នុងការជាវ/ជួលប្រតិបត្តិការនៅ Morgan Tower, Morgan Enmaison, និង Morgan Champs-Elysees មុនថ្ងៃទី 9 ខែកុម្ភៈ អាចទទួលបានសំបុត្រ VIP សម្រាប់ការប្រគុំតន្ត្រី X-Cam ដែលមានតម្លៃ 75 ដុល្លារអាមេរិក!
ឈុតតារាដ៏ប្រណិត បែបសំឡេងអេឡិចត្រូនិចកម្រិតមួយលាន និងកម្មវីធីដែលមាន មនុស្សរាប់ពាន់នាក់នៅលើគេហទំព័រ។ វាគឺជាពិធីដ៏ធំសម្រាប់យុវវ័យ និងជាសាលរួមសម្រាប់អ្នកស្រឡាញ់តន្ត្រីអេឡិចត្រូនិច! តើអ្នកកំពុងរង់ចាំអ្វី សូមតាមដាន Morgan ដើម្បីឈ្នះសំបុត្រការប្រគុំតន្រី្ត! !
HOT SALEគម្រោងMorganដែលលក់ដាច់ខ្លាំង
Morgan Tower ជាអគារការិយាល័យលំដាប់ A ដែលមានទីតាំងនៅតំបន់ស្នូលនៃកោះពេជ្រ រាជធានីនៃប្រទេសកម្ពុជា វាប្រកាន់ខ្ជាប់នូវគោលគំនិតស្ថាបត្យកម្មបៃតង និងនិរន្តរភាពដើម្បីបង្កើតបរិយាកាសការិយាល័យប្រកបដោយប្រសិទ្ធភាព និងល្អឥតខ្ចោះ។វាបានឈ្នះពានរង្វាន់អន្តរជាតិ LEED Gold Award ដែលជាពានរង្វាន់ PropertyGuru Asia Gold Award និងពានរង្វាន់ CREA Cambodia Real Estate Awards Gold Award
ចាប់តាំងពីសាងសង់រួចមក អគារនេះបានទាក់ទាញការចាប់អារម្មណ៍យ៉ាងខ្លាំងពីសហគ្រាសលំដាប់ទីមួយអន្តរជាតិជាច្រើន។ វាបានស្វាគមន៍ជាបន្តបន្ទាប់នូវសហគ្រាសល្បីៗដូចជា Starbucks Starbucks, cdf Cambodia, Blueye, Asia Legal Group, UP Pacific Real Estate និងសហគ្រាសល្បីៗផ្សេងទៀតមកកាន់ ឥឡូវនេះវាបានក្លាយជាមជ្ឈមណ្ឌលពាណិជ្ជកម្មដ៏មានអំណាចមួយដែលប្រមូលផ្តុំនូវពិព័រណ៍អន្តរជាតិជាច្រើន វេទិកាធុរកិច្ចលំដាប់ខ្ពស់ និងការផ្លាស់ប្តូរវប្បធម៌សាជីវកម្ម។
ឆ្នាំ 2023 គឺជាឆ្នាំទី 15 ដែល Morgan បានចូលរួមយ៉ាងស៊ីជម្រៅក្នុងប្រទេសកម្ពុជា។ នៅពេលអនាគត Morgan នឹងផ្តោតលើការប្រើប្រាស់ Morgan Tower ជាក្រុមហ៊ុនដឹកជញ្ជូន ដើម្បីប្រមូលធនធានអាជីវកម្មផ្ទាល់ខ្លួនដែលប្រមូលបានក្នុងរយៈពេលជាច្រើនឆ្នាំ ដើម្បីបង្កើតវេទិកាធនធានអន្តរជាតិបើកចំហ ស្មើភាព ផ្លាស់ប្តូរ និងអន្តរប្រតិបត្តិការ ផ្តល់សេវាកម្មពង្រីកធនធានសម្រាប់សហគ្រាស និងដឹងពីតម្លៃ។ ចក្ខុវិស័យរួមគ្នាជាមួយដៃគូអាជីវកម្ម។
Morgan Enmaison ដែលជាប្រធានសហគមន៍សួនច្បារមាត់ទន្លេដែលមានទំហំ 420,000 ម៉ែត្រការ៉េនៅក្នុងទីក្រុងភ្នំពេញ ប្រទេសកម្ពុជា គឺជាស្នាដៃមួយផ្សេងទៀតរបស់ក្រុមហ៊ុន Morgan Group ដែលបានចូលរួមយ៉ាងស៊ីជម្រៅនៅក្នុងប្រទេសកម្ពុជាអស់រយៈពេល 14 ឆ្នាំមកហើយ។ ខ្សែផលិតផលបីដំបូងនៃទំហំ 44-750㎡——ខុនដូជាប់មាត់ទន្លេវីឡាលំហអាកាសខុនដូ Smart Loft ដើម្បីបំពេញតម្រូវការរបស់អ្នករស់នៅផ្សេងៗ។គម្រោងនេះមានទីតាំងនៅចំណុចប្រសព្វនៃទន្លេចំនួនបីក្នុងរាជធានីភ្នំពេញ រាជធានីនៃប្រទេសកម្ពុជា ដែលតែងតែត្រូវបានស្គាល់ថាជា "ភ្នំពេញម៉ាហាតាន់"។ ក៏មាន OCIC New City, Cambodia National Stadium, Sokha Hotel, Norton University, Safari Park, Water Park, AEON Mall 2 និងសម្ភារៈបរិក្ខារក្នុងតំបន់ពេញលេញផ្សេងទៀត។
គម្រោងនេះត្រូវបានបំពាក់ដោយឧទ្ធម្ភាគចក្រផ្តាច់មុខ ក្លឹបទូកកម្សាន្តផ្តាច់មុខ កន្លែងជិះទូកកម្សាន្ត ក្លឹបកំពូល VIP កម្ពស់ 210 ម៉ែត្រ អាងហែលទឹកកម្ពស់ខ្ពស់គ្មានដែនកំណត់ ទេសភាពសួនច្បារជាង 15 ហិចតា កន្លែងហាត់ប្រាណ សាលស្រា និងស៊ីហ្គា សាល SPA និងបទពិសោធន៍ ផ្សេងទៀត។
Morgan Champs
Morgan·Champs Elysees គឺជាការអភិវឌ្ឍន៍ចុងក្រោយរបស់ Morgan ក្នុងឆ្នាំ 2022 ហើយវាជាគម្រោងស្មុគស្មាញតែមួយគត់នៅក្នុងប្រទេសកម្ពុជាដែលមានយានដ្ឋានក្រោមដីដែលតភ្ជាប់យ៉ាងពេញលេញ។
គម្រោងនេះស្ថិតនៅតំបន់ស្នូលនៃខណ្ឌទួលគោក រាជធានីភ្នំពេញ តភ្ជាប់រង្វង់អាជីវកម្ម TK, អ៊ីអន២, បឹងកក់, ខណ្ឌអាជីវកម្មក្រុងថ្មី ។ Morgan ខិតខំបង្កើតរង្វង់អាជីវកម្មលំដាប់កំពូល ដែលជាកម្មសិទ្ធិរបស់រាជធានីភ្នំពេញ។ អនាគតទីក្រុងភ្នំពេញ។ គម្រោងនេះ គឺជាគម្រោងដំបូងគេដែលបង្កើតសហគមន៍ "ច្រករបៀងបីវិមាត្រ + MALL" ផ្ទះត្រូវបានរចនាជាផ្ទះពីរជាន់ជាន់ទីមួយ ជាន់ទីមួយមានកម្ពស់ 6 ម៉ែត្រ និងអាចប្រើជាឡៅតឿ។ជាន់នីមួយៗអាច អាចចូលប្រើដោយឯករាជ្យ ជណ្តើរយន្តឯកជនអាចកំណត់រចនាសម្ព័ន្ធខាងក្នុងបាន 5 ដងនៃការប្រើប្រាស់លំហដើម្បីទទួលបានអត្ថប្រយោជន៍ 5 ដង។
គម្រោងនេះទទួលយកការរចនានៃការបំបែកមនុស្ស-យានជំនិះ បង្កើតប្លុកពណ៌ក្រហមសុទ្ធបែបជប៉ុន និងកូរ៉េដំបូងគេបង្អស់នៅក្នុងប្រទេសកម្ពុជា ដោយនាំមកនូវម៉ាកល្បីៗជាច្រើនរបស់ជប៉ុន និងកូរ៉េ ហាងលក់អាហារឆ្ងាញ់ ហាងទាន់សម័យជាដើម និងអ័ក្សកណ្តាលប្រវែង 13 ម៉ែត្រ។ Champs-Elysées បង្កើតជាទីក្រុងដ៏ល្បីល្បាញលើអ៊ីនធឺណិត 24 ម៉ោងក្នុងរាជធានីភ្នំពេញ ដែលមិនធ្លាប់ដេក។ អគារធំជាងគេនៅកណ្តាលទីក្រុងភ្នំពេញ ដែលមានផ្ទៃដី ៣៥ម៉ឺនម៉ែត្រការ៉េ នឹងក្លាយជាលំនៅដ្ឋានរបស់មនុស្សរាប់លាននាក់នាពេលអនាគត!
គេហទំព័រផ្លូវការរបស់ Morgan Group៖https://morganfordgroups.com/
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T08:28:37.831Z",
"category": "PR",
"views": 187,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy"
]
}
|
វិបត្តិកាន់តែរុករាន! CEO ក្រុមហ៊ុនខ្នាតយក្ស៣ ប្រកាសកាត់ប្រាក់ខែខ្លួនឯងរាប់លាន$ ដោយហេតុផលទាំងនេះ
|
https://business-cambodia.com/articles/ceo-pay-cut-a-lot-of-salary-2023
|
ដោយសារតែវិបត្តិសេដ្ឋកិច្ចនៅបន្តមាន ទើបក្រុមហ៊ុនមួយចំនួនសម្រេចចិត្តកាត់បន្ថយបុគ្គលិកដើម្បីរក្សាស្ថិរភាព។ មិនត្រឹមតែកាត់បុគ្គលិកប៉ុណ្ណោះទេ ក្រុមហ៊ុនខ្នាតយក្ស៣ របស់សហរដ្ឋអាមេរិក បានប្រកាសកាត់ប្រាក់ CEO របស់ខ្លួនដើម្បីទប់ទល់នឹងវបត្តិនោះថែមទៀតផង។
១. ក្រុមហ៊ុន Apple
យោងតាមការចុះផ្សាយរបស់សារព័ត៌មាន CNBC បានឱ្យដឹងថា ក្រុមហ៊ុន Apple ដែលជាកំពូលក្រុមហ៊ុនបច្ចេកវិទ្យាដ៏ធំមួយ បានសម្រេចចិត្តកាត់ប្រាក់ខែ របស់លោក Tim Cook ដែលជានាយកប្រតិបត្តិ ដល់ទៅ ៤០%។ កាលពីឆ្នាំ២០២២ លោក Tim Cook រកចំណូលបានប្រមាណ ៨៣លានដុល្លារ ហេតុនេះបើគេកាត់ ៤០% មានន័យថាគាត់នៅសល់ខ្ទង់ ៤៩លានដុល្លារប៉ុណ្ណោះ។
២. ក្រុមហ៊ុន Goldman Sachs
ប្រភពពី CNBC ដដែលបានឱ្យដឹងដែរថា Goldman Sachs ដែលជាធនាគារពាណិជ្ជដ៏ធំមួយនៅអាមេរិក បានប្រកាសកាត់បន្ថយប្រាក់ខែរបស់ លោក David Solomon ចំនួន ២៩%។ ក្រោយពេលដែលប្រកាសកាត់បែបនេះ លោក David Solomon នៅសល់ចំណូលត្រឹមតែ ២៥លានដុល្លារប៉ុណ្ណោះ ទាំងដែលជាក់ស្ដែងគាត់ធ្លាប់ទទួលបានដល់ទៅ ៣៥លានដុល្លារឯណោះក្នុងមួយឆ្នាំ។
៣. ក្រុមហ៊ុន Google
យោងតាម Fortune បានឱ្យដឹងថា នាយកប្រតិបត្តិក្រុមហ៊ុន Google លោក Sundar Pichai បានប្រកាសកាត់បន្ថយប្រាក់ខែខ្លួនឯងនៅក្នុងឆ្នាំ២០២៣នេះ។ គាត់គ្រាន់តែបានបញ្ជាក់ថាគាត់នឹងទទួលបានចំណូលតិចជាងឆ្នាំមុនៗ ប៉ុន្តែមិនទាន់បង្ហាញពីតួលេខច្បាស់លាស់ណាមួយនៅឡើយទេ។
សូមជម្រាបផងដែរថា មូលហេតុចម្បងដែលនាំឱ្យនាយកប្រតិបត្តិក្រុមហ៊ុនធំៗទាំងនេះ សម្រេចចិត្តកាត់បន្ថយបុគ្គលិក រួមទាំងកាត់ប្រាក់ខែរបស់ CEO បែបនេះគឺ ដោយសារតែចំណូលរបស់ក្រុមហ៊ុនធ្លាក់ចុះ បន្ទាប់ពីត្រាំត្រែងក្នុងវិបត្តិសេដ្ឋកិច្ច និងបញ្ហាអតិផរណាអស់រយៈពេលយូរពេក៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T08:16:02.653Z",
"category": "ហិរញ្ញវត្ថុ",
"views": 551,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy",
"short_sentences"
]
}
|
ការពារប្រសើរជាងព្យាបាល! គួរមានលុយប៉ុន្មាននៅក្នុងផ្ទះ ចៀសពីបញ្ហាលុយ ពេលពិភពលោកមានវិបត្តិ?
|
https://business-cambodia.com/articles/how-much-emergency-fund-you-should-have
|
ប្រជាជនខ្មែរជាច្រើនមិនដែលខ្វល់ខ្វាយពីការចាត់ចែងលុយបម្រុងពេលមានអាសន្នដែលយើងហៅម្យ៉ាងទៀតថាលុយក្នុងផ្ទះនោះទេ ដែលជាហេតុធ្វើឲ្យពួកគាត់ជួបបញ្ហាលុយកាក់ ដូចជាខ្វះខាតលុយពេលស្រុកទេសមានវិបត្តិ ហើយអ្នកខ្លះរហូតធ្លាក់ចូលក្នុងបញ្ហាបំណុលទៀតផង។
ចុះគួរមានលុយបម្រុងពេលមានអាសន្នឬលុយក្នុងផ្ទះចំនួនប៉ុន្មាន ដើម្បីការពារអ្នកកុំឲ្យជួបបញ្ហាលុយកាក់ក្នុងគ្រួសារ?
នៅក្នុងសៀវភៅលុយពិត ខ្ញុំបានរៀបរាប់ហើយថា” កំហុសក៏ធំមួយរបស់ពលរដ្ឋខ្មែរមួយចំនួនគឹពួកគាត់មិនបានធ្វើផែនការហិរញ្ញវត្ថុឬផែនការចាយលុយឡើយ” ជាពិសេសគឺមិនខ្វល់ខ្វាយចាត់ចែងលុយសន្សំទុកបម្រុងពេលមានអាសន្ន ដូច្នេះហើយទើបពួកគាត់តែងតែជួបបញ្ហាលុយកាក់ក្នុងការរស់នៅ។
ជាការពិតណាស់នៅក្នុងការរស់នៅ យើងតែងតែជួបហេតុការណ៍ជាច្រើនដែលយើងមិនអាចដឹងមុន ហើយហេតុការណ៍ទាំងនោះសុទ្ធតែត្រូវការលុយដើម្បីដោះស្រាយដូចជាគ្រោះថ្នាក់ផ្សេងៗ ឈឺថ្កាត់និងការបាត់បង់ការងារជាដើម។ អ៊ីចឹងបើអ្នកមិនយកចិត្តទុកដាក់កើការចាត់ចាត់លុយបម្រុងទុកទេ ច្បាស់ណាស់នឹងអ្នកជួបបញ្ហាហិរញ្ញត្ថុក្នុងការរស់នៅជាមិនខាន។
អ្នកជំនាញហិរញ្ញវត្ថុជាច្រើនបានណែនាំថាដើម្បីការពារកុំឲ្យជួបបញ្ហាលុយកាក់ក្នុងការរស់រនៅ អ្នកគួរមានលុយបម្រុងទុកពេលមានអាសន្នដែលយើងនៅម្យ៉ាងទៀតថាលុយក្នុងផ្ទះ ពី៣ទៅ៦ខែនៃចំណាយក្នុងការរស់នៅរបស់អ្នក។ ឧទាហរណ៍ បើអ្នកចំណាយក្នុងការរស់នៅ៥០០ដុល្លារក្នុងមួយខែ អ្នកគួរមានលុយបម្រុងទុកពេលមានអាសន្នពី១,៥០០ទៅ៣,០០០ដុល្លារ។
តាមពិតកញ្ចប់លុយបម្រុងពេលមានអាសន្នពិតជាសំខាន់ ហើយមនុស្សជាច្រើនតែងតែមើលរំលង។ ជាក់ស្ដែងអំឡុងកូវីដ១៩ មានការបិទប្រទេសជាច្រើនលើពិភពលោក ដែលធ្វើឲ្យប៉ះពាល់យ៉ាងខ្លាំងដល់ការរកស៊ីនិងការរកចំណូលរបស់មនុស្ស ពោលគឺមនុស្សរកស៊ី និងរកចំណូលមិនបាន ហើយនៅក្នុងស្ថានភាពបែបនេះ អ្នកដែលមិនបានចាត់ចែងលុយបម្រុងទុកពេលមានអាសន្ន( Emergency Fund) បានជួបវិបត្តិហិរញ្ញវត្ថុព្រោះតែរកចំណូលលែងបានហើយមិនបានសន្សំលុយទុកការពារពេលមានវិបត្តិ។
សរុបមកវិញ លុយទុកក្នុងផ្ទះពិតជាសំខាន់ ហើយគួរអ្នកមានដើម្បីការពារអ្នកពេលមានអាសន្ន។ អ្នកត្រូវចាំថាតែងតែមានរឿងហេតុជាច្រើនកើតឡើងនៅពេលខាងមុខ ដែលធ្វើឲ្យអ្នកត្រូវចំណាយលុយ ដូច្នេះសូមត្រៀមកញ្ចប់លុយមួយផ្នែកដើម្បីបម្រុងទុកការពារជានិច្ច។
ដើម្បីការពារកុំឲ្យជួបញ្ហាលុយកាក់និងប្រើលុយឲ្យមានប្រសិទ្ធភាព អាចសាកល្បងអានសៀវភៅលុយពិត។ ទាក់ទងជាវសៀវភៅលុយពិតតាមតេឡេក្រាម: https://t.me/hangchhengH24
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T08:01:35.719Z",
"category": "ហិរញ្ញវត្ថុ",
"views": 583,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ឱកាសខ្ពស់! វិស័យកំពូលៗទាំង៥នេះ ត្រូវប៉ាន់ខ្លាំងក្នុងឆ្នាំ២០២៣ ខណៈវិស័យខ្លះកំពុងដាំក្បាលចុះ
|
https://business-cambodia.com/articles/top-5-industries-in-2023
|
របរកាក់កប់ខ្លាំង គឺស្ថិតក្នុងវិស័យដែលជំរុញពិភពលោកឲ្យផ្លាស់ប្តូរយ៉ាងឆាប់រហ័ស។ ក្នុងរយៈពេលប៉ុន្មានឆ្នាំចុងក្រោយនេះ វិស័យមួយចំនួនបានមើលឃើញថាមានការកើនឡើងយ៉ាងខ្លាំង ខណៈដែលវិស័យផ្សេងទៀតបានថយចុះ ឬលិចបាត់ខ្លួនទាំងស្រុង។ យោងតាមគេហទំព័រ Entrepreneur ចេញផ្សាយនាចុងខែមករានេះ បានបង្ហាញវិស័យកំពូងៗទាំង៥ កំពុងត្រូវប៉ាន់ខ្លាំងក្នុងឆ្នាំ២០២៣៖
១/. Shipping និងការដឹកជញ្ជូន
The American Shipper រាយការណ៍ថា ៨%នៃការលក់រាយទាំងអស់ត្រូវបានធ្វើឡើងតាមអ៊ីនធឺណិត ឬបើគិតជាតម្លៃស្មើនឹង ៣៩៤ពាន់លានដុល្លារ។ ជាមួយនឹងសន្ទុះនៃការកើនឡើងលើចំនួនមនុស្សដែលទិញទំនិញពីគេហទំព័រដូចជា Amazon និង eBay នឹងមានការកើនឡើងនៃតម្រូវការសម្រាប់បុគ្គលដែលអាចដឹកជញ្ជូនទំនិញទាំងនេះពីទីតាំងមួយទៅទីតាំងមួយទៀតចាប់តាំងពីជំងឺរាតត្បាតកូវីដ-១៩មកម្ល៉េះ។ វាត្រូវបានព្យាករណ៍ដោយអ្នកសេដ្ឋកិច្ចជាច្រើនថាជាឧស្សាហកម្មដែលរីកចម្រើនលឿនបំផុតនៅលើពិភពលោកក្នុងឆ្នាំបន្ទាប់។
២/. ឧស្សាហកម្មថែទាំសុខភាព
ឧស្សាហកម្មថែទាំសុខភាពត្រូវបានព្យាករណ៍ថានឹងពង្រីក១៩% ដែលធ្វើឱ្យវាក្លាយជាវិស័យរីកចម្រើនលឿនបំផុតទីពីរ។ ហេតុផលសម្រាប់កំណើននេះគឺតម្រូវការកើនឡើងសម្រាប់ការធានារ៉ាប់រងថែទាំសុខភាព និងតម្រូវការសម្រាប់មនុស្សកាន់តែច្រើនដើម្បីបំពេញការងារនៅក្នុងឧស្សាហកម្មថែទាំសុខភាព។ នៅពេលដែលចំនួនប្រជាជនលើលោកកើនឡើង មន្ទីរពេទ្យឬស្ថាប័នពាក់ព័ន្ធនឹងផ្នែកវេជ្ជសាស្រ្តត្រូវជួលវេជ្ជបណ្ឌិត និងគិលានុបដ្ឋាយិកាបន្ថែមទៀតដើម្បីបំពេញតម្រូវការទាំងនោះ។ មនុស្សកាន់តែច្រើនកំពុងឈឺ ដែលមានន័យថាមនុស្សកាន់តែច្រើនត្រូវការការព្យាបាល។ ការកើនឡើងនៃតម្រូវការនេះបាននាំឱ្យមានការកើនឡើងនៃប្រាក់បៀវត្សរ៍របស់អ្នកជំនាញថែទាំសុខភាព និងការហូរចូលនៃអ្នកជំងឺថ្មីចូលទៅក្នុងវិស័យនេះ។
៣/. ឧស្សាហកម្មទេសចរណ៍ និងអាហារ
ការកើនឡើងនៃចំនួនប្រជាជន និងការចាប់អារម្មណ៍លើការធ្វើដំណើរបន្ទាប់ពីបានស្បើយជំងឺរាតត្បាតពីផែនដី វិស័យទេសចរណ៍ជាមួយម្ហូបអាហារនិងវប្បធម៌បានឡើងគ្រងដំណែងទីបី ជាវិស័យកំពូលត្រូវប៉ាន់ខ្លាំងក្នុងឆ្នាំ២០២៣។
៤/. ការលក់រាយតាមអ៊ីនធឺណិត
នៅពេលដែលអ្នកប្រើប្រាស់កាន់តែច្រើនងាកទៅរកវេទិកាអនឡាញសម្រាប់ការទិញទំនិញ អាជីវកម្មកំពុងសម្របខ្លួនយ៉ាងឆាប់រហ័សដើម្បីបំពេញតម្រូវការនេះ។ ក្រុមហ៊ុនដូចជា Amazon, Walmart និង Target វិនិយោគយ៉ាងច្រើនក្នុងកិច្ចខិតខំប្រឹងប្រែងតាមអ៊ីនធឺណិត ដើម្បីបម្រើអតិថិជនរបស់ពួកគេឱ្យកាន់តែប្រសើរឡើង។ ១ក្នុងចំណោមការទិញលក់រាយចំនួន៥ កើតឡើងលើអ៊ីនធឺណិត ហើយការប៉ាន់ប្រមាណនៅចុងឆ្នាំមានតម្លៃ ១.១ ពាន់ពាន់លានដុល្លារ និងត្រូវបានគេរំពឹងថាមានការកើនឡើងយ៉ាងខ្លាំងនៅឆ្នាំនេះ។
៥/. បដិវត្តន៍ AI
អនាគតនៃសេដ្ឋកិច្ចពិភពលោកគឺស្ថិតនៅក្នុង Artificial Intelligence (AI)។ AI ត្រូវបានគេរំពឹងថានឹងក្លាយជាឧស្សាហកម្មមួយក្នុងចំណោមឧស្សាហកម្មដែលរីកចម្រើនលឿនបំផុតនៅឆ្នាំ២០២៣ ដែលមានតម្លៃ ៣២៨.៣៤ ពាន់លានដុល្លាររួចទៅហើយ ។ AI បានចាប់ផ្តើមធ្វើបដិវត្តន៍ឧស្សាហកម្មជាច្រើនដូចជា ការថែទាំសុខភាព ហិរញ្ញវត្ថុ និងការដឹកជញ្ជូន។ តាមរយៈស្វ័យប្រវត្តិកម្ម សមត្ថភាពវិភាគទិន្នន័យដែលប្រសើរឡើង និងការវិភាគព្យាករណ៍ AI កំពុងជួយអាជីវកម្មឱ្យកាន់តែលឿន និងមានប្រសិទ្ធភាពជាងមុន ខណៈពេលដែលកាត់បន្ថយការចំណាយ។
ជាមួយនឹងសក្ដានុពលរបស់ខ្លួនសម្រាប់ការរីកចម្រើនយ៉ាងខ្លាំង និងសមត្ថភាពក្នុងការធ្វើបដិវត្តន៍ឧស្សាហកម្មដែលមានស្រាប់ AI ត្រូវបានកំណត់ថាជាកត្តាជំរុញដ៏សំខាន់បំផុតមួយនៃកំណើនសេដ្ឋកិច្ចមិនត្រឹមតែថ្ងៃនេះប៉ុណ្ណោះទេ ប៉ុន្តែសម្រាប់ឆ្នាំខាងមុខផងដែរ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T05:42:10.477Z",
"category": "ភាពជាអ្នកដឹកនាំ",
"views": 726,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
មកដឹងតារាងល្បីៗណាខ្លះ ចូលរួមផ្សព្វផ្សាយផលិតផល ចេ.រ៉ូយ៉ាល់
|
https://business-cambodia.com/articles/celebrities-advertise-jroyal-
|
រាជធានីភ្នំពេញ៖ ចេ.រ៉ូយ៉ាល់ (J.ROYAL) គឺជាផលិតផលទឹកត្រចៀកកាំជំនួយសុខភាព និងកំពុងទទួលបានការចាប់អារម្មណ៍គួរអោយកត់សំគាល់នាពេលបច្ចុប្បន្ន ដែលកំពុងធ្វើចរាចរណ៍លក់នៅលើទីផ្សារគ្រប់ទីកន្លែងក្នុងប្រទេសកម្ពុជា លើសពីនេះទៅទៀតក្នុងនោះយើងបានសង្កេតឃើញថា មានតារាល្បីៗជាច្រើននាក់ចូលរួមផ្សព្វផ្សាយផលិតផល និងថត TVCផងដែរ ។
នៅថ្ងៃនេះយើងនឹងបង្ហាញឈ្មោះតារាល្បីៗដែលបានចូលរួមផ្សព្វផ្សាយផលិតផល ទឹកត្រចៀកកាំ ចេ.រ៉ូយ៉ាល់
១) តារាងចម្រៀង Original Song សម្លេងផ្អែម លោក ម៉ុង ម៉ានិត
២) ពិធីករប្រចាំទូរទស្សន៍រស្មីហង្សមាស លោក រ៉ាស៊ី (អៀង សៀងឡេង)
៣) Content Creator វ័យក្មេងដ៏ល្បី លោក គឹម ខេមរា
៤) តារាTik Tok និងកំប្លែង កញ្ញា លក្ខណា យ៉ានុត
បើក្រលេកទៅមើល TVC ដែលក្រុមហ៊ុនទឹកត្រចៀកកាំ ចេ.រ៉ូយ៉ាល់ ធ្វើការផ្សព្វផ្សាយកន្លងមក នៅលើផេកផ្លូវការរបស់ខ្លួន យើងសង្កេតឃើញថានូវមានកំពូលតារាសម្តែងជើងចាស់វស្សា មាឌធំ រូបសង្ហា មួយរូបទៀតដែលបានចូលរួមផងដែរគឺលោក ទេព រិន្ទដារ៉ូ ។
គូរបញ្ជាក់ផងដែរ ក្រុមហ៊ុនទឹកត្រចៀកកាំ ចេ.រ៉ូយ៉ាល់ ជាផលិតផលមានគុណភាពល្អសម្រាប់ជំនួយសុខភាពគ្រប់វ័យ ពិសេសសម្រាប់ស្ត្រីមានផ្ទៃពោះ ដែលក្នុងនោះទឹកត្រចៀកកាំ ចេ.រ៉ូយ៉ាល់មានពីរចំណុះ និង4រសជាតិសម្រាប់ជ្រើសរើស ។
ហ្វេសបុកផ្លូវការទឹកត្រចៀកកាំ J Royal: https://www.facebook.com/JRoyalBirdsNest
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T04:50:04.329Z",
"category": "PR",
"views": 181,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy",
"short_sentences"
]
}
|
អាយុ២២ឆ្នាំ សល់ទ្រព្យ ២លាន$ ស្នៀតបង្វឹកខួរក្បាល របស់ Gadzhi ជួយឱ្យក្លាយជាសេដ្ឋីទាំងក្មេងល្ហក់
|
https://business-cambodia.com/articles/how-iman-gadzhi-train-his-brain-to-make-money
|
នៅពេលដែលមនុស្សគ្មានគោលដៅគឺប្រៀបដូចជានាវាចរលើសមុទ្រទាំងតែលតោលរកកោះត្រើយមិនឃើញ។ ដោយឡែកមនុស្សដែលមានគោលដៅធំពេក ហើយគ្មានផែនការច្បាស់លាស់វាកាន់តែហត់នឿយ ដូច្នេះហើយដើម្បីឱ្យមានភាពស្មើគ្នា គួររតែផ្តោតលើគោលដៅតូចៗ ប៉ុន្តែអាចបានលទ្ធផលផ្លាស់ប្តូរជីវិតយើងស្ទើរតែទាំងស្រុង។
លោក Iman Gadzhi ក្លាយជាសេដ្ឋីក្មេងល្ហក់មានលុយរាប់លានចាប់តាំងពីលោកនៅវ័យជំទង់ម្ល៉េះ ព្រោះលោកអាចប្រើស្នៀតបង្វឹកខួរក្បាល១ តាំងពីនៅក្មេង គឺទស្សនវិជ្ជា១ ដែលលោកជឿថា អ្វីដែលលោកបានផ្តល់ឱ្យ ធ្វើវារាល់ថ្ងៃទៅលើរឿងជុំវិញខ្លួននោះ គឺលោកជឿជាក់ថាវានឹងទទួលលទ្ធផល ត្រឡប់មកវិញ ហើយឱ្យប្រាកដក្នុងចិត្តថាសកម្មភាពទាំងនោះអាចនាំ ជីវិតទៅរកភាពរីកចម្រើន។
យុវកម្លោះជនជាតិអាមេរិករូបនេះ បានចាប់ផ្តើមធ្វើយូធូបដំបូងចាប់តាំងពីគាត់មានអាយុ១៧ឆ្នាំម្ល៉េះ ត្រឹម១ឆ្នាំ ហើយលោកអាចរកប្រាក់ចំណូលប្រចាំខែជាង ១៥០០០$ ក្នុង១ខែ តាមរយៈការធ្វើយូធូប ធ្វើពាណិជ្ជកម្មនិងលក់វគ្គសិក្សា ។ មិនដល់ជាង២ឆ្នាំផង គាត់អាចរកចំណូលបាន១០ម៉ឺន$ ក្នុង១ខែ រហូតបច្ចុប្បន្នលោកអាចសល់ទ្រព្យសម្បត្តិ ២លានដុល្លារ ត្រឹមវ័យ២២ឆ្នាំ និងមានក្រុមហ៊ុន Software ដ៏ធំមួយទៀតផង។
យ៉ាងណាមិញលោកក៏ធ្លាប់បានលើកឡើងថា “មនុស្សជាច្រើនគិតថាពួកគេមិនអាចក្លាយទៅជាមហាសេដ្ឋីនោះទេ ព្រោះពួកគេខ្វះចំណេះដឹង ពិបាកយល់ និងកម្លាំងចិត្ត ការជួយជ្រោមជ្រែង ទើបពួកគេមិនអាចក្លាយខ្លួនទៅជាអ្នកមានបាន ប៉ុន្តែពួកគេភ្លេចថាពួកគេខ្វះតែម្យ៉ាងប៉ុណ្ណោះគឺការផ្តោត ដើម្បីរៀនពីភាពខ្វះខាតអស់ទាំងនោះ”៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T04:40:29.913Z",
"category": "ភាពជាអ្នកដឹកនាំ",
"views": 708,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
រះឡើងម្ដងទៀត! អាកាសយានដ្ឋាន ២ កន្លែង នឹងត្រូវអភិវឌ្ឍបើកដំណើរការឡើងវិញក្រោយទុកចោលរាប់សិបឆ្នាំ
|
https://business-cambodia.com/articles/airport-in-kampong-chhnang-and-battambong-province
|
អាកាសយានដ្ឋាននៅក្នុងខេត្ដបាត់ដំបង និងខេត្ដកំពង់ឆ្នាំង នឹងត្រូវអភិវឌ្ឍដើម្បីបើកដំណើរការឡើងវិញនាពេលខាងមុខ ខណៈអាកាសយានដ្ឋានទាំងនោះត្រូវបានទុកចោលជាច្រើនឆ្នាំ។ ហើយការអភិវឌ្ឍបើកដំណើរការឡើងវិញនៃអាកាសយានដ្ឋាននៅខេត្ដទាំងពីរនេះ ក៏រំពឹងថា នឹងជួយសម្រួលបានច្រើនដល់ការដឹកជញ្ជូននៅក្នុងប្រទេសផងដែរ។
១. អាកាសយានដ្ឋានវាលបែកចាន ខេត្ដបាត់ដំបង
យោងតាមការលើកឡើងពីឯកឧត្ដម សុខ លូ អភិបាល នៃគណៈអភិបាលខេត្ដបាត់ដំបងបានឲ្យដឹងថា នាពេលខាងមុខអាកាសយានដ្ឋានវាលបែកចាននេះ នឹងត្រូវអភិវឌ្ឍទៅជាប្រភេទ 4C ដែលស្រដៀងគ្នាទៅនឹងអាកាសយានដ្ឋានអន្ដរជាតិខេត្ដសៀមរាប ស្របពេលដែលគម្រោងនេះក៏ត្រូវបានគាំទ្រ និងអនុញ្ញាតពីប្រមុខរាជរដ្ឋាភិបាលផងដែរ។
ថ្លែងក្នុងសន្និសីទសារព័ត៌មានកាលពីពេលថ្មីៗកន្លងទៅនេះឯកឧត្ដមអភិបាលខេត្ដបានមានប្រសាសន៍ថា «សម្ដេចតេជោលោកអនុញ្ញាតឲ្យធ្វើការសិក្សាដើម្បីប្រែក្លាយព្រលានយន្ដហោះវាលចែកចានហ្នឹង ឲ្យទៅជាខ្នាតអន្ដរជាតិ 4C។ 4C ហ្នឹងបើនិយាយឲ្យងាយស្ដាប់ទៅគឺវាប្រហាក់ប្រហែលព្រលានយន្ដហោះអន្ដរជាតិខេត្ដសៀមរាបបច្ចុប្បន្ន»។
សូមជម្រាបផងដែរថា អាកាសយានដ្ឋានវាលបែកចាននៅក្នុងខេត្ដបាត់ដំបងនេះត្រូវបានផ្អាកដំណើរការទាំងស្រុងរយៈពេល ៣២ ឆ្នាំហើយ ពោលគឺចាប់តាំងពីឆ្នាំ ១៩៩១ មកម៉្លេះ។
២. អាកាសយាន្ដដ្ឋានខេត្ដកំពង់ឆ្នាំង
តាមការលើកឡើងពីរដ្ឋបាលខេត្ដកំពង់ឆ្នាំង បានឲ្យដឹងថា នាពេលខាងមុខអាកាសយានដ្ឋានរបស់ខ្លួនក៏នឹងត្រូវធ្វើការជួសជុលប្រើប្រាស់ឡើងវិញ ក្រោយផ្អាកដំណើរការកន្លងមក។ ហើយការជួសជុសអាកាសយានដ្ឋាននេះដែរ គឺនឹងប្រគល់ទៅកាន់ក្រសួងការពារជាតិ។
ថ្លែងនៅក្នុងសន្និសីទសារព័ត៌មានថ្មីៗនេះដែរ ឯកឧត្ដម ស៊ុន សុវណ្ណារិទ្ធិ អភិបាលនៃគណៈអភិបាលខេត្ដកំពង់ឆ្នាំងបានឲ្យដឹងថា «ព្រលានយន្ដហោះនេះមាន ១ ៤១៥ ហិកតា ជាព្រលានយន្ដយោធារ ហើយថ្មីៗនេះខ្ញុំបានទទួលលិខិតពីរាជរដ្ឋាភិបាល ប្រគល់ទៅឲ្យក្រសួងការពារជាតិ ដើម្បីជួសជុល។ (...)ហើយបើសិនបានព្រលានយន្ដហោះនេះជួសជុលហើយអាចធ្វើដំណើរបានក៏ជាកិត្ដិយស សម្រាប់កំពង់ឆ្នាំងដែរ»៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T04:09:56.617Z",
"category": "អចលនទ្រព្យ",
"views": 5061,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
មេធំ Uber៖ កំហុសដ៏ធំ១ ធ្វើឲ្យយុវជនលោតមិនផុតប្រាក់ខែទាប និងឆាប់ចាញ់បោកគេ
|
https://business-cambodia.com/articles/dara-khosrowshahi
|
ខណៈ Genz (ក្រុមមនុស្សកើតចន្លោះឆ្នាំ១៩៩៦-២០១០) ឬយុវជនព្យាយាមហក់លោតលេងផ្លូវកាត់ ចិញ្ច្រាំគោលដៅលឿនឆាប់ បង្កើតផ្លូវដើរត្រង់ធ្លូឆ្ពោះទៅអាជីពចុងក្រោយរបស់ខ្លួន នាយកប្រតិបត្តិ Uber លោក Dara Khosrowshahi មានប្រសាសន៍ថា ការធ្វើផែនការហួសហេតុពុំមែនគ្រាន់តែគ្មានប្រសិទ្ធភាពនោះទេ វាធ្វើឲ្យអ្នកបាត់បង់ឱកាសនិងឆាប់ចាញ់បោកគេ។
លោក Khosrowshahi បានប្រាប់នាយកប្រតិបត្តិ LinkedIn លោក Ryan Roslansky ក្នុងបទសម្ភាសន៍ថ្មីមួយដែលបានចេញផ្សាយកាលពីថ្ងៃព្រហស្បតិ៍នេះយ៉ាងដូច្នេះថា៖ «កុំរៀបចំផែនការអាជីពរបស់អ្នកច្រើនពេកអី ខ្ញុំឃើញមនុស្សវ័យក្មេងធ្វើកំហុសនេះគ្រប់ពេលវេលា។ ពួកគេនឹងនិយាយថា 'ខ្ញុំចង់ក្លាយជា YY នៅពេលនេះ' ឬ 'ខ្ញុំចង់រកលុយឲ្យបាន XXXXXXX'»។
មេធំ Uber រូបនេះបានបន្ថែមថា៖ «ការមានគំនិតថាអ្នកចង់ទៅណា វាមិនខុសទាស់អ្វីទេ។ ប៉ុន្តែអ្នកត្រូវបើកចំហសម្រាប់ឱកាសផ្សេងៗផងដែរ អ្នកត្រូវចេះទាញប្រយោជន៍ពីវា។ ខ្ញុំមិនដែលប្រញាប់ប្រញាល់ក្នុងអាជីពរបស់ខ្ញុំទេ ព្រោះឱកាសទាំងនោះអាចជួយខ្ញុំក្នុងការបណ្តុះនូវអាជីពដ៏រីករាយ និងជោគជ័យបន្ថែមទៀត»។
ជាក់ស្តែងលោក Khosrowshahi បានបម្រើការជានាយកប្រតិបត្តិរបស់ Expedia អស់រយៈពេល ១២ឆ្នាំ មុនពេលចូលកាន់តំណែងនៅ Uber ក្នុងឆ្នាំ២០១៧។ មុនពេលចូលរួមជាមួយ Expedia លោក Khosrowshahi បានធ្វើការជា CFO នៃ IAC (InerActiveCorp) ដែលជាក្រុមហ៊ុនប្រព័ន្ធផ្សព្វផ្សាយដែលមានមូលដ្ឋាននៅទីក្រុងញូវយ៉ក។
ក្នុងអំឡុងពេលកាន់តំណែងដ៏យូររបស់គាត់នៅ Expedia លោក Khosrowshahi បាននិយាយថាគាត់បានរៀនជំនាញភាពជាអ្នកដឹកនាំដ៏មានតម្លៃ រួមទាំងភាពបត់បែនយ៉ាងសំខាន់ ការទំនាក់ទំនង និងជាអ្នកស្តាប់ដែលមានប្រសិទ្ធភាពជាងមុន ដែលបានជួយគាត់ក្នុងការផ្លាស់ប្តូរខ្លួនយ៉ាងខ្លាំងរហូតអាចឈរលើកំពូលក្រុមហ៊ុន Uber។
នាយកប្រតិបត្តិវ័យ ៥៣ឆ្នាំរូបនេះ បានលើកឡើងថា៖ «អ្នកមើលទៅ Steve Jobs, Jeff Bezos, Jamie Dimon, Jack Welch ... ភាពអស្ចារ្យត្រូវការពេលវេលា»។ ចូរកុំរត់ហេកហកទាំងទទឹងទិស បោះជំហានមួយៗតែច្បាស់លាស់ ធ្វើខ្លួនជាមេដែកស្រូបឱកាសតាមដងផ្លូវឆ្ពោះទៅសម្រេចគោលដៅរបស់អ្នក នោះវេទមន្តនឹងកើតឡើង៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T03:12:01.900Z",
"category": "ភាពជាអ្នកដឹកនាំ",
"views": 592,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
មិនមែនភ្នំពេញ មិនមែនព្រះសីហនុ ប៉ុន្ដែខែមករា គម្រោងគ្រាក់ៗ១០ តម្លៃជិត១០០ លាន$ត្រូវបានវិនិយោគនៅខេត្ដ៤នេះ
|
https://business-cambodia.com/articles/new-project-in-january-2023
|
ជារៀងរាល់ខែក្រុមប្រឹក្សាអភិវឌ្ឍន៍កម្ពុជា( CDC ) បានចេញវិញ្ញាបនបត្រចុះបញ្ជីគម្រោងវិនិយោគជាច្រើនហើយភាគច្រើនគឺមានវត្តមាននៅរាជធានីភ្នំពេញ និង ទៅខេត្តព្រះសីហនុ។ ដោយឡែកសម្រាប់ពេញមួយខែ មករា ឆ្នាំ២០២៣ នេះកម្ពុជាទទួលបានគ្រោងថ្មីៗចំនួន ១០ បន្ថែមទៀតប៉ុន្តែមិនមាននៅរាជធានីភ្នំពេញ និងខេត្តព្រះសីហនុ នោះទេ។ យ៉ាងណាមិញតាមរបាយការណ៍របស់ CDC គម្រោងទាំង ១០ ខាងលើនេះគឺមានវត្ដមាននៅក្នុងខេត្តចំនួន ៤ រួមមាន រួមមាន៖ ខេត្តកណ្ដាល ខេត្តកាកែវ ខេត្តកំពង់ស្ពឺ និង ខេត្តស្វាយរៀង។
យោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជា គម្រោងទាំង ១០ ខាងលើមានទុនវិនិយោគជិត១០០ លានដុល្លារនិងបង្កើតឱកាសការងាររាប់ពាន់កន្លែង ជូនពលរដ្ឋក្នុងតំបន់នោះផងដែរ។
ចំពោះក្រុមហ៊ុនវិនិយោគគម្រោងទាំង១០ នោះរួមមាន៖
១. ក្រុមហ៊ុន GOLDEN ISLAND GARMENTS (CAMBODIA) CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិព្រៃមាន ឃុំព្រៃពួច ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ២.១៣៥កន្លែង។
២. ក្រុមហ៊ុន JIN LONG QUAN (CAMBODIA) CO., LTD គម្រោងបង្កើតរោងចក្រផលិតគ្រឿងបន្សំសម្លៀកបំពាក់ ស្បែកជើង កាបូប និងមួក ដែលមានទីតាំងវិនិយោគស្ថិតនៅភូមិកោះគរ សង្កាត់រកាខ្ពស់ ក្រុងតាខ្មៅ ខេត្តកណ្តាល ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ៨៨៣កន្លែង។
៣. ក្រុមហ៊ុន QI HENG XIN FACTORY CO., LTD” គម្រោងបង្កើតរោងចក្រផលិតស្បែកជើង និងកាបូប ដែលមានទីតាំងវិនិយោគស្ថិតនៅផ្លូវជាតិលេខ២១ ដីឡូតិ៍លេខ២៧៨៧ តំបន់ A ភូមិទួលក្រសាំង សង្កាត់រកាខ្ពស់ ក្រុងតាខ្មៅ ខេត្តកណ្តាល ក្នុងទុនវិនិយោគប្រមាណ ៨,៨លានដុល្លារអាម៉េរិក និងអាចបង្កើតការងារបានចំនួន ២.៩៣០កន្លែង។
៤. ក្រុមហ៊ុន XIN SHUN JIE (CAMBODIA) LEATHER CO., LTD គម្រោងបង្កើតរោងចក្រផលិតកាបូបគ្រប់ប្រភេទ និងកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិក្របីត្រាំ ឃុំជង្រុកស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ១.១៣៣កន្លែង។
៥. ក្រុមហ៊ុន YUE WING CHEONG MANUFACTORY CO., LTD គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅភូមិម្កាក់ ឃុំស្នំក្រពើ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ៧៣៨កន្លែង។
៦. ក្រុមហ៊ុន WINDARA INTERNATIONAL CO., LTD គម្រោងបង្កើតរោងចក្រផលិតកាបូបស្ពាយពីក្រោយ កាបូបដំណេក តង់ កាត់ដេរសម្លៀកបំពាក់ និងកម្រាលក្រាលដេក ដែលមានទីតាំងវិនិយោគស្ថិតនៅអគារ C ភូមិល្វា ឃុំអង្គពពេល ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ២.៧១៤កន្លែង។
៧. ក្រុមហ៊ុន AROMA SUCCESS GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិតាំងស្នោ ឃុំទំព័រមាស ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៣៦,៦លានដុល្លារអាម៉េរិក និងអាចបង្កើតការងារបានចំនួន ៣.១៥៨កន្លែង។
៨. ក្រុមហ៊ុន TECHNOMATE (CAMBODIA) TECHNOLOGY CO., LTD.” គម្រោងបង្កើតរោងចក្រផលិតអំពូលភ្លើងចល័ត អំពូលភ្លើងសូឡា សម្ភារៈប្លាស្ទិក និងសម្ភារៈបរិក្ខារជួសជុល (ដែកស្វាន វីស...) ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ស្វាយរៀង ហ្គីហ្គា រីសស៍, ខេត្តស្វាយរៀង, ក្នុងទុនវិនិយោគចំនួន ១០លានដុល្លារអាម៉េរិក និងអាចបង្កើតការងារបានចំនួនប្រមាណ ៧៥០កន្លែង។
៩. ក្រុមហ៊ុន TECHNOMATE (CAMBODIA) PRECISION METAL CO., LTD. គម្រោងបង្កើតរោងចក្រផលិតអំពូល អំពូលភ្លើងសូឡា និងបរិក្ខារអគ្គិសនី ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ស្វាយរៀង ហ្គីហ្គា រីសស៍, ខេត្តស្វាយរៀង, ក្នុងទុនវិនិយោគចំនួន ១០លានដុល្លារអាម៉េរិក និងអាចបង្កើតការងារបានចំនួនប្រមាណ ៧៥០កន្លែង។
១០. NEW TARGET FOOTWEAR (CAMBODIA) CO., LTD គម្រោងបង្កើតរោងចក្រផលិតស្បែកជើង ដែលមានទីតាំងវិនិយោគស្ថិតនៅភូមិទីប៉ាត់ ឃុំជាងទង ស្រុកត្រាំកក់ ខេត្តតាកែវ ក្នុងទុនវិនិយោគប្រមាណ ៧,៥លានដុល្លារអាម៉េរិក និងអាចបង្កើតការងារបានចំនួន ១.៩៣៨កន្លែង៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T03:06:01.163Z",
"category": "អចលនទ្រព្យ",
"views": 4646,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
កុំធ្វេសប្រហែស! អ្នកប្រើប្រព័ន្ធ Android ម្នាក់ដាស់តឿនកុំឲ្យសាកថ្មទូរសព្ទនៅទីសាធារណៈ បើមិនចង់បាត់លុយអស់ពីខ្លួន
|
https://business-cambodia.com/articles/hacker-bank-by-charger-hot-news
|
ការិយាល័យ ស៊ើបអង្កេតកណ្តាល (CIB) កំពុងណែនាំសាធារណជនឱ្យអនុវត្តការប្រុងប្រយ័ត្ននៅពេលសាកថ្ម ស្មាតហ្វូន របស់ពួកគេ នៅទីសាធារណៈ បន្ទាប់ពី ទូរស័ព្ទ Android របស់បុរសជនជាតិថៃម្នាក់ ត្រូវបាន Hack។ CIB ជឿថាពួក Hacker បានរកឃើញវិធីនៃការផ្លាស់ប្តូរខ្សែសាកដើម្បីលួចព័ត៌មានផ្ទាល់ខ្លួនពីអ្នកប្រើប្រាស់ទូរស័ព្ទ។ នេះបើយោងតាមចុះផ្សាយរបស់សារព័ត៌មាន BANGKOK POST កាលពីចុងសប្តាហ៍កន្លងទៅនេះ។
លោក Wisanusan Sam-pok ជនជាតិថៃបានបង្ហាញនៅក្នុងការបង្ហោះ Facebook កាលពីថ្ងៃអាទិត្យថា លុយ ១០១.៥៦០បាត ( ៣០៩៧.២៩ដុល្លារ) បានបាត់យ៉ាងអាថ៌កំបាំងពីគណនីធនាគាររបស់គាត់។ លោកបាននិយាយទៀតថា គាត់មិនប្រើទូរស័ព្ទទៅលើប្រតិបិត្តការណ៍អ្វីសោះក្រៅពីសាកថ្មនៅទីសាធារណៈនោះទេ។
លោកបានបន្ថែមថា គាត់មានទូរសព្ទពីរគ្រឿង គឺ Android និង iPhone ហើយភាគច្រើនលោកប្រើ iPhone សម្រាប់ការហៅទូរសព្ទ សារ ធនាគារជាដើម ហើយប្រើតែទូរស័ព្ទ Android របស់គាត់ដើម្បីលេងហ្គេម។ ខណៈដែលលោកនោះទទូចថា គាត់មិនទទួលបានការហៅបោកប្រាស់ណាមួយ ទាញយកកម្មវិធីចម្លែកណាមួយ ឬចុចលើតំណភ្ជាប់គេហទំព័រគួរឱ្យសង្ស័យណាមួយនោះទេ ប៉ុន្តែលុយនៅតែបាត់អាថ៌កំបាំងពីគណនីធនាគាររបស់គាត់។
Widsanusawan បានទទួលការជូនដំណឹងពីធនាគាររបស់គាត់អំពីប្រតិបត្តិការដែលគាត់មិនបានធ្វើ ដោយក្នុងការពិនិត្យមើលទូរស័ព្ទរបស់គាត់កាន់តែជិត គាត់បានកត់សម្គាល់ឃើញកម្មវិធីមិនស្គាល់មួយនៅលើវា ដែលគាត់សង្ស័យថាជាកម្មវិធីដែលពួក Hacker ប្រើសម្រាប់ការស្កែមទិន្នន័យ។
ស្របគ្នានេះដែរ អ្នកនិយមលេងអ៊ីនធឺណេតបានបញ្ចេញមតិលើការបង្ហោះរបស់ Widsanusawan ដោយនិយាយថា ហេកឃ័រប្រហែលជាបានប្រើរន្ធសាក និងខ្សែ ដើម្បីជួយសម្រួលទិន្នន័យ។ ទន្ទឹមនឹង CIB បានរាយការណ៍កាលពីម្សិលមិញថាពួក Hacker អាចប្រើចំណុចចូលប្រើពីចម្ងាយដើម្បីគ្រប់គ្រងបន្ទះឈីប skimming ដែលត្រូវបានបង្កប់នៅក្នុងរន្ធសាកថ្មគ្រប់ប្រភេទ។
បន្ទះឈីបនេះអាចត្រូវបានប្រើប្រាស់ដោយពួក Hacker ដើម្បីទាញយកព័ត៌មានផ្ទាល់ខ្លួនពីស្មាតហ្វូន រួមទាំងពាក្យសម្ងាត់ ទិន្នន័យហិរញ្ញវត្ថុ និងលេខគណនីធនាគារ ឬដើម្បីចម្លងមេរោគឱ្យពួកវា។ ដូច្នេះហើយ CIB បានព្រមានអ្នកដែលត្រូវសាកថ្មទូរសព្ទនៅទីសាធារណៈគួរមានការប្រុងប្រយ័ត្នពេលខ្ចីឆ្នាំងសាករបស់ជនចម្លែក ឬភ្ជាប់ឆ្នាំងសាករបស់ខ្លួនទៅរន្ធសាកសាធារណៈ។
គួរជម្រាបផងដែរថា Parinya Homanek សមាជិកគណៈកម្មាធិការជាតិ Cybersecurity បាននិយាយថាការលួចចូលបែបនេះភាគច្រើននៅលើទូរស័ព្ទ Android អាចកើតឡើងបន្ទាប់ពីជនរងគ្រោះចូលមើលបដាពាណិជ្ជកម្មបង្កប់មេរោគ ឬកម្មវិធីដែលបានទាញយកនៅខាងក្រៅហាងកម្មវិធីផ្លូវការ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T02:25:23.632Z",
"category": "កំពូលអ្នកលក់",
"views": 2819,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
សូមប្រុងប្រយ័ត្ន! ពីថ្ងៃស្អែកទៅកម្ពុជានឹងមានភ្លៀងធ្លាក់ ជាពិសេសនៅខេត្តនៅតាមតំបន់៣នេះ
|
https://business-cambodia.com/articles/tomorrow-will-rain
|
យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមនៅថ្ងៃទី ៣១ ខែ មករា ឆ្នាំ ២០២៣ នេះបានឱ្យដឹងថា ចាប់ពីថ្ងៃទី ០១ ដល់ថ្ងៃទី ០៧ ខែ កុម្ភះ ឆ្នាំ ២០២៣ កម្ពុជាទទួលឥទ្ធិពលទ្រនុងសម្ពាធខ្ពស់ពីចិន និងខ្យល់មូសុងឦក្នុងកម្រិតពីខ្សោយ។
នៅក្នុងស្ថានភាពខាងលើនេះនឹងធ្វើឱ្យតំបន់មួយចំនួននៅក្នុងប្រទេសកម្ពុជានឹងមានភ្លៀងធ្លាក់ក្នុងកម្រិតខ្សោយទៅមធ្យម ជាពិសេសតំបន់ធំៗទាំង ៣ នេះ ៖
១. តំបន់ទំនាបកណ្ដាល
ចំពោះតំបន់នេះអាចមានភ្លៀងធ្លាក់ក្នុងកម្រិតពីខ្សោយទៅមធ្យមដោយអន្លើ។
២. តំបន់ខ្ពង់រាប
រីឯតំបន់នេះវិញអាចមានភ្លៀងធ្លាក់ក្នុងកម្រិតពីខ្សោយទៅកម្យមដោយអន្លើ។
៣. តំបន់មាត់សមុទ្រ
ដោយឡែកចំពោះតំបន់នេះវិញអាចមានភ្លៀងធ្លាក់ក្នុងកម្រិតខ្សោយ។
អាស្រ័យហេតុនេះសូមបងប្អូនប្រជាពលរដ្ឋដែលរស់នៅតាមតំបន់ទាំង ៣ ខាងលើ មានការប្រុងប្រយ័ត្ននិងថែរក្សាសុខភាពឱ្យបានល្អនៅខណៈពេលភ្លៀងធ្លាក់ដើមឆ្នាំនេះ៕
អត្ថបទដោយ៖ សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T01:52:52.960Z",
"category": "ព័ត៌មានថ្មីៗ",
"views": 5844,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
ធនាគារ វីង បើកសាខាដំបូងបង្អស់របស់ខ្លួនក្នុងខេត្តបាត់ដំបង
|
https://business-cambodia.com/articles/wing-bank-opens-its-first-branch-in-battambang
|
ធនាគារ វីង បើកសម្ពោធសាខាថ្មីបង្អស់របស់ខ្លួនជាផ្លូវការក្នុងខេត្តបាត់ដំបងដើម្បីបន្តពង្រីកបណ្តាញធនាគារនៅកម្ពុជាបន្ថែមទៀត។ ធនាគារ វីង (ខេមបូឌា) ម.ក សម្ពោធសាខាថ្មីបំផុតរបស់ខ្លួនក្នុងខេត្តបាត់ដំបងក្នុងគោលបំណងនាំយកផលិតផល និងសេវាកម្មធនាគារទំនើបៗ ដើម្បីផ្តល់ភាពងាយស្រួលដល់សហគមន៍ក្នុងខេត្តភាគពាយ័ព្យនៃប្រទេសកម្ពុជានេះ។
ពិធីសម្ពោធនេះធ្វើឡើងក្រោមវត្តមានដ៏ខ្ពង់ខ្ពស់របស់ ឯកឧត្តម រ័ត្ន សុវណ្ណនរៈ ឧបការីទេសាភិបាល និងជាអគ្គនាយកត្រួតពិនិត្យធនាគារជាតិនៃកម្ពុជា ឯកឧត្តម មូល ធន អភិបាលរងនៃគណៈអភិបាលខេត្តបាត់ដំបង ព្រមទាំង អ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយកក្រុមហ៊ុនរ៉ូយ៉ាល់គ្រុប ក៏ដូចជាឥស្សរជនកិត្តិយសជាច្រើនរូបទៀត។
ឯកឧត្តម រ័ត្ន សុវណ្ណនរៈ និង ឯកឧត្តម មូល ធន បានចូលរួមអបអរសាទរក្នុងឱកាសនៃពិធីបើកដំណើរ ធនាគារ វីង សាខាខេត្តបាត់ដំបង ដែលផ្តល់ជូននូវសេវាកម្មធនាគារពេញលេញ បម្រើសេវាកម្មឆាប់រហ័ស ផ្តល់ភាពងាយស្រួល និងសុវត្ថិភាពខ្ពស់ សម្រាប់ប្រជាជនក្នុងខេត្តបាត់ដំបង។
ឆ្លៀតក្នុងឱកាសដ៏មានសារៈសំខាន់នោះផងដែរ លោក ហាន ប៉េងក្វាង អគ្គនាយកនៃធនាគារ វីង បានថ្លែងថា៖ “យើងតែងតែចាត់ទុកបាត់ដំបង ជាខេត្តអទិភាពមួយ ក្នុងការពង្រីកទីតាំងភូមិសាស្រ្ត សម្រាប់ពាណិជ្ជកម្មរបស់យើង។ មិនត្រឹមតែប៉ុណ្ណោះ បាត់ដំបងគឺជាខេត្តដ៏ធំ និងមានសក្កានុពលមួយ ក្នុងព្រះរាជាណាចក្រកម្ពុជា។ ខ្ញុំពិតជារីករាយជាខ្លាំងដែលធនាគារយើងមានវត្តមាននៅទីនេះ។”
ធនាគារ វីង ផ្តល់ជូននូវផលិតផល និងសេវាកម្មហិរញ្ញវត្ថុទំនើបៗជាច្រើនសម្បូរបែបដែលមានដូចជា៖ សេវាប្រាក់កម្ចី សេវាប្រាក់បញ្ញើ សេវាប្រាក់សន្សំខ្នាតតូច សេវាណែនាំឥណទាន សេវាផ្ទេរប្រាក់ ការទូទាត់ថ្លៃទឹក-ភ្លើង និងធានារ៉ាប់រង ការទូទាត់ខ្សែសង្វាក់ផ្គត់ផ្គង់ និងសេវាបើកប្រាក់បៀវត្ស ជាដើម។
លោក ហាន ប៉េងក្វាង បានបន្ថែមថា៖ “ពិធីបើកសាខាធនាគារ វីង ក្នុងខេត្តបាត់ដំបង នៅថ្ងៃនេះ បានឆ្លុះបញ្ចំងយ៉ាងច្បាស់អំពីកិច្ចខិតខំប្រឹងប្រែង និងការបេ្តជា្ញចិត្តយ៉ាងមុតមាំរបស់ធនាគារ វីង ក្នុងការនាំយកសេវាកម្មធនាគារដ៏ល្អបំផុត ដើម្បីរួមចំណែកដល់ការរីកលូតលាស់របស់សហគមន៍យើង។”
បើគិតចាប់ពីថ្ងៃដែលធនាគារ វីង ទទួលបានអាជ្ញាបណ្ណធនាគារពាណិជ្ជជាផ្លូវការ ពោលគឺមានរយៈពេលមិនដល់២ឆ្នាំផងនោះ ធនាគារ វីង បានពង្រីកបណ្តាញធនាគាររបស់ខ្លួន ទៅកាន់ទីតាំងយុទ្ធសាស្ត្រចំនួន 8 ទូទាំងប្រទេស បន្ថែមពីលើទីស្នាក់ការកណ្តាលរបស់ខ្លួន ដែលស្ថិតនៅលើមហាវិថីព្រះមុនីវង្ស ក្នុងសង្កាត់បឹងកេងកង៣ រាជធានីភ្នំពេញ។
កាលពីឆ្នាំ២០២២កន្លងទៅនេះ ធនាគារ វីង បានបើកដំណើរការសាខាជាច្រើន ដើម្បីបំពេញតម្រូវការហិរញ្ញវត្ថុសម្រាប់ប្រជាជនក្នុងសហគមន៏ ដែលសាខាទាំងនោះរួមមាន៖ សាខាវិមានឯករាជ្យ សាខាសែនសុខ សាខាវត្តភ្នំ សាខាទួលគោក សាខាបឹងត្របែក និងសាខាព្រះយុគន្ធរ ដែលសាខាទាំងអស់នេះស្ថិតនៅរាជធានីភ្នំពេញ រីឯសាខាមួយទៀតនោះគឺស្ថិតនៅខេត្តព្រះសីហនុ។
ធនាគារ វីង មានបុគ្គលិកដែលប្រកបដោយវិជ្ជាជីវៈខ្ពស់ និងបានត្រៀមខ្លួនរួចជាស្រេចដើម្បីបម្រើអតិថិជន ក្នុងនោះដែរ គ្រប់សាខាទាំងអស់ ត្រូវបានរចនាយ៉ាងស្រស់ស្អាត ដែលមានចំណតយានយន្តធំទូលាយ កន្លែងរង់ចាំមានផាសុកភាព ហាងកាហ្វេឈ្ងុយឆ្ងាញ់ និងបន្ទប់ប្រជុំដ៏ប្រណីត។
ដោយមានទីតាំងក្នុងក្រុងបាត់ដំបងនៅកែងផ្លូវលេខ01 ហើយជិតនឹងស្ពានថ្មថ្មី អាគារសាខាធនាគារ វីង ដ៏ស្រស់ស្អាតទើបនឹងសង់ថ្មី បើកដំណើរការ ពីម៉ោង 8 ព្រឹក ដល់ 5 ល្ងាច និងពីថ្ងៃច័ន្ទ ដល់ ថ្ងៃអាទិត្យ ដែលអនុញ្ញាតឲ្យអតិថិជនគ្រប់រូបអាចប្រើប្រាស់ផលិតផល និងសេវាកម្មហិរញ្ញវត្ថុនាំមុខគេជាច្រើន សូម្បីនៅថ្ងៃចុងសប្តាហ៍ក៏ដោយ។ ធនាគារ វីង សាខាខេត្តបាត់ដំបង ត្រូវបានបំពាក់ដោយម៉ាស៊ីន ATMដ៏ទំនើប ដើម្បីសម្រួលសេចក្តីត្រូវការរបស់អតិថិជនគ្រប់ពេលវេលា៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-31T01:38:27.071Z",
"category": "PR",
"views": 181,
"author": {
"first_name": "Sopheak",
"last_name": "Pich",
"email": "sopheakpich653@gmail.com"
},
"quality_warning": [
"noisy"
]
}
|
ដឹងអត់! ញ៉ាំទឹកត្រចៀកកាំរាល់ថ្ងៃផ្តល់ប្រយោជន៍អ្វីខ្លះដល់សុខភាព
|
https://business-cambodia.com/articles/bird-nest-benefit-
|
យោងតាមលោកវេជ្ជបណ្ឌិត ម៉េង សុខសៀន អនុប្រធានផ្នែកវះកាត់រលាក និងកែរូបរាងនៃមន្ទីរពេទមិត្តភាពកម្ពុជា-ចិន ព្រះកុសុមៈបានអោយដឹងថាៈ “ការបរិភោគសំបុកត្រចៀកកាំផ្តល់អត្ថប្រយោជន៍យ៉ាងច្រើនសម្រាប់សុខភាពមនុស្ស” ព្រោះក្នុងសំបុកត្រចៀកកាំសម្បូរទៅដោយជាតិកាល់ស្យូម ដែក ប៉ូតាស្យូម ម៉ាញ៉េស្យូម និងជីវជាតិសំខាន់ៗទៀតដែលល្អចំពោះសុខភាពមនុស្សយើង ។
ខាងក្រោមនេះគឺជាការណែនាំខ្លះៗអំពីអត្ថប្រយោជន៍មួយចំនួនទាក់ទងនឹងការញ៉ាំសម្បុកត្រចៀកកាំ៖
១) បង្កើនមុខងារប្រព័ន្ធភាពស៊ាំ
សម្រាប់អ្នកដែលដឹងថាខ្លួនកំពុងតែមុខងារប្រព័ន្ធភាពស៊ាំខ្សោយ ដូច្នោះសម្បុកត្រចៀកកាំ ឬទឹកត្រចៀកកាំគឺជាថ្នាំបំប៉នដ៏ល្អសម្រាប់អ្នកហើយ ។ នេះដោយសារតែក្នុងសម្បុកត្រចៀកកាំផ្ទុកដោយសារធាតុ Glycoprotein ដែលជាសមាសធាតុផ្តល់ថាមពលបែបធម្មជាតិ ព្រមទាំងជាតិរ៉ែ និងវីតាមីនផ្សេងៗទៀតដែលអាចពង្រឹងប្រព័ន្ធភាពស៊ាំបាន ។
២) ល្អចំពោះមនុស្សស្រី
អ្នកវិទ្យាសាស្ត្របានរកឃើញថា សម្បុកត្រចៀកកាំមានផ្ទុកទៅដោយអ័រម៉ូន ៦ប្រភេទខុសៗគ្នា ដែលមានប្រយោជន៍ក្នុងការបង្ការជំងឺពុកឆ្អឹង ព្រមទាំងបំបាត់អាការៈនៃការរ៉ាំងរដូវថែមទៀតផង ។
៣) ភ្ញោចដល់សុខភាពស្បែកកាន់តែស្រស់ស្អាត និងមានសុខភាពល្អ
Traditional Chinese Medicine, TCM បានជឿថា សម្បុកត្រចៀកកាំ អាចជំរុញដល់ភាពស្រស់ស្អាតរបស់ស្បែក និងរក្សាភាពក្មេងជាងវ័យ ។ លោកវេជ្ជបណ្ឌិត ម៉េង សុខសៀន សង្កត់ធ្ងន់ថា “ដោយសារតែសម្បុកត្រចៀកកាំផ្តល់ឥទ្ធពលត្រជាក់ ដូច្នេះវាអាចជួយបង្ការភាពស្ងួតពីខាងក្នុង និងរក្សាស្បែកនៅក្មេង ជួយឲ្យស្បែករលោង និងគ្មានភាពជ្រីវជ្រួញ” ។ យោងតាមការស្រាវជ្រាវបានឲ្យដឹងថា ឥទ្ធិពលអ័រម៉ូន និងអង់ហ្ស៊ីមបំបែកកោសិកា របស់សម្បុកត្រចៀកកាំអាចជំរុញដល់ការលូតលាស់ឡើងវិញរបស់កោសិកាមនុស្ស និងភ្ញោចស្រទាប់ស្បែកថ្មីដុះឡើងវិញ ដោយសាសារធាតុកូឡាជែន (Collagen) ។ កូឡាជែននេះឯងនឹងទៅបង្កើនល្បឿននៃការជាសះស្បើយរបស់របួស ភ្ញោចដល់ការដុះសក់ប្រកបដោយសុខភាពល្អ ពង្រឹងដល់ការធំធាត់របស់ខួរក្បាល និងបង្ការជំងឺឆ្អឹងថែមទៀតផង ។
៤) អំណោយផលសម្រាប់ក្រពះងាយស្រួលរំលាយ
សម្បុកត្រចៀកកាំគឺជាសូលុយស្យុងដ៏ខ្លាំងមួយសម្រាប់កែរោគក្រពះមិនកិនអាហារ ។ វាផ្ទុកទៅដោយ ជីវជាតិជាច្រើន ដោយក្នុងនោះមានមួយជាអង់ហ្ស៊ីមផងដែរ ។ អង់ហ្ស៊ីមនេះអាចងាយនឹងរកឃើញនៅលើអាហារ ក្នុងក្រពះដើម្បីពន្លឿនដល់ដំណើរការនៃការរំលាយអាហារ ។ អ្វីដែលល្អនោះគឺថាសម្បុកត្រចៀកកាំអាចពន្លឿនសង្វាក់នៃការរំលាយអាហារបាន
៥) ជួយរក្សាភាពសកម្មរបស់ខួរក្បាល
លោកវេបណ្ឌិត ម៉េង សុខសៀន បន្ថែមទៀតថា “សម្បុកត្រចៀកកាំ ផ្ទុកទៅដោយអាស៊ីតអាមីណេ ១៨ប្រភេទខុសៗគ្នា ដោយក្នុងនោះរួមមានមួយប្រភេទឈ្មោះ Cysteine and Phenylalanine ប្រមាណ ៤.៥% ដែលជំរុញដល់ភាពចងចាំ បង្កើនការចម្លងសរសៃប្រសាទ ព្រមទាំងបឺតស្រូបវីតាមីនD ពីពន្លឺព្រះអាទិត្យ” ។
៦) ល្អសម្រាប់មនុស្សគ្រប់វ័យ
គ្រប់គ្នាដែលតែងតែញ៉ាំសម្បុកត្រចៀកកាំជាទៀតទាត់ នឹងសម្គាល់ឃើញថា មានប្រយោជន៍ចំពោះសុខភាពច្រើនដូចជា ប្រព័ន្ធភាពស៊ាំកាន់តែខ្លាំង កម្រកើតជំងឺផ្តាសាយ ស្បែកកាន់តែស្រស់ថ្លា និងក្មេងជាងវ័យ ព្រមទាំងឆាប់ជារបួសថែមទៀតផង ។ វត្តមានជាតិកាលស្យូមដ៏ច្រើនក្នុងសម្បុកត្រចៀកកាំ នឹងជួយឲ្យឆ្អឹង និងធ្មេញកាន់តែរឹងមាំ ។ ដូច្នេះសម្បុកត្រចៀកកាំ ស័ក្តិសមសម្រាប់មនុស្សគ្រប់វ័យ ។
៧) ជួយដល់ការផ្តាច់បារី
បើសិនជាអ្នកកំពុងតែមានបំណងចង់ផ្តាច់បារី ចូរកុំទាន់មើលរបស់អ្វីឆ្ងាយពីសម្បុកត្រចៀកកាំអី ព្រោះវាមានប្រយោជន៍ជាពិសេសសម្រាប់សុខភាពសួតតែម្តង ។ អ្នកជក់បារីអាចបន្ថយការឃ្លានជក់បារី និងពង្រឹងដល់ការទទួលបានអុកស៊ីសែនគ្រប់គ្រាន់ក្រោយបីញ៉ាំសម្បុកត្រចៀកកាំនេះរួចរយៈពេល៣ខែ ។ ក្រៅពីនេះវាក៏ជួយដល់អ្នកជំងឺផ្តាច់ការញ៉ាំគ្រឿងញៀនថែមទៀតផង ។ ការញ៉ាំទឹកត្រចៀកកាំនឹងបំបាត់ការញៀន តាមរយៈការបន្ថយភាពក្តៅក្នុងខួរក្បាល ហើយបន្ថយការមានសុបិន្តអាក្រក់ថែមទៀត ។ ក្រៅពីល្អចំពោះការផ្តាច់បារី លោកវេជ្ជបណ្ឌិត ម៉េង សុខសៀនក៏បានណែនាំថា អ្នកជំងឺលើសម្ពាធឈាម ទឹកនោមផ្អែម និងជំងឺស្ទះសួតរ៉ាំរ៉ៃ គឺ ជាគោលដៅដែលគួរទិញផលិតផលនេះញ៉ាំហើយ ។
ក្នុងនោះដែរទឹកត្រចៀកកាំ ជីន ស៊ុន ដែលកំពុងទទួលបានការគាំទ្រពីអតិថិជនទាំងលើគុណភាពនិងរសជាតិពិតជាសាកសមសម្រាប់លោកអ្នកទទួលទាននិងទទួលបានអត្ថប្រយោជន៍ដូចខាងលើនេះផងដែរ។ លោកអ្នកអាចរកជាវទឹកត្រចៀកកាំ ជីន ស៊ុន គ្រប់ទីកន្លែងទូទាំងប្រទេស។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T11:22:47.973Z",
"category": "PR",
"views": 201,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy",
"short_sentences"
]
}
|
ពូកែហើយស្អាតទៀត! កញ្ញា Tan រកស៊ីផងឆ្លៀតរៀនផង អាចរកចំណូលជាង៥ម៉ឺន$/ឆ្នាំពីរឿង១នេះ
|
https://business-cambodia.com/articles/chloe-tan-student-fee-life
|
ស្របពេលដែលមិត្តភក្តិរបស់កញ្ញា Tanកំពុងតែប្រើប្រាស់លុយឪពុកម្តាយដើម្បីរៀននៅមហាវិទ្យាល័យ នារីវ័យ២១ឆ្នាំរូបនេះ បែរជាចាយពេលទៅរៀនផងហើយអាចទាញចំណូលបានជាង៥ម៉ឺនដុល្លារ ពីការរៀនថែមទៀត។ ជានិស្សិតស្រីរៀនពេញម៉ោង Chloe Tan ជនជាតិសិង្ហបុរី- សៀងហៃ បច្ចុប្បន្នជានិស្សិតសិក្សាផ្នែកសេដ្ឋកិច្ចនិងហិរញ្ញវត្ថុនៅសកលវិទ្យាល័យ Chicago ទីក្រុង Illinois សហរដ្ឋអាមេរិក។
ត្បិតតែកើតក្នុងគ្រួសារដែរមានជីវភាពធូរធារក៏ពិតមែន ប៉ុន្តែនារីវ័យក្មេងរូបនេះមិនដែលប្រើប្រាស់ភាពមានបានរបស់ឪពុកម្តាយដើម្បីរស់នៅក្នុងភាពសុខស្រួលនោះទេ។ ផ្ទុយទៅវិញនាងបានរៀនពេញម៉ោងផងហើយឆ្លៀតបង្រៀនគួរដល់សិស្សខ្សោយ ដែលជាកូនអ្នកមាន ក្នុង១ម៉ោង ៦៧ដុល្លាររៀងរាល់ពេលនាងចេញពីរៀននៅមហាវិទ្យាល័យ រហូតដល់នាងមានលុយ សន្សំប្រមាណជាង៧ម៉ឺនដុល្លារហើយក្នុងកុងធនាគារ និងមានគោលដៅសន្សំលុយឱ្យបាន ៣០ម៉ឺនដុល្លារ រួមទាំងបង់រំលោះផ្ទះមួយនៅអាយុ២៧ឆ្នាំ។
ទន្ទឹមនឹងក្តីស្រមៃនិងមានគោលដៅច្បាស់លាស់បែបនេះ នាងបានលើកឡើងថា “ខ្ញុំបានលះបង់ការគេងពេញភ្នែក ការជប់លៀងរាល់ល្ងាចថ្ងៃសុក្រ ប្រើសម្លៀកបំពាក់១ទឹក និងប្រើសម្ភារៈដដែលរបស់ម្តាយខ្ញុំ ដើរផ្សារទិញតែម្ហូបនឹងរបស់ចំាបាច់ និងបែងចែកលុយតាមរបៀបនេះដើម្បីចំណេញពេលនិងលុយ ទុកសម្រាប់រៀននិងសន្សំ ដោយចំណាយរបស់ចាំបាច់៩៧២$ សម្រាប់ការដើរទិញឥវ៉ាន់ ការកម្សាន្ត , ថ្លៃជួល និងឧបករណ៍ប្រើប្រាស់ ៦៩២$ ចែកជាមួយមិត្តរួមបន្ទប់ម្នាក់ ,អាហារ៤៦៣$ មធ្យោបាយធ្វើដំណើរ៦៧$ សម្រាប់ជិះ Uber ការពិនិត្យសុខភាព៦០$ និងការចំណាយបង់ថ្លៃទូរស័ព្ទ២៥$ ។”
យ៉ាងណាមិញ ចំណូលទាប ឬខ្ពស់ គ្រាន់តែជាផ្នែកមួយ ប៉ុន្តែផ្នែកសំខាន់បំផុតមួយទៀតគឺឥរិយាបថក្នុងការចាត់ចែង ទុកដាក់ និងប្រើលុយទាំងនោះ គ្រប់គ្រងការចំណាយងាយៗតាមក្បួន ៥០/៣០/២០ ជាដំបូងត្រូវគិតបែងចែកលុយ១០០% ជាបីចំណែកសិនគឺ ៥០% ៣០% និង២០%នៃចំនួនលុយសរុបរបស់អ្នក៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T10:02:03.371Z",
"category": "ភាពជាអ្នកដឹកនាំ",
"views": 1066,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
បានចំណូលរាល់ថ្ងៃ! មកស្គាល់របរកសិកម្ម ៣ ចាយទុនក្រោម៥០០$ អាចរកចំណូលចូលគ្រាក់ៗរាល់ថ្ងៃ
|
https://business-cambodia.com/articles/money-500-dr
|
របរកសិកម្មបានក្លាយជារបរមួយដែលទទួលបានពេញនិយមយ៉ាងខ្លាំងនាមួយរយៈពេលចុងក្រោយនេះ ដោយមានបងប្អូនយើងមួយចំនួនបានច្នៃរបរកសិកម្មក្លាយទៅជាប្រភពចំណូលដល់ទៅពីរ បីផ្លូវក្នុងពេលតែមួយថែមទៀតផង។ហើយក្នុងរបរកសិកម្មនេះទៀតសោទ ត្រូវបានគេចាត់ទុកថាជារបរក្រៅម៉ោងមួយសម្រាប់ប្រជាពលរដ្ឋទូទៅដែលមានពេលវេលាសម្រាកចុងសប្តាហ៍ ឬ ទំនេរពីការងារល្ងាចៗផងដែរ។
ជាក់ស្តែង នៅក្នុងថ្ងៃនេះ Business Cambodia សូមធ្វើការលើកយកនូវមុខរបរកសិកម្មចំនួន ៣ ដែលបងប្អូនអាចពិចារណាធ្វើបានពេលទំនេរពីការងារ ហើយសុទ្ធសឹងតែជារបរដែលចំណាយដើមទុនតិច ច្រើនបំផុតត្រឹម ៥០០ដុល្លារ។ដែលរបរទាំងនោះរួមមាន ៖
១.របរចិញ្ចឹមខ្យង
របរចិញ្ចឹមខ្យងនៅខ្មែរយើងគឺពុំសូវមានអ្នកធ្វើច្រើនប៉ុន្មាននោះទេ ប៉ុន្តែបើក្រឡេកទៅមើលប្រទេសជិតខាងយើងដូចជាវៀតណាមវិញ កំពុងតែកាក់កបយ៉ាងខ្លាំងជាមួយរបរមួយនេះ។ហើយបើតាមលើកឡើងរបរម្ចាស់កសិដ្ឋាន ៤០០ លោក ហាច ឆន បានឱ្យដឹងថា តាមរយៈបទពិសោធន៍ចិញ្ចឹមខ្យងកន្លងមក លោកបានចាយទុនដំបូងត្រឹមតែ ១០ម៉ឺនរៀលប៉ុណ្ណោះ ដោយចំណាយទៅលើការទិញថង់ប្លាស្ទិកសម្រាប់ធ្វើជាអាង ចំណែកឯពូជខ្យងវិញលោកដើររើសតាមបឹង ស្រែ ដោយពុំបានទិញពូជមកពីណានោះទេ។
លោកបានបញ្ជាក់ទៀតថា ពូជខ្យងដែលលក់បានថ្លៃជាប្រទេសខ្យងពងស មិនមែនពូជពងក្រហមនោះទេ ហើយលោកហ៊ានធានាថាមានទីផ្សារខ្ពស់ ព្រោះសម្រាប់លោកផ្ទាល់បានធ្វើការពង្រីកពី ១អាង ឡើងរហូតដល់រាប់សិបអាច និងអាចរកចំណូលបាន ៣០ ទៅ ៤០ម៉ឺនរៀលក្នុងមួយថ្ងៃពីការលក់ខ្យងពូជតូចៗ។
២.របរចិញ្ចឹមចកអាសូឡា
ចំពោះចកអាសូឡានេះ នៅមិនបងប្អូនមួយចំនួននៅមិនទាន់បានស្គាល់នៅឡើយទេ ខណៈដែលមានបងប្អូនយើងមួយចំនួនកំពុងរកចំណូលបានរាល់ថ្ងៃពីរបរមួយនេះ។ចកអាសូឡានេះត្រូវបានគេយកសម្រាប់ធ្វើជាចំណីសត្វគ្រប់ប្រភេទមានទាំងត្រី មាន់ ទា ខ្យងជាដើម ដែលចកនេះជួយឱ្យសត្វចិញ្ចឹមធំធាត់បានរហ័ស។ហើយបើនិយាយពីការចិញ្ចឹមវិញនោះ ចកអាសូឡានេះគឺងាយស្រួលខ្លាំងមែនទែន បងប្អូនគ្រាន់តែទិញពូជ ១គីឡូទៅ២គីឡូ ហើយធ្វើអាងតូចល្មមមួយតាមលទ្ធភាពដែលបងប្អូនមានជាការស្រេច។រីឯការប្រមូលផលវិញដាំត្រឹមតែ ២ ទៅ ៣ថ្ងៃគឺបានផលហើយ ព្រោះចកនេះឆាប់ធំហើយប្រសិនបើយើងដាំវាច្រើនអាងនោះយើងនឹងប្រមូលផលបានវិលជុំរាល់ថ្ងៃ។
៣.របរដាំផ្សិតចំបើង
ចំណែករបរចុងក្រោយនេះវិញ ក៏មិនខ្វះទីផ្សារមិនចាញ់របរទាំង ២ ខាងលើប៉ុន្មានឡើយ ព្រោះសុទ្ធតែប្រមូលបានរាល់ថ្ងៃដូចគ្នា ដោយបងប្អូនអាចធ្វើការដាំនូវប្រភេទផ្សិតដូចជាផ្សិតចំបើង ផ្សិតម្ជុល ផ្សិតភ្លៅមាន់ជាដើម តាមចំណង់ចំណូលចិត្តដែលបងប្អូនចូលចិត្ត។ជាក់ស្តែងបើតាមការសម្ភាសន៍ជាមួយលោក វណ្ណៈជាប្រជាកសិករនៅក្នុងខេត្តបន្ទាយមានជ័យ លោកបានឱ្យដឹងថាទុនដំបូងដែលលោកចាប់ផ្តើមលើរបរពណ្តុះផ្សិតនេះគឺត្រឹមតែ ៣០ម៉ឺនរៀលប៉ុណ្ណោះ ដោយសារទេលោកមានដីនៅទំនេរស្រាប់នៅក្រោយផ្ទះ។
លោកបានបន្តថាដំបូងឡើយលោកចាប់ផ្តើមធ្វើតិចតួចប៉ុណ្ណោះ តែក្រោយពីការលក់បានប្រាក់ចំណេញលោកក៏ពង្រីបន្ថែមបន្តិចម្តងៗរហូតអាចប្រមូលបានក្នុងមួយវគ្គរាប់រយគីឡូ ដោយក្នុងមួយគីឡូអាចលក់បានក្នុងតម្លៃខ្ពស់បំផុត ១២០០០រៀល និងទាបបំផុតអាច ៤០០០រៀល។ហេតុនេះសម្រាប់បងប្អូនដែលគាត់មានដីនៅក្រោយផ្ទះទំនេរអាចធ្វើការពិចារណានូវរបរទាំងនេះបាន៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T10:01:37.362Z",
"category": "មុខរបរកសិកម្ម",
"views": 748,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ល្អមែន! តារាយូធូប MrBeast ហ៊ានចំណាយលុយជួយមនុស្សពិការភ្នែក ១,០០០នាក់ វះកាត់ជំងឺភ្នែកឡើងបាយ
|
https://business-cambodia.com/articles/mr-beast-help-blind-people
|
យូធូប័រល្បីឈ្មោះ MrBeast បានបង្កភាពភ្ញាក់ផ្អើរមួយ ក្រោយបង្កើតមាតិកាហ៊ានចំណាយលុយឧបត្ថម្ភជួយមនុស្សពិការភ្នែក ១,០០០នាក់ ដែលខ្វះលទ្ធភាពវះកាត់ជំងឺភ្នែកឡើងបាយ។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន CNN ចុះនាថ្ងៃទី២៩ ខែមករា ឆ្នាំ២០២៣។
MrBeast ដែលមានឈ្មោះពិតថា Jimmy Donaldson បាននិយាយនៅក្នុងវីឌីអូថ្ងៃសៅរ៍ ដែលមានអ្នកចូលមើលជាង ៣២លានដងគិតត្រឹមរសៀលថ្ងៃអាទិត្យនេះ យ៉ាងដូច្នេះថា៖ «យើងកំពុងព្យាយាមអ្នកពិការភ្នែកចំនួន ១,០០០នាក់»។ ក្រៅពីការព្យាបាលឥតគិតថ្លៃ MrBeast ក៏បានផ្តល់អំណោយជាសាច់ប្រាក់ និងអំណោយផ្សេងទៀតដល់អ្នកចូលរួមមួយចំនួនផងដែរ។
លោកវេជ្ជបណ្ឌិត Jeff Levenson ដែលជាគ្រូពេទ្យឯកទេសខាងភ្នែក និងវះកាត់បានធ្វើការជាមួយ MrBeast ដើម្បីធ្វើការវះកាត់ជុំទីមួយនៅ Jacksonville រដ្ឋ Florida ក្រោយពីលោកបានទទួលការហៅទូរស័ព្ទពីសមាជិកនៃក្រុមរបស់ MrBeast ក្នុងខែកញ្ញា។
តាំងពីពេលនោះមក ពួកគេបានចាប់ផ្តើមប្រតិបត្តិការទាក់ទងទៅកាន់ជនអនាថាដែលគ្មានផ្ទះសម្បែង និងគ្លីនិកឥតគិតថ្លៃ ដើម្បីបង្កើតបញ្ជីអ្នកជំងឺនៅក្នុងតំបន់ Jacksonville ដែលត្រូវការការវះកាត់ជំងឺភ្នែកឡើងបាយ ប៉ុន្តែគ្មានលទ្ធភាព។ នៅទីបំផុត ពួកគេមានក្រុមអ្នកជំងឺ ៤០នាក់ ហើយ លោកវេជ្ជបណ្ឌិតបានធ្វើការវះកាត់ទាំងអស់ក្នុងមួយថ្ងៃ ដោយចាប់ផ្តើមនៅម៉ោង ៧ព្រឹក និងបញ្ចប់នៅម៉ោង ៦ល្ងាច។
វេជ្ជបណ្ឌិតភ្នែកក៏បានភ្ជាប់ក្រុមរបស់ MrBeast ជាមួយ SEE International ដែលគាត់បម្រើការជាប្រធានពេទ្យនៅទីនោះ និងអង្គការមិនរកប្រាក់ចំណេញផ្តល់ការថែទាំភ្នែកដោយឥតគិតថ្លៃនៅជុំវិញពិភពលោកដល់អ្នកជំងឺដែលត្រូវការជំនួយ។ អង្គការនេះបានជួយ MrBeast ទៅដល់អ្នកជំងឺកាន់តែច្រើនសម្រាប់ការវះកាត់សរុបចំនួន ១,០០០ នាក់ដែលបានបញ្ចប់ប្រហែល ៣សប្តាហ៍។ វីឌីអូបង្ហាញពីអ្នកជំងឺដែលទទួលការវះកាត់នៅ Jamaica, Honduras, Namibia, Mexico, Indonesia, Brazil, Vietnam និង Kenya។ លោក Levenson បាននិយាយថា «គាត់សង្ឃឹមថាវីដេអូនេះ និងភាពសប្បុរសរបស់ MrBeast បំផុសគំនិតដល់កិច្ចខិតខំប្រឹងប្រែងរួមគ្នាដើម្បីបញ្ចប់ភាពពិការភ្នែក»។
ក្នុងនោះ លោកវេជ្ជបណ្ឌិតបានសង្កត់ធ្ងន់ថា ប្រសិនបើ MrBeast អាចធ្វើរឿងដ៏ក្តៅគគុកនេះបាន ហើយប្រសិនបើយើងអាចទទួលបានការគាំទ្រពីរដ្ឋាភិបាល និងឯកជននៅពីក្រោយ យើងអាចបញ្ចប់ពាក់កណ្តាលនៃភាពពិការភ្នែកទាំងអស់នៅលើពិភពលោក។ ដោយមិនមានការចំណាយច្រើននោះទេ និងជាមួយនឹងការកើនឡើងមិនគួរឱ្យជឿក្នុងផលិតភាពមនុស្ស និងសក្ដានុពលរបស់មនុស្ស៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T09:54:54.449Z",
"category": "ភាពជាអ្នកដឹកនាំ",
"views": 570,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
គម្រោងអឹមអិល ធារ៉ា ប្រគល់រង្វាន់រថយន្តជូនអតិថិជននៅថ្ងៃទី២៩ខែមករាឆ្នាំ២០២៣
|
https://business-cambodia.com/articles/ml-theara-gift-car-customer-
|
ក្រុងតាខ្មៅៈ ក្នុងគោលដៅលើកទឹកចិត្តអតិថិជន ក្រុមហ៊ុន អឹមអិល មង្គល រៀលធីឯ.ក បានរៀបចំកម្មវិធីចាប់ឆ្នោតផ្សងសំណាង ជូនអតិថិជនគម្រោង អឹមអិល ធារ៉ា និងប្រគល់រង្វាន់ធំរថយន្តម៉ាក Ford Ranger Wildtrack ស៊េរីឆ្នាំ២០២២ ចំនួន២គ្រឿង ជូនដល់អតិថិជនដែលជាម្ចាស់ផ្ទះដែលបានទិញផ្ទះក្នុងគម្រោង អឹមអិល ធារ៉ា។
លោក យ៉ែន សុខលីន អគ្គនាយក នៃក្រុមហ៊ុន អឹមអិល មង្គល រៀលធី ឯ.ក បានមានប្រសាសន៍ក្នុងពីធីខាងលើកាលពីថ្ងៃចុងសប្តាហ៍មុនថា ការផ្តល់ជូនជាពិសេស “ទិញផ្ទះ ឈ្នះឡាន” គឺជាការផ្តល់ជូនដ៏អស្ចារ្យ និងធំបំផុតរបស់ក្រុមហ៊ុន អឹមអិល មង្គល រៀលធី សម្រាប់អតិថិជនដែលជាម្ចាស់ផ្ទះក្នុងគម្រោង អឹមអិល ធារ៉ា និងដើម្បីជាការថ្លែងអំណរគុណ ចំពោះការផ្តល់ទំនុកចិត្ត និងការគាំទ្ររបស់អតិថិជននាពេលកន្លងមក។
លោកបានបន្តថា “ខ្ញុំសូមចូលរួមអបអរសាទរដល់អតិថិជន ដែលជាម្ចាស់រង្វាន់ធំរថយន្តម៉ាក Ford Ranger Wildtrack ស៊េរីឆ្នាំ ២០២២ ក៏ដូចជា ម្ចាស់រង្វាន់ផ្សេងទៀតទាំង៣០រូប និងសូមអរគុណដល់អតិថិជនទាំងអស់ដែលបានអញ្ជើញចូលរួម ក្នុងពិធីចាប់ឆ្នោតផ្សងសំណាងជូនអតិថិជនគម្រោងអឹមអិល ធារ៉ា នាសៀលនេះផងដែរ”។
លទ្ធផលពីការចាប់ឆ្នោតផ្សងសំណាង បានរកឃើញម្ចាស់រង្វាន់ធំរថយន្តម៉ាក Ford Ranger Wildtrack ស៊េរីឆ្នាំ ២០២២ ទាំង២រូបរួមមានឈ្មោះ លោកស្រី ឆាយ ណាលីន ជាម្ចាស់ផ្ទះលេខ១៧ ផ្លូវលេខ ០១ ប្រភេទផ្ទះ វីឡាព្រីនស៍A និងឈ្មោះ លោក ទីវ សុងអុង ជាម្ចាស់ផ្ទះលេខ ៤៤ ផ្លូវលេខ ០៧ ប្រភេទផ្ទះ វីឡាព្រីនស៍ B ក្នុងគម្រោង អឹមអិល ធារ៉ា។
ក្រៅពីរង្វាន់ធំរថយន្តម៉ាកFord Ranger Wildtrack ស៊េរីឆ្នាំ ២០២២ ចំនួន២គ្រឿង គម្រោងអឹមអិល ធារ៉ា ក៏មានរង្វាន់ជាច្រើនផ្សេងទៀតចំនួន ៣០ រង្វាន់ ជូនដល់អតិថិជនរួមមាន៖
ទូរស័ព្ទដៃម៉ាក iPhone 14 Pro Max ចំនួន ៥ រង្វាន់
ទូរទឹកកក ចំនួន ៥ រង្វាន់
ទូរទស្សន៍ 65” ចំនួន ៥ រង្វាន់
ម៉ាស៊ីនបោកសម្លៀកបំពាក់ ចំនួន ៥ រង្វាន់
ម៉ាស៊ីនបឺតផ្សែង ចំនួន ៥ រង្វាន់
ម៉ាស៊ីន Microwave ចំនួន ៥ រង្វាន់
ក្រុមហ៊ុន អឹមអិល មង្គល រៀលធី ឯ.ក | ML Mongkul Realty Co., Ltd. គឺជាក្រុមហ៊ុនឯកជនទទួលខុសត្រូវមានកម្រិត ដែលបានចុះបញ្ជីពាណិជ្ជកម្មក្នុងឆ្នាំ២០១៨ ហើយអាចទទួលយកព័ត៌មានផ្សេងៗ និងទំនាក់ទំនងតាមរយៈបណ្តាញសង្គមដូចជា៖
គេហទំព័រ៖ http://MLmongkulRealty.com
ទំព័រហ្វេសប៊ុក៖ https://www.facebook.com/mlmongkulrealty
តេឡេក្រាម៖ https://t.me/mlmongkulrealty
ក្រុមហ៊ុន អឹមអិល មង្គល រៀលធី ឯ.ក មានការិយាល័យកណ្តាលរបស់ខ្លួនស្ថិតលើផ្លូវ១១៥ ភូមិកំពង់សំណាញ់ សង្កាត់កំពង់សំណាញ់ ក្រុងតាខ្មៅ ខេត្តកណ្តាល និងមានគម្រោងធំៗចំនួន ៥ ដូចជា៖
១. គម្រោង អឹមអិល វិមាន មង្គល ដែលមានអាសយដ្ឋានស្ថិតក្នុងខណ្ឌកំបូល រាជធានីភ្នំពេញ ផ្តល់ជូនជាប្រភេទផ្ទះល្វែងកូនកាត់ និងលីងហៅស៍។
២. គម្រោង ដឹ អឹមអិល ផាក ដែលមានអាសយដ្ឋានស្ថិតក្នុងស្រុកអង្គស្នួល ខេត្តកណ្តាល ផ្តល់ជូនជាប្រភេទផ្ទះ ល្វែងកូនកាត់ និងដីឡូត៍។
៣. គម្រោង ដឹ អឹមអិល វីឡា ដែលមានអាសយដ្ឋានស្ថិតក្នុងខណ្ឌដង្កោ រាជធានីភ្នំពេញ ផ្តល់ជូនជាប្រភេទផ្ទះប្រណិត វីឡាព្រីនស៍ វីឡាទោល វីឡាភ្លោះ និងហ្សបហៅស៍។
៤. គម្រោង អឹមអិល ធារ៉ា ដែលមានអាសយដ្ឋានស្ថិតក្នុងក្រុងតាខ្មៅ ខេត្តកណ្តាល ផ្តល់ជូនជាប្រភេទផ្ទះប្រណិត វីឡាឃ្វីន វីឡាព្រីនស៍ A វីឡាព្រីនស៍ B វីឡាទោល ហ្សបហៅស៍ និងលីងហៅស៍។
៥. គម្រោង អឹមអិល ហ្រ្គីន លែន ដែលមានអាសយដ្ឋានស្ថិតក្នុងខណ្ឌដង្កោ រាជធានីភ្នំពេញ ផ្តល់ជូនជាប្រភេទផ្ទះប្រណិត វីឡាព្រីនស៍ A វីឡាទោល និងហ្សបហៅស៍៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T09:52:04.053Z",
"category": "PR",
"views": 99,
"author": {
"first_name": "Sreymom",
"last_name": "Cha",
"email": "sreymomcha069@gmail.com"
},
"quality_warning": [
"noisy",
"short_sentences"
]
}
|
ភាពមានបានមិនធ្លាក់ពីលើមេឃទេ! ទម្លាប់៦ អ្នកមានធ្វើខុសពីមនុស្សទូទៅ ធ្វើឲ្យពួកគាត់កាន់តែមាន
|
https://business-cambodia.com/articles/six-things-the-rich-do-different-from-the-poor
|
សេដ្ឋី Grant Cardone គឺជាសេដ្ឋីម្នាក់ដែលធ្លាប់តស៊ូពីបាតដៃទទេរហូតអាចកសាងភាពមានបានដោយខ្លួនឯងមានលុយរាប់លានដុល្លារ។ ក្នុងរយៈពេល២០ឆ្នាំក្នុងការវិនិយោគនិងរកស៊ី សេដ្ឋីរូបនេះបានសង្កេតពីទម្លាប់របស់កំពូលអ្នកមានៗនៅលើពិភពលោក ហើយលោកក៏ចែករំលែកនូវទម្លាប់សំខាន់៦ដែល អ្នកមានៗធ្វើខុសស្រលះពីមនុស្សទូទៅដែលធ្វើឲ្យពួកគាត់ក្លាយជាអ្នកមានដូចសព្វថ្ងៃ។
១. ពួកគាត់ផ្ដោត មុននឹងបែកការវិនិយោគច្រើនកន្លែង
បើនិយាយពីការវិនិយោគ គេតែងតែណែនាំឲ្យវិនិយោគច្រើនកន្លែងដើម្បីកាត់បន្ថយហានិភ័យក្នុងការវិនិយោគ ដូចជាវិនិយោគអចលនទ្រព្យ ភាគហ៊ុន អាជីវកម្ម និងការវិនិយោគផ្សេងៗទៀត។ យ៉ាងណាមិញកំពូលអ្នកមាន ដំបូងឡើយពួកគាត់ផ្ដោតលើការវិនិយោគលើអ្វីមួយជាក់លាក់ មុននឹងបែកការវិនិយោគទៅវិស័យផ្សេងៗទៀត។
ជាក់ស្ដែង សេដ្ឋី Elon Musk ដំបូងលោកអាចរកលុយបាន២២លានដុល្លារពីការលក់ក្រុមហ៊ុនដំបូងរបស់លោកដែលឈ្មោះថាZip2 មុននឹងគាត់បំបែកការរកស៊ីនិងវិនិយោគលើជីវកម្មផ្សេងៗដូចជា Tesla, SpeaceX ជាដើម។ ដូច្នេះចង់ជោគជ័យគឺអ្នកមានគោលដៅច្បាស់ហើយផ្ដោតលើគោលដៅរបស់អ្នក។
២. ប្រើកម្ចីបង្កើនទ្រព្យ មិនប្រើកម្ចីទិញរបស់ហ៊ឺហា
ត្រង់ចំណុចនេះ សេដ្ឋី Grant Cardone បានលើកឡើងថា ក្នុងការកសាងទ្រព្យ លោកមិនមែនខ្ចីលុយគេទៅចំណាយលើរបស់ហ៊ឺហាឬផ្ទះប្រណិតៗឡើយ ព្រោះលោកគិតថាការខ្ចីលុយគេទៅចំណាយលើរបស់ទាំងនោះធ្វើឲ្យលោកត្រូវចំណាយលើការបង់ការប្រាក់ ហើយមិនបានចំណូលមកវិញ។ លោកបង្ហើបទៀតថាលោកតែងតែយកលុយដែលរកបានទៅវិនិយោគលើអ្វីដែលអាចបង្កើតលុយកាន់តែច្រើន។ ហើយចំពោះការខ្ចីលុយគឺខ្ចីលុយដើម្បីបង្កើតប្រាក់ចំណូល។
៣. ផ្ទះមិនមែនសុទ្ធតែការវិនិយោគទីមួយឡើយ
មនុស្សជាច្រើនតែងតែគិតចង់បានផ្ទះ ហើយថែមទាំងដាក់អាទិភាពទីមួយក្នុងការវិនិយោគទិញផ្ទះ។ យ៉ាងណាមិញ បើយើងក្រឡេកមកមើលសេដ្ឋីកំពូលលើពិភពលោក ពួកគាត់មិនយកការទិញផ្ទះជាការវិនិយោគទីមួយរបស់ពួកគាត់ឡើយ។ ឧទាហរណ៍ សេដ្ឋី Warren Buffett ជាស្ដេចវិនិយោគប្រចាំសតវត្សទី២១ គាត់វិនិយោគទិញហ៊ុនតាំងពីអាយុ១១ឆ្នាំ ហើយវិនិយោគទិញដីនៅវ័យ១៣ឆ្នាំ ចំណែកការទិញផ្ទះគឺជាជំហានបន្ទាប់របស់គាត់។
៤. លំហូរសាច់ប្រាក់ក្នុងអចលនទ្រព្យជួយបង្កើនទ្រព្យអ្នក
អចលនទ្រព្យគឺជាទ្រព្យមួយដែលអ្នកមិនគួរមើលរំលងឡើយព្រោះវាជាទ្រព្យដែលអាចបង្កើតជាលំហូរសាច់ប្រាក់ប្រចាំខែនិងអាចឲ្យអ្នកបង្កើនទ្រព្យជាបន្តបន្ទាប់។ ឧទាហរណ៍ បើអ្នកមានផ្ទះដាក់ជួលមួយខែបាន២ពាន់ដុល្លារនោះ អ្នកមិនចាំបាច់ធ្វើអ្វីសោះក៏នៅតែមានលុយហូរចូលហោប៉ៅដែរ ពោលគឺមានអចលនទ្រព្យអ្នកអាចបង្កើតប្រភពចំណូលអកម្មបាន មិនចាំបាច់ចំណាយកម្លាំងនិងពេលវេលាធ្វើការក៏បាន។
៥. វិនិយោគលើបណ្ដាញទំនាក់ទំនង
ត្រង់នេះសេដ្ឋី Grant Cardone បានលើកឡើងថា មិនដែលមានអ្នកណាម្នាក់មករកស៊ីនិងវិនិយោគជាមួយលោក ដោយពួកគាត់មិនស្គាល់លោកឡើយ។ លោកបានបញ្ជាក់ថាអចលនទ្រព្យភាគច្រើនដែលលោកមានជាកម្មសិទ្ធិសព្វថ្ងៃ គឺលោកទិញអ្នកដែលលោកមានទំនាក់ទងជាមួយ ព្រោះពួកគាត់ស្គាល់និងទុកលោកទើបលក់ឲ្យលោក។
ត្រូវចាំថាកាលណាមនុស្សម្នាក់ស្គាល់អ្នកកាន់តែច្បាស់ គេនឹងកាន់តែទុកចិត្តអ្នក ហើយពេលគេមានឱកាសអ្វីមួយគេតែងតែណែនាំឱកាសនោះឲ្យអ្នកស្គាល់មុនគេ។ អ៊ីចឹងទំនាក់ទងគឺជាផ្លូវមួយក្នុងការបង្កើនចំណូល បង្កើនទ្រព្យ។
៦. អ្នកមានមិនចេះស្កប់ស្កល់ឡើយ
អ្នកមានជាច្រើនរឿងមួយដែលពួកគាត់មានចំណុចដូចគ្នានោះគឹពួកគាត់មិនចេះស្កប់ស្កល់នូវអ្វីដែលខ្លួនធ្វើបានសម្រេចឡើយ។ ត្រង់នេះពួកគាត់តែងតែគិតថាខ្លួនគួរតែសម្រេចបាននូវអ្វីជាច្រើនជាងនេះទៀត។ ដូច្នេះហើយទើបធ្វើពួកគាត់តែងតែអភិវឌ្ឍន៍ខ្លួនជានិច្ចនិងគិតកាន់តែធំទៅលើគំនិតអាជីវកម្ម ការច្នៃប្រឌិតថ្មីៗ និងការវិនិយោគបង្កើនទ្រព្យជានិច្ច។
សរុបមកចំណុចខាងលើគឺជាទម្លាប់និងសកម្មភាពដែលអ្នកមានកំពូលៗតែងតែធ្វើ ដែលធ្វើឲ្យទ្រព្យពួកគាត់កើនតែកើនឡើង ក្លាយជាអ្នកមានដូចសព្វថ្ងៃ ហើយវាជាគំរូមួយដែលអ្នកអាចយកមកអនុវត្តន៍ក្នុងជីវិតពិត ទោះជាមិនអាចធ្វើតាមបានទាំងអស់ យ៉ាងហោចណាស់ក៏ចំណុចមួយចំនួនអ្នកអាចធ្វើបានដែរ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T09:41:39.769Z",
"category": "ហិរញ្ញវត្ថុ",
"views": 516,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
ធ្លាប់រកស៊ីខាតស្ទើរអស់លុយពីខ្លួន កញ្ញា ឃឿន កែវ ងាកមកដាំបន្លែលក់ អាចទាញចំណូលខ្ទង់២ពាន់ដុល្លារក្នុង១ខែ
|
https://business-cambodia.com/articles/happy-fram-sale-tinic
|
ការរីករាលដាលនៃ COVID-19 ធ្វើឱ្យសហគ្រិនជាច្រើនប្រឈមមុខនឹងបញ្ហាធ្ងន់ធ្ងរ ខណៈក្រុមហ៊ុនខ្លះប្រកាសបញ្ឃប់បុគ្គលិក ហើយម្ចាស់អាជីវកម្មមួយចំនួនត្រូវបង្ខំចិត្តបិទទ្វា ឈប់រកស៊ីក៏មាន។ ទាក់ទងទៅនឹងបញ្ហានេះ កញ្ញា ឃឿន កែវ ធ្លាប់ជាអតីតម្ចាស់ភោជនីយដ្ឋានមួយកន្លែង ប៉ុន្តែដោយសាជំងឺរាតត្បាតកញ្ញាត្រូវបានបង្ខំចិត្តបិទហាងឈប់រកស៊ី ហើយងាកមកធ្វើរបរនៅផ្ទះ អាចរកបាន២ពាន់$/ខែ។
កញ្ញា ឃឿន កែវ អាយុ ២៧ ឆ្នាំ ជនជាតិថៃ ដែលត្រូវបានគេស្គាល់ថាជាម្ចាស់កសិដ្ឋាន Happy Farm បាននិយាយថា ដំបូងឡើយកញ្ញាមានតូបលក់អាហារនៅមុខសាលា ប៉ុន្តែជាអកុសលហាងត្រូវបានបិទទ្វារដោយសារជំងឺកូវីដ១៩។ ព្រោះស្ថានភាពបង្ខំកញ្ញាបានត្រឡប់ទៅផ្ទះវិញ ដោយនៅផ្ទះយូរមិនដឹងធ្វើអ្វី ហើយអប្សុកទៀតនោះ កញ្ញាក៏មានគំនិតចង់ដាំបន្លែរញ៉ាំ ប៉ុន្តែពេលនោះកញ្ញាមិនមានចំណេះដឹងការដាំដុះឡើយ។
ទន្ទឹមនឹងនោះដែរ អ្វីដែលកញ្ញាវិនិយោគមុនគេនោះគឺកញ្ញា បានរត់ទៅរៀនបន្ថែម ក្រោយពីបានរៀនបានមួយរយៈ រឹងដៃរឹងជើងអាចដាំបានហើយ កញ្ញាក៏ចាប់ផ្តើមអនុវត្តការដាំដុះ ជាលទ្ធិផលល្អ កញ្ញាទទួលបានជោគជ័យក្នុងវិស័យនេះ។ ដោយកញ្ញាបានបានលក់បន្លែទាំងនេះនៅក្នុងតំបន់ ទាំងលក់រាយ និងដាក់តាមតូប។
មួយវិញទៀត កញ្ញាមិនរកត្រឹមតែមួយច្រកនោះទេ ក្រៅពីដាំបន្លែលក់ កញ្ញាក៏បានដាក់លក់សម្ភារៈធ្វើចំការផងដែរ ដោយដាក់លក់ជាឈុតតែម្តង មានន័យថា ទិញសម្ភារៈដាំបន្លែរមួយឈុត បូករួមទាំងពូជ ហ្វីវីឌីអូប្រាប់របៀបដាំមួយចេះ។ ព្រោះតែអតិថិជនមើលឃើញពីប្រាក់ចំណេញនេះហើយ ទើបធ្វើឱ្យកញ្ញាលក់ដាច់ខ្លាំងជាគេ បើធៀបទៅនឹងកន្លែងលក់សម្ភារៈដទៃទៀត។
គួរជម្រាប ផងដែរថាសម្រាប់បងប្អូនដែលកំពុងដាំបន្លែរលក់ បងប្អូនអាចងាកមើលរបរបន្ថែមទៀតក្រៅតែពីការដាំបន្លែរសុទ្ធ ហើយព្យាយាមស្វែងរកគំនិតថ្មីៗ ក្នុងការទាញភ្ញៀវឱ្យចាប់អារម្មណ៍ចង់ទិញទិន្នផលរបស់យើង ៕
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T09:40:34.318Z",
"category": "កំពូលអ្នកលក់",
"views": 8580,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
មិនចាញ់ចិន និងជប៉ុន ប៉ុន្មានទេ! ពេលនេះក្រុមហ៊ុនកូរ៉េជាង ២០០ កំពុងរកស៊ីកម្ពុជាខណៈសន្យាកៀរគរមកបន្ថែម
|
https://business-cambodia.com/articles/combodia-and-korea-new-project
|
បន្ទាប់ពីចិននិងជប៉ុន កូរ៉េក៏ជាប្រទេសមួយដែលមានក្រុមហ៊ុនមកវិនិយោគ និងរកស៊ីនៅក្នុងប្រទេសកម្ពុជាលើវិស័យជាច្រើន។ ជាក់ស្ដែងថ្មីៗនេះទីភ្នាក់ងារពាណិជ្ជកម្ម និងវិនិយោគកូរ៉េ (KOTRA) បានលើកឡើងថា បច្ចុប្បន្នក្រុមហ៊ុនកូរ៉េជាង ២០០ ក្រុមហ៊ុនបាននិងកំពុងដំណើរការរកស៊ី និងវិនយោគ។
ថ្លែងនៅក្នុងជំនួបពិភាក្សាការងារជាមួយឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម កាលពីថ្ងៃទី២៧ ខែមករា ឆ្នាំ២០២៣ លោក YU Jeoung Yeol ប្រធាន ទីភ្នាក់ងារជំរុញពាណិជ្ជកម្មនិងវិនិយោគកូរ៉េ (KOTRA) បានមានប្រសាសន៍ថា «បច្ចុប្បន្នក្រុមហ៊ុនកូរ៉េជាង ២០០ ក្រុមហ៊ុន កំពុងវិនិយោគនៅកម្ពុជា ហើយ KOTRA កំពុងកៀរគរអ្នកវិនិយោគបន្ថែមទៀតជាពិសេស លើវិស័យខាងលើ និងវិស័យគ្រឿងបន្លាស់យានយន្ត ឬរថយន្ត និងវត្ថុធ្វើពីឈើ»។
នៅក្នុងជំនួបនេះដែរ ឯកឧត្តមរដ្ឋមន្ត្រី ប៉ាន សូរស័ក្ដិ បានកោតសរសើរយ៉ាងខ្លាំងចំពោះតួនាទី និងការរួមចំណែករបស់ KOTRA ក្នុងការអភិវឌ្ឍសេដ្ឋកិច្ចកម្ពុជា។ ហើយឯកឧត្តមរដ្ឋមន្ត្រី ក៏បានជម្រាបជូនអំពីការចូលជាធរមាននៃកិច្ចព្រមព្រៀងពាណិជ្ជកម្មសេរីកម្ពុជា-កូរ៉េ (CKFTA) និងបានបញ្ជាក់ថា ពេលវេលានេះជាពេលវេលាសមស្របដើម្បីពិភាក្សាលើការជម្រុញពាណិជ្ជកម្ម និងសេដ្ឋកិច្ច និងបង្កើនការប្រើប្រាស់កិច្ចព្រមព្រៀង CKFTA។
ក្រៅពីនោះឯកឧត្តមរដ្ឋមន្ត្រី ក៏បានសំណូមពរឱ្យភាគីកូរ៉េ ជួយវិនិយោគលើការកែច្នៃ និងវេចខ្ជប់លើកសិផលសំខាន់ៗរបស់កម្ពុជា រួមមាន ដំទ្បូងមី មៀន កៅស៊ូ ចេក ទុរេន ស្វាយ និងផ្លែឈើត្រូពិចដទៃទៀត ដើម្បីជំរុញការនាំចេញកសិផលដ៏សម្បូរបែប និងមានគុណភាពរបស់កម្ពុជាជូនប្រជាជនកូរ៉េ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T09:36:17.843Z",
"category": "អចលនទ្រព្យ",
"views": 383,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
គេធ្លាក់ គាត់ឡើង! សេដ្ឋកិច្ចមានវិបត្តិខ្ទង់៣ឆ្នាំ ម្ចាស់ប្រេន LV កើនទ្រព្យជាង ១០០ពាន់លាន$
|
https://business-cambodia.com/articles/bernard-arnualt-increases-net-worth-in-recession
|
នៅដើមឆ្នាំ២០២៣នេះ ម្ចាស់យីហោLV លោក Bernard Arnualt បានក្លាយអ្នកមានជាងគេលើលោក ជំនួសឱ្យកំពូលមហាសេដ្ឋីបច្ចេកវិទ្យា Elon Musk ខណៈទ្រព្យសម្បត្តិរបស់ម្ចាស់ប្រេន LV ពេលនេះមានចំនួន ២១៣ពាន់លានដុល្លារ។ នេះបើយោងតាមរបាយការណ៍ពីគេហទំព័រ Forbes។
ប្រភពពី Celebrity Net Worth បានឱ្យដឹងដែរថា កាលពីអំឡុងខែកក្កដា ឆ្នាំ២០១៩ ទ្រព្យសម្បត្តិរបស់លោក Bernard មានខ្ទង់ ១០៨ពាន់លានដុល្លារ។ តួលេខនេះបានបញ្ជាក់ឱ្យឃើញថា ក្នុងអំឡុងពេលដែលសេដ្ឋកិច្ចសកលធ្លាក់ចូលទៅក្នុងបញ្ហាជំងឺរាតត្បាតព្រមទាំង វិបត្តិអតិផរណា ក្រុមហ៊ុនរបស់មហាសេដ្ឋីជាច្រើនបានជួបនឹងបញ្ហាបាត់បង់ចំណូល ជាក់ស្ដែងដូចក្រុមហ៊ុន Tesla របស់ Elon Musk ជាដើម ប៉ុន្តែ LVMH បែរជាមិនមានបញ្ហា ហើយអាចឱ្យលោក Bernard កើនទ្រព្យបានជាង ១០០ពាន់លានដុល្លារថែមទៀត។
សារព័ត៌មាន CNBC បានឱ្យដឹងទៀតថា ទ្រព្យសម្បត្តិរបស់លោក Bernard មួយផ្នែកធំគឺផ្អែកលើក្រុមហ៊ុន LVMH ដែលជាក្រុមហ៊ុនផលិតទំនិញប្រណីតលំដាប់ពិភពលោក។ ស្របពេលដែលទីផ្សារពិភពលោកកំពុងចលាចល តម្លៃរបស់ក្រុមហ៊ុន LVMH បានកើនឡើងជិត៦៥% ដោយសារតែតម្រូវការទំនិញប្រណីតបានសម្រុកកើនឡើង។
របាយការពីគេហទំព័រ Macrotrends បានបង្ហាញឱ្យឃើញដែរថា ចំណូលរបស់ក្រុមហ៊ុន LVMH បានប្រែប្រួលគួរជាទីកត់សម្គាល់ណាស់។ នៅឆ្នាំ២០១៩ មានចំណូលសរុប ៦០.១១ពាន់លានដុល្លារ កើនឡើង ៨.៧%ធៀបនឹងឆ្នាំ២០១៨។ ដល់ឆ្នាំ២០២០ មានចំណូលសរុប ៥១ពាន់លានដុល្លារ ធ្លាក់ចុះ ១៥.១៥% ធៀបនឹងឆ្នាំ២០១៩។ លុះដល់ឆ្នាំ២០២១ មានចំណូលសរុប ៧៥.៩៧ពាន់លានដុល្លារ ស្ទុះឡើងដល់ទៅ ៤៨.៩៥% ធៀបនឹងឆ្នាំ២០២០។ ចំណែកឯតួលេខសម្រាប់ឆ្នាំ២០២០ មិនទាន់មានការចុះជាផ្លូវនៅឡើយទេ។
គួរបញ្ជាក់ផងដែរថា ក្រុមហ៊ុន LVMH បានពង្រីកខ្លួនជាង៥០ប្រទេស និងមានសាខាជាង ៤៦០កន្លែង នៅជុំវិញពិភពលោក។ បន្ថែមពីនោះតម្លៃភាគហ៊ុនរបស់ក្រុមហ៊ុន LVMH គិតត្រឹមខែមករា ឆ្នាំ២០២៣នេះ គឺ ៧៩០.៨០អឺរ៉ូ (ខ្ទង់ ៨៦១.៣៥ដុល្លារក្នុងមួយហ៊ុន) ដែលវាកើនឡើងបាន ១៦.៣១% បើធៀបនឹងខែធ្នូ ឆ្នាំ២០២២កន្លឹងទៅ។
សូមជម្រាបផងដែរថា ក្រៅពីមាន LVMH ជាប្រភពចំណូល លោក Bernard ក៏ជាអ្នកកាន់កាប់ភាគហ៊ុន៩៧%នៃ Christian Dior ដែលជាប្រេនសម្លៀកបំពាក់និងគ្រឿងសម្អាងប្រណីតលំដាប់កំពូលមួយទៀត។ លើសពីនោះគាត់ក៏នៅមានក្រុមហ៊ុនគ្រឿងសម្អាង Sephora ព្រមទាំងក្រុមហ៊ុន Belmond ដែលជាក្រុមហ៊ុនបដិសណ្ឋារកិច្ច សណ្ឋាគារ និងសេវារថភ្លើងថែមទៀតផង៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T08:53:22.898Z",
"category": "ហិរញ្ញវត្ថុ",
"views": 676,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
អ្នកដឹកនាំគ្មានអំណាច ប្រើបុគ្គលិកមិនស្ដាប់ មិនធ្វើតាម មកពីអ្នកស្ថិតក្នុងមេហានិភ័យប្រភេទនេះ
|
https://business-cambodia.com/articles/good-leader-and-bad-leader
|
តំណែងខ្ពស់ មិនមែនមានន័យថាជាអ្នកដឹកនាំពូកែនោះទេ ព្រោះអ្នកដឹកនាំដែលពូកែ គឺអាចធ្វើឱ្យបុគ្គលិកថ្នាក់ក្រោម គោរពស្រលាញ់ ឱ្យតម្លៃ និងព្រមដើរតាមចេញពីបេះដូងខាងក្នុងតែម្ដង។ ផ្ទុយទៅវិញ ក៏មានអ្នកដឹកនាំមួយចំនួន កំពុងតែឈរក្នុងតំណែងខ្ពស់ តួនាទីធំ ប៉ុន្តែមិនមានគេចង់ដើរតាម ជាអ្នកដឹកនាំគ្មានអំណាច ប្រើបុគ្គលិកមិនស្ដាប់ បុគ្គលិកមិនព្រមធ្វើតាមជាដើម។
ដោយសង្កេតឃើញបញ្ហាធំមួយនេះ លោកគ្រូ សំ កុសល ជា CEO ក្រុមហ៊ុន Baksey Media បានបង្ហាញនូវមេដឹកនាំ ២ប្រភេទ ដែលមេម្នាក់ជាមេដែលយកបេះដូងបុគ្គលិកបាន បុគ្គលិកគោរពស្រលាញ់ ឱ្យតម្លៃ ជឿជាក់ និងព្រមដើរតាមការដឹកនាំរបស់គាត់។ រីឯមេប្រភេទទី២វិញ គឺជាមេហានិភ័យ ដែលមានតែតំណែង តួនាទី ប៉ុន្តែមិនសូវមានគេស្រលាញ់ ចូលចិត្ត ស្ម័គ្រចិត្តព្រមដើរតាមនោះទេ។
លោកបានលើកបង្ហាញថា មេប្រភេទទី១ជាមេល្អ គឺគាត់តែងតែយកបុគ្គលិកថ្នាក់ក្រោម ធ្វើជាមិត្ត ធ្វើជាដៃគូ សម្រាប់បំពេញការងារជាមួយគ្នាប្រកបដោយភាពរីករាយ។ បន្ថែមពីនោះ មេប្រភេទទី១នេះ ជាមេដែលហ៊ានស៊ី ហ៊ានសង ហ៊ានធ្វើហ៊ានទទួលខុសត្រូវ ពេលធ្វើត្រូវចេះលើកពីគុណសម្បត្តិថ្នាក់ក្រោម ហើយពេលធ្វើខុសហ៊ានទទួលស្គាល់កំហុសបានលឿន មិនមែនទទួលតែត្រូវដល់ពេលខុសទម្លាក់កំហុសដល់ថ្នាក់ក្រោមនោះទេ។ លើសពីនេះទៅទៀត គាត់ជាមេដែលមានការលះបង់ខ្ពស់ចំពោះក្រុម ចំពោះបុគ្គលិកថ្នាក់ក្រោម និងធានានូវភាពរីកចម្រើនរបស់បុគ្គលិកថ្នាក់ក្រោម។ ជាចុងក្រោយ គាត់ជាមេដែលច្បាស់លាស់លើការងាររបស់ខ្លួន និងពូកែរៀបចំចាត់ចែង កិច្ចការងារ៣៦០ដឺក្រេ ដើម្បីបង្កើតលទ្ធផលការងារឱ្យបានល្អបំផុត។
ក្រឡែកមើលមេប្រភេទទី២ ដែលយើងអាចហៅគាត់ថាជាមេហានិភ័យវិញ គឺគាត់មិនមានចំណុចទាំងប៉ុន្មានដូចរៀបរាប់ខាងលើនោះទេ គឺមានតែចំណុចផ្ទុយពីនោះតែប៉ុណ្ណោះ។ មេប្រភេទនេះ គាត់ចូលចិត្តយកបុគ្គលិកជាឈ្នាន់ ដើម្បីជាន់សម្រេចគោលដៅផ្ទាល់ខ្លួន ហើយចាត់ទុកបុគ្គលិកថ្នាក់ក្រោមជាគូប្រជែង ជាសត្រូវរបស់ខ្លួនក៏មាន។ គាត់មិនចង់ឱ្យបុគ្គលិកថ្នាក់ក្រោមពូកែជាងខ្លួន គាត់មិនចង់ឱ្យគេមានលទ្ធផលច្រើនជាង គាត់ដឹកនាំដោយទទួលយកតែចំណុចត្រូវ តែពេលខុសទម្លាក់កំហុសមកឱ្យថ្នាក់ក្រោមទៅវិញ។ លើសពីនេះទៅទៀត គាត់មិនមានការលះបង់ចំពោះថ្នាក់ក្រោម មិនចេះចាត់ចែងការងារឱ្យបានល្អ ហើយតែងតែបណ្ដោយឱ្យការដឹកនាំធូររលុង គ្មានលទ្ធផល។
ជាចុងក្រោយ ប្រសិនបើអ្នកពិតជាចង់អភិវឌ្ឍន៍ជំនាញដឹកនាំរបស់ខ្លួនបន្ថែម អ្នកក៏អាចអានសៀវភៅអំណាច ដែលនិពន្ធដោយលោក វ៉ាន់ ស៊ីហ្វុង ឬក៏អាចចូលរួមកម្មវិធីសម្ពោធសៀវភៅអំណាច នៅថ្ងៃទី០៤ ខែកុម្ភៈ ឆ្នាំ២០២៣ ឆាប់ៗនេះផងដែរ។
ទំនាក់ទំនងទិញសៀវភៅ និងសំបុត្រចូលរួមកម្មវិធីតាមរយៈ ( @hangchhengH24 )
ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T07:22:38.304Z",
"category": "ភាពជាអ្នកដឹកនាំ",
"views": 5043,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
ពិធីអបអរសាទរខួប ១៧៥ ឆ្នាំ របស់ស្រាបៀរ កាសស៊្បែរ ធ្វើឲ្យសិល្បករទទួលពិសោធន៍ដ៏ពិសេស និងកាន់តែច្បាស់ពីស្រាបៀរកាសស្ប៊ែរ!
|
https://business-cambodia.com/articles/carlsgerg
|
នាឱកាសអបអរសាទរខួប ១៧៥ឆ្នាំ របស់ស្រាបៀរ កាសស៊្បែរ ស្រាបៀរ កាសស៊្បែរ បានរៀបចំពិធីអបអរសាទរដ៏អ៊ឹកអធឹកដល់ទៅ ៣លើក នៅទីតាំងផ្សេងគ្នា ដែលមានការចូលរួមពីសិល្បករ សិល្បការិនីជាច្រើនរូប រួមមានតារាចម្រៀង តារាភាពយន្ត ផលិតករភាពយន្ត តារាសម្តែង តារាម៉ូដែល DJ និង KOLs ល្បីៗ ដែលកំពុងមានប្រជាប្រិយភាព ជួបជុំគ្នាអបអរយ៉ាងសប្បាយរីករាយ ទទួលទានអាហារពេលល្ងាចដ៏ឆ្ងាញ់ពិសា ជាមួយនឹងការក្រេបរសជាតិដ៏ជាប់ចិត្តរបស់ស្រាបៀរ កាសស៊្បែរ នៅភោជនីយដ្ឋាន OX Club, Topaz និង High Ground Sky Bar។
ក្រោមបរិយាកាសអបអរដ៏សប្បាយរីករាយ កញ្ញា ពង្ស របៀប ប្រធានផ្នែកពាណិជ្ជសញ្ញា ស្រាបៀរ កាសស្ប៊ែរ បានមានប្រសាសន៍ថា កញ្ញាមានក្តីរំភើបរីករាយណាស់ ដែលសិល្បករ សិល្បការីបានផ្តល់កិត្តិយស ចូលរួមអបអរសាទរ និងបង្កើតការចងចាំដ៏ល្អមិនអាចបំភ្លេចបាន នៅក្នុងថ្ងៃពិសេសនៃការអបអរសាទរ ខួប ១៧៥ឆ្នាំ នៃស្រាបៀរ កាសស្ប៊ែរ ដែលអាយុកាលនេះ បានបង្ហាញឲ្យយើងឃើញយ៉ាងច្បាស់ពីទំនុកចិត្តលើកេរ្តិ៍ឈ្មោះ គុណភាព និងរសជាតិរបស់ស្រាបៀរ កាសស៊្បែរ។
កញ្ញា បានបន្ថែមថា ដើម្បីអបអរខួប ១៧៥ឆ្នាំនេះ ស្រាបៀរ កាសស្ប៊ែរ ក៏បានបង្ហាញនូវកំប៉ុងរូបរាងថ្មី Limited-Edition ដែលរចនាឡើងជាពិសេស ពោរពេញដោយអត្ថន័យ ហើយស្រាបៀរ កាសស៊្បែរ តែងតែវិវឌ្ឍខ្លួនឲ្យរីកចម្រើនតាមពេលវេលា រហូតត្រូវបានគេស្គាល់ថាជា "ទំនងជាស្រាបៀរដ៏ល្អបំផុតនៅក្នុងពិភពលោក" និងទទួលបានទំនុកចិត្តទូទាំងពិភពលោក ចំពោះគុណភាព និងរសជាតិ។
ជាមួយគ្នានេះ យើងក៏មានការចូលរួមជាពិសេសពីអ្នកជំនាញផលិតស្រាបៀរ លោក ជាវ សាកល របស់ក្រុមហ៊ុនខេមប្រ៊ូវ ដោយលោកបានចែករំលែកនូវបទពិសោធន៍នៃការផលិតស្រាបៀរតាមស្តង់ដារ និងរៀបរាប់ពីប្រវត្តិ និងលក្ខណៈពិសេសនៃស្រាបៀរ កាសស៊្បែរ ដែលធ្វើឲ្យភ្ញៀវកិត្តិយសមានការចាប់អារម្មណ៍យ៉ាងខ្លាំងពីដើមកំណើតកកើត ស្រាបៀរ កាសស៊្បែរ ក្នុងខ្សែសង្វាក់ផលិតកម្មយ៉ាងសម្រិតសម្រាំង ដើម្បីទទួលបាននូវរសជាតិស្រាបៀរដ៏ពិសេសសម្រាប់អតិថិជនទូទាំងពិភពលោក។
ស្រាបៀរ កាសស្ប៊ែរ ជាស្រាបៀរលំដាប់អន្តរជាតិ ដែលមានប្រភពពីប្រទេសដាណឺម៉ាក ជាម៉ាកស្រាបៀរដែលពិភពលោកមានការភ្ញាក់ផ្អើល និងទទួលស្គាល់ទៅលើគុណភាព និងរសជាតិដ៏ឆ្ងាញ់ ដែលធ្វើឲ្យគ្រប់គ្នាបានពិសារួចដកចិត្តមិនបាន។
បន្ទាប់ពីទទួលបានបទពិសោធន៍ដ៏គួរឲ្យចាប់អារម្មណ៍របស់អ្នកជំនាញស្រាបៀរ សិល្បករក៏បានបង្ហាញចំណាប់អារម្មណ៍របស់ខ្លួន និងថ្លែងអំណរគុណដល់ស្រាបៀរ កាសស៊្បែរ ដែលបានរៀបចំកម្មវិធីដ៏ពិសេសនេះឡើង ដែលរាត្រីនោះ បានផ្តល់នូវការចងចាំដ៏ពិសេសសម្រាប់ភ្ញៀវកិត្តិយសគ្រប់គ្នា ជាមួយនឹងទិដ្ឋភាពស្និទ្ធស្នាលរាក់ទាក់ ហើយក៏មានការបង្ហាញសមត្ថភាពសម្តែងពិសេសទៅតាមជំនាញរបស់សិល្បករ ដែលធ្វើឲ្យបរិយាកាសកម្មវិធីទាំងមូលកាន់តែរីករាយ និងប្រព្រឹត្តទៅដោយជោគជ័យ៕
អត្ថបទ៖ ពាណិជ្ជកម្ម
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T07:18:09.747Z",
"category": "PR",
"views": 81,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
លោក សោម សម្បត្តិ បង្ហើបថា បញ្ហាធំៗទាំង៥នេះ គឺជារនាំងឃាំង អ្នកធ្វើការមិនបានឡើងតំណែងធំ
|
https://business-cambodia.com/articles/soum-sombath-why-you-cant-be-leader-
|
តំណែងខ្ពស់ប្រាក់ខែថ្លៃ គឺជាក្តីស្រមៃរបស់បុគ្គលិកមួយភាគធំ ប៉ុន្តែបញ្ហាខ្លះបានក្លាយទៅជារនាំងឃាំងឃាត់មិនឱ្យពួកគាត់បានឡើងតំណែងជាអ្នកដឹកនាំគេនោះឡើយ។
ជាមួយគ្នានេះដែរ ពាក់ព័ន្ធជាមួយប្រធានបទនេះ លោក សោម សម្បត្តិ នាយកប្រតិបត្តិក្រុមហ៊ុន Cam-Paint ថ្នាំពណ៌ជាតិ ជាអ្នកដឹកនាំ និងជាវាគ្មិនសាធារណៈដែលមានកិត្តិនាមមួយរូបធ្លាប់បានបង្ហើបថា បញ្ហាធំៗដែលរារាំងមនុស្សមិនឱ្យឡើងតំណែងជា CEO បាននោះគឺមាន៦យ៉ាង ហើយជាសញ្ញាបញ្ជាក់ប្រាប់ថាមិនឡើងតំណែងធំ។
ជាក់ស្តែងលោក សោម សម្បត្តិ បានគូសបញ្ជាក់ កត្តាចម្បងទាំង៥ ដែលនាំឱ្យមនុស្សមិនបានឡើងតំណែងជា CEO នោះមានដូចជា៖
ទី១គឺ មានមហិច្ឆតាខុស មនុស្សទូទៅតែងតែចង់ឱ្យសុបិនក្លាយជាការពិត ប៉ុន្តែសុបិននិងក្តីស្រមៃខ្លះបើវាក្លាយជាការពិតវានឹងប៉ះពាល់អ្នកដទៃ ដូច្នេះហើយត្រូវធ្វើការពិចារណា កំណត់សុបិននិងក្តីស្រមៃរបស់ខ្លួនឱ្យបានត្រឹមត្រូវ ពិចារណាថ្លឹងថ្លែងមុននឹងសម្រេចចិត្តធ្វើវា។
ទី២គឺ ខ្វះចំណេះដឹង សំណាងអាងលើចំណេះ រឿងទាំងពីរនេះត្រូវពឹងលើចំណង់ មនុស្សខ្លះធ្វើអ្វីតាមដែលខ្លួនចង់ច្រើនជាងអ្វីដែលខ្លួនចេះ។ បើខ្វះចំណេះដឹងមិនអាចដឹកនាំយើងអាចឱ្យក្លាយជាអ្នកដឹកនាំបាននោះទេ ។ ឧទាហរណ៍ថា ចង់មានទេចម្លើយភាគច្រើនគឺចង់ ប៉ុន្តែចេះធ្វើជាអ្នកមានទេទើបលំបាក។
ទី៣គឺ ខ្វះទេពកោសល្យ មនុស្សគ្រប់គ្នាកើតមកមានកុសលរៀងខ្លួន ប៉ុន្តែអ្នកដែលឈ្នះគេគឺមានទេពកោសល្យ។ អ្នកខ្លះអាចធ្វើបានប៉ុន្តែធ្វើបានធម្មតា តែអ្នកដែលធ្វើបានល្អអស្ចារ្យគឺទាមទារទេពកោសល្យ បើមានត្រឹមតែចំណេះដឹងគឺមិនទាន់ពេញលេញនៅឡើយនោះទេ។
ទី៤គឺ ខ្វះជំនាញ នៅក្នុងសហគ្រាសខ្ញុំគឺយើងមិនយកអ្នកជំនាញពីក្រៅប្រទេសទេ ព្រោះខ្ញុំគិតថាអនាគតក្រុមហ៊ុនក្នុងស្រុកត្រូវការអ្នកជំនាញក្នុងស្រុកដូចគ្នា។ ដូច្នេះយើងត្រូវមានជំនាញព្រោះយើងមិនអាចពឹងគេបានរហូតទេ ជាCEO ក៏ដូចគ្នាគឺត្រូវមានជំនាញ១ច្បាស់លាស់។
ទី៥គឺ នៅទ្រឹងខ្វះទំនុកចិត្ត មនុស្សខ្លះនៅដដែលៗធ្វើឱ្យគេគ្មានទំនុកចិត្តថានឹងធ្វើការមួយបាន ហើយការសាងទំនុកចិត្តគឺត្រូវប្រើពេលវេលាយូរ ហើយបើយើងមិនអាចសាងជំនឿចិត្តឱ្យគេទុកចិត្តយើងបានទេគឺមិនអាចតំឡើងតំណែងយើងបានឡើយ។
គួរជម្រាបម្តងទៀតថា លោក សោម សម្បត្តិ គឺជាសហគ្រិន ជាអ្នកដឹកនាំនិងវាគ្មិនល្បីឈ្មោះមួយរូបដែលតែងតែចែករំលែកបទពិសោធន៍ នៃភាពជាអ្នកដឹកនាំ និងការធ្វើអាជីវកម្ម។ លោកបានចាប់ផ្តើមក្រុមហ៊ុនថ្នាំពណ៌ជាតិក្នុងឆ្នាំ២០០៣ ដែលមានរយៈពេលប្រមាណជិត២០ឆ្នាំមកហើយនៅកម្ពុជា៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T05:00:17.748Z",
"category": "ភាពជាអ្នកដឹកនាំ",
"views": 626,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ម្ចាស់ក្រុមហ៊ុន The 2Birds៖ ផ្តាំតកូនចៅ យ៉ាងហោចណាស់ក្នុងគ្រួសារត្រូវមានម្នាក់រៀនពេទ្យ
|
https://business-cambodia.com/articles/the-2-birds-investment
|
«មនុស្សលោកទោះមានឬក្រ អាក្រក់ឬល្អ គង់គេចមិនផុតពីរោគបៀតបៀន» នេះគឺជាវដ្ដធម្មជាតិ។ អ្នកខ្លះមានជំងឺតូចតាចអាចរីកជាធំឈឺរ៉ាំរ៉ៃរីងរៃខ្លួន ឯខ្លះទៀតទ្រហ៊ោយំត្បិតយល់ខុសថាត្រូវ ខ្លីពិចារណាប្រើតាមក្បាច់ដូនតាផ្សំថ្នាំខ្លួនឯងធានាជាជំងឺមួយរយមុខ ចុងបញ្ចប់នាំទុក្ខកាន់តែធ្ងន់។ ម្លោះហើយការយល់ដឹងពី វិជ្ជាពេទ្យ មានក្បួនខ្នាតត្រឹមត្រូវគឺជារឿងសំខាន់បំផុតមួយក្នុងជីវិតរស់នៅប្រចាំថ្ងៃ។
ជុំវិញរឿងនេះ នៅក្នុងបទសម្ភាសន៍ជាមួយ Business Cambodia អ្នកនាង ទិត រដ្ឋលីណា ម្ចាស់ក្រុមហ៊ុន The 2Birds Investment បានលើកឡើងទាំងសម្តីមុតមាំច្បាស់ៗថា៖ «ផ្តាំតកូន ក្នុងមួយជំនាន់គ្រួសារត្រូវមានបងប្អូនម្នាក់ឬពីរនាក់រៀនពេទ្យ ព្រោះពេលមានទុក្ខធុរអ្វីអាចជួយគ្នាបាន។ ប្រសិនបើគ្រួសារហ្នឹងអត់មានពេទ្យសោះ គឺយើងពុំដឹងថាត្រូវទៅខាងណា ច្រកណា ជួនពេទ្យប្រាប់មកចាប់មិនសូវបាន ឬពេទ្យអាចមានចន្លោះប្រហោង ហើយក៏មិនដឹងថាគួរជួយអ្នកជំងឺបន្ថែមយ៉ាងម៉េចទេ»។
ខណៈកំពុងអង្គុយក្នុងបន្ទប់ការិយាល័យឃាំងដោយជញ្ជាំងកញ្ចក់មើលធ្លុះសកម្មភាពខាងក្រៅ អតីតឱសថការីរូបនេះ បានរំលឹករឿងរ៉ាវជូរចត់ទាំងអួលដើមកថា៖ «ជំងឺមហារីកប៉ារបស់ខ្ញុំបានឈានដល់ដំណាក់កាលចុងក្រោយ។ ដោយមានវិជ្ជាពេទ្យ យើងអាចមើលដឹងអាការៈមិនស្រួលក៏បញ្ជូនគាត់ទៅសង្រោះបន្ទាន់ភ្លាមៗ។ នឹកឆ្ងល់ចាំបាត់ៗ ដូចខុសប្រក្រតី ក៏សួរត្រង់ៗពីស្ថានភាពប៉ារបស់ខ្ញុំវាយតម្លៃទៅយ៉ាងម៉េចដែរ»។ អ្នកនាងបានបន្តទៀតថា៖ «បានពេទ្យម្នាក់ដាច់ចិត្តប្រាប់ ដោយសារយើងជាពេទ្យដូចគ្នា។ គ្រូពេទ្យនោះឲ្យយោបល់ យកល្អគួរនាំគាត់ទៅផ្ទះវិញ ចាត់ទុកថាជូនដំណើរគាត់ឲ្យដល់ផ្ទះចុះ»។
ខ្យល់សំឡេងមួយឃ្លានេះប្រៀបដូចថ្នាំផ្តាច់ចង្វាក់បេះដូង អស់កម្លាំងទន់ជើងដៃ ភ័ណ្ឌភាំងស្មាតី ហាស្តីមិនចេញ តែក្នុងនាមជាកូនស្រីម្នាក់ប្រឹងទប់ជំហរដើរទៅក្បែរឪពុកយកភាពរឹងមាំបាំងទុក្ខ អោនខ្សឹបដាក់ត្រចៀកអ្នកមានគុណយ៉ាងដូច្នេះថា៖ «ប៉ា…! តោះយើងទៅផ្ទះវិញ! គ្រូពេទ្យថាស្ថានភាពប៉ាអត់អីទេ យើងអាចចេញមកផ្ទះបានណា៎»។ ស្តាប់លឺពាក្យកូនស្រី ឪពុកហូរទឹកភ្នែក ទាំងភ្នែកបិទរាងកាយដេកស្តូកស្តឹងលែងកម្រើកខ្លួន។
ស្ថិតក្នុងបរិយាកាសស្ងាត់ជ្រងំអ្នកនាង ទិត រដ្ឋលីណា បានបន្តទាំងសំឡេងមិនសូវច្បាស់អាក់ៗអួលៗណែនបំពងកថា៖ «និយាយរួមបងមានកំហុសមួយ ពេលប៉ាមកពីវៀតណាមវិញ គាត់ចាប់ផ្តើមចុកពោះ ម៉ាក់យកគាត់ទៅសម្រាកនៅភ្នំពេញ។ ចេះតែចាំថាក្រែងលោគាត់ធូរស្រាល ពេលហ្នឹងបងអត់បានមកមើលប៉ាសោះ ថ្ងៃដែលសម្រេចចិត្តថាឡើងមកជួបប៉ា គឺជាថ្ងៃដែលគាត់ស្លាប់បាត់ទៅហើយ»។
យ៉ាងណាមិញ អ្នកនាងចង់ផ្ញើរសារទៅកាន់បងប្អូនប្រជាជនខ្មែរថា សូមកុំយកចំណេះដឹងសូន្យភាគរយផ្នែកពេទ្យ ទៅវិនិច្ឆ័យតាមទម្លាប់លើជំងឺទូទៅ ត្បិតពេលខ្លះសូម្បីតែពេទ្យបានឆ្លងកាត់ការរៀនសូត្រវិជ្ជាជីវត្រឹមត្រូវរាប់ឆ្នាំក៏អាចនៅមានចន្លោះប្រហោង ដូចសុភាសិតខ្មែរបានចែងថា «ដំរីជើងបួនគង់មានភ្លាត់ អ្នកប្រាជ្ញចេះស្ទាត់គង់មានភ្លេច»។
គួរជម្រាបផងដែរ អ្នកនាង ទិត រដ្ឋលីណា បានបើកដំណើរការ The 2Birds Investment CO,.LTD តាំងពីឆ្នាំ២០១៩ ហើយបច្ចុប្បន្ននេះក្រុមហ៊ុនមានផលិតផល២មុខ ដោយផលិតផលទីមួយគឺ ProBiotics Gummies ចំណែកផលិតផលទី២គឺ Body Balm by The 2Birds Brand ឬ Pain Clear Canabis Balm ដែលផលិតផលទាំងពីរនេះទទួលបានការគាំទ្រយ៉ាងច្រើនពីរសំណាក់អ្នកប្រើប្រាស់និងការណែនាំបន្តពីអតិថិជនម្នាក់ទៅម្នាក់ទៀតពីគុណភាពសុវត្ថិភាពនិងប្រសិទ្ធិភាពហើយក៏ព្រោះតែអតិថិជនទទួលបានការប្រឹក្សាយ៉ាងលំអិតមុននឹងប្រើប្រាស់។
លើសពីនេះ សម្រាប់ផលិតផលរបស់ The 2Birds Investment ទើបតែទទួលបានពានរង្វាន់ Best Quality Awards 2022 នៅប្រទេសថៃកាលពីថ្មីៗនេះ។ ដូច្នេះហើយបងប្អូនអាចប្រើប្រាស់ផលិតផលដោយជឿជាក់បាន ប្រសិនជាបងប្អូនមានចម្ងល់ឬចង់កម្មង់ផលិតផលអាចធ្វើការទំនាក់ទំនងទៅកាន់លេខទូរស័ព្ទ 015 644 423/085 644 423។ ឬអាចឆាតទៅកាន់ផេក MongkulTepy Trading, Tith Radlina, The 2Birds Investment៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:57:15.575Z",
"category": "ភាពជាអ្នកដឹកនាំ",
"views": 5940,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
អស្ចារ្យណាស់! ព្រៃឡង់បៃតង រកឃើញថាគ្រាប់ស្វាយចន្ទី អាចចម្រាញ់ធ្វើជាទឹកដោះគោបាន
|
https://business-cambodia.com/articles/milk-make-from-nut-
|
កាលពីពេលថ្មីៗនេះ យោងតាមចុះផ្សាយនៅលើហ្វេសប៊ុកផេកផ្លូវការរបស់ USAID Greening Prey Lang- ព្រៃឡង់បៃតង បានបង្ហាញថា គ្រាប់ស្វាយចន្ទីអាចចម្រាញ់ចេញជាភេសជ្ជៈដូចទឹកដោះគោបាន ទឹកគ្រាប់ស្វាយចន្ទីដែលចម្អិនរួច គឺជាភេសជ្ជៈដ៏ពេញនិយម មិនមានជាតិទឹកដោះគោ តែអាចជំនួសទឹកដោះគោសុទ្ធក្នុងរូបមន្តអាហារភាគច្រើន។
ប្រភពដដែលខាងលើបានឱ្យដឹងទៀតថា ភេសជ្ជៈនេះត្រូវបានផលិតចេញពីគ្រាប់ស្វាយចន្ទីសុទ្ធ ដែលចម្អិនរួច ក្រឡុកជាមួយទឹកដែលផ្តល់នូវរសជាតិបែបក្រែម ព្រមទាំងស្រទន់ដូចទឹកដោះគោដែរ និងសំបូរទៅដោយវីតាមីន សារជាតិរ៉ែ ប្រេងជំនួយសុខភាព និងអត្ថប្រយោជន៍ផ្សេងទៀតដែលទទួលបានមកពីរុក្ខជាតិ។ អត្ថប្រយោជន៍ទាំងនេះរួមមានការបង្កើនភាពស៊ាំ និងធ្វើឱ្យបេះដូង ភ្នែក និងស្បែកមានសុខភាពល្អ។
គួរបញ្ជាក់ផងដែរថា ការរកឃើញថ្មីនេះជារឿងដែលគួរឱ្យរីករាយសម្រាប់បងប្អូនប្រជាកសិករដែលជាអ្នកដាំដុះដំណាំមួយប្រភេទនេះ ព្រោះវាអាចជាទីផ្សារថ្មីមួយសម្រាប់អ្នកដែលចូលចិត្តភេសជ្ជៈដែលចម្រាញ់ចេញពីគ្រាប់ស្វាយចន្ទីនេះ។សូមរំលឹកផងដែរថា តាមការប៉ាន់ស្មាន មានកសិករចំនួន ២២,០០០ នាក់ ហើយមានប្រជាជនប្រមាណជា ៣៨,០០០ នាក់ កំពុងបម្រើការក្នុងខ្សែសង្វាក់ផលិតកម្មស្វាយចន្ទី បូករួមទាំងកំលាំងពលកម្មប្រចាំរដូវផងដែរ។ បច្ចុប្បន្ននេះទិន្នផលស្វាយចន្ទីស្ទើរតែទាំងអស់ត្រូវបាននាំចេញក្រោមរូបភាពមិនទាន់កែច្នៃ ប៉ុន្តែវាអាចនឹងផ្តល់ការងារបន្ថែមចំនួន ១០,០០០ ទៀតប្រសិនបើផលិតផល គ្រាប់ស្វាយចន្ទីឆៅទូទាំងប្រទេសកម្ពុជាត្រូវបានកែច្នៃ និងវេចខ្ចប់ក្នុងស្រុក (EIC២០០៧)។នេះបើយោងតាមរបាយការណ៍របស់ក្រសួងកសិកម្ម រុក្ខប្រមាញ់និងនេសាទ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:52:37.212Z",
"category": "ចាប់ផ្តើមអាជីវកម្ម",
"views": 724,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
សមាជិក Hyundai ឮហើយរំភើប! ក្រុមហ៊ុនលក់ឡានខ្នាតយក្ស Hyundai បានបើកសម្ពោធជាផ្លូវការនៅ Hyundai Club ហើយ
|
https://business-cambodia.com/articles/hyundai-club-oponing
|
នៅវេលាព្រឹកថ្ងៃទី ២៨ ខែមករា ឆ្នាំ ២០២៣កន្លងទៅនេះ ក្រុមហ៊ុន ខេមកូ ម៉ូធ័រ ខមភេនី ដែលអតិថិជនស្គាល់ថា Hyundai Cambodia បានប្រកាសបើកសម្ពោធក្លឹប Hyundai Club ជាផ្លូវការហើយ។
ក្រុមហ៊ុន Hyundai Cambodia ត្រូវបានបង្កើតឡើងក្នុងឆ្នាំ ២០០៧ ដែលគិតមកដល់បច្ចុប្បន្នមានអាយុកាលចូល៦ឆ្នាំមកហើយ ប៉ុន្តែទោះបីជាទើបតែបង្កើតឡើងកដោយក្តី អ្វីដែលអស្ចារ្យនោះក្រុមហ៊ុនយក្សមួយនេះអាចកសាងខ្លួនយ៉ាងរឹងមាំទៅជាម៉ាករថយន្តដ៏ធំបំផុតមួយក្នុងព្រះរាជាណាចក្រកម្ពុជាដែលធ្វើអោយរថយន្ត Hyundai រាប់ពាន់គ្រឿងក្លាយជាផ្នែកសំខាន់មួយនៃជីវិតប្រចាំថ្ងៃ។
ស្របគ្នានេះដែរ ក្រុមហ៊ុនមានការផ្តល់តម្លៃ និងផលិតផលដែលមានគុណភាពល្អឥតខ្ចោះ ដល់អតិថិជនរបស់ខ្លួនរាប់ពាន់នាក់ ។ ដូច្នេះហើយក្នុងឆ្នាំ២០២៣នេះ ក្រុមហ៊ុន Camko Motor មានគោលបំណងពង្រឹង និងថែរក្សាភាពស្មោះត្រង់អតិថិជនរបស់ខ្លួនបន្ថែមទៀត ដោយចាប់ផ្តើមបើកដំណើរការកម្មវិធី Hyundai Club ជាផ្លូវការ។
គួរជម្រាបផងដែរថា កម្មវិធីនេះបង្កើតអោយមានការបញ្ចុះតម្លៃ ឥតគិតថ្លៃ ព្រមទាំងអត្ថប្រយោជន៍ផ្សេងៗទៀតផ្ទាល់ពីក្រុមហ៊ុនហ៊ីយ៉ាន់ដាយ និងដៃគូសហការ ក្នុងគោលបំណងលើសពីក្លឹបធម្មតា ក៏ដូចជារៀបចំដំណើរកម្សាន្តជាក្រុម ដើម្បីអរគុណ និងពង្រឹងទំនាក់ទំនងអោយកាន់តែរឹងមាំជាមួយអតិថិជនស្មោះត្រង់ដែលតែងតែស្រលាញ់គាំទ្រម៉ាកហ៉ីយ៉ាន់ដាយ។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:51:05.470Z",
"category": "PR",
"views": 313,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ហ៊ុនអ្នកឧកញ៉ា គួច ម៉េងលីនឹងឡើងផ្សារហ៊ុនចុងខែក្រោយ ចង់ទិញហ៊ុនគាត់បានចំណេញ នេះជារបៀបទិញ
|
https://business-cambodia.com/articles/how-to-buy-share-at-initial-public-offering
|
ក្រុមហ៊ុន ម៉េងលី ជេ គួច អេឌ្យូខេសិន របស់អ្នកឧកញ៉ា គួច ម៉េងលីគ្រោងឡើង ផ្សារមូលបត្រកម្ពុជា( ផ្សារភាគហ៊ុនកម្ពុជា) នៅចុងខែមីនាដើមខែមេសាឆ្នាំ២០២៣នេះ ហើយជាហ៊ុនមួយដែលមានការចាប់អារ្មណ៍ខ្លាំងពីសាធារណជន ខណៈក្រុមហ៊ុនរបស់អ្នកឧកញ៉ាគឺជួយលើកកម្ពស់វិស័យអប់រំនៅកម្ពុជា។
ទាក់ទងនឹងហ៊ុនអ្នកឧកញ៉ា គួច ម៉េងលីនេះដែរ ថ្ងៃនេះ Business Cambodia សូមបង្ហាញពីគន្លឹះក្នុងការទិញហ៊ុនគាត់បានតម្លៃធូរថ្លៃថែមទាំងអាចនឹងមានឱកាសចំណេញច្រើន។
១. បើកគណនីជួញដូរ
ដើម្បីអាចវិនិយោគទិញហ៊ុន អ្នកឧកញ៉ា គួច ម៉េងលីបាន រឿងដំបូងដែលអ្នកត្រូវធ្វើគឺត្រូវបើកគណនីជួញដូរ។ ដូច្នេះបើអ្នកមិនទាន់បើកគណនីជួញដូរ គួរឆ្លៀតពេលបើកគណនីជួញដូរ។ ចំពោះការបើកគណនីជួញដូរ អ្នកអាចបើកតាមអនឡាញក៏បាន។ សូមចុចនៅទីនេះ ដើម្បីមើលព័ត៌មានពីការបើកគណនីជួញដូរតាមអនឡាញ។
វីធីបើកគណនីជួញដូរមួយទៀត មិនថាបងប្អូននៅភ្នំពេញឬតាមបណ្ដាខេត្តនោះទេ បងប្អូនអាចធ្វើដំណើរទៅកាន់សាខាធនាគារណាមួយក្នុងចំណោមសាខាធនាគារ៣មានដូចជា ធនាគារ អេស៊ីលីដា ធនាគារ កាណាឌីយ៉ា និងធនាគា អ អេច ប៊ី ដោយភ្ជាប់ទៅជាមួយនឹងអត្តសញ្ញាណប័ណ្ណច្បាប់ដើម រូបថត៤គុណ៦មួយសន្លឹកនិងលុយខ្លះៗ ហើយប្រាប់បុគ្គលិកធនាគារថាចង់បើកគណនីជួញដូរភាគហ៊ុន។ សូមមើលរូបភាពខាងក្រោមនេះ។
២. ស្នើសុំទិញហ៊ុនក្នុងផ្សារដំបូង( IPO)
ដើម្បីទិញហ៊ុន អ្នកឧកញ៉ា គួច ម៉េងលី ក្នុងតម្លៃធូរថ្លៃនិងអាចមានឱកាសចំណេញ អ្នកត្រូវស្នើសុំទិញហ៊ុនក្នុងផ្សារដំបូង( IPO)។ ជាធម្មតាមុននឹងក្រុមហ៊ុនមួយចុះបញ្ជីលក់ភាគហ៊ុននៅលើផ្សារមូលបត្រកម្ពុជា( ផ្សារហ៊ុនកម្ពុជា) ក្រុមហ៊ុននោះតែងតែធ្វើបរិវិសកម្ម( subscription)។ ត្រង់នេះវិនិយោគិនដែលមានគណនីជួញដូរហើយអាចដាក់ពាក្យស្នើសុំទិញហ៊ុនរបស់ក្រុមហ៊ុនដែលនឹងចុះបញ្ជីលក់ភាគហ៊ុនលើផ្សារហ៊ុនក្នុងវគ្គធ្វើបរិវិសកម្មនេះ។
ការទិញហ៊ុនក្នុងផ្សារដំបូងនេះគឺមានន័យថាអ្នកទិញផ្ទាល់ពីក្រុមហ៊ុនអ្នកឧកញ៉ា គួច ម៉េងលីផ្ទាល់ ដោយទិញតាមរយៈក្រុមហ៊ុនមូលបត្រ( broker)ដែលជាក្រុមហ៊ុនដែលអ្នកបានបើកគណនីជួញដូរជាមួយ។ លើសពីនេះដើម្បីដឹងដំណឹងពីការទិញហ៊ុនក្នុងផ្សារដំបូង បងប្អូនអាចសួរក្រុមហ៊ុនមូលបត្រ( broker) ដែលបងប្អូនបានបើកគណនីជួញដូរជាមួយពួកគាត់ ដោយសួរពីកាលបរិច្ឆេទធ្វើបរិវិសកម្ម( subscription) និងរបៀបស្នើសុំទិញក្នុងផ្សារដំបូង។
ទិញលក់ហ៊ុនតាមទូរស័ព្ទដៃ
នៅពេលដែលអ្នកទិញហ៊ុនក្នុងផ្សារដំបូងបានជោគជ័យហើយនោះ ពេលក្រុមហ៊ុន អ្នកឧកញ៉ា គួច ម៉េងលី ឡើងផ្សារហ៊ុនជាផ្លូវការ អ្នកអាចយកហ៊ុនដែលបានទិញក្នុងផ្សារដំបូងមកលក់នៅផ្សារបន្ទាប់គឺលក់នៅលើផ្សារហ៊ុន។ ត្រង់នេះដើម្បីអាចលក់បាន អ្នកត្រូវស្នើដំណើរការគណនីMTS ដើម្បីទិញលក់ហ៊ុនតាមទូរស័ព្ទដៃនៅលើ App CSX Trade។ បងប្អូនអាចចុចទីនេះ ដើម្បីស្នើដំណើរការគណនីMTS លើApp CSX Trade ដើម្បីអាចទិញហ៊ុនតាមទូរស័ព្ទដៃបាន។
គួរបញ្ជាក់ផងដែរថា គ្រប់ការវិនិយោគហ៊ុនទាំងអស់សុទ្ធតែមានហានិភ័យ ហើយការវិនិយោគលើភាគហ៊ុនក៏មានហានិភ័យដែរ។ គួបផ្សំនឹងផ្សារហ៊ុនជារឿងថ្មីសម្រាប់ប្រពលរដ្ឋខ្មែរទៀតនោះ ដូច្នេះបងប្អូនត្រូវសិក្សាស្វែងយល់ជាមុនសិនដើម្បីចៀសវាងដាក់លុយវិនិយោគទៅខកបំណងព្រោះតែមិនយល់ពីផ្សារភាគហ៊ុន។
ចង់ស្វែងយល់បន្ថែមពីការវិនិយោគហ៊ុន អាចតាមដាន Facebook page ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម https://t.me/toeuy_hong
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:45:32.855Z",
"category": "ហិរញ្ញវត្ថុ",
"views": 2728,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អ្នកនៅខេត្ត កុំទុកឱ្យដីដុះស្មៅ! អាចមកសម្លឹងនៅអាជីវកម្មចិញ្ចឹមសត្វ ៣ប្រភេទនេះ ល្អបំផុតសម្រាប់រកស៊ី
|
https://business-cambodia.com/articles/3-types-of-animal
|
នៅតាមបណ្តាខេត្តមួយចំនួនក្នុងប្រទេសកម្ពុជា កំពុងតែសល់ដីមួយចំណែកដែលទុកឱ្យដុះស្មៅចោល ប៉ុន្តែនាពេលនេះសម្រាប់អ្នកដែលសល់ដីទំនេរកុំទុកចោលទៀតអី អាចងាកមកចិញ្ចឹមសត្វទាំង៣ ប្រភេទនេះបាន ព្រោះយើងចំណាយទុនតិចក្នុងការចិញ្ចឹមហើយអាចរកចំណូលបានគួរសមដែរ។ សត្វទាំង ៣ប្រភេទ ដែលអ្នកនៅតាមខេត្តអាចពិចារណាចិញ្ចឹមនោះមានដូចជា៖
១. ចិញ្ចឹមកណ្តុរ
របរចិញ្ចឹមសត្វកណ្តុរគឺជារបរថ្មីមួយនៅក្នុងប្រទេសកម្ពុជា និងជារបរដែលមនុស្សភាគច្រើនគិតថា គួរឱ្យខ្ពើម និងពិបាករកទីផ្សារជាដើម ប៉ុន្តែសម្រាប់ លោក មុយ ចម្រើន បែរជាចាប់អារម្មណ៍ជាមួយរបរចិញ្ចឹមសត្វកណ្តុរនេះ រហូតអាចរកចំណូលបានចន្លោះពី២០០ទៅ ៣០០ដុល្លារក្នុង១ខែ និងចំណាយពេលត្រឹមតែ២ទៅ៣ម៉ោងប៉ុណ្ណោះ នៅក្នុងមួយថ្ងៃ។
លោក មុយ ចម្រើន ដែលជាម្ចាស់កសិដ្ឋានចិញ្ចឹមកណ្តុរ សុវណ្ណរចនា ដែលមានទីតាំងមួយខេត្តបាត់ដំបង បានបង្ហើបឱ្យដឹងថា មុននឹងបង្កើតកសិដ្ឋានចិញ្ចឹមកណ្តុរនៅស្រុកខ្មែរ ដំបូងឡើយលោកធ្វើការចិញ្ចឹមនៅប្រទេសថៃ ព្រោះពេលនោះលោកកំពុងបម្រើការងារជាកម្មករសំណង់នៅទីនោះ លុះក្រោយមកទើបលោករៀបគម្រោងមកចិញ្ចឹមនៅខ្មែរ ប៉ុន្តែកាលនោះមិនមានអ្នកគាំទ្រលោកឱ្យប្រកបរបរនេះឡើយ។
ថ្វីបើមិនមានអ្នកគាំទ្រឱ្យចិញ្ចឹម និងមានអ្នកសើចចំអក តែលោកនៅតែជម្នះធ្វើ ព្រោះចង់ឱ្យគេឃើញថាលោកអាចធ្វើបាន ហើយនៅទីបំផុតលោកក៏អាចធ្វើបាន អាចចិញ្ចឹមកណ្តុរលក់បានជាហូរហែ ទាំងការលក់ពូជនិងលក់សាច់ ដែលជាទូទៅការលក់ពូជលោកលក់មួយក្បាលតម្លៃ ១០ដុល្លារ និងការលក់សាច់១គីឡូតម្លៃ ១ម៉ឺន៥ពាន់រៀលទាំងរោម បើធ្វើស្អាត១គីឡូ ២ម៉ឺនរៀល។ ហើយសាច់កណ្តុរនេះនៅក្នុងតំបន់របស់លោកមានអ្នកនិយមបរិភោគច្រើនមិនខុសពីសាច់ដទៃឡើយ ព្រោះការចិញ្ចឹមគឺស្អាត ចំណីសុទ្ធតែល្អៗពោលមានតែស្មៅ ពោត និងស្រូវ ផងដែរ។
២. ចិញ្ចឹមចៀម
លោក វីរៈបុត្រ បច្ចុប្បន្នគឺជាម្ចាស់កសិដ្ឋានចិញ្ចឹមចៀមដ៏ធំមួយកន្លែងនៅខេត្តកំពង់ឆ្នាំង មិនតែប៉ុណ្ណោះជំហ៊ានដំបូងដែលលោកបានចាប់ផ្តើមចិញ្ចឹមសត្វចៀមនេះគឺលោកផ្តើមចិញ្ចឹមចៀមត្រឹម ១០ក្បាលប៉ុណ្ណោះ តែពេលនេះចៀមរបស់លោកអាចកើតកូនកើតចៅបានរាប់រយក្បាលក្នុងកសិដ្ឋាន ជាងនេះទៅទៀតថៅកែវ័យក្មេងរូបនេះក៏បានបង្ហើបថាសត្វចៀមជាសត្វដែលងាយស្រួលចិញ្ចឹម ហើយបើនិយាយពីការលក់ចេញវិញគឺថ្លៃជាងសាច់គោ ៣ដងឯណោះ។
ថៅកែវ័យក្មេងខាងលើ ក៏បានបន្ថែមទៀតថា ក្រៅពីចិញ្ចឹមសត្វចៀមយើងក៏អាចច្នៃរោងចៀមបង្កើនចំណូលបាន១ផ្លូវទៀតដែរ ប៉ុន្តែក្នុងការដែលយើងចង់ចិញ្ចៀមចៀមយករោមវានេះតម្រូវឱ្យយើងវិនិយោគនៅម៉ាស៊ីនផលិតព្រោះចង់មិនចង់នៅថ្ងៃអនាគតយើងអាចនឹងមានទីផ្សាររោមចៀមផងដែរ ហើយនេះគឺជាឱកាសដ៏ល្អមួយសម្រាប់បងប្អូនគួរពិចារណាក្នុងការចាប់យកជាពិសេសអ្នកនៅតាមខេត្តដែលសល់ដីទំនេរចោល។
លោក វីរៈបុត្រ ដែលជាម្ចាស់កសិដ្ឋានចិញ្ចឹមចៀម បានបញ្ជាក់ថា នាពេលនេះការចិញ្ចឹមចៀមរបស់លោកគឺកាន់តែកើនឡើង ចំណែកតម្រូវការក៏កាន់តែកើនឡើងព្រោះប្រជាជនយើងពេលនេះចូលចិត្តបរិភោគសត្វចៀមខ្លាំងណាស់បែបនេះវាជាឱកាសដ៏ល្អមួយដែលអ្នកមានទុននិងមានដីទំនេរគួរពិចារណាព្រោះការចាប់របរចិញ្ចឹមចៀមនេះគឺចំណាយទុនតិចទេហើយទទួលបានផលមកវិញគឺលើសពីសាច់គោ៣ដង។ ដូច្នេះចំពោះលោក លោកស្រីដែលមានចម្ងល់ទាក់ទងជាមួយការចិញ្ចឹមចៀម ឬចង់ដឹងព័ត៌មានលំអិតផ្សេងៗអាចទំនាក់ទំនងទៅកាន់លេខ 093 615 102 ឬហ្វេសប៊ុកផេក Organic Sheep Farm កសិដ្ឋានកូនចៀមធម្មជាតិ ។
៣. ចិញ្ចឹមមាន់
លោក ស៊ីង រ៉ាមី ទើបតែមានអាយុត្រឹមតែ២៣ឆ្នាំ ប៉ុន្តែលោកអាចមានមុខរបរបីក្នុងដៃតម្លៃរាប់ម៉ឺនដុល្លារដោយលោកមិនមានសញ្ញាប័ត្របរិញ្ញាប័ត្រកសិកម្មឬជំនាញអ្វីឡើយ ប៉ុន្តែយុវជនចិត្តធ្ងន់រូបនេះ មានបេះដូចជាសហគ្រិន ហានសាកចេញរកស៊ីដោយមិនខ្លាចពីភាពបរាជ័យឡើយ។ លោក រ៉ាមី បាននិយាយថា ក្រោយពេលដែលលោកបានជួបលោកអ៊ំ ម៉ុង ឫទ្ធី រូបលោកហាក់មាននិស្ស័យស្រឡាញ់របរកសិកម្មកាន់តែខ្លាំងឡើងៗ ខណៈកាលពីមុនលោកមិនដឹងចាប់យករបរអ្វីដើម្បីសាងផ្លូវអាជីវកម្មឡើយ។
គិតរហូតមកដល់ពេលនេះ លោក ស៊ីង រ៉ាមី មានកសិដ្ឋានចិញ្ចឹមគោមួយកន្លែងដែលមានមេគោពូជប្រាម៉ាន់ចំនួន១០ក្បាលតម្លៃខ្ទង់ម៉ឺនដុល្លារ ហើយខែក្រោយនេះ មេគោមួយចំនួននឹងទម្លាក់កូនបន្តទៀត ហើយចំនួនគោនឹងកើនឡើងដល់១៥ក្បាល។ បន្ថែមពីនេះ លោកក៏បានបង្វះគោខ្មែរចំនួន១០ក្បាលថែមទៀតជាមួយដៃគូរកស៊ីរបស់លោក។ មិនត្រឹមតែប៉ុណ្ណោះ រ៉ាមីមានកសិដ្ឋានចិញ្ចឹមជ្រូកមួយកន្លែងទៀតមានមេជ្រូកសរុបចំនួន ២៥មេ និងមានឃ្លាំងលក់គ្រឿងកសិកម្មដូចជាម៉ាស៊ីនកិនចំណី ម៉ាស៊ីនហាន់ចំណី និងម៉ាស៊ីនផ្សេងៗទៀត កំពុងលក់សព្វថ្ងៃនេះ៕
អត្ថបទ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:38:53.730Z",
"category": "ចាប់ផ្តើមអាជីវកម្ម",
"views": 390,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
រាជរដ្ឋាភិបាលអនុញ្ញាតឱ្យក្រុមហ៊ុនធំ១មកវិនិយោគលើផ្ទៃដី ៩០០ ហិកតាបង្កើតកន្លែងកម្សាន្ដនៅក្នុងខេត្ដកំពង់ឆ្នាំង
|
https://business-cambodia.com/articles/land-900-hectares-in-kampong-chhnang-province
|
ដើម្បីទាក់ទាញភ្ញៀវទេសចរឲ្យទៅលេងកម្សាន្ដខេត្ដកំពង់ឆ្នាំងកាន់តែច្រើន បច្ចុប្បន្នរដ្ឋបាលខេត្ដបាននិងកំពុងត្រៀមរៀបចំកន្លែងទេសចរណ៍ថ្មីៗបន្ថែមទៀត។ ជាក់ស្ដែងនាពេលថ្មីៗនេះ រាជរដ្ឋាភិបាលក៏បានអនុញ្ញាតឲ្យក្រុមហ៊ុនធំមួយមកធ្វើការវិនិយោគបង្កើតកន្លែងកម្សាន្ដបែបធម្មជាតិ ដែលមានទាំងរ៉តសម្រាប់ជិះលេងកម្សាន្ដ ព្រមទាំងសេវាកម្មជាច្រើនផ្សេងទៀត។
យោងតាមប្រសាសន៍របស់ឯកឧត្ដម ស៊ុន សុវណ្ណារិទ្ធិ អភិបាលនៃគណៈអភិបាលខេត្ដកំពង់ឆ្នាំងក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំកន្លងមក" របស់រដ្ឋបាលខេត្តកាលពីថ្ងៃទី២៦ ខែមករា ឆ្នាំ២០២៣ បានបញ្ជាក់ដូច្នេះថា «យើងបានការអនុញ្ញាតពីរាជរដ្ឋាភិបាលឲ្យក្រុមហ៊ុនវិនិយោគមួយមកវិនិយោគនៅផ្ទៃដីប្រហែល ៩០០ ហិកតាដែរ ដើម្បីរៀបចំទេសចរណ៍បែបធម្មជាតិ មានជិះរ៉ត ជិះស្អី នៅលើកំពូលភ្នំ គ្រប់សេវា»។
ជាមួយគ្នានេះដែរ ដើម្បីលើកសោភ័ណភាព ក៏ដូចជាទាក់ទាញភ្ញៀវទេសចរនេះ រដ្ឋបាលខេត្ដកំពង់ឆ្នាំងក៏បានត្រៀមរៀបចំសាងសង់សួនសាធារណៈប្រវែង ១៦ គីឡូម៉ែត្រតាមបណ្ដោយមាត់ទន្លេ ដែលជាសួនដ៏វែងជាងគេនៅក្នុងប្រទេសកម្ពុជាផងដែរ។ តាមការបញ្ជាក់ពីឯកឧត្ដមអភិបាលខេត្ដគម្រោងនេះក៏ទទួលបានការអនុញ្ញាតពីរាជរដ្ឋាភិបាលនៅក្នុងការអភិវឌ្ឍន៍ដូចគ្នា ហើយនៅពេលការសាងសង់ផ្លូវក្នុងកំពង់ឆ្នាំរួចរាល់ និងចាប់ផ្ដើមតែម្ដង។
ដូច្នេះនៅពេលកន្លែងកម្សាន្ដថ្មី និងសួនសាធារណៈទាំង ២ ខាងលើលេចចេញជារូបរាង នោះវាអាចនឹងធ្វើឲ្យខេត្ដកំពង់ឆ្នាំងកាន់តែមានភាពទាក់ទាញខ្លាំង និងអាចទទួលភ្ញៀវទេសចរ ក៏ដូចជាអ្នកវិនិយោគបានច្រើនជាងមុន៕
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:15:49.122Z",
"category": "អចលនទ្រព្យ",
"views": 10070,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ដីល្អ! អ្នកជំនាញ ២ រូបបង្ហាញទីតាំងដីត្រូវប៉ាន់នៅខេត្តចំនួន៤ ទិញហើយអាចមានឱកាសចំណេញ
|
https://business-cambodia.com/articles/chrek-soknim-and-sorn-seap-4-provinces-good-for-inveat
|
មែនទែនទៅការជ្រើសរើសដីដើម្បីទៅវិនិយោគគឺជារឿងដែលវិនិយោគិនគ្រប់រូបតែងតែគិតមុននឹងបោះលុយទៅវិនិយោគ ព្រោះថាបើជ្រើសរើសត្រូវទីតាំងក៏ជាផ្លូវមួយដែលជួយពួកគាត់មានឱកាសចំណេញច្រើន។ ហើយបច្ចុប្បន្នមនុស្សមិនតិចនោះទេដែលទទួលបានផលចំណេញនៅក្នុងការវិនិយោគវិស័យមួយនេះ ដោយសារតែជ្រើសរើសត្រូវទីតាំងនិងយល់ពីស្ថានភាពអំពីវិស័យនេះផងដែរ។
យ៉ាងណាមិញទាក់ទងនិងការជ្រើសរើសទីតាំងនេះផងដែរក៏មានអ្នកជំនាញ២ រូបបានបង្ហាញពីដីត្រូវប៉ាន់ចំនួន៤ បើទិញហើយអាចមានឱកាសចំណេញ៖
ថ្លែងប្រាប់ Business Cambodia លោក ច្រឹក សុខនីម ជាអត្តិតសមាគមអ្នកវាយតម្លៃ និង ភ្នាក់ងារអចលនវត្ថុកម្ពុជា (CVEA) អណត្តិទី៦ និងអណត្តិទី៧ (២០២១-២០២២) បានបង្ហើបពីដីត្រូវប៉ាន់ចំនួនពីរកន្លែងដែលអ្នកវិនិយោងគួរសម្លឹង ក្នុងនោះរួមមាន ខេត្តកណ្ដាល និង ខេត្តកំពង់ស្ពឺ។
១. ខេត្តកណ្ដាល
ចំពោះខេត្តនេះ អត្តិតប្រធានសមាគមខាងលើ បានលើកឡើងថាបច្ចុប្បន្ននេះគេកំពុងពង្រីកនៅតំបន់បឹងតាម៉ោក ដែលនៅតំបន់មានក្រសួងការពារជាតិ ក្រសួងរៀបចំដែនដី នគរូបនីយកម្ម រួមទាំងស្ថាប័នរដ្ឋផ្សេងៗទៀតផងដែរ។ លោកក៏បានបន្ដថាដូច្នេះនៅពេលដែលស្ថាប័នរដ្ឋនៅតំបន់នោះកាន់តែច្រើន តម្រូវការសម្រាប់ប្រើបែបលំនៅឋាននឹងមានការកើនឡើង។
២. ខេត្តកំពង់ស្ពឺ
រីឯខេត្តកំពង់ស្ពឺវិញដីដែលមានទីតាំងល្អគឺនៅផ្លូវ ៥១ ដោយចាប់ពីតំបន់ផ្លូវ៥១ ចុះមកក្រោមគឺជាតំបន់លំនៅឋាន( ទៅខាងខេត្តកំពត) ហើយចាប់ពីផ្លូវ៥១ ទៅខាងខេត្តកំពង់ស្ពឺជាតំបន់រោងចក្រ ឧស្សាហកម្ម។ យ៉ាងណាមិញការអភិវឌ្ឍឧស្សាហកម្មបាន និងកំពុងតែមានការរីកចម្រើនយ៉ាងខ្លំាង ហើយបានប្រែក្លាយខេត្តកំពង់ស្ពឺ ទៅជាតំបន់សក្តានុពលវិនិយោគលើពាណិជ្ជកម្ម និងលំនៅឋាន ដែលអាចទាក់ទាញបណ្តាក្រុមហ៊ុនជាតិ និងអន្តរជាតិជាច្រើន។
ដោយឡែកចំពោះខេត្តចំនួន២ ទៀតលោក សន សៀប ប្រធានសមាគមអ្នកវាយតម្លៃនិងភ្នាក់ងារអចលនវត្ថុកម្ពុជា ( CVEA )សម្រាប់អាណត្តិទី៨ ឆ្នាំ២០២៣-២០២៤ បានបង្ហើបពីត្រូវប៉ាន់ចំនួនពីរកន្លែងទៀតដែលតំបន់ដែលមានសក្កានុពលគឺមាន ខេត្តព្រះសីហនុ និង ខេត្តសៀមរាប។
៣.ខេត្តព្រះសីហនុ
បច្ចុប្បន្នខេត្តព្រះសីហនុកំពុងអភិវឌ្ឍន៍ខ្លាំង បន្ទាប់ពីមានផ្លូវល្បឿនលឿនចូលមក។ បើនិយាយចំពោះទីតាំងវិញតំបន់ដែលល្អមាននៅតំបន់ដែលជាប់ឆ្នេរ ឬនៅជិតផ្សារជាដើម ប៉ុន្ដែទីតាំងដែលមានសក្កានុពលបំផុតគឺនៅតំបន់រាម ។ ប្រធានសមាគមខាងលើបានបញ្ជាក់ថាមូលហេតុដែលរាមជាទីតាំងល្អក៏ព្រោះតែនៅទីនោះគឺមានផ្លូវធំជាច្រើនខ្សែរ និងសម្បូរទៅដោយដីធំៗ ហើយក៏សម្បូរអ្នកវិនិយោគធំៗចូលទៅផងដែរ។
៤.ខេត្តសៀមរាប
ចំពោះខេត្តសៀមរាបវិញគឺជាខេត្តមួយដែលជាប៉ូលសេដ្ឋកិច្ចយ៉ាងសំខាន់របស់កម្ពុជាដែលអាចទាក់ទាញភ្ញៀវទេសចរទាំងជាតិនិងអន្តរជាតិបានរាប់ពាន់អ្នកក្នុងមួយថ្ងៃៗ។ នៅក្នុងខេត្តនេះគឺមានតំបន់លេខ១ និងតំបន់លេខ២។
ចំពោះលេខ១ គឺនៅទិសខាងកើតដែលជាទិសទៅខាងរាជធានីភ្នំពេញ តំបន់នេះគឺជាតំបន់មួយដែលមានសក្ដានុពលរីកចម្រើនខ្ពស់ដោយយោងថា ជាទិសដៅទៅកាន់រាជធានីភ្នំពេញ ដែលជាមជ្ឈមណ្ឌលសេដ្ឋកិច្ច។ មួយវិញទៀតដោយសារតែព្រលានយន្តហោះថ្មីគឺនៅទិសខាងកើតដូច្នេះការតភ្ជាប់សំណង់ផ្សេងៗគឺសុទ្ធតែចូលក្នុងក្រុងសៀមរាប អ៊ីចឹងការវិនិយោគនៅតំបន់ខាងកើតដែលរួមមាន ស្រុកប្រាសាទបាគង ស្រុកបន្ទាយស្រី និងស្រុកសូទ្រនិគម សុទ្ធតែជាតំបន់ល្អ។
ចំពោះតំបន់លេខ២ វិញ គឺទិសខាងលិច គឺជាទិសដែលភ្ជាប់ទៅកាន់ព្រំដែនថៃ ដែលមានខេត្តបន្ទាយមានជ័យ ម្យ៉ាងវិញទៀតថ្មីៗនេះរាជរដ្ឋាភិបាលក៏បានលើកឡើងពីគម្រោងផ្លូវថ្មីមួយដែលភ្ជាប់ពីសៀមរាបទៅកាន់បាត់ដំបង ដូច្នេះធ្វើឱ្យចរាចរណ៍ក៏ដូចជាចំនួនមនុស្ស និងចរាចរណ៍ទំនិញចូលខេត្តសៀមរាបនឹងមានចំនួនកាន់តែច្រើន ហើយតំបន់ខាងលិចរួមមាន ស្រុកពួក និងស្រុកក្រឡញ់ ដោយហើយរាប់ជាមួយនិងផ្លូវជាតិលេខ៦ ផងដែរ៕
អត្ថបទដោយ៖ ឌឿក ស្រី នុត
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:13:29.650Z",
"category": "អចលនទ្រព្យ",
"views": 2022,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy"
]
}
|
ដឹងកាន់តែលឿន រឹតតែល្អ! អ្នកស្រី ប្រាក់ លឹមហ៊ាង បង្ហើបពីផ្លូវសម្ងាត់៥ គេចផុតពីបំណុលវ័ណ្ឌក
|
https://business-cambodia.com/articles/debt-tips-from-mrs-brak-limheang
|
មនុស្សម្នាក់ៗអាចមានហេតុផលខុសៗគ្នាដែលនាំឱ្យពួកគេធ្លាក់ចូលទៅក្នុងអន្លង់នៃបំណុលអាក្រក់ ប៉ុន្តែពួកគេសុទ្ធតែមានគោលបំណងមួយដូចគ្នាគឺ ចង់ចាកចេញឱ្យផុតពីបំណុលនិងឈប់ធ្លាក់ចូលអន្លង់មួយនេះម្ដងទៀត។
ពាក់ព័ន្ធនឹងបញ្ហាបំណុនេះដែរ គ្រូបង្គោលផ្នែកហិរញ្ញវត្ថុ និងជាសមាជិកនៃក្រុមសន្សំប្រាក់នារី អ្នកស្រី ប្រាក់ លឹមហ៊ាង បានបង្ហើបពីគ្លឹះក៏ដូចជាផ្លូវសម្ងាត់ទាំង៥ ដែលអាចជួយមនុស្សឱ្យគេចផុត លែងធ្លាក់ចូលក្នុងបញ្ហាបំណុលមិនល្អ ឬបំណុលវណ្ឌកតទៅទៀត។
ទី១. ស្គាល់បំណុល
ត្រង់ចំណុចនេះ អ្នកស្រីបានពន្យល់ថា លោកអ្នកគួរតែរៀនបែងចែកឱ្យដាច់ពីគ្នារវាងបំណុលល្អ និងបំណុលអាក្រក់។ បំណុលល្អគឺជារាល់បំណុលទាំងឡាយណាដែលអ្នកយកលុយមកប្រើក្នុងគោលដៅបង្កើនទ្រព្យ ដូចជាបណ្ដាក់ទុនរកស៊ីលើជំនាញដែលអ្នកចេះច្បាស់ វិនិយោគលើដីឬផ្ទះដែលមានទីតាំងល្អជាដើម។ ចំណែកឯបំណុលអាក្រក់ ជាលុយដែលអ្នកយកទៅចំណាយលើរបស់របរមិនចាំបាច់ របស់ដែលមិនចូលរួមចំណែកបង្កើនចំណូល ផ្ទុយទៅវិញធ្វើឱ្យអ្នកមានបន្ទុកចំណាយកាន់តែច្រើន។
ទី២. ទាញចំណេះដឹងហិរញ្ញវត្ថុដាក់ខ្លួន
គ្រូបង្គោលហិរញ្ញវត្ថុរូបនេះ បានលើកឡើងថា មូលហេតុធំបំផុតដែលនាំឱ្យមនុស្សធ្លាក់ចូលទៅក្នុងរណ្ដៅបំណុលគឺ ការខ្វះខាតចំណេះដឹងហិរញ្ញវត្ថុ។ ហេតុនេះហើយលោកអ្នកគួរតែស្វះស្វែងទាញយកចំណេះដឹងដាក់ខ្លួន តាមរយៈការអាន ការស្ដាប់ ការរៀនដោយផ្ទាល់ពីអ្នកជំនាញផ្នែកហិរញ្ញវត្ថុ និងរៀនសង្កេតពីសង្គមដែលអ្នករស់នៅថែមផង។
ទី៣. មានគោលដៅច្បាស់លាស់
អ្នកជំនាញខាងលើនេះបានបញ្ជាក់ទៀតថា ដើម្បីចៀសផុតពីការលង់នឹងបំណុល មនុស្សគ្រប់រូបគួរតែធ្វើអ្វីមួយដោយមានគោលដៅច្បាស់លាស់។ បើបង្កើតអាជីវកម្មសូមប្រាកដថាអ្នកមានគោលដៅច្បាស់ និងមានសមត្ថភាពគ្រប់គ្រាន់សម្រាប់ទទួលខុសត្រូវលើវា។
ក្នុងនោះសូម្បីតែការសន្សំក៏ដោយ បើចង់ឱ្យសល់អ្នកក៏ត្រូវតែកំណត់ថាតើលុយដែលអ្នកសន្សំនោះទុកសម្រាប់ធ្វើអ្វី ដើម្បីកុំឱ្យច្រឡំដកចាយខុសច្រកនាំឱ្យខាតលុយ។ ប្រសិនបើអ្នកដាក់គោលដៅថាសន្សំលុយសម្រាប់ទិញដី អ្នកនឹងមិនហ៊ានដកលុយនោះយកទៅប្ដូរសេរីទូរស័ព្ទឡើយ ព្រោះលុយដែលអ្នកសន្សំមានកន្លែងសមរម្យជាងនេះកំពុងរង់ចាំហើយ។
ទី៤. ចាប់ផ្ដើមសន្សំពេលនេះ
អ្នកស្រីបានបញ្ជាក់ថា កុំប្រើពាក្យចាំ ចាំមានលុយច្រើនចាំសន្សំ ចាំមានមុខរបរច្បាស់លាស់ចាំសន្សំ បើរវល់តែចាំបែបនេះមិនដឹងពេលណាសល់លុយទេ។ ចាប់ផ្ដើមបង្កើតទម្លាប់សន្សំពីពេលនេះទៅ មានលុយតិចសន្សំតិច មានលុយច្រើនសន្សំច្រើន។ បើមួយខែអ្នករកបាន ១០០ដុល្លារ ដកសន្សំឱ្យតែបាន ១០ដុល្លារទៅគឺល្អណាស់ហើយ។
ទី៥. រៀនវិភាគ
អ្នកជំនាញរូបនេះបានបង្ហើបដែរថា មុននឹងទៅខ្ចីលុយនរណាគេ អ្នកគួរតែរៀនវិភាគប្រៀបធៀបឱ្យបានច្រើនដើម្បីជ្រើសយកជម្រើល្អជាងគេមួយ។ អ្នកអាចទៅសួរព័ត៌មានតាមស្ថាប័នដែលផ្ដល់កម្ចីពីមួយកន្លែងទៅមួយកន្លែង ឱ្យបានទិន្នន័យលម្អិត ហើយយកវាមកផ្ទឹមគ្នា ដើម្បីដឹងថាមួយណាល្អជាងគេ។ ការធ្វើបែបនេះចំណាយពេលបន្តិច ប៉ុន្តែចំណេញលុយច្រើន ព្រោះថាស្ថាប័ននីមួយៗសុទ្ធតែមានលក្ខណៈពិសេសផ្សេងៗគ្នា ដែលទាំងអស់នោះជាឱកាសឱ្យអ្នកអាចរកបានស្ថាប័នណាមួយ ដែលត្រូវនឹងអ្នកបំផុត។
អ្នកស្រីក៏បានគូសបញ្ជាក់ផងដែរថាគ្រប់យ៉ាងវាផ្ដើមចេញពីខ្លួនអ្នក មិនថាពេលនេះអ្នកជាប់បំណុលច្រើនប៉ុនណាឡើយសូមកុំបាក់ទឹកចិត្ត ឱ្យតែអ្នកតាំងចិត្តថានឹងប្រឹងដោះ មានន័យថាអ្នកជោគជ័យបាន ៥០%ហើយ សល់៥០%ទៀតគឺពឹងផ្អែកលើវិធីសាស្រ្តដែលអ្នកនឹងយកមកប្រើដើម្បីដោះបំណុលទាំងនោះ៕
អត្ថបទបន្ត៖ ខ្ចីសងវិលជុំ ដូចយក.ក.លអន្ទាក់! អ្នកស្រី ប្រាក់ លឹមហ៊ាង បង្ហើបក្បួនដកខ្លួនពីបំណុលវ័ណ្ឌក
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T04:07:20.154Z",
"category": "ហិរញ្ញវត្ថុ",
"views": 2505,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ដំណឹងល្អសម្រាប់អ្នកចេះចិន! ក្រុមហ៊ុនធំៗ ប្រកាសរើសបុគ្គលិកជាច្រើននាក់ ជាមួយប្រាក់ខែខ្ពស់ទៀត
|
https://business-cambodia.com/articles/hot-news-job-interviews
|
ជាដំណឹងដ៏រីករាយមួយសម្រាប់អ្នកចេះភាសាចិនដែលកំពុងស្វែងរកការងារ ឬអ្នកដែលចង់ផ្ដាស់ប្ដូរបទពិសោធន៍ការងារថ្មី ខណៈ គេហទំព័រធំមួយនេះបានប្រកាសជ្រើសរើសបុគ្គលិកជាច្រើននាក់ឲ្យចូលបម្រើការងារនៅដើមឆ្នាំ២០២៣នេះ។
យោងតាមមជ្ឈមណ្ឌលការងារ CamUp កាលពីពេលថ្មីៗនេះ បានឲ្យដឹងថា អ្នកដែលចេះភាសាចិន ហើយកំពុងស្វែងរកការងារធ្វើ ឬចង់ផ្លាស់ប្តូរការងារ អាចដាក់ CV មកកាន់ក្រុមហ៊ុន ដែលមានប្រាក់ខែខ្ពស់ចាប់ពី ៣៥០ ដុល្លារ រហូតដល់ ១,៥០០ ដុល្លារ ឬច្រើនជាងនេះ អាស្រ័យលើសមត្ថភាពរបស់ អ្នកដាក់ពាក្យ។
ខាងក្រោមនេះគឺជាការងារទាំង១២សម្រាប់អ្នកចេះភាសាចិនដែលក្រុមហ៊ុនកំពុងត្រូវការជាបន្ទាន់៖
១. ជំនួយការអ្នកគ្រប់គ្រងប្រតិបត្តិការ (Operation Assistant Manager)
២. គណនេយ្យករ (Accountant)
៣. មន្ត្រីផ្នែកលក់ (Logistics Sales Officer)
៤. ផ្នែកព័ត៌មានវិទ្យា (IT Officer)
៥.មន្ត្រីគ្រប់គ្រងការបញ្ជាទិញ (Order Management Officer)
៦. ការិយាល័យលក់ភស្តុភារ (Logistics Sales Officer)
៧. មន្ត្រីត្រួតពិនិត្យគុណភាព (Quality Control Officer)
៨. អ្នកបកប្រែរភាសាចិន (Chinese Translator)
៩. មន្ត្រីប្រតិបត្តិការ (Operation Officer)
១០. អ្នកគ្រប់គ្រងប្រតិបត្តិការ (Operation Manager)
១១. នួយការផ្នែកសេវាកម្មអតិថិជន (Customer Service Assistant)
១២. អ្នកប្រែភាសាចិន Chinese Translator
សំរាប់ចម្ងល់ទាក់ទងនិងការងារ អាចសាកសួរតាមរយះ តេរមកលេខ ០១០៧៧៧២២១ /០១០៧៧៧៨៣០ ហើយសំរាប់អ្នកចង់ដាក់ពាក្យ អាចផ្ញើមកកាន់អីម៉ែល mk@camupjob.com រឺតាមតេលេក្រាម https://t.me/camupjob ០១០ ៧៧៧ ២២១ ។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T03:45:28.662Z",
"category": "កំពូលអ្នកលក់",
"views": 1298,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy",
"short_sentences"
]
}
|
ប្លែកពីគេ! គេផលិតឡានអគ្គិសនីថ្មីៗ តែ Toyotaត្រៀមយកឡានចាស់ៗមកច្នៃធ្វើឡានអគ្គិសនីប្រើប្រាស់ម្តងទៀត
|
https://business-cambodia.com/articles/toyota-pushes-zero-emission
|
ដើម្បីពន្លឿនការផ្លាស់ប្តូរនៅក្នុងពិភពលោកដែលកំពុងតែមានសន្ទុះសេដ្ឋកិច្ចក៏ខ្លាំងក្លានេះ បានធ្វើឱ្យក្រុមហ៊ុនផលិតរថយន្តជាច្រើនបានព្យាយាមស្វះស្វែង រកគ្រប់មធ្យោបាយធ្វើយ៉ាងណាដើម្បីរកគំនិតថ្មី បង្កើតស្នាដៃរថយន្តម៉ូតថ្មីៗដើម្បីដាក់លក់នៅលើទីផ្សារ។ក្នុងនោះគេសង្កេតឃើញថា ក្រុមហ៊ុន Toyota ត្រូវបានគេចាត់ទុកថាជាក្រុមហ៊ុនដែលបានធ្វើការអភិវឌ្ឍន៍ ល្អបំផុតមួយក្នុងចំណោមក្រុមហ៊ុនផលិតរថយន្តដទៃទៀតៗក្នុងការបង្កើតប្រភេទរថយន្តយ៉ាងច្រើនសន្ធឹកសន្ធាប់ពីមួយឆ្នាំទៅមួយឆ្នាំ។
ជាក់ស្តែងកាលពីពេលថ្មីៗកន្លងទៅ យោងតាមការចុះផ្សាយរបស់សារព័ត៌មានក្រៅស្រុក Los Angeles Time បានឱ្យដឹងថា ក្រុមហ៊ុន Toyota Motor Corp កំពុងសម្លឹងឃើញគម្រោងថ្មី ដោយគម្រោងថ្មីនោះគឺបំប្លែកឡានចាស់ៗ មកកែច្នៃជាឡានអគ្គិសនី ដែលអាចប្រើប្រាស់ឡើងវិញម្តងទៀត។រីឯគោលបំណងធំរបស់គម្រោងនេះគឺក្រុមហ៊ុន Toyota ចង់ក្លាយជាចំណែកមួយជួយទៅដល់បរិស្ថានពីការបំពុសពីកាបូនដែលចេញពីរថយន្ត ខណ:ដែលបច្ចុប្បន្ន Toyota រងការចោទប្រកាន់ពីក្រុមអភិវឌ្ឍន៍ថាមពលយានយន្តអគ្គិសនី ដែលជាក្រុមហ៊ុនផលិតរថយន្តជួយកាត់បន្ថយកាបូនតិចខ្លាំងបំផុត ហើយនៅសហរដ្ឋអាមេរិក ត្រូវបានគេដឹងថា Toyota បានលក់ចេញនូវប្រភេទឡានអគ្គិសនីតិចជាង ១% នេះជាហេតុធ្វើឲ្យ ក្រុមហ៊ុនជប៉ុនមួយនេះ បង្ខំចិត្តក្នុងជ្រើសរើសដើរផ្លូវមួយនេះ។
ជាមួយគ្នានេះ បើតាមការលើកឡើងរបស់លោក Akio Toyoda នាយកប្រតិបត្តិនៃក្រុមហ៊ុន Toyota ក្នុងព្រឹត្តិការណ៍ពិរពណ៍កាលពីថ្ងៃសុក្រនៅឯ Tokyo Auto Salon ក្នុងទីក្រុង Chiba ប្រទេសជប៉ុន លោកបានលើកឡើងយ៉ាងដូច្នោះ “ដំណើរឆ្ពោះទៅកាន់ការកាត់បន្ថយបំភាសឧស្ម័នពុសជាដំណើរការដែលចំណាយពេលយូរ ហេតុនេះជម្រើសនៃការកែច្នៃឡានចាស់ឱ្យក្លាយជាឡានអគ្គិសនីដែលអាចប្រើប្រាស់ឡើងវិញបានជាជម្រើសល្អបំផុតសម្រាប់ក្រុមហ៊ុន Toyota”។
គួរបញ្ជាក់ផងដែរថា ទន្ទឹមនឹងការបង្កើតគម្រោងការថ្មីនេះ Toyota នៅតែចាប់ជាប់មិនលែងនូវគម្រោងការ កាលពីឆ្នាំ២០២១ ថាលក់ចេញនូវឡានអគ្គិសនីឲ្យបាន ៣.៥លានគ្រឿងក្នុង១ឆ្នាំ នៅឆ្នាំ២០៣០ ហើយ Toyota ក៏បានសន្យាថានឹងដាក់លក់សេរីឡាន Lexus ប្រើអគ្គិសនីសុទ្ធទៅកាន់សហរដ្ឋអាមេរិក ចិន និងអឺរ៉ុបនៅឆ្នាំ២០៣០ផងដែរ៕
អត្ថបទដោយ៖សម្បត្តិ សុខឡាង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T03:44:48.205Z",
"category": "ចាប់ផ្តើមអាជីវកម្ម",
"views": 367,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy",
"short_sentences"
]
}
|
ដំណឹងល្អ! វិស័យធំៗទាំង៣ កំពុងទាក់ទាញចំណាប់អារម្មណ៍បរទេសមកវិនិយោគនៅកម្ពុជាឆាប់ៗនេះ
|
https://business-cambodia.com/articles/the-three-major-sectors
|
មួយរយៈចុងក្រោយនេះ យើងសង្កេតឃើញថាកម្ពុជាកំពុងតែទទួលបានការចាប់អារម្មណ៍ការវិនិយោគនៅវិស័យជាច្រើននៅកម្ពុជា។ ជាក់ស្តែង កាលពីថ្មីៗនេះមានក្រុមហ៊ុនបរទេសជាច្រើន អាចនឹងមកវិនិយោគនៅកម្ពុជាឆាប់ៗនេះហើយ។ វិស័យទាំងនោះមានដូចជា៖
១. វិស័យកែច្នៃផ្លែឈើហូបផ្លែ
កាលពីកន្លងទៅនេះ ឯកឧត្តម សុខ លូ បានទទួលជួបជាមួយក្រុមហ៊ុន Shop Shindou Shigeharu Limited Company ដោយនៅក្នុងនោះ ក្រុមហ៊ុនក៏បានបង្ហើបពីគម្រោង ចង់មកបោះទុនវិនិយោគ លើការកែច្នៃផលិតផលកសិកម្ម នៅក្នុងខេត្តបាត់ដំបងនាពេលខាងមុខនេះ ប៉ុន្តែក្រុមហ៊ុនចង់សិក្សា និងស្វែងយល់បន្ថែមទៀត មុននឹងការបោះទុនវិនិយោគ នៅក្នុងខេត្តបាត់ដំបង ក្នុងការកែច្នៃផលិតផលកសិកម្ម ដែលមានដូចជាផ្លែឈើហូបផ្លែជាដើម ។
សូមបញ្ជាក់ថា ក្រុមហ៊ុន Shop Shindou Shigeharu Limited Company គឺជាក្រុមហ៊ុនផលិតអាហារដ៏ល្អបំផុតនៅក្នុងខេត្តអិហិមិ ជាពិសេសខាងផ្លែឈើស្ងួត ដូចជា ក្រូចឆ្មារ/ក្រូចពោធិ៍សាត់ដ៏ល្បីល្បាញរបស់ខេត្តអិហិមិ នៃប្រទេសជប៉ុន។
២. វិស័យកែច្នៃ និងវេចខ្ចប់លើកសិផល
ឯកឧត្តម ប៉ាន សូរស័ក្តិ បានសំណូមពរឱ្យភាគីកូរ៉េ ជួយវិនិយោគលើការកែច្នៃ និងវេចខ្ជប់លើកសិផលសំខាន់ៗរបស់កម្ពុជា រួមមាន ដំទ្បូងមី មៀន កៅស៊ូ ចេក ទុរេន ស្វាយ និងផ្លែឈើត្រូពិចដទៃទៀត ដើម្បីជំរុញការនាំចេញកសិផលដ៏សម្បូរបែប និងមានគុណភាពរបស់កម្ពុជាជូនប្រជាជនកូរ៉េ។
លោកប្រធាន YU Jeoung Yeol បានធ្វើឆ្លើយតបទៅកាន់ ឯកឧត្តមរដ្ឋមន្ត្រី និងគណៈប្រតិភូ ថា KOTRA មានជំនឿយ៉ាងមុតមាំ តាមរយៈកិច្ចព្រមព្រៀង CKFTA នឹងជម្រុញការធ្វើពាណិជ្ជកម្មរវាងប្រទេសទាំងពីរបន្ថែមទៀត ហើយដែលអាចជំរុញឱ្យមានការកើនឡើងនៅកិច្ចសហប្រតិបត្តិការលើវិស័យបច្ចេកទេស ឌីជីថល និងកសិកម្មជាដើម។
លោកប្រធាន បន្តថាបច្ចុប្បន្នក្រុមហ៊ុនកូរ៉េជាង ២០០ ក្រុមហ៊ុន កំពុងវិនិយោគនៅកម្ពុជា ហើយ KOTRA កំពុងកៀរគរអ្នកវិនិយោគបន្ថែមទៀតជាពិសេស លើវិស័យខាងលើ និងវិស័យគ្រឿងបន្លាស់យានយន្ត ឬរថយន្ត និងវត្ថុធ្វើពីឈើ។
៣. វិនិយោគទៅលើគម្រោងថាមពលកកើត
កាលពីពេលកន្លងទៅក្នុងជំនួបរវាងឯកឧត្តមបណ្ឌិត ទី នរិន្ទ រដ្ឋលេខាធិការក្រសួងរ៉ែនិងថាមពល ជាមួយលោក Sanjay Anand នាយកប្រតិបិត្ត Adani Global រួមជាមួយសមាជិកក្រុមរបស់ក្រុមហ៊ុន Adani Global ប្រទេសឥណ្ឌា ខាងភាគីឥណ្ឌា បានបង្ហាញគោលបំណងចង់វិនិយោគទៅលើគម្រោងថាមពលកកើតឡើងវិញនៅកម្ពុជាផងដែរ។
គួរបញ្ជាក់ផងដែរថា ក្រុមហ៊ុនតម្លៃ ១២៤ពាន់លានដុល្លារ របស់មហាសេដ្ឋីលេខ១ឥណ្ឌាគឺ Adani Group ដែលជាក្រុមហ៊ុនធំមួយរបស់ឥណ្ឌាដែលមានទីស្នាក់ការនៅ Ahmedabad ហើយបច្ចុប្បន្នក្រុមហ៊ុននេះវិនិយោគទៅលើវិស័យដូចជា គ្រប់គ្រងកំពង់ផែ ការផលិតថាមពលអគ្គិសនី និងការបញ្ជូនថាមពលកកើតឡើងវិញ ការជីកយករ៉ែ ប្រតិបត្តិការអាកាសយានដ្ឋាន ឧស្ម័នធម្មជាតិ ការកែច្នៃម្ហូបអាហារ និងហេដ្ឋារចនាសម្ព័ន៕
អត្ថបទដោយ៖ ធី ស្រីល័ក្ខ
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-30T02:58:16.823Z",
"category": "ចាប់ផ្តើមអាជីវកម្ម",
"views": 1171,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
ទិញឲ្យចំណេញ! ហាងមាសមួយនៅភ្នំពេញ បង្ហើប៥ស្នៀត ដើម្បីទិញមាសទុកឲ្យចំណេញ
|
https://business-cambodia.com/articles/how-to-manage-profit-from-gold
|
ជាការពិតណាស់ ពលរដ្ឋខ្មែរជាច្រើនតែងតែទិញមាស ដោយអ្នកខ្លះទិញសម្រាប់យកមកប្រើប្រាស់ជាគ្រឿងអលង្ការ ចំណែកអ្នកខ្លះទៀតទុកជាលក្ខណៈការពារពេលមានអាសន្នពួកគាត់អាចលក់មាសដើម្បីយកលុយដោះស្រាយបញ្ហា។ ចំណែកបងប្អូនខ្លះទិញទុកលក់យកប្រាក់ចំណេញជាលក្ខណៈវិនិយោគ។
ទាក់ទងនឹងការទិញមាសទុកលក់យកចំណេញ លោក ចិន ពន្លឺ អ្នកលក់មាសនៅហាង ចែពៅ លក់គ្រឿងអលង្ការបានបង្ហើប៥ចំណុចដែលបងប្អូនគួរធ្វើ ដើម្បីទិញមាសទុកអាចចំណេញ។
១. តាមដានហាងមាស៖ ជាអ្នកវិនិយោគមាស អ្នកត្រូវតែធ្វើការតាមដានហាងឆេងមាសប្រចាំថ្ងៃ ជាពិសេសហាងមាសក្នុងស្រុកដើម្បីដឹងថាតើហាងឆេងមាសប្រែប្រួលចុះឡើងដល់ណា។ អ្វីដែលសំខាន់មិនថាអ្នកវិនិយោគលើអ្វីនោះទេយើងត្រូវទិញនៅពេលវាធ្លាក់ថ្លៃព្រោះអ្នកប្រើថ្លៃដើមទាប ងាយនឹងមានឱកាសចំណេញ។ មិនតែប៉ុណ្ណោះ អ្នកត្រូវទិញមាសនៅហាងណាដែលអ្នកជឿទុកចិត្តនិងមានទុកចិត្ត។
២. តាមដានការវិភាគ៖ ទីផ្សារមាសតែងតែមានអ្នកវិភាគជាពិសេសអ្នកជំនាញ តែងតែវិភាគរអំពីហាងឆេងថាតើមាសឡើងឬចុះនៅពេលណា ងាយស្រួលបងប្អូនត្រៀមលុយសម្រាប់ការទិញមាស។
៣. តាមដានព័ត៌មានជុំវិញពិភពលោក៖ អ្នកជាវិនិយោគ អ្នកត្រូវតាមដានទាក់ទងជាមួយស្ថានភាពសេដ្ឋកិច្ចនិងនយោបាយ វិបត្តិដែលបង្ករឡើងដោយសង្គ្រាមនិង គ្រោះធម្មជាតិជាដើម។
៤. ប្រើកញ្ចប់លុយដែលមិនចាំបាច់ក្នុងការទិញ៖ ទិញនៅពេលដែលមាសចុះ រួចលក់វិញនៅពេលដែលមាសមានការកើនឡើង ហើយត្រូវដឹងថាលុយដែលទិញមាសទុកនោះ ជាលុយដែលមិនមែនជាតម្រូវការក្នុងរយៈពេលខ្លី ព្រោះការទិញមាសទុកចំណេញនេះមិនមែនទិញថ្ងៃនេះស្អែក ឬខែក្រោយចំនេញទេ ពេលខ្លះវាមានរយៈពេលយូរទម្រាំមាសមានការកើនឡើង
៥. ទិញមាសដុំឬមាសសន្លឹកដែលមិនមានថ្លៃឈ្នួល៖ ជាធម្មតាមាសដែលគេកែច្នៃតែងតែមានថ្លៃឈ្នួលដែលអ្នកត្រូវចំណាយលុយច្រើន ហើយឱកាសចំណេញតិច ដូច្នេះអ្នកគួរទិញមាសដែលជាប្រភេទមាសដុំឬមាសដែលមិនមានថ្លៃឈ្នួល។
ចង់ចេះប្រើលុយឲ្យមានប្រសិទ្ធភាព ប្រើលុយឲ្យចំណេញនិងវិនិយោគលុយដើម្បីបង្កើនទ្រព្យអាចតាមដាន Facebook page របស់ខ្ញុំ Toeuy Hong-ទឿយ ហុងឬចូលគ្រុបតេឡេក្រាម: https://t.me/toeuy_hong
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T10:49:39.209Z",
"category": "ហិរញ្ញវត្ថុ",
"views": 2997,
"author": {
"first_name": "Toeuy",
"last_name": "Hong",
"email": "hongteouy@gmail.com"
},
"quality_warning": [
"noisy"
]
}
|
អាយុច្រើនកុំនៅចំណូលតិច! គន្លឹះ៣ ជួយឱ្យអ្នករកចំណូលបានច្រើនជាងមុន ជីវិតមិននៅទ្រឹង១កន្លែង
|
https://business-cambodia.com/articles/old-age-low-income-should-do
|
ចំណូលជាកត្តាចម្បងក្នុងការរស់នៅរបស់យើង ប៉ុន្តែមានមនុស្សភាគច្រើនដែលអាយុច្រើនហើយ ប៉ុន្តែនៅតែមានចំណូលតិច ព្រោះខ្វះគោលដៅ ខ្វះជំនាញ ខ្វះភាពអង់អាចពីខាងក្នុងពោលគឺគ្មានជំនឿជាក់លើខ្លួនឯង ។ យ៉ាងណាមិញខាងក្រោមនេះជាផ្លូវ៣ដែលគួរដើរ នឹងជួយឱ្យអ្នកអាចរកចំណូលបានច្រើនជាងមុន ជីវិតកាន់តែរីករាយ មិនសុញជាមួយនឹងការងារតទៀតនោះទេ។
១. ធ្វើការឱ្យគេ តែមានគោលដៅ
នៅកន្លែងការងារប្រាកដជាមានមនុស្សមួយក្រុមតូច ដែលធ្វើការងារដើម្បីប្រាក់ខែ ជាប់ជើងជាមួយនឹងច្រវ៉ាក់សេរីភាព ដោយសារតែប្រាក់ខែតិច តែបើឈប់ធ្វើការនឹងអត់លុយចាយជាមិនខាន។ មូលហេតុនេះគឺបណ្តាលមកពីការវង្វេងគោលដៅ ក្នុងការងារមិនដឹងថាគួរធ្វើអ្វីដើម្បីអ្វី គឺធ្វើមួយថ្ងៃៗឱ្យតែរួចៗ។ ជំនួសឱ្យការធ្វើការងារឱ្យតែរួចៗមួយថ្ងៃ ចូរធ្វើឱ្យការងារប្រចាំថ្ងៃរបស់យើងឱ្យផ្សាភ្ជាប់នឹងគោលដៅអនាគត ចូរសួរខ្លួនឯងថាតើអាជីពដែលធ្វើរាល់ថ្ងៃនេះ អាចផ្តល់បទពិសោធន៍ដែលអាចផ្លាស់ប្តូរអនាគតយើងបានកម្រិតណា បើវាសមស្របនឹងត្រូវគោលដៅអនាគត គឺត្រូវដុសខាត់ជំនាញ សរសេរផែនការដើម្បីទៅ មិនយូរមិនឆាប់ជីវិតគង់តែរីករាយនឹងស្រស់ថ្លាមិនខាន។
២.មានជំនឿលើខ្លួនឯង
អ្វីៗអាចប្រសើរឡើងបាន គឹនៅពេលដែលយើងខ្លួនឯងបានប្រសើរឡើងពី១ថ្ងៃទៅ១ថ្ងៃ មានជំនឿលើខ្លួនឯង ទំនុកចិត្តអាចបង្កើនលទ្ធផលក្នុងជីវិត។ មនុស្សមានជំនឿចិត្ត គឺមានភាពអង់អាចចេញពីក្នុងខ្លួន ជាមនុស្សចិត្តក្លាហាន ម៉ាត់ណាម៉ាត់ហ្នឹង អាចឱ្យគេពឹងពាក់បាន។
៣. រកប្រភពចំណូលថ្មី
មូលហេតុខ្វះចំណូល គឺបណ្តាលមកពីខ្វះជំនាញ សមត្ថភាពនៅមានកម្រិត និងមនុស្សដែលបិទខ្លួនឯងមិនព្រមអភិវឌ្ឍខ្លួន។ ប្រភពចំណូលថ្មីអ្នកអាចរកបានក្រៅពីប្រាក់ខែ ឧទាហរណ៍ដូចជា ការយកជំនាញដែលអ្នកមានទៅលក់ ឬអាចសាងស្នាដៃអ្វីមួយដើម្បីឱ្យវាបង្កើតចំណូលថេរ ដូចជាការសរសេរសៀវភៅ ធ្វើមាតិកាឌីជីថល ដែលនេះសុទ្ធសឹងតែអាចបង្កើតចំណូលក្រៅម៉ោងបាន ព្រោះវាទាមទារតែគោលដៅ សមត្ថភាព ជំនាញ នៃការផ្តោតអត់ធ្មត់ខ្ពស់ប៉ុណ្ណោះ៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T10:23:18.318Z",
"category": "ភាពជាអ្នកដឹកនាំ",
"views": 538,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy",
"short_sentences"
]
}
|
អ្នកជំនាញហិរញ្ញវត្តុលោក ង៉ែត ជូ បង្ហើបពីគន្លឹះពិសេស៤ អាចសល់លុយកើនទ្រព្យ ទោះនៅក្នុងគ្រាមានវិបត្តិ
|
https://business-cambodia.com/articles/money-tips-from-mr-ngeth-chou
|
ទោះបីជាខែដំបូងនៃឆ្នាំ២០២៣ ជិតកន្លងផុតទៅហើយក្ដី ក៏គេនៅសង្គេតឃើញថាស្ថានភាពសេដ្ឋកិច្ចនៅមានភាពរអាក់រអួលបន្តពីឆ្នាំចាស់មកមិនទាន់ស្រាកស្រាន្តនៅឡើយទេ។ ហេតុនេះហើយទើបធ្វើឱ្យមនុស្សភាគច្រើន ត្រូវប្រឈមនឹងបញ្ហាហិរញ្ញវត្ថុ ដែលធ្វើពិបាកស្រោចស្រង់ជីវភាព។
ពាក់ព័ន្ធនឹងបញ្ហានេះដែល អ្នកជំនាញហិរញ្ញវត្ថុនិងវិនិយោគ លោក ង៉ែត ជូ បានចែករំលែកអំពី ក្បួនចាត់ចែងហិរញ្ញវត្ថុផ្ទាល់ខ្លួន និងអាជីវកម្មទៅតាមអាទិភាពទាំង៤ក្នុងគ្រាលំបាក ដែលអាចជួយលោកអ្នកឱ្យឆ្លងផុតបញ្ហា ព្រមទាំងកើនទ្រព្យទៀតផង។
អាទិភាពទី១៖ ការបំពេញតម្រូវការចាំបាច់សម្រាប់ការរស់ប្រចាំថ្ងៃរបស់គ្រួសារ
លោក ង៉ែត ជូ បានលើកឡើងថា អ្នកត្រូវប្រាដកថារាល់តម្រូវការនៃជីវិតទាំងអស់ដែលរួមមាន ទឹកភ្លើងកន្លែងស្នាក់នៅ អាហារហូបចុក លុយថ្លៃសាលាកូនៗ ប្រាក់បម្រុងសុខភាពសម្រាប់គ្រួសារទាំងមួល សុទ្ធតែមានគ្រប់គ្រាន់ទាំងអស់។
អាទិភាពទី២៖ មើលថែអាជីវកម្ម និងថែបុគ្គលិកឱ្យបានល្អ
ត្រង់ចំណុចនេះលោកបានពនន្យល់ថា បើអ្នកជាម្ចាស់អាជីវកម្ម សូមប្រាកដថា អ្នកបានបើកប្រាក់ខែឱ្យបុគ្គលិក ឱ្យបានគ្រប់គ្រាន់និងទៀងទាត់។ អ្នកគយរដឹងដែរថាបុគ្គលិកភាគច្រើនរស់នៅរំពឹងប្រាក់ខែ ពួកគេមានរឿងច្រើនដែលទទួលខុសត្រូវ និងត្រូវការប្រាក់ខែសម្រាប់ផ្គត់ផ្គង់។
អាទិភាពទី៣៖ បំពេញកាតព្វកិច្ចបំណុល
អ្នកជំនាញមួយរូបនេះ បានបញ្ចាក់ថា ប្រសិនបើអ្នកមានបំណុលជាប់ខ្លួន សូមដកលុយសងគេទាំងដើមទាំងការ ទៅតាមពេលវេលាកំណត់ឱ្យបានទៀងទាត់។ អ្នកមិនគួរទុកបំណុលឱ្យគរច្រើនឡើយព្រោះថាវាអាចធ្វើឱ្យក្លាយជាបន្ទុកធ្ងន់បាន ហើយអ្វីដែលសំខាន់ បើអ្នកមិនយកចិត្តទុកដាក់ អ្នកអាចនឹងបាត់បង់ក្រេឌីត ពិបាកខ្ចីគេពេលក្រោយទៀតផង។
អាទិភាពទី៤៖ ចាប់យកឱកាសវិនិយោគ
ក្នុងនាមជាអ្នកជំនាញវិនិយោគ លោកបានលើកឡើងដោយសង្កត់ធ្ងន់ថា អ្នកគួរតែឆ្លៀតឱកាសលៃលកវិនិយោគលើអចលនទ្រព្យ អាជីវកម្មនានា ឬភាគហ៊ុននៃអាជីវកម្មដែលចុះបញ្ជីនៅលើផ្សាហ៊ុន ហើយមានសក្តានុពលអាចបានផលចំណេញខ្ពស់នាពេលអនាគត។
លោកក៏បានគូសបញ្ជាក់ដែរថា មុននឹងអ្នកយកលុយមកវិនិយោគ សូមប្រាកដសិនថា អ្នកបានចាត់ចែងរាល់តម្រូវការនៃ អាទិភាពទាំង៣ខាងលើឱ្យបានរួចរាល់សិន។ ទន្ទឹមនឹងនោះអ្នកក៏គួរតែសន្សំប្រាក់បម្រុង សម្រាប់ការចំណាយនៅក្នុងកាតព្វកិច្ចទាំង៣ខាងលើឱ្យបានយ៉ាងតិចរយៈពេលពី៦ខែ ទៅដល់១ឆ្នាំ ព្រោះថាសេដ្ឋកិច្ចឥឡូវនេះពោរពេញដោយភាពមិនប្រាកដប្រជា៕
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T09:58:18.551Z",
"category": "ហិរញ្ញវត្ថុ",
"views": 1400,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
ភ្ញៀវមិនទុកចិត្ត? មកស្គាល់យុទ្ធសាស្រ្តកសាងទំនុកចិត្ត២ មុនចូលប្រយុ.ទ្ធក្នុងទីផ្សារ
|
https://business-cambodia.com/articles/trusting-tips-hot-news
|
អ្នកដែលទើបចេញរកស៊ីថ្មីៗ តែងតែស្រែកថា លក់មិនកើតទេ ចេញរកស៊ីក្រោយគេ មិនសូវមានអ្នកស្គាល់ គេមិនទុកចិត្ត ធ្វើម៉េចគេមកគាំទ្រយើងបាន។ ស្របគ្នានេះដែរ អ្នកត្រូវចាំថា អ្នកមានៗលើលោក ភាគច្រើនកើតចេញពីគ្រួសារមិនមានជីវភាពធូរធា ហើយផ្តើមចេញរកស៊ី ទាំងមិនមានអ្នកស្គាល់ដូចគ្នា ដូច្នេះហើយបញ្ហាទាំងអស់នេះ សុទ្ធតែមានដំណោះស្រាយទាំងអស់។
ទន្ទឹមនឹងនេះដែរ ខាងក្រោមនេះជាគំនិតខ្លះៗ ដែលអាចផ្លាស់ប្តូជោគវាសនារបស់អ្នក ចាប់ផ្តើមពីមនុស្សគេមើលរំលង រហូតក្លាយជាបុគ្គលគេទុកចិត្តខ្លាំង និងចង់ទិញ៖
១. រកជំនួយ៖ ត្រង់ចំណុចនេះលោកបណ្ឌិត គឹម ហ៊ាង ដែលត្រូវបានគេស្គាល់ថា ជាអ្នកជំនួញដ៍ពូកែរម្នាក់ ក្នុងវិស័យអចលនទ្រព្យបានលើកឡើងថា នៅពេលដែលគេមិនទាន់ស្គាល់យើង រឿងមួយដែលយើងត្រូវធ្វើនោះគឺ ទៅរកអ្នកជួយផ្សាព្វផ្សាយ (មេឌា) ប៉ុន្តែនៅពេលដែលយើងមានកេរិ៍ឈ្មោះ គេស្គាល់ច្រើនហើយ យើងលែងលំបាកតាមទៅគេទៀតទេ នឹងមករកយើងឯងៗតែម្តង។
ដូច្នេះហើយ ជំហ៊ានដំបូងយើងត្រូវទៅរកគេសិន ធ្វើទីផ្សាររហូតដល់គេស្គាល់អត្តសញ្ញាណថាយើងជានរណា ហើយពេលដែលគាត់ចាប់ផ្តើមស្គាល់ហើយ នោះជំនួញរបស់យើងចាប់ផ្តើមដុះដូចគ្នា ពេលដែលកំពុងដុះនោះទៀតសោត មិនខ្វះទេអ្នកចោមរោម មិនខ្វះទេអ្នកចង់បាន ជារួមមកជំហានដំបូងមុនចេញ ប្រយុ.ទ្ធអ្នកត្រូវបង្ហាញខ្លួនឱ្យគេស្គាល់ជានរណាសិន ព្រោះគេមិចនឹងចំណាយលុយរបស់គេទិញយើង ធ្វើម៉េចទុកចិត្ត បើមិនដឹងប្រភពអ្នកលក់មកពីណាផងនោះ។
២. បង្ហាញខ្លួនឱ្យគេស្គាល់
មួយវិញទៀតក្នុងករណីអ្នកមិនទាន់មានទុន មិនទាន់ចង់ផ្សាព្វផ្សាយតាមរយៈមេឌា រឿងមួយទៀតដែលលោកបណ្ឌិតបានលើកឡើងដោយមិនចាំបាច់ចំណាយថវិការមួយរៀលនោះគឺ លោកបានដើរជាច្រើនគីឡូក្នុងរាជធានីភ្នំពេញជារៀងរាល់ថ្ងៃ រហូតធ្វើឱ្យអ្នកដែលរស់នៅតាមផ្លូវនោះចងចាំគាត់ ហើយស្គាល់គាត់ ដូច្នេះហើយនៅពេលដែលលោកចាប់ផ្តើមប្រយុទ្ធក្នុងទីផ្សារមានអ្នកស្គាល់លោកច្រើន ដូច្នេះហើយលក់ឆាប់ដាច់ ព្រោះគេទុក្ខចិត្តលោក ហើយមានអារម្មណ៏ថាជួបគ្នារាល់ថ្ងៃ។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T09:57:30.157Z",
"category": "កំពូលអ្នកលក់",
"views": 738,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
Cranmer Mworoz ថាអាយុ២០ ទៅ៣៤ឆ្នាំ បើមានទម្លាប់៨នេះ អាចជួយដោះស្រាយបញ្ហាជីវិតស្ទើរ៩៩%
|
https://business-cambodia.com/articles/solve-99-problems
|
នៅពេលដែលមនុស្សចម្រើនវ័យកាន់តែច្រើនឡើងៗ បញ្ហាទុក្ខលំបាកផ្សេងៗក៏មានកាន់តែច្រើនឡើងផងដែរ។ ប៉ុន្តែសម្រាប់អ្នកដែលខ្លាំងពូកែ គេមិនខំប្រឹងគេចវេសពីបញ្ហាជីវិត ហើយបន់ស្រន់កុំឱ្យជួបបញ្ហានោះទេ ប៉ុន្តែគេនឹងខំប្រឹងពង្រឹងខ្លួនឯង។ ជាក់ស្ដែង ដើម្បីអាចកសាងជីវិតឱ្យប្រសើរឡើង និងអាចដោះស្រាយបញ្ហាបាន យើងក៏អាចចាប់ផ្ដើមពីការកសាងទម្លាប់ល្អៗដាក់ខ្លួនផងដែរ។
ខាងក្រោមនេះគឺជាទម្លាប់ល្អបំផុតទាំង៨ ដែលលោក Cranmer Mworoz ជាអ្នកជំនាញផ្នែកទីផ្សារ និងអ្នកជំនាញឌីជីថល បានចែករំលែកថា បើមនុស្សវ័យ២០ ទៅ៣៤ឆ្នាំ បើមានទម្លាប់៨នេះ អាចជួយដោះស្រាយបញ្ហាជីវិតស្ទើរ៩៩%
១. ឈប់សម្លឹងផ្លូវកាត់
ភាពជោគជ័យកើតចេញពីការតស៊ូអត់ធ្មត់ ប្រឹងប្រែងឱ្យអស់ពីកម្លាំងកាយចិត្ត ព្រោះវាគ្មានថ្នាំជោគជ័យណា ដែលអាចឱ្យអ្នកលេបហើយជោគជ័យភ្លាមៗត្រឹម១យប់នោះទេ។ ផ្ដោតលើការខិតខំប្រឹងប្រែងឱ្យខ្លាំង និងខំឱ្យចំគោលដៅ ហើយកុំគិតតែធ្វើអ្វីងាយៗ ហើយសង្ឃឹមជោគជ័យលឿន។
២. ផ្ដល់ឱកាសឱ្យខ្លួនឯងរៀនពីភាពបរាជ័យ
ពេលដែលមិនអាចសម្រេចអ្វីដូចចិត្ត អ្នកអាចនឹងគិតថាខ្លួនឯងបរាជ័យ ប៉ុន្តែការពិតគឺមិនមែនបែបនេះទេ។ អ្នកគួរតែផ្ដល់ឱកាសឱ្យខ្លួនឯងរៀនសូត្រពីភាពបរាជ័យ សាកល្បងគំនិត និងកែប្រែរាល់ចំណុចខ្វះខាតទាំងនោះឱ្យប្រសើរឡើង។៣. ឈប់មានលេស
មនុស្សភាគច្រើនតែងតែមានបិសាចក្នុងខ្លួន ដែលគេអាចហៅមួយបែបទៀតថាជាលេស។ លេសវាមិនបានធ្វើឱ្យជីវិតមនុស្សរីកចម្រើននោះទេ ដូច្នេះ បើទោះបីជាមានបញ្ហាអ្វី ជួបភាពបរាជ័យ ឬធ្វើអ្វីមិនបានដូចចិត្ត ត្រូវចេះទទួលស្គាល់ការពិត ហើយកុំបន្ទោសកត្តាជុំវិញខ្លួនតទៅទៀត។
៤. យកឈ្នះរាល់ភាពភ័យខ្លាច
មនុស្សតែងខ្លាចអ្វីដែលពួកគេមិនធ្លាប់ឆ្លងកាត់ ឬមិនធ្លាប់ប្រឈមនឹងវា ដូច្នេះអ្នកត្រូវខំប្រឹងយកឈ្នះភាពភ័យខ្លាចឱ្យបាន ព្រោះបើមិនបែបនេះទេ វានឹងក្លាយជាព្រំដែនជីវិតអ្នកជាមិនខាន។
៥. រៀនគ្រប់គ្រង និងហ៊ានសាកល្បងប្រឈមនឹងហានិភ័យ
ប្រសិនបើអ្នកខ្លាចមិនហ៊ានសាកល្បងប្រឈមនឹងហានិភ័យអ្វីសោះក្នុងជីវិត អ្នកក៏នឹងត្រូវធ្វើជាមនុស្សធម្មតាជារៀងរហូត។ ប៉ុន្តែក្នុងន័យនេះគឺមិនមែនឱ្យប្រថុយទាំងមិនបានត្រៀមអ្វីសោះនោះទេ ពោលគឺប្រថុយដោយបានត្រៀមខ្លួន គិត វិភាគស៊ីជម្រៅ និងរៀបចំឱ្យបានល្អបំផុត។
៦. ផ្តោតលើពេលវេលាបច្ចុប្បន្នកាល
បច្ចុប្បន្នកាលគឺជាកាដូដ៏មានតម្លៃ ដូច្នេះត្រូវរស់ជាមួយវាឱ្យបានល្អបំផុត។ សូមកុំរស់នៅដិតដាមជាមួយនឹងអតីតកាលដែលមិនល្អ ហើយក៏កុំរស់នៅដោយព្រួយបារម្ភខ្លាំងពេកជាមួយនឹងអនាគតដែលមិនទាន់មកដល់។
៧. រៀនបើកចិត្តទទួលយករឿងគ្រប់យ៉ាងទាំងល្អ និងអាក្រក់
រឿងខ្លះប្រសិនបើអ្នកមិនពេញចិត្ត អ្នកអាចផ្លាស់ប្ដូរវាបាន ប៉ុន្តែប្រសិនបើអ្នកផ្លាស់ប្ដូរវាមិនបានទេ អ្នកត្រូវតែរៀនបើកចិត្តទទួលយកវា ឬចាកចេញពីវាតែម្ដង។ ប្រសិនបើអ្នកអាចបើកចិត្តទទួលយករឿងគ្រប់យ៉ាងបានទាំងរឿងល្អ និងមិនល្អ នោះចុងក្រោយ អ្នកនឹងក្លាយជាមនុស្សដែលរឹងមាំបំផុត។
៨. ហ៊ានធ្វើអ្វីៗដែលអ្នកពិតជាចង់ធ្វើ
មនុស្សភាគច្រើនត្រូវបានរស់នៅដោយត្រូវគ្រប់គ្រងដោយភាពភ័យខ្លាច ដូច្នេះសូមអ្នកកុំបណ្ដោយខ្លួនឱ្យស្ថិតក្នុងក្រុមមនុស្សមួយក្រុមនេះដែរឱ្យសោះ។ ប្រសិនបើអ្នកពិតជាចង់សម្រេចអ្វីមួយពិតមែន សូមធ្វើវាដោយមោះមុត និងតស៊ូក្រាញននៀលនឹងវា រហូតសម្រេចជោគជ័យ៕
ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T09:52:14.083Z",
"category": "ភាពជាអ្នកដឹកនាំ",
"views": 293,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
លក់តាមផ្លូវក៏អាចក្លាយជាអ្នកមាន! លោក គីត ឆៃ លក់តាមផ្លូវទេ ១ថ្ងៃអាចលក់បាយដាច់អស់១ពាន់កញ្ចាប់
|
https://business-cambodia.com/articles/hot-street-food-saling
|
បច្ចុប្បន្នវិស័យចំណីអាហារបានកំពុងរីកលូតលាស់ដូចផ្សិតនៅក្នុងប្រទេសកម្ពុជា ប៉ុន្តែមិនមែនគ្រប់ហាង ឬតូបទាំងអស់ដែលបានបើកហើយនោះសុទ្ធសឹងតែលក់ដាច់នោះទេ ហើយក៏មិនមានន័យថាអ្នកមកក្រោយ មិនអាចវៃអ្នកមុនបានដែរ។
លោកឃុន គីត ឆៃ មានអាយុ ៣០ឆ្នាំដែលអ្នកលក់អាហារល្បីឈ្មោះនៅប្រទេសថៃបានប្រាប់ SENTANGSEDTE កាលពីម្សិលមិញនេះថា “មួយថ្ងៃលោកអាចលក់បាយអស់ជិត ១០០០កញ្ចប់ ខណៈមួយកញ្ចប់លោកអាចលក់បានក្នុងតម្លៃចាប់ពី ៣០ ទៅ ១០០បាត (០.៨២ ទៅ ២.៧២ដុល្លារ) អាស្រ័យលើ ចានតូចធំ ពោលគឺតាមបរិមាណ”។
លោកបានបន្តទៀតថាមូលហេតុដែលលោកអាចលក់ដាច់ខ្លាំង ដោយសារតែមុនពេលបើកលក់លោកបានគិតទៅលើរឿងពីយ៉ាង ក្នុងនោះរួមមាន៖
១. រៀនមុនធ្វើ៖ លោកគីតឆៃ បានប្រាប់ឱ្យដឹងថា មុននឹងលោកសម្រេចបើករបរលក់បាយ ផាត កាភៅ នេះឡើង ដំបូងឡើយ គឺលោកគិតថា លោកចង់លក់អ្វីជាមុនសិន បន្ទាប់ពីដឹងថាខ្លួន ចង់លក់បាយ ផាត កាភៅនេះ ហើយ លោកក៏បានចំណាយពេលកន្លះឆ្នាំ ដើរភ្លក់រាល់ហាងដែលលក់ដាច់ខ្លាំង ដែលមានមនុស្សចូលច្រើន រួចហើយលោកក៏បានចាប់ផ្តើមសិក្សាពីប្រវត្តិសាច់ ស៊ុត គ្រឿងទេស ថាគួរជ្រើសបន្លែសាច់ប្រភេទណាល្អ អាចផ្តល់នៅរសជាតិអស្ចារ្យ។
មូលហេតុដែលលោកគិតគូយ៉ាងល្អិតល្អន់យ៉ាងដូចនេះដោយសារតែ លោកគិតថា វិស័យអាហារ រស់ជាតិគឺជារឿងសំខាន់បំផុត “ដូច្នេះបើលើកទីមួយភ្ញៀវចូលមកអារម្មណ៍អត់ល្អហើយ កំុសង្ឃឹមថាមានវត្តមានពួកគាត់លើកក្រោយៗទៀត” ដូច្នេះហើយទើបលោក មុននឹងចេញលក់ លោកត្រូវតែធានាថា អាហារដែលភ្ញៀវហូបមានក្តីសុខ ដែលជាអាហារមានរសជាតិឆ្ងាញ់។
២. មិនមានមុខម្ហូបច្រើនមុខ៖ ដោយសារតែបើកឡើងមានតែម្នាក់ឯង មិនមានអ្នកជួយដូច្នេះហើយលោកបានសម្រេចចិត្ត រើសមុខម្ហូបតិចមុខមកប៉ុណ្ណោះមកធ្វើ តែមានគុណភាព ដោយលោកលក់ត្រឹមតែបាយ ផាតកាភៅ ដែលមិនមានអ្វីសុាំញ៉ំច្រើន ដោយមានត្រឹមសាច់ជ្រូក ពងទាចៀន និងគ្រឿងទេសតិចតួចតែប៉ុណ្ណោះ ធ្វើឱ្យលោកផ្ចង់ធ្វើបានយ៉ាងល្អ។
គួរជម្រាបផងដែរថា ក្រៅពីចំណាយពេលដើរសាករសជាតិ និងការកំណត់ចំនួនមុខម្ហូបហើយ អ្នកក៏ត្រូវរើសទីតាំងឱ្យត្រូវផងដែរ ជាក់ស្តែង អ្នកជំនាញម្ហូបអាហាររូបនេះ បានបន្ថែមថា ទីតាំងរបស់លោកគឺស្ថិតនៅ ទីប្រជំុលក់អាហារ Street food ហើយនៅជុំវិញពោពេញទៅដោយខុនដូ ដែលភ្ញៀវភាគច្រើនជាអ្នករស់នៅខុនដូផ្ទាល់តែម្តង។
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T09:38:11.426Z",
"category": "កំពូលអ្នកលក់",
"views": 489,
"author": {
"first_name": "នារី",
"last_name": " AUTO",
"email": "thatsorna@gmail.com"
},
"quality_warning": [
"noisy"
]
}
|
ធ្វើការត្រឹម១០ម៉ោង/១អាទិត្យ Judd Albring អាចរកចំណូល ២ម៉ឺន$/១ខែ ពីការងារអនឡាញ១នេះ
|
https://business-cambodia.com/articles/judd-albring-marketing-online
|
ធ្លាប់ជាបុរសមេផ្ទះនិងមនុស្សអត់ការងារធ្វើ លោក Judd Albring អាចរកចំណូលបាន២ម៉ឺនដុល្លារក្នុង១ខែ ដោយគ្រាន់តែធ្វើការ១០ម៉ោងប៉ុណ្ណោះពីការធ្វើការងារអនឡាញបង្កើតមាតិកានិងជួយលក់ផលិតផលនៅលើបណ្តេញសង្គមដូចជា ហ្វេកប៊ុក យូធូបនិងតិកតុកដើម្បីទទួលកម្រៃជើងសារ។
ចាប់ផ្តើមធ្វើការស្រាវជ្រាវអំពីការរកលុយលើអ៊ីនធើណេតតាំងពីឆ្នាំ២០១៧ បុរសវ័យ ៥០ឆ្នាំរូបនេះបានបង្ហើបឱ្យដឹងថា កាលពីធ្វើការងារផលិតមាតិកាអនឡាញដំបូង លោកអាចរកលុយបានត្រឹម ០.១៣សេន ប៉ុណ្ណោះក្នុងរយៈពេល១ឆ្នាំ ពីការធ្វើទីផ្សារ Affiliate marketing ពោលគឺទីផ្សារដែលណែនាំផលិតផលលើអ៊ីនធើណេតឱ្យក្រុមហ៊ុនណា១ប្រសិនបើមានអ្នកចុចទិញយើងនឹងបានលុយ កម្រៃជើងសារ។
បរាជ័យគឺជាវិញ្ញាសាសាកល្បង! នៅឆ្នាំទី២ បុរសរូបនេះបានធ្វើ Google AdSense ដោយរកលុយបានត្រឹម២ទៅ៣ដុល្លារប៉ុណ្ណោះក្នុង១ថ្ងៃនៅពេលដែលឆាណែលរបស់គាត់មានកើន subscriber។
ធ្វើសន្សឹមៗយូរទៅ នៅកំឡុងពេលបិទខ្ទាប់វីដេអូដែលនិយាយអំពីរបៀបរកលុយតាមអនឡាញ នោះក៏បានផ្ទុះនឹងមានអ្នកចូលមើល៥.២លានដង ទាំងនៅលើហ្វេកប៊ុកនិងតិចតុក រហូតធ្វើឱ្យលោកអាចរកចំណូលបានរាប់រយដុល្លារក្នុង១ថ្ងៃ ហើយលោកអាចលក់ផលិតផលនៅលើ Affiliate marketing បានច្រើនជាងមុន និងរកចំណូលបានជាង២ម៉ឺនដុល្លារក្នុង១ខែ ពីការងារអនឡាញទាំងនេះ។
ចំពោះមូលហេតុព្រោះលោកបានផ្តោតទៅលើចំណងជើង និង hashtags។ ឧទាហរណ៍ hashtag មួយដូចជា #workfromhome មានអ្នកចុចស្វែងរក ១៣.១ ពាន់លានដងនៅលើTikTokនិង១៩លានដងនៅលើ Facebook ហើយចំណងជើងដែលល្អបំផុតគឺបានមកពីការអនុវត្ត ការស្រាវជ្រាវនិងបញ្ហាមនុស្ស។ បុរសជនជាតិអាមេរិករូបនេះបានលើកឡើងថា “ចូរកុំដាក់ពងមាន់ក្នុងកន្រ្តកតែ១ ពោលគឺកុំធ្វើការផ្សព្វផ្សាយដោយប្រើតែបណ្តេញសង្គមតែ១ ហើយត្រូវមានភាពអត់ធ្មត់ហើយ ធ្វើវារាល់ថ្ងៃហើយគួរតែផ្តោតលើរបៀបដោះស្រាយបញ្ហា”។
គួរបន្ថែមផងដែរថាលោក Judd Albring មានអ្នកតាមដាននៅលើយូធូបចំនួន ៣០៧ពាន់នាក់ នៅលើហ្វេសប៊ុកចំនួន១២ម៉ឺននាក់ និងនៅលើតិកតុកមានចំនួន ៦ម៉ឺននាក់៕
អត្ថបទដោយ៖ ពីង ជូអេង
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T09:07:41.159Z",
"category": "ភាពជាអ្នកដឹកនាំ",
"views": 295,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ថៅកែក្រុមហ៊ុនតម្លៃ១ពាន់លាន$ លោក Aaron Tan ណែនាំប្រភេទមិត្តភក្តិគួររកស៊ីជាមួយឱ្យជោគជ័យ
|
https://business-cambodia.com/articles/aaron-tan-carro
|
ការកសាងក្រុមហ៊ុនដែលមានតម្លៃរាប់ពាន់លានដុល្លារ មិនមែនជារឿងងាយស្រួលនោះទេ ព្រោះវាទាមទារឱ្យមេដឹកនាំ ត្រូវតែជាមនុស្សមានសមត្ថភាព មានចក្ខុវិស័យវែងឆ្ងាយ និងជាមនុស្សមានក្បួនខ្នាតក្នុងការរកស៊ីច្បាស់លាស់ផងដែរ។
យោងតាមបទពិសោធន៍របស់សហគ្រិនវ័យ៣៦ឆ្នាំរបស់សិង្ហបុរី Aaron Tan ដែលមានសមត្ថភាពបង្កើតក្រុមហ៊ុនមួយ ឈ្មោះថា Carro ដែលជាវេទិកាទិញលក់រថយន្ត ប្រកបដោយតម្លាភាព និងទំនុកចិត្តខ្ពស់ និងមានតម្លៃខ្លួន១ពាន់លានដុល្លារ លោកបានប្រាប់ពីគ្រឹះធំបំផុតមួយដែលយុវជនក្មេងៗគួរធ្វើ ពេលចេញរកស៊ីដំបូងគឺ “ការកសាងក្រុមឱ្យបានត្រឹមត្រូវនិងរឹងមាំ”។
លោកបានចែករំលែកពីគន្លឹះក្នុងការចេញរកស៊ីដំបូង និងប្រភេទមិត្តភក្តិគួររកស៊ីជាមួយថា នៅពេលចាប់ផ្ដើមរកស៊ីដំបូង អ្នកត្រូវរកឱ្យបាននូវក្រុមស្នូល ដែលពួកគាត់អាចជាក្រុមមនុស្ស ឬមិត្តភក្ដិដែលមានជំនឿលើអ្នក។
លោកបានបន្ថែមថា អ្វីដែលសំខាន់បំផុតនោះគឺជាក្រុមដែលជួយគាំទ្រគ្នាទៅវិញទៅមក និងអ្វីដែលសំខាន់បំផុតគឺជួយបំពេញចំណុចសំខាន់ៗឱ្យគ្នា។ នេះបើតាមការបញ្ជាក់ពីសហគ្រិនវ័យក្មេង Aaron Tan។
យោងតាមលោក Tan សមត្ថភាពរបស់ស្ថាបនិកក្នុងការកសាងក្រុមគឺជាសញ្ញាល្អដែលពួកគេដឹងខ្លួនឯង និងយល់ពីភាពខ្លាំង និងចំណុចខ្សោយរបស់ពួកគេ។ ប៉ុន្តែវាក៏បង្ហាញពីសមត្ថភាពរបស់ពួកគេក្នុងការបញ្ចុះបញ្ចូលអ្នកដទៃឱ្យយល់ពីចក្ខុវិស័យរួមរបស់ពួកគេផងដែរ។
លោក Tan បាននិយាយថា អ្នកនឹងដឹងថាតើអ្នកអាចចាប់ផ្តើមក្រុមហ៊ុនបានឬអត់ ពីព្រោះអ្នកអាចស្វែងរកមនុស្សកាន់តែច្រើនដែលជឿជាក់លើការធ្វើដំណើររបស់អ្នកមួយនេះ" ។ ដំបូងអ្នកត្រូវស្វែងរកមិត្តភក្តិមួយក្រុមនោះ ដែលមានបំណងឈានទៅរកភាពរីកចម្រើនជឿនលឿនជាមួយអ្នក មុននឹងអ្នកអាចស្វែងរកមនុស្ស១០០នាក់ បន្ទាប់មកកើនដល់១០០០ នាក់ ឬបន្ទាប់មកច្រើនជាងនេះដើម្បីពង្រីកក្រុមហ៊ុនរបស់អ្នក៕
ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T09:00:15.288Z",
"category": "ភាពជាអ្នកដឹកនាំ",
"views": 305,
"author": {
"first_name": "ឡុង",
"last_name": "វឌ្ឍនៈ",
"email": "longvathanak007@gmail.com"
},
"quality_warning": [
"noisy"
]
}
|
កាន់តែអាក្រក់! Mark Zuckerberg ត្រៀមបញ្ឈប់អ្នកគ្រប់គ្រងបន្ថែមទៀត ក្រោយកាត់បុគ្គលិកជាង១ម៉ឺននាក់
|
https://business-cambodia.com/articles/meta-planned-to-lay-off-managers
|
លោក Mark Zuckerberg មេធំក្រុមហ៊ុន Meta បានចេញសេចក្តីថ្លែងការណ៍ថាគ្រោងនឹងកាត់បន្ថយអ្នកគ្រប់គ្រងជាន់ខ្ពស់បន្ថែមទៀត ក្រោយទើបកាត់បុគ្គលិកជាងមួយម៉ឺននាក់ហើយថ្មីៗ។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន Business Insider ចុះនាថ្ងៃទី២៨ ខែមករា ឆ្នាំ២០២៣។
សហគ្រិនសម្បុកបច្ចេកវិទ្យាវ័យក្មេង លោក Mark Zuckerberg បាននិយាយក្នុងអំឡុង Q&A ផ្ទៃក្នុងក្រុមហ៊ុន Meta កាលពីចុងខែមករានេះ យ៉ាងដូច្នេះថា៖ «ខ្ញុំមិនចង់បានរចនាសម្ព័ន្ធគ្រប់គ្រងដែលគ្រាន់តែជាអ្នកគ្រប់គ្រង សម្បូរអ្នកគ្រប់គ្រងជាន់ខ្ពស់ ទៅគ្រប់គ្រងមនុស្សដែលកំពុងធ្វើការងារនោះទេ»។ លោកបានសង្កត់ធ្ងន់ថា អ្នកគ្រប់គ្រងច្រើនពុំមែនជាកត្តាជំរុញឲ្យក្រុមហ៊ុនរីកចម្រើនជាងនេះឡើយ។
ជាមួយគ្នានេះ កាលពីដើមខែមករា ប្រធានផ្នែកផលិតផលរបស់ Meta លោក Chris Cox ត្រូវបានគេរាយការណ៍ថា បានសរសេរប្រកាសនៅលើវេទិកាទំនាក់ទំនង Meta Workplace អំពីតម្រូវការដើម្បី ធ្វើឲ្យរចនាសម្ព័ន្ធអង្គភាពក្រុមហ៊ុនមានតម្លាភាព (មានតួនាទី និងឋានៈស្មើរគ្នា)។ ក្នុងនោះ អ្នកនិពន្ធ Alex Heath របស់ Command Line បានលើកឡើងថា៖ «ការបញ្ឈប់ការងារកាន់តែច្រើននឹងចូលមកដល់»។
គួរជម្រាបផងដែរថា Meta គឺស្ថិតក្នុងចំណោមក្រុមហ៊ុនបច្ចេកវិទ្យាយក្សមួយចំនួន ដែលបាននិងកំពុងកាត់បន្ថយកម្លាំងពលកម្មរបស់ពួកគេយ៉ាងខ្លាំងក្នុងរយៈពេលប៉ុន្មានខែកន្លងមកនេះ ដូចជា Twitter, Amazon, Microsoft និង Google។ ក្នុងខែវិច្ឆិកា ឆ្នាំ២០២២ ក្រុមហ៊ុន Meta បានប្រកាសថា ខ្លួនកំពុងបញ្ឈប់បុគ្គលិកជាង ១១,០០០នាក់ ជាការកាត់បុគ្គលិកដ៏ធំបំផុតមួយក្នុងប្រវត្តិសាស្រ្តរបស់ក្រុមហ៊ុន។ ការបញ្ឈប់ការងារយ៉ាងគំហុកធ្វើឱ្យមនុស្សជាច្រើននៅក្នុងឧស្សាហកម្មបច្ចេកវិទ្យាមានការភ័យស្លន់ស្លោចំពោះភាពមិនច្បាស់លាស់អំពីអនាគតនៃឧស្សាហកម្មនេះ៕
អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦
|
{
"spider_name": "businesscambodia",
"scrape_at": "2025-06-14_19:40:33",
"date_created": "2023-01-29T08:11:46.098Z",
"category": "ភាពជាអ្នកដឹកនាំ",
"views": 1030,
"author": {
"first_name": "Kan",
"last_name": "Dara",
"email": "kanndara19@gmail.com"
},
"quality_warning": [
"noisy"
]
}
|
ដំណឹងល្អ! បុរី ប៉េង ហួត នឹងក្លាយជាបុរីដំបូងគេនៅខ្មែរដែលដាក់ដំណើរការប្រព័ន្ធអ៊ីនធើណែត 5G
|
https://business-cambodia.com/articles/internet-5g-in-borey-peng-houth
|
ជាដំណឹងដ៍រីករាយមួយសម្រាប់ប្រជាពលរដ្ឋដែលរស់នៅក្នុងបុរី ប៉េង ហួត ខណៈថ្មីៗនេះមន្ត្រីជាន់ខ្ពស់នៃក្រសួងប្រៃសណីយ៍ និងទូរគមនាគមន៍ បានលើកឡើងថា ក្រសួងនឹងធ្វើការស្នើសុំទៅរាជរដ្ឋាភិបាលដើម្បីដាក់ដំណើរការសាកល្បងសេវាអ៊ីធើណែតល្បឿនលឿន 5G នៅក្នុងបុរី ប៉េង ហួត មុនគេនៅកម្ពុជា។
ថ្លែងក្នុងដំណើរទស្សនកិច្ចជួបសំណេះសំណាលជាមួយប្រជាពលរដ្ឋនៅក្នុងគម្រោង បុរី ប៉េង ហួត ហ្គ្រេនស្តា ផ្លាទីនីម (បឹងស្នោ) អំពីគុណភាពសេវាទូរស័ព្ទនិងអ៊ីនធើណែត កាលពីថ្ងៃទី២៧ ខែមករា ឆ្នាំ២០២៣ ឯកឧត្តម ជា វ៉ាន់ដេត រដ្ឋមន្ត្រីក្រសួងប្រៃសណីយ៍ និងទូរគមនាគមន៍ បានមានប្រសាសន៍ថា តាមរយ:ការដោះស្រាយបញ្ហាផ្ទាល់ និងសហការជាមួយម្ចាស់បុរី ព្រមទាំងប្រតិបត្តិករទូរគមនាគមន៍ការពង្រឹងគុណភាពសេវាទូរសព្ទចល័ត នៅក្នុងបុរី ប៉េង ហួត មានភាពល្អប្រសើរជាងមុន ៧០%។ ក្នុងនោះឯកឧត្ដមក៏បានបញ្ជាក់ដែរថា ក្រុមការងារក្រសួងនឹងបន្តសហការពង្រឹងបន្ថែមសម្រាប់ទីតាំងដែលមិនទាន់ទទួលបានសេវាពេញលេញ។
អ្វីដែលពិសេសនៅក្នុងឱកាលនោះ ឯកឧត្តមរដ្ឋមន្ត្រី បានលើកឡើងពីគោលបំណងស្នើសុំទៅរាជរដ្ឋាភិបាលក្នុងការសាកល្បងដំណើរសេវា 5G នាពេលអនាគត នៅបុរី ប៉េង ហួត មុនគេ និងស្នើឱ្យអ្នកមានលទ្ធភាពអាចទិញទូរសព្ទដែលអាចប្រើបានទាំង 4G និង 5G ឱ្យបានកាន់តែច្រើន ព្រោះបច្ចុប្បន្នមានត្រឹមប្រមាណ៤០ម៉ឺនគ្រឿងប៉ុណ្ណោះ។
សូមជម្រាបថា 5G គឺជាប្រព័ន្ធអ៊ីនធើណែតដែលផ្ដល់សេវាល្បឿនលឿន និងមានស្ថេរភាពខ្ពស់។ ជាក់ស្ដែងបើប្រៀបធៀបទៅនឹងប្រព័ន្ធ 4G វាដើរលឿនជាងរហូតដល់ទៅ ២០ ដង។ ដូច្នេះនៅពេលប្រព័ន្ធសេវា 5G នេះដាក់ដំណើរការនៅក្នុងបុរី ប៉េង ហួត នោះវានឹងជួយបានច្រើនដល់ប្រជាពលរដ្ឋរស់នៅក្នុងបុរីដែលប្រើប្រាស់ទូរស័ព្ទ ក៏ដូចជាឧបករណ៍អេឡិចត្រូនិចដទៃទៀតផងដែរ។
ទាក់ទងជាមួយបុរី ប៉េង ហូត នេះដែរ សម្រាប់លោកអ្នកដែលចង់បានលំនៅឋាន និងផ្ទះអាជីវកម្ម ដែលមានសក្ដានុពល ដែលភ្ជាប់ការរស់នៅជាមួយនឹងធម្មជាតិដំបូងនៅកម្ពុជា ក្នុងគម្រោង ផ្លាទីនីម អេកូ ខូឡិចសិន របស់បុរី ប៉េង ហួត សូមទាក់ទងណាត់ជួបសហការីផ្នែកលក់តាមទូរសព្ទលេខ៖ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗៕
អត្ថបទទាក់ទង៖ មានតែ១គ្មាន២! បុរី ប៉េង ហួត ពង្រីកខ្លួនបន្ថែម ១៥០ ហិកតាបង្កប់នូវភាពអស្ចារ្យចំនួន ៤ មិនធ្លាប់មានក្នុងបុរីនៅខ្មែរ
អត្ថបទ៖ កឹម ប៊ុនធឿន
|
{
"spider_name": "businesscambodia",
"scrape_at": "2025-06-14_19:40:34",
"date_created": "2023-01-29T07:16:18.098Z",
"category": "អចលនទ្រព្យ",
"views": 2438,
"author": {
"first_name": "Bunthoeun",
"last_name": "Koem",
"email": "koembunthoeun10@gmail.com"
},
"quality_warning": [
"noisy",
"short_sentences"
]
}
|
សញ្ញាល្អ! កូរ៉េខាងត្បូងកំពុង កៀរគរវិនិយោគិនពីកូរ៉េ មកបណ្តាក់ទុនរកស៊ីលើវិស័យធំ១ នៅខ្មែរ
|
https://business-cambodia.com/articles/korea-and-cambodia-
|
នាមួយរយៈពេលចុងក្រោយនេះ កម្ពុជាហាក់ទទួលបានការចាប់អារម្មណ៍វិនិយោគជាច្រើនពីបរទេស មានទាំងអាមេរិក ឥណ្ឌ ជប៉ុនជាដើម។ហើយថ្មីៗនេះ ក៏មានភាគីកូរ៉េកំពុងចាប់អារម្មណ៍ចង់ធ្វើការវិនិយោគបន្ថែមទៀតនៅក្នុងប្រទេសកម្ពុជា ខណៈពេលបច្ចុប្បន្នមានក្រុមហ៊ុនកូរ៉េប្រមាណជា ២០០ក្រុមហ៊ុនកំពុងរកស៊ីនៅកម្ពុជា។
ជាក់ស្តែង ក្នុងជំនួបរវាង ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម ជាមួយ លោក YU Jeoung Yeol ប្រធាន ទីភ្នាក់ងារជំរុញពាណិជ្ជកម្មនិងវិនិយោគកូរ៉េ (KOTRA) និងសហការី នៅទីស្នាក់ការកណ្តាល KOTRA កាលពីថ្ងៃទី ២៧ ខែមករា ឆ្នាំ ២០២៣ កន្លងទៅ ឯកឧត្តម ប៉ាន សូរស័ក្តិ បានសំណូមពរឱ្យភាគីកូរ៉េ ជួយវិនិយោគលើការកែច្នៃ និងវេចខ្ជប់លើកសិផលសំខាន់ៗរបស់កម្ពុជា រួមមាន ដំទ្បូងមី មៀន កៅស៊ូ ចេក ទុរេន ស្វាយ និងផ្លែឈើត្រូពិចដទៃទៀត ដើម្បីជំរុញការនាំចេញកសិផលដ៏សម្បូរបែប និងមានគុណភាពរបស់កម្ពុជាជូនប្រជាជនកូរ៉េ។
ក្នុងឱកាសនោះ លោកប្រធាន YU Jeoung Yeol បានធ្វើឆ្លើយតបទៅកាន់ ឯកឧត្តមរដ្ឋមន្ត្រី និងគណៈប្រតិភូ ថា KOTRA មានជំនឿយ៉ាងមុតមាំ តាមរយៈកិច្ចព្រមព្រៀង CKFTA នឹងជម្រុញការធ្វើពាណិជ្ជកម្មរវាងប្រទេសទាំងពីរបន្ថែមទៀត ហើយដែលអាចជំរុញឱ្យមានការកើនឡើងនៅកិច្ចសហប្រតិបត្តិការលើវិស័យបច្ចេកទេស ឌីជីថល និងកសិកម្មជាដើម។
លោកប្រធាន បន្តថាបច្ចុប្បន្នក្រុមហ៊ុនកូរ៉េជាង ២០០ ក្រុមហ៊ុន កំពុងវិនិយោគនៅកម្ពុជា ហើយ KOTRA កំពុងកៀរគរអ្នកវិនិយោគបន្ថែមទៀតជាពិសេស លើវិស័យខាងលើ និងវិស័យគ្រឿងបន្លាស់យានយន្ត ឬរថយន្ត និងវត្ថុធ្វើពីឈើ៕
|
{
"spider_name": "businesscambodia",
"scrape_at": "2025-06-14_19:40:34",
"date_created": "2023-01-29T06:17:05.027Z",
"category": "ចាប់ផ្តើមអាជីវកម្ម",
"views": 1026,
"author": {
"first_name": "ធី",
"last_name": "ស្រីល័ក្ខ",
"email": "sreyleakthy998@gmail.com"
},
"quality_warning": [
"noisy"
]
}
|
មិនបាច់ទៅដល់កន្លែង! ធនាគារនិងគ្រឹះស្ថានហិរញ្ញវត្ថុធំ២ ផ្ដល់កម្ចីដល់៥ម៉ឺន$ តាមទូរស័ព្ទខ្ចីភ្លាមបានភ្លាម
|
https://business-cambodia.com/articles/digital-loan-from-2-different-bank-and-mfi
|
ជាទូទៅពេលដែលចង់ខ្ចីលុយធនាគារ គឺគេតែងតែចំណាយពេលធ្វើដំណើរទៅរកទីតាំងផ្ទាល់តែម្ដងទើបខ្ចីបាន ប៉ុន្តែពេលនេះបច្ចេកវិទ្យាកាន់តែទំនើប ខាងធនាគារនិងគ្រឹះស្ថានហិរញ្ញវត្ថុមួយចំនួនបានបង្កើតកម្ចីឌីជីថល ដើម្បីជួយសម្រួលដល់អតិថិជន ឱ្យចំណេញពេលវេលាជាងមុន។
ខាងក្រោមនេះជាធនាគារនិងគ្រឹះស្ថានហិរញ្ញវត្ថុធំៗ២ ដែលផ្ដល់កម្ចីឌីជីថល ដោយគ្រាន់តែប្រើទូរស័ព្ទ មិនបាច់ទៅដល់កន្លែងក៏ខ្ចីលុយបាន ហើយថែមទាំងមិនត្រូវការទ្រព្យបញ្ចាំឬអ្នកធានាថែមទៀតផង។
១. ធនាគារ វីង
ឌីជីថលឡូន របស់ធនាគារ វីង មានទំហំចាប់ពី ២០ដុល្លារ រហូតដល់ ៥ម៉ឺនដុល្លារ ដោយតម្រូវទៅតាមសមត្ថភាពរបស់អថិជនគ្រប់វ័យទាំងអស់ ដែលមានគណនីរបស់វីង ឬអតិថិជនដែលប្រើប្រាស់គណនីបើកប្រាក់បៀរវត្សរបស់វីង។ ចំពោះរយៈពេលកម្ចីវិញគឺមានរហូតដល់ទៅ ៣៦ខែ អត្រាការប្រាក់ត្រឹមតែ១%ក្នុងមួយខែ មិនទាមទារទ្រព្យបញ្ចាំ អ្វីដែលសំខាន់គឺខ្ចីបាន២៤ម៉ោង ទោះធនាគារមិនធ្វើការក៏អាចខ្ចីបាន។
ចំពោះឯកសារតម្រូវវិញ មិនមានអ្វីច្រើនឡើយគ្រាន់តែលោកអ្នកមានគណនីវីងមួយទៅ មានន័យថាទិន្នន័យរបស់លោកអ្នកបានដាក់បញ្ចូលទៅធនាគារវីងរួចរាល់អស់ហើយពេលបង្កើតកុងធនាគារដំបូង។ ការខ្ចីលើកដំបូង អាចនឹងមានការទាមទារឯកសារតិចតួចដែលអ្នកនៅខ្វះ ដូចជារបាយការណ៍ប្រាក់ចំណូលជាដើម ដែលវានឹងលោតទម្រង់ឱ្យអ្នកបំពេញនៅពេលអ្នកដំណើរការស្នើសុំកម្ចី ពេលនោះអ្នកគ្រាន់តែថតរូបភាពដែលគេទាមទារបញ្ចូលតែម្ដង មិនចាំបាច់ទៅដាក់ដល់ធនាគារឡើយ។
បន្ទាប់ពីលើកទីមួយដំណើរការជោគជ័យហើយ ពេលដែលលោកអ្នកចង់ខ្ចីលើកក្រោយៗទៀតគឺមិនមានទាមទារឯកសារអ្វីទាំងអស់ ព្រោះថាធនាគារវីង បានរក្សាទិន្នន័យរបស់អ្នកទុករួចហើយ មិនបាច់ស្មុគស្មាញធ្វើច្រើនដងច្រើនសារទេ។ ចំណែកឯការសងវិញ គឺគ្រាន់តែដាក់លុយចូលកុងវីងទៅ ដល់ថ្ងៃគេនឹងកាត់ដោយខ្លួនឯង ហើយបើសិនជាករណីអ្នកភ្លេច ខាងធនាគារក៏មានការផ្ដល់ដំណឹងជូនមុន ១ថ្ងៃទៅ២ថ្ងៃដែរ មិនពិន័យអ្នកភ្លាមៗទេ។
ខាងក្រោមនេះជាវីដេអូដែលបង្ហាញពីវិធីស្នើសុំ ឌីជីថលឡូន ដែលលោកអ្នកអាចស្វែងយល់បន្ថែមបាន៖
២. គ្រឹះស្ថានមីក្រូហិរញវត្ថុ AMK
កម្ចីឌីជីថល របស់គ្រឹះស្ថានមីក្រូហិរញ្ញវត្ថុ AMK មានទំហំរហូតដល់ទៅ ៥ពាន់ដុល្លារ ជាមួយនឹងអត្រាការប្រាក់ ១.៥%ក្នុងមួយខែ។ កម្ចីមួយនេះមិនមានទាមទារទ្រព្យបញ្ចាំ ឬអ្នកធានាឡើយ លោកអ្នកអាចស្នើបានដោយគ្រាន់តែមានគណនីរបស់ AMK នៅក្នុងទូរស័ព្ទដៃគឺគ្រប់គ្រាន់ហើយ។
ឯកសារចាំបាច់ដែលអតិថិជនត្រូវប្រើដើម្បីស្នើកម្ចីផ្ទាល់ខ្លួននេះមានដូចជា អត្តសញ្ញាណប័ណ្ណ ឬលិខិតឆ្លងដែន ឬសៀវភៅគ្រួសារ, កាតសម្គាល់ការងារ ឬកិច្ចសន្យាការងារ, លិខិតបញ្ជាក់ប្រាក់ខែ ឬរបាយការណ៍៣ខែ ឬ១ខែចុងក្រោយ ចំណែកឯកម្មកររោងចក្រវិញមិនតម្រូវឱ្យមានរបាយការណ៍ប្រាក់ខែឡើយ។
ខាងក្រោមនេះជាវីដេអូដែលបង្ហាញពីវិធីស្នើសុំ កម្ចីឌីជីថលរបស់AMK ដែលលោកអ្នកអាចស្វែងយល់បន្ថែមបាន៖
អត្ថបទដោយ៖ សូ សុខលី
|
{
"spider_name": "businesscambodia",
"scrape_at": "2025-06-14_19:40:34",
"date_created": "2023-01-29T04:27:36.138Z",
"category": "ហិរញ្ញវត្ថុ",
"views": 1166,
"author": {
"first_name": "SOKLY",
"last_name": "SO",
"email": "soklyso.edu@gmail.com"
},
"quality_warning": [
"noisy"
]
}
|
Subsets and Splits
No community queries yet
The top public SQL queries from the community will appear here once available.